
Cimitire de animale ȘI 
morminte goale 


„O, Egipt! Egipt! Din ştiinţa ta nu vor 
rămâne decât legende, care vor părea 
incredibile generaţiilor de mai târziu." 


Lucius Apuleius 


” elcome to Egypt!” Un tânăr cu mustață neagră şi 
înfăţişare neglijentă îmi blocă drumul şi îmi întinse 
mâna. l-am luat-o puţin surprins şi m-am gândit că o fi acum 
formula la modă de salut adresată turiştilor. A început 
caracteristicul joc de întrebări: de unde vin şi ce intentionez să 
vizitez în Egipt. M-am descotorosit amabil, deşi niţel forțat, de 
insistenţele tipului. Nu pentru mult timp. Nici n-am ieşit bine din 
clădirea aeroportului din Cairo, că m-a şi acostat un altul cu acel: 
“Welcome to Egypt!” şi mi-a apucat valizele. O nouă strângere de 
mână — cu sau fără voia mea. 

În zilele următoare, acest tratament obositor s-a repetat de 
nenumărate ori. “Welcome to Egypt!” răsuna în fața Muzeului 
egiptean din Cairo, “Welcome to Egypt!”, exclama voios vânzătorul 
de papirus, “Welcome to Egypt!” se auzea din gura lustragiului de 
la colțul străzii, din cea a şoferului de taxi, a portarului de la hotel 
şi a negustorului de suveniruri. 

Cum fiecare voia să ştie de unde veneam, iar eu mă 
săturasem să tot răspund la aceeaşi întrebare, i-am replicat cu o 
mină cât se poate de serioasă celui de al patruzeci şi doilea curios, 
după ce ne-am strâns, bineînţeles, mâinile, în fața piramidei în 
trepte din Sakkara: 

— Vin de pe Marte! 

Neimpresionat câtuşi de puţin de răspunsul meu, mi-a 
apucat pe loc ambele mâini şi a repetat cu voce tare: 

— Welcome to Egypt! 

Până aici au ajuns egiptenii: nu-i mai miră nici măcar nişte 
turişti aterizati de pe Marte. 

În cincizeci şi patru de ani de viață, am vizitat adesea țara 
de pe Nil. S-au schimbat aspectul străzilor, mijloacele de transport, 
aerul poluat cu gaze de eșapament sau noile complexuri hoteliere 
- ceea ce a rămas însă este negura misterului care planeazä 
asupra acestei țări, este fascinația care impune respect şi pe care 
o iradiază Egiptul de mii de ani. 

În 1954, când eram un adolescent de nouăsprezece ani, 
am coborât pentru prima dată sub nisipul deşertului Sakkara în 
gangurile subterane. Un prieten de studenție egiptean şi doi paznici 
mergeau în fața mea. Fiecare din membrii echipei noastre de 
patru avea lumânări aprinse, căci atunci, deci cu treizeci şi cinci 
de ani în urmă, nu exista lumină electrică în cavourile mucegăite 
şi cu aer stătut, iar tunelele nu fuseseră încă deschise turiştilor. 
Îmi amintesc, de parcă s-ar fi întâmplat ieri, cum unul dintre paznici 
a luminat cu lumânarea sa un sarcofag masiv şi înalt cât un stat 
de om. Flăcăruile pâlpâiau, de abia lăsând să se zărească blocul 
de granit. 

— Ce e înăuntru? am bâiguit. 

— Tauri sfinţi, tinere, tauri mumificati! 

Câţiva paşi mai încolo — iarăşi o nişă adâncă în cavou, 
iarăşi un sarcofag de taur. Dincolo, în cripta mucegăită, încă unul. 
Cât vedeai cu ochii în lumina flăcăruii — numai sarcofage gigantice. 
Un covor gros de praf ne înăbuşea zgomotul paşilor asemenea 
catifelei. Alte coridoare, alte nişe, alte sarcofage. Intrasem într-o 
stare de nelinişte: praful fin irita gâtul, nici un curent de aer nu 
împrospăta atmosfera sufocantă, stătută. Toate sicriele taurilor 
erau deschise, capacele grele din granit fuseseră date puţin 
deoparte de pe sarcofage. Am vrut să văd o mumie de taur şi 

i-am rugat pe amândoi paznicii şi pe prietenul meu să mă ajute. 
M-am cätärat pe ei până ce m-am putut întinde pe burtă pe 
marginea superioară a unui sarcofag şi l-am luminat înăuntru cu 
lumânarea. Interiorul era curat lună... şi gol! Am încercat asta şi 
la alte patru sarcofage, cu acelaşi rezultat. Unde se aflau mumiile 
taurilor? Fuseseră îndepărtate corpurile grele ale animalelor? Se 
aflau acum mumiile divine în muzee? Sau - şi o bănuială nedefinită 
puse stăpânire pe mine — sarcofagele nu continuserä de fapt 
niciodată tauri mumificati? 

Acum, adică treizeci şi cinci de ani mai târziu, stăteam iarăşi în 
cavourile subterane. Se instalase între timp lumină electrică, grupurile 
de turişti sunt dirijate acum prin două ganguri care merg paralel. Se 
aud "ooo”-urile şi “aaa'-urile mulțimii, se vede uimirea de pe chipuri, 
se percepe glasul savant al ghidului, care explică cum în fiecare 
sarcofag uriaş se găsea odinioară o mumie a taurului divin Apis. 

Nu doresc să-l contrazic pe ghid, deşi între timp ştiu mai 
bine: în uriaşele sarcofage de granit n-a găsit nimeni niciodată 
vreo mumie de taur! 


A început cu Auguste Mariette 


Paris, 1850. La Luvru lucrează Auguste Mariette, asistent 
ştiinţific în vârstă de douăzeci şi opt de ani. Bărbatul mic şi sprinten 
care ştia să înjure ca un birjar îşi însuşise în ultimii şapte ani o 
mulțime de cunoştinţe despre Egipt. Vorbea curgător engleza, 
franceza şi araba, ştia să descifreze hieroglifele şi muncea ca un 
posedat la traducerea de texte egiptene vechi. Francezilor le 
ajunsese la urechi că temutii lor concurenţi pe tărâmul arheologiei, 
englezii, ar cumpăra în Egipt scrieri vechi. “La Grande Nation” 
n-a putut privi aşa ceva stând cu mâinile în sân. Academia de 
Ştiinţe din Paris a decis să-l trimită în Egipt pe asistentul ştiinţific 
Auguste Mariette. Având în buzunare şase mii de franci, trebuia 
să le sufle de sub nas englezilor cele mai bune papirusuri. 

În ziua de 2 octombrie 1850, Auguste Mariette a sosit la 
Cairo. Chiar a doua zi a vizitat patriarhia coptă, sperând să ajungă 
cu ajutorul mânăstirilor copte la papirusurile egiptene vechi. În 
timpul unei plimbări prin magazinele de antichități din Cairo, l-a 
frapat că fiecare proprietar de magazin vindea sfincşi autentici, 

care proveneau toți din Sakkara. Asta l-a pus pe Mariette pe 
gânduri. Când patriarhia coptă i-a comunicat la 17 octombrie că 
avea nevoie de mai mult timp ca să ia o decizie în legătură cu 
dorința lui de a achiziționa papirusuri vechi, Mariette a pornit-o 
dezamăgit până în partea de sus a citadelei şi s-a aşezat pe o 
treaptă, pierdut în gânduri. 

Sub el, Cairo se întindea învăluit în pâcla serii. “Asemenea 
catargelor unei flote scufundate”, scria Mariette, “se inältau trei 
sute de minarete din această adâncă mare de ceață. Înspre vest 
se ridicau piramidele — scäldate în praful de aur al flăcărilor 
apusului de soare. Priveliştea era copleşitoare. A pus stăpânire 
pe mine şi m-a atras cu o putere aproape dureroasă sub vraja 
ei... Visul vieții mele se împlinea. Acolo, practic la o aruncătură 
de băț de mine, zăcea o întreagă lume de morminte, stele“, 
inscripţii, statui. Ce mai exista acolo? În ziua următoare, am 
închiriat doi-trei catâri pentru bagajele mele şi unu-doi măgari 
pentru mine. Cumpărasem un cort şi câteva lăzi cu cele strict 
necesare pentru o călătorie în deşert, şi la 20 octombrie 1850 
mi-am întins cortul la poalele marii piramide..." 

După şapte zile, agitatul Mariette se sătură de forfota din 
jurul piramidelor. O luă cu mica sa caravană spre sud, la o distanță 
de o jumătate de zi de mers călare, şi îşi întinse cortul în Sakkara, 
printre resturi de ziduri şi coloane prăbuşite. Simbolul Sakkarei 
de azi, piramida în trepte a faraonului Djoser (2630-2611 1.C.), 
zăcea pe atunci sub pământ încă nedescoperită. Nu era în felul 
de a fi al lui Auguste Mariette să stea degeaba, aşa că începu să 
exploreze zona şi dădu peste capul unui sfinx care ieşea din nisip. 
ÎI duse gândul imediat la magazinele de antichități şi la sfincşii 
văzuţi acolo, care proveneau tot din Sakkara. Câţiva metri mai 
departe se împiedică de o placă spartă de piatră pe care putu 
descifra cuvântul “Apis”. Atenţia oaspetelui parizian, în vârstă de 
douăzeci şi opt de ani, se trezi acum de-a binelea. Şi alţi vizitatori 
dinaintea lui Auguste Mariette văzuseră capul sfinxului şi tablele 
scrise, dar pe nici unul nu-l frapase că ar fi existat vreo legătură 
între ele. Mariette işi aminti de scriitorii antici Herodot, Diodor din 
Sicilia şi Strabon, care relataseră cu toţii despre un misterios cult 


* Mici monumente comemorative, în formă de coloană sau de pilastru, 
alcătuite dintr-un singur bloc de piatră şi purtând de obicei inscripții sau 
sculpturi, specifice Antichității (n. t.). 

Apis în Egiptul antic. În Cartea a XVII-a a operei sale Geografia, 
Strabon (63 |.C.-26 D.C.) scrie?: 

“Prin apropiere se află şi oraşul Memphis însuşi, capitala 
egiptenilor. Căci de la Deltă pînă la Memphis sînt 3 schoine (16,65 
km). Oraşul are mai multe temple; unul dintre ele este închinat lui 
Apis, care este acelaşi cu Osiris; într-un staul de aici este îngrijit 
boul Apis, fiind socotit zeu, după cum am mai spus... Mai este şi 
un templu al lui Serapis [Serapeum, templu închinat lui Serapis, 
Isis şi Harpocrates — n. t], într-un loc foarte nisipos, încît vinturile 
îngrămădesc dune de nisip, sub care am văzut sfincşii acoperiţi 
unii pînă la cap, alții pînă la briu...”* 

Era vorba aici despre sfincşi acoperiți până la brâu, despre 
Memphis, taurul Apis şi un templu al lui Serapis. Mariette se afla 
deci la locul potrivit! La Diodor din Sicilia, care a trăit în secolul | 
|.C. şi este autorul unei Biblioteci istorice de patruzeci de volume, 
citise: 

“La cele spuse mai rămâne de adăugat ceva ce-l priveşte 
pe taurul sacru pe care ei îl numesc Apis. Când acesta moare şi 
este înmormântat cu pompä..."** 

Înmormântat cu pompă? Până atunci nu găsise nimeni în 
Egipt morminte de tauri. Auguste Mariette îşi uită misiunea 
încredinţată de colegii săi francezi, uită patriarhia coptă, uită copiile 
pe care urma să le facă de pe papirusuri. Îl cuprinse febra 
descoperirilor. Angajă pe loc treizeci de muncitori cu lopeti, le 
porunci să desființeze micile dealuri de nisip care se ridicau în 
deşert din câţiva în câţiva metri. Auguste Mariette scoase la iveală 
sfinx după sfinx, la fiecare şase metri o nouă figură; o întreagă 
alee de sfincşi, cu 134 de statui în total, apăru astfel la lumina 
zilei. Bătrânul Strabon avusese dreptate! 

Printre ruinele unui templu mic, Mariette găsi câteva plăci 
de piatră cu imagini şi inscripții. Îlilustrau pe faraonul Nectanebos 
II (360-342 1.C.), care-i închina zeului Apis templul. Mariette era 
sigur acum: Pe aici pe undeva trebuie să zacă mormintele cu 
taurii Apis “înmormântați cu pompă” (Diodor). 


* Citat din: Strabon, Geografia, vol. III, Editura ştiinţifică şi 
enciclopedică, Bucureşti, 1989, traducere, notițe introductive, note şi indice 
de Felicia Vant-Stef, paragrafele 31-32, pp. 476-477 (n. t.). 

* Biblioteca istorică a lui Diodor din Sicilia a fost tradusă de Radu 
Hincu şi Vladimir Iliescu şi a apărut la Editura Sport-turism, Bucureşti, 1981. 
Tälmäcirea citatelor din prezentul volum îmi aparține (n. t.) 

Săptămânile care au urmat s-au derulat într-o căutare 
febrilă. Fiecare descoperire aducea o'alta după sine. Mariette 
scormonea şi dezgropa din nisip statui de soimi, zei şi pantere. 
Într-un soi de capelă a scos la iveală corpul unei taur Apis din 
piatră de var. Sculptura a declanşat reacții uimitoare la femeile 
din satele dimprejur, În timpul unei pauze de prânz, Mariette a 
prins cincisprezece fete şi femei care se urcau pe rând pe taur. 
Ajunse pe spatele animalului, începeau să execute mişcări ritmice 
din burtă şi coapse. Aceste exerciții de gimnastică ar fi un mijloc 
sigur contra nefertilitätii, a aflat, perplex, Mariette. 

Tot căutând intrarea în mormintele taurilor, Mariette a adus 
la lumina zilei sute de figurine şi amulete. La Cairo circula zvonul 
că arheologul francez cel nevricos face dispărute statuete de aur. 
Soldaţi ai guvernului egiptean apărură călare pe cămile şi un 
mesager îi interzise lui Mariette să mai facă săpături. 

Mariette blestemă, injurä... şi negocie. Cei din Paris care-l 
însărcinaseră cu această misiune, bucuroşi la culme de relatările 
şi comorile pe care Mariette li le transmitea, i-au trimis alte treizeci 
de mii de franci şi au intervenit diplomatic în favoarea lui pe lângă 
guvernul egiptean. La 30 iunie 1851, Mariette a căpătat 
permisiunea de a săpa mai departe. Plin de nerăbdare, a recurs 
chiar la folosirea dinamitei, ascultând cu atenţie zgomotele emise 
de pământ în timpul exploziei. 


Unde sunt mumiile de tauri? 


La 12 noiembrie 1851, sub picioarele lui Mariette s-a 
desprins o piatră mai mare. A alunecat astfel încet ca pe un lift 
într-un cavou subteran. Când s-a depus la loc praful şi i-au fost 
întinse nişte torte, Mariette a realizat că stătea în fața unei nişe 
cu un sarcofag gigantic. N-a avut nici cele mai mici îndoieli: își 
atinsese țelul. Înăuntru trebuia să se afle un taur Apis sacru. 
Apropiindu-se şi luminând nişa cu făclia, a văzut capacul uriaşului 
sarcofag. Fusese tras deoparte. Sarcofagul era gol. 

În săptămânile următoare, Mariette cercetă sistematic 
straniile morminte. Cavoul principal măsura vreo trei sute de metri 
în lungime, avea o înălțime de opt metri şi o lățime de trei metri. 
În dreapta şi în stânga sa se aflau nişte încăperi largi. Fiecare 

conţinea — perfect zidit la soclu — un sarcofag din granit. Au izbutit 
să deschidă şi un al doilea cavou, tot aşa de mare ca primul. Cele 
douăsprezece sarcofage dinăuntru erau la fel de 
supradimensionate ca şi cele douăsprezece găsite în celălalt. lată 
dimensiunile unui sarcofag: lungimea = 3,79 m, lățimea = 2,30 
m, înălțimea = 2,40 m (fără capac), grosimea peretelui sarcofagului 
= 42 cm. Mariette aprecie greutatea unui sarcofag la vreo 
şaptezeci de tone, la care se adăugau cele douäzeci-douäzeci şi 
cinci de tone ale capacului. Absolut gigantic! Toate capacele 
fuseseră fie date parţial la o parte, fie efectiv împinse în jos de pe 
sarcofag. Nicăieri vreo urmă a mumiilor taurilor “înmormântați cu 
pompă”. 

Mariette presupuse că i-o luaseră inainte nişte jefuitori de 
morminte sau călugării de la mânăstirea apropiată Sf. leremia. 
Înveninat şi furios, săpă neobosit mai departe. Fură deschise astfel 
noi cavouri. Contineau sarcofagele de lemn din Dinastia XIX 
(1307-1196 1.C.). Când o stâncă îi blocă posibilitatea de trecere, 
Mariette recurse la dinamită. Explozivul făcu o gaură în pământ 
şi, în lumina tortelor, oamenii zăriră dedesubt un sarcofag masiv 
din lemn. Explozia spărsese capacul. Când fură îndepărtate 
aşchiile de lemn şi bârnele, Mariette recunoscu un om mumificat. 
Mariette scrie”: 

"O mască de aur îi acoperea chipul, o coloană mică din 
feldspat verde şi jasp roşu îi atârna la gât de un lanţ de aur. Pe un 
alt lanţ erau două amulete de jasp, toate având gravate numele 
prințului Khaemwese, un fiu al lui Ramses Il... Optsprezece statui 
cu cap de om, purtând inscripţia Osiris-Apis, Marele Zeu, Stăpânul 
Veşniciei, erau împrăştiate de jur-imprejur.” 

Această mumie despre care Mariette presupusese că era 
cadavrul unui print a fost cercetată cu atenţie abia în anii '30 ai 
secolului nostru. Când au tăiat egiptologii britanici Sir Robert Mond 
şi dr. Oliver Myers bandajele, a început să curgă o masă urât 
mirositoare de bitum (asfalt), conținând aşchii minuscule de oase. 

Unde erau taurii divini? În cursul verii lui 1852, Mariette a 
descoperit într-un mormânt nou alte sarcofage Apis. Cele mai 
vechi dintre ele au fost considerate a data de pe la 1500 1.C. Nici 
unul nu conţinea o mumie de taur! 

În cele din urmă —era ziua de 5 septembrie 1852 —, Mariette 
a găsit două sarcofage neatinse. În praful de pe jos a observat 

amprentele picioarelor pe care le läsaserä cu trei mii cinci sute 
de ani în urmă preoții când duseseră la mormintele lor taurii sacri. 
O statuie aurită a zeului Osiris păzea nişa, pe jos se aflau plăcuțe 
de aur care se desprinseseră în decursul mileniilor de pe tavan. 
Mariette a recunoscut pe tavan gravuri reprezentându-i pe Ramses 
Il (1290-1224 I.C.) şi pe fiul său, care îi înmânau zeului Apis-Osiris 
(înfăţişat aici ca făptură mixtă) o libatiune. Capacele sarcofagelor 
au fost ridicate anevoios cu ajutorul dältilor şi al troliurilor de cablu. 
Dar să-i dăm cuvântul direct lui Auguste Mariette*: 

“Astfel am avut certitudinea că în fața mea trebuia să se 
afle o mumie Apis şi, în consecință, mi-am dublat precautia... 
Prima mea grijă a fost să descopăr capul taurului, dar nu l-am 
găsit. În sarcofag zăcea o masă din bitum, foarte urât mirositoare, 
care se färämita la cea mai mică atingere. În masa imputitä erau 
înglobate multe oscioare foarte mici, evident sfărâmate deja la 
epoca înmormântării. În acest haos de oscioare am găsit, mai 
curând întâmplător, cincisprezece figurine...” 

Aceeaşi constatare doborâtoare a făcut Mariette şi la 
deschiderea celui de-al doilea sarcofag: “Nu tu craniu de taur, nu 
tu oase mai mari; din contră, o risipă şi mai mare de fragmente 
minuscule de oase.” 

Cavourile de sub Sakkara, în care n-au fost găsiți tauri Apis 
divini, deşi fiecărui turist i se spune contrariul şi chiar în literatura 
de specialitate se dau în general informaţii greşite, poartă azi 
numele “Serapeum”. Termenul este o sinteză grecească dintre 
cuvintele Osir — Apis = Serapis. 

Auguste Mariette, căutătorul neobosit care a declanşat ceva 
certuri cu autoritățile egiptene, s-a întors în Egipt după o scurtă 
şedere la Paris. Nu mai suportase îmbâcsitul aer de muzeu de 
acasă. În 1858, guvernul egiptean i-a încredinţat, la recomandarea 
lui Ferdinand Lesseps, constructorul Canalului de Suez, 
supervizarea generală a tuturor săpăturilor din Egipt. Francezul, 
un adevărat argint viu, s-a pus pe treabă cu o energie şi un zel de 
muncă incredibile. Sub conducerea lui s-a săpat concomitent în 
patruzeci de locuri; a folosit uneori până la 2700 de muncitori. 
Mariette a fost primul egiptolog care a pus să fie catalogate exact 
toate descoperirile. A întemeiat Muzeul Egiptean, ajuns renumit 
în întreaga lume, şi i s-a conferit în 1879 titlul de paşă. Până şi 
libretul pentru opera Aida, compusă de Giuseppe Verdi la 

inaugurarea Canalului de Suez, se referä laAuguste Mariette. Mii 
de turişti se plimbă astăzi zilnic pe lângă mormântul său, fără s-o 
ştie. Sarcofagul lui Auguste Mariette se află în grădina din fața 
Muzeului Egiptean din Cairo. 


Sarcofage cu mumii false 


Pentru tagma conservatoare a arheologilor nu există nici o 
îndoială că sarcofagele uriaşe din Serapeum au conținut odinioară 
mumii de tauri. “Ce altceva să fi conținut?” se răsti la mine nu de 
mult un specialist, “poate reziduu atomic?” Asta mai mult ca sigur 
că nu, stimate domn, însă soluţia misterului ar putea zăcea într-un 
coltisor complet nebänuit. Pentru a-l încercui pe fäptas cu fler de 
detectiv, trebuie să mai aduc întâi pe tapet câteva date tare 
ciudate. 

Pe lângă divinul Apis, egiptenii mai adorau alți doi tauri, 
mai puţin cunoscuţi, numiți Mnevis (Mneuis) şi Buchis. Strabon 
consemnează laconic în Cartea a XVII-a?: 

“În această nomă se găseşte Heliopolis, aşezat pe un dimb 
de pămint considerabil, avind şi un templu al Soarelui şi pe boul 
Mneuis crescut într-un staul şi cinstit ca un zeu la heliopolitani, 
aşa cum este Apis la Memphis.”* 

Mnevis era un taur de prăsilă cu smocuri de păr negre, 
direcționate în răspăr şi fără semne. Dintr-o scrisoare scrisă de 
un preot al templului din Heliopolis se ştie că acest taur Mnevis a 
fost într-adevăr mumificat. Preotul confirma primirea a douăzeci 
de lungimi de braț de pânză fină pentru infäsurarea lui Mnevis. 
La Heliopolis, orașul zeului Soarelui Re-Atum, chiar au fost găsite 
sepulcre ale taurilor Mnevis: toate distruse, jefuite, devastate. Nici 
până în ziua de azi n-a putut fi localizat măcar un mormânt intact 
ale taurilor Mnevis. 

Cultul taurului Buchis se practica în Egiptul central, nu 
departe de unde se află astăzi Luxor. Descoperirea catacombelor 
Buchis o datorăm, ca de multe ori în arheologie, unei pure 
întâmplări. Arheologul britanic Sir Robert Mond auzise că la câţiva 
kilometri distanță de mica localitate Armant fusese scoasă din 


* Citat din: Strabon, Geografia, vol. Ill, ed. cit., paragraful 27, p. 474 (n. t). 

nisip la lumina zilei statuia de bronz a unui taur. Acest sătuc, 
Armant, era însă identic cu oraşul-templu Hermontis, pe care 
vechii egipteni îl numeau si “On-ul de sud” (spre deosebire de 
“On-ul de nord", adică Heliopolis). Sir Robert Mond îşi spuse că, 
o dată ce existase un cult al taurului în On-ul de nord, trebuie să 
fi existat unul şi în cel de sud. Statuia de bronz descoperită i-a 
întărit supoziţia. Sir Mond a început să caute. 

Asemenea lui Mariette în Serapeum, şi echipa de arheologi 
britanici a localizat sub ruinele complet prăbuşite ale templului 
din Hermontis morminte subterane cu sarcofage gigantice care — 
la fel ca in Serapeum — erau zidite în niṣe în dreapta şi în stânga 
gangului principal. Fiind vorba despre taurii divini Buchis, 
construcția cu cele în total treizeci şi cinci de nişe funerare a fost 
numită “Bucheum”“. Nu departe de acolo a detectat Sir Robert o 
a doua construcţie funerară, numită “Baharia”. Ambele erau într-o 
stare deplorabilă. Nu numai că jefuitorii de morminte le-o luaseră 
şi aici înainte arheologilor, dar încăperile mortuare zăceau parțial 
sub apă, iar mumiile, sau ceea ce s-a considerat a fi fost mumie, 
fuseseră mincate de milioane de furnici albe. De jur-imprejur 
zăceau figurine de bronz complet corodate şi obiectele din fier se 
descompuneau într-un praf de rugină. Sir Robert Mond scrie“: 

“Corpul poate cel mai bine păstrat din toate, pe care l-am 
găsit abia la sfârştitul lucrului, a fost acela al lui Baharia 32. Am 
tratat această mumie cu foartă multă grijă şi am consemnat fiecare 
detaliu... Poziţia [mumiei- n. lui E. v. D.] nu era aceea a unui bou 
care se odihneşte, ci a unui şacal sau a unui câine... Nici un os 
nu era sfărâmat." 

Asta sună straniu şi confuz. Sarcofagele de tauri sunt 
singura realitate pe care ne putem baza. Ele există în Serapeum, 
în cavourile de sub Heliopolis, în Bucheum, în Baharia şi la Abusir, 
nu departe de Gizeh (Giza). Sarcofagele fie nu au nimic înăuntru, 
fie conţin o masă imputitä de bitum cu fragmente osoase. 

Şi mai derutant este că în locul taurilor aşteptaţi este găsită 
o mumie omenească cu o mască de aur, dar — după cum se 
constată mai târziu — când se desfăşoară bandajeje nu iese la 
iveală un cadavru de om, ci din nou asfalt rău mirositor. Şi, în 
cele din urmă — pur şi simplu îţi vine să-ţi smulgi părul din cap — 
aşa-zisele mumii de tauri se dezvăluie a fi de fapt de şacali sau 
câini. 

Ciudäteniile nu contenesc: egiptologii britanici Mond si 
Myers au pus sä fie analizate chimic unele dintre descoperirile lor 
din Bucheum si Baharia. O bucatä de sticlä albä continea 26,6 
procente oxid de aluminiu, mult prea mult pentru sticla obisnuitä. 
Un ochi artificial din argilă era alcătuit dintr-o cantitate excesivă 
de calcar, şi albul ochiului, despre care s-a presupus că ar fi 
faianță, nu era nici faianță egipteană, nici sticlă. (Spre deosebire 
de faianta autentică, faianța egipteană era compusă din nisip fin 
de cuarț acoperit cu un strat de sticlă. Egiptenii confectionau din 
ea podoabe, mai ales perle tubulare.) 

Sarcofagele de tauri (fără capac) au fost făcute dintr-un 
singur bloc de granit de Assuan. Assuan este situat la vreo mie 
de kilometri de Serapeum. Chiar şi numai prelucrarea cu ciocanul, 
şlefuirea și transportul unui singur sarcofag cu capac, cântărind 
vreo nouăzeci-o sută de tone, ar fi însemnat o faptă aproape 
supraomeneascä. Monştrii supergrei şi rigizi trebuiau traşi, împinși, 
rostogoliți în mormântul pregătit şi ancorati în nişele lor. Aceste 
märete realizări organizatorice şi tehnice dovedesc importanța 
imensă pe care o acordau egiptenii conținutului sarcofagului. lar 
apoi — este de neconceput — preoții zdrobesc şi märuntesc taurii 
care fuseseră mumificati artistic cu puţin înainte, până ce obțin 
aşchii minuscule de oase, amestecă totul cu bitum vâscos şi 
lipicios, pun câteva figurine de zei şi nişte amulete în această 
masă puturoasă şi o introduc în splendidul sarcofag. Apoi, capacul 
deasupra... şi gata! 

Dacă lucrurile s-ar fi derulat astfel, egiptenii n-ar mai fi 
meritat să se ostenească făcând şi transportând giganticele 
sarcofage, asta e sigur. Pentru a conserva aşchii osoase timp de 
milenii — ba, într-un mod cu totul lipsit de logică, chiar fără cap şi 
coarne —, nu erau necesare nişte recipiente colosal de mari de 
granit. Specialiştii sunt oricum unanim de acord că preoții egipteni 
din Antichitate n-ar fi făcut niciodată bucățele un taur sacru. Ar fi 
fost crimă, blasfemie. Sir Robert Mond scria: “Înmormântarea unei 
mumii într-o altă formă decât aceea care păstra intact întregul ei 
corp era de neconceput în vechiul Egipt." 

Şi totuşi este exact ceea ce pare să se fi întâmplat iară şi 
iară. În structurile subterane de lângă Abusir au fost găsiţi doi 
tauri imbälsämati splendid. Bandajele de pânză, puse încrucişat 
peste trupul animalului şi strânse cu sfori din fibre, erau 

nedeteriorate. În sfârşit, mumii de tauri bine păstrate! s-a exclamat 
cu bucurie, căci din bandaje ieşea chiar capul cu coarne. 
Specialiştii francezi, Monsieur Lortet şi Monsieur Gaillard, au tăiat 
cu grijă sforile milenare şi au desfăcut strat după strat de pânză. 
Consternarea lor nu poate fi descrisă în cuvinte; în interior era o 
harababură de oase de la diferite animale, care în parte nici nu 
se puteau atribui unei anumite specii. Cea de-a doua mumie, lungă 
de doi metri şi jumătate şi lată de un metru, care arăta în exterior 
realmente ca un taur perfect, era o amestecătură de minimum 
şapte animale diferite şi conţinea, printre altele, oase de vițel si 
de taur. 

Toate cavourile destinate taurilor erau distruse. Or fi prădat 
jefuitorii de morminte, or fi zdrobit călugării conținutul sarcofagului 
făcând oasele bucățele? Jefuitorii de morminte au fost interesaţi 
în toate timpurile de aur şi pietre prețioase, nu de mumii de tauri. 
În plus, ei nu furnizează nici cea mai mică explicaţie pentru 
descoperirea diverselor tipuri de oase de animale într-o 
pseudomumie de taur. Aici se poate suspecta mai curând a fi 
mâna călugărilor cu frica lui Dumnezeu, acţionând într-un zel 
misionar exagerat, dacă pornim de la premisa că ar fi cunoscut 
intrările la toate necropolele de tauri. Atunci, în furia lor sfântă, 
călugării ar fi tras deoparte capacele sarcofagelor şi ar fi tocat 
mărunt conținutul lor cu ajutorul unor drugi grei. Cam aşa cum se 
zdrobesc strugurii. Nici această explicație nu ne duce mai departe. 
Urmele furiei creştine de distrugere ar fi trebuit să fie vizibile, 
bandajele să fie zdrentuite, figurinele de zei, imbucätätite sau 
topite. Fraţii pioşi ar fi aruncat probabil în fiecare sarcofag o cruce 
creştină, întru izgonirea Satanei păgâne, sau ar fi depus în galeriile 
subterane statuete de sfinți. Nimic din toate astea nu se poate 
constata. Unde sunt mumiile taurilor sacri Apis? 


Transmiteri de date contradictorii 


Dacă e să-l credem pe istoricul grec Herodot (cca 490-425 
1.C.), care a călătorit prin anul 450 1.C. mult prin Egipt şi a discutat 
cu preoții de acolo, atunci căutăm zadarnic mumii Apis. Herodot 
consemnează că egiptenii şi-ar fi mâncat pur şi simplu taurii sacri.* 
Ei socotesc taurii animale sacre ale lui Epaphos. De aceea îi 

examinează în felul următor: dacă se găseşte chiar si un fir de 
păr negru la un taur, acesta este considerat impur. Verificarea 
este făcută de un preot desemnat special în acest scop. Animalul 
stă în acest timp în picioare şi este apoi culcat pe spate; limba i 
se trage în afară, pentru a se constata dacă este fără semnele pe 
care le voi descrie în alt loc. Preotul analizează părul de pe coadă, 
ca să vadă dacă a crescut natural... Astfel este deci inspectat 
animalul, iar jertfirea lui se face în modul următor: 

Animalul este însemnat şi dus la altarul unde se procedează 
la sacrificiu. Acolo se aprinde focul. Apoi, preoții împrăştie vin 
peste animalul de jertfă, invocă zeul şi taie animalul. După ce-l 
sacrifică, îi taie capul. Apoi îi jupoaie corpul, iar capul este 
transportat de acolo sub o ploaie de blesteme. Dacă se găsește 
o piață în apropiere unde fac grecii negot, capul e dus la piață si 
vândut. Dacă nu există greci pe-acolo, capul animalului se aruncă 
în Nil... Spintecarea animalelor de jertfă şi arderea au loc în mod 
diferit la diferitele jertfiri... După ce au jupuit animalul şi au rostit o 
rugăciune, îi scot cavitatea abdominală; măruntaiele şi grăsimea 
le lasă însă în corp. În schimb despart de trup coapsele, capul 
femural, omoplatii şi gâtul. Apoi umplu restul corpului animalului 
cu pâine curată, miere, stafide, smochine, tămâie, smirnă şi alte 
mirodenii, şi îl ard ca jertfă, după ce au turnat peste el o cantitate 
mare de ulei. Înainte de sacrificiu tin post. În timp ce jertfele ard, 
jelesc cu toții. După ce s-au tânguit îndeajuns, prepară din resturile 
animalului de jertfă un ospăț. 

Toţi egiptenii sacrifică tauri şi viței care sunt curati; nu pot 
aduce în schimb vaci ca jertfă; ele sunt sacre pentru Isis... 

Asta — conform lui Herodot. Dacă ar avea dreptate, întrebarea 
legată de necropolele de tauri nici n-ar avea sens. De ce atâta trudă 
cu sarcofagele din granit, o dată ce preoții se înfruptă din trupurile 
animalelor la un ospăț? În mod paradoxal, acelaşi Herodot descrie 
într-un alt loc îmbălsămarea unui taur, la care intestinele au fost 
separate de corp injectându-se ulei de cedru prin mate. În general, 
scriitorii antici au transmis lucruri contradictorii când era vorba despre 
taurii divini. În timp ce Herodot îi pune pe preoți să se ospăteze din 
ei, Diodor din Sicilia îi lasă pe tauri să fie “inmormäntäti cu pompă”. 
Pliniu, Papinius Statius şi Ammianus Marcellinus, cu toții scriitori 
romani ai Antichității, erau în schimb unanim de părere că taurii erau 
înecaţi într-un izvor sfânt. 

Inecati - mâncaţi — imbälsämati — märuntiti... oare cum 
am prefera? 

Într-o sursă egipteană veche, “Papirusul Apis”, chiar se 
relatează în toate amănuntele modul în care trebuia mumificat 
taurul sacru. Este descrisă fiecare mişcare, se notează câţi preoți 
trebuiau să stea în timpul îmbălsămării şi în ce loc, unde şi cum 
urmau să fie puse bandajele — în dreapta şi în stânga, de sus şi 
de jos şi încrucişat. După curăţarea cu apă şi ulei, taurul trebuia 
acoperit cu sodă până la uscarea sa completă. În timpul întregii 
ceremonii, în fața taurului trebuia să stea un preot, să murmure 
formule de descântec şi rugăciuni, şi să supravegheze procesul 
de imbälsämare, ca nu cumva să se facă mişcări greşite. Când 
animalul era în sfârşit înfăşurat în câteva mii de metri de pânză, 
cäpätäna era fixată cu gips şi între coarne se presa un disc de 
aur care simboliza proveniența taurului din zeul Soarelui. În cele 
din urmă, se introduceau în orbite ochi de sticlă, şi mumia astfel 
prelucrată era transportată într-o procesiune solemnă la 
mormântul gata pregătit. Toate acestea ne sunt transmise 
amănunţit. Ce s-o fi întâmplat apoi care a schimbat în rău cursul 
lucrurilor? 


Cine a fost Omar Khayyam? 


Un cunoscut mă invitase la desert într-un restaurant tipic 
egiptean. S-au servit orez, pui, fasole gătită în aburi şi amestecată 
cu ceapă şi legumele naţionale favorite, muluchija. Frunzele sunt 
gustoase şi suculente, din muluchija se prepară supe 
condimentate sau supe consistente din zarzavaturi şi carne. În 
timp ce ni se servea un vin tare de fructe, insotitorul meu mi-a 
povestit că pe vremea cumplită a califului El Hakim, care a domnit 
între 996 şi 1021 la Cairo, era executat pe loc oricine era prins 
mâncând muluchija. Califul cel sadic nu voia doar să-i reeduce 
pe egipteni, ci savura suferințele lor. După domnia califului El 
Hakim, nici un guvern egiptean nu şi-a putut permite să restrângă 
plantarea de muluchija în vreun fel sau altul. 

Convivul meu se indopa cu poftă cu verdeturi. Ochii mei 
au poposit în acest timp pe sticla de vin. “Omar Khayyam” — am 
citit pe etichetă. Cine a fost Omar Khayyam? 

= Cred că este numele viticultorului sau al angrosistului, a 
răspuns insotitorul meu. 

Un chelner, auzindu-ne discutând, l-a contrazis imediat: 

— Omar Khayyam a fost pe vremuri domnitorul Egiptului! 

Deodată, în dreptul mesei noastre a răsărit ospătarul-şef 
şi, cu un gest brusc din mână, i-a data înțelege subalternului său 
să plece: 

— Omar Khayyam a fost un renumit general! 

Ceea ce nu i-a convenit deloc clientului de la masa de 
alături. 

-= Omar Khayyam? Păi a fost căpetenie de beduini! a 
decretat, suflând din greu. 

O, de n-aş fi pus întrebarea! Întregul restaurant s-a dedat 
cu un adevărat extaz ghicitului, iar curând lucrurile au început să 
se desfăşoare ca la bursa de acțiuni. 

- Amiral! a strigat unul. 

— Întemeietorul Grădinii zoologice! l-a acoperit glasul 
puternic al altuia. 

— Ce tot spui aici? a gesticulat un negustor mai în vârstă şi 
cu strungäreatä mare. Omar Khayyam a fost inginerul care a 
construit digul de la Assuan... 

Multe zile mai târziu, stând de vorbă cu şeful săpăturilor 
din Sakkara, dr. Holeil Ghaly, am glumit pe marginea celor de 
mai sus: 

- Cine a fost de fapt Omar Khayyam? 

Stăpânul peste arheologii acelui loc a zâmbit, a luat un 
lexicon și a citit: 

“Omar Khayyam, poet persan, matematician, astrolog, a 
trăit între 1048-1122; a tratat teme filozofice şi a scris cântece de 
dragoste înflorate.” 

Trebuie să ştii să te adresezi omului potrivit. 


Se găsește o piramidă 


Stăteam în fața omului potrivit. Dr. Holeil Ghaly nu este un 
arheolog oarecare, el este, după cum îi spune titulatura, “directorul 
antichitätilor din Sakkara”. Un specialist perspicace, amabil, 
poliglot, care susținea chiar că ar fi citit câteva din cărțile mele. 

- Fantezia este importantă până si la noi în arheologie, 
spunea. 

Îmi doream să fi fost mai mulţi arheologi ca el. 

Regiunea arheologică din Sakkara este zona de săpături 
cea mai extinsă din Egipt, suprafața de săpături cea mai mare 
din lume. Începe la granița Gizehului, aproape de Abusir, şi o ia în 
sus la şaizeci de kilometri la sud de Nil. În timpul lunilor de iarnă, 
lucrează întotdeauna mai multe echipe internaţionale, care 
încearcă să smulgă nisipului din deşert şi pământului stâncos de 
dedesubt misterele care zac ascunse acolo. Abia în primăvara lui 
1988, o echipă franceză de la College de France a descoperit 
două piramide, până atunci necunoscute, din epoca lui Pepi | 
(2289-2255 |.C.). 

“Doriţi să vedeți piramida?” m-a întrebat dr. Ghaly. 

Am pornit-o cu jeepul lui, trecând peste dunele de nisip, pe 
lângă porțiunea Sakkarei accesibilă turiştilor. Pe drum am aflat 
că acest faraon Pepi era cunoscut de mult. Era urmaşul lui Teti 
(2323-2291 1.C.), întemeietorul Dinastiei VI. Teti, Pepi... astfel de 
nume simple ar trebui să aibă politicienii noştri! Piramida lui Pepi 
l este situată în Sakkara-Sud, şi nu departe de ea, echipa franceză 
făcuse descoperirea: o piramidă din Dinastia familiei Pepi. Ce 
mare lucru s-o putea descoperi aici? m-am gândit; doar piramidele 
îşi înalță în mod obişnuit vârfurile din nisip! 

Pe la ora 16, canicula era apăsătoare asemenea unei 
cortine din particule de järatic şi pătrundea în pori şi pe sub pielea 
transpirată a capului. O ultimă smuciturä, şi jeepul se opri în fața 
unei găuri mari în pământ. Cât vedeai cu ochii — nici urmă de 
piramidă. Dr. Ghaly, colaboratorul meu Willi Dünnenberger şi cu 
mine am păşit până la marginea găurii. Mi s-a oprit respirația, nu 
din cauza arsitei pe care pur şi simplu puteai s-o tai cu cuțitul, ci 
a priveliştii care se deschidea la zece metri sub noi. Ne-am obişnuit 
deja să stăm în fața unei piramide, să-i admirăm contururile clare, 
proiectate pe cerul albastru de la orizont. Aici, lucrurile stăteau 
altfel. Aidoma unor călători în timp dintr-o dimensiune îndepărtată, 
şedeam la zece metri deasupra resturilor piramidei, care trebuie 
să fi servit locuitorilor încă cu milenii în urmă drept carieră ieftină 
de piatră. Oricum, se mai puteau recunoaşte două suprafețe de 
piramidă cu nişte blocuri de piatră slefuite lună şi intercalate 
perfect. 

— De cât timp se sapă aici? 

- În ultimele şase luni, echipa franceză a lucrat împreună 
cu nişte arheologi egipteni şi un total de o sută optzeci de muncitori, 
m-a lămurit dr. Ghaly. Acum, vara, nu se pot efectua săpături din 
cauza caniculei. 

Arheologii de la College de France detectaseră cu ajutorul 
mijloacelor electronice piramida sub stratul gros de nisip şi rocă. 
Există acum tot felul de metode noi despre care Heinrich 
Schliemann nici nu cuteza să viseze pe vremea lui. Cu 
magnetometrul se poate determina câmpul magnetic al unui 
anumit loc. Unitatea de măsură se numeşte “gamma”. Câmpul 
magnetic al pământului oscilează între 25.000 de gamma la 
ecuator şi 70.000 la poli. Cu ajutorul unor şiruri complicate de 
măsurători este stabilită valoarea gamma a,unui anumit loc şi 
apoi se verifică cu sonde pentru luarea probelor dacă valoarea 
este aceeaşi pe întregul teren. Dacă rezultă neregularități, de 
exemplu din cauza metalelor sau a spaţiilor goale din pământ, se 
apelează la “ground penetrating radar” (GPR). Funcţionează 
asemănător unui ecometru. Emitätorul trimite impulsuri de înaltă 
frecvenţă în sol, care sunt reflectate şi măsurate de o antenă 
specială. Un computer portativ monitorizează impulsurile şi le 
transmite sub formă de unde şi linii pe monitor. Dacă se depistează 
ceva anormal în sol, obiectul străin este pur şi simplu încercuit cu 
GPR-ul. În acest mod, echipa de arheologi a făcut descoperiri 
fără să fi pus măcar mâna pe lopată. O echipă de fizicieni şi 
arheologi de la University of California din Berkeley lucrează de 
zece ani la o hartă completă a structurilor subterane din Valea 
regilor.® ? 

Sunt localizate astfel cripte dispărute de mii de ani, sunt 
detectate prin radar cavouri subterane. În următorii zece ani putem 
scoate la lumina zilei mai multe comori arheologice decât în cei o 
sută de ani trecuți. Dacă se porneşte în locul potrivit şi nu se face 
economie de timp şi bani, căutătorilor moderni de comori nu le 
scapă mai nimic. Însă din păcate există grupări religioase şi politice 
cărora acest obiectiv arheologic nu le convine deloc. Sunt cei 
care trăiesc veşnic în ziua de ieri, temându-se de ceea ce ar putea 
dezvălui strămoşii. 

— Se ştie de fapt ce înseamnă numele de Sakkara? l-am 
întrebat pe dr. Ghaly pe drumul de întoarcere. 

— Cuvântul este cunoscut încă în egipteana veche. Sakkara 
vine de la şacal. 

— Cât de vechi sunt cele mai vechi descoperiri făcute in 
Sakkara? 

Dr. Ghaly, un bărbat cu aspect foarte tineresc, clătină din 
cap; 

— Povestea Sakkarei se întinde de la Dinastia |, care a 
început pe la 2920 I.C., şi până în epoca creştină. S-au făcut aici 
chiar şi descoperiri preistorice. 

Aflându-mă tot mereu pe urmele taurilor sacri Apis, am 
întrebat cu interes: 

— Am studiat foarte atent raportul săpăturilor întocmit de 
Auguste Mariette. Vă este cunoscut faptul că Mariette n-a găsit 
niciodată un taur în Serapeum? 

Dr. Ghaly răspunse după un timp scurt de gândire: 

- Da, îmi este cunoscut. 

~ Ne mai putem aştepta oare la descoperiri senzaţionale 
în Sakkara? 

Egiptologul zâmbi plin de înţelegere, arätändu-si dinţii albi 
care luceau asemenea fildeşului, contrastând cu părul său negru: 

— Presupunem că ne sunt cunoscute vreo douăzeci de 
procente din Sakkara. Mai rămân sub pământ optzeci de procente 
necunoscute. 

O, Doamne, mă fulgeră ideea, douăzeci la sută şi atâtea 
întrebări fără răspuns! Ce surprize ne rezervă oare viitorul? Ce 
turist din Egipt, care vizitează în Sakkara în grup organizat piramida 
în trepte a lui Djoser (2630-2611 1.C.), zona de piramide a 
faraonului Unas (2356-2323 I.C.) sau mormântul măreț al nobilului 
Ti, bănuieşte oare că pământul de sub picioarele sale este 
străbătut de mii şi mii de tuneluri subterane labirintice? Cärui 
călător copleşit de caniculă, care-şi soarbe în cortul său turistic 
ceaiul îndulcit sau bea dintr-o sticlă o Cola cäldutä, i se spune — 
şi cine i-ar spune-o? — că in Sakkara zac milioane (!) de animale 
mumificate de toate speciile? O arcă a lui Noe supradimensionată 
— sub pământ! 

În edificiul meu ideatic, sarcofagele monumentale pentru 
pseudoanimale joacă un rol-cheie. Răbdare, vă rog! Sunt pe cale 
să încercuiesc monștrii pentru care egiptenii nu precupeteau nici 
munca cea mai grea. De unde venea de fapt această obsesie de 

a mumifica totul? În cazul mumiilor umane atitudinea poate fi 
întrucâtva de înțeles. Dar în cazul animalelor? 


Corp, ka și ba 


Din textele de pe piramide, dintr-o mulțime de inscripții 
funerare, dar şi din papirusuri şi din cărţile unor scriitori antici ca 
Herodot, reprezentările religioase ale egiptenilor sunt bine ilustrate. 
Când zeul Khnum (cel cu cap de berbec) a modelat omul, l-a creat 
cu două părţi: corp şi ka. Corpul este trecător, ka este nemuritor. 
Acest ka este parte componentă a spiritului mare, universal, a 
vibratiilor, ca să zicem aşa, care insufletesc totul. Corpul este numai 
materie care, fără ka, n-ar avea suflul vieții. Spre deosebire de el, ka 
este spiritual, atotprezent şi etern. Totuşi, ka nu corespunde imaginii 
noastre despre suflet. Reinhard Grieshammer, un specialist de primă 
mână, scria în acest context 7: 

“Au vrut să vadă în el un alter ego al omului sau un fel de 
spirit protector. Sigur este doar că în el se manifestă o anumită 
forță şi putere. Noi ştim că aspectul omului numit ka prinde viață 
o dată cu naşterea sa. Textele şi desenele o dovedesc.” 

Pe lângă ka, fiecare om mai are şi un ba. Prin acesta se 
desemnează o stare care ia naştere abia din unirea corpului cu 
ka. Acest ba ar putea fi considerat drept conştiinţă, drept conştiinţă 
morală individuală, drept psyche* sau drept conținutul 
informaţional al unei vieţi. Când moare corpul, ka se uneşte cu 
ba. “Se duce la ka-ul său”, spuneau vechii egipteni când cineva 
murea. Corpul este acum un înveliş lepădat; ka şi ba, în schimb, 
se unesc, sunt contopiti în veci şi păşesc într-o altă dimensiune 
în fața zeilor şi a strămoşilor. 

Acest chip străvechi de a privi lucrurile care e propovăduit 
timp de milenii într-o formă sau alta de religii este astăzi din nou 
foarte la modă. Numele s-au schimbat, conținuturile au rămas 
aceleaşi. Îndărătul oricărei materii, fizica recunoaşte până la urmă 
vibraţie. Lumea atomului, a particulelor subatomice, din care este 
alcătuit totul, e dimensiunea radiaţiei, a vibratiei. Exemplu: un 
electron, partea componentă a oricărui atom, pulsează de 10% 


*Psihic, totalitatea proceselor psihice (n. t.). 

de ori pe secundă, Asta înseamnă un 10 cu 23 de zerouri. Fizica, 
în goana ei după formula universală care ar putea explica totul, 
care ar putea armoniza, împăca totul, nu ştie care este originea 
întregii vibrații, nu ştie ce pune în mişcare motorul vibratiei. 
Ezotericii şi filozofii, la rândul lor, înzestrați doar cu slăbiciunile 
sentimentelor şi ale raţiunii, spun: Totul este Unul, Fiecare este 
legat într-un fel de Fiecare. 

Copacul, animalul, omul au vibrația, ka-ul; însă plantei şi 
animalului le lipseşte răspunderea propriilor fapte. Un copac, de 
exemplu, nu execută acțiuni care să poată fi evaluate drept corecte 
sau incorecte, bune sau rele, logice sau ilogice. În consecinţă, nu 
se dezvoltă nici un psihic, nici o răspundere individuală. Lipseşte 
ba-ul. Abia trinitatea dintre corp, ka şi ba face din om o 
personalitate unică ce se deosebeşte de orice alt om. Nimeni 
dintre noi, nici gemenii monovitelini, nu resimte, suportă, 
înregistrează aceleaşi experienţe în acelaşi mod, nimeni nu simte 
sau nu se bucură cu aceeaşi intensitate. Rämänem cu toții oameni, 
construiți din acelaşi aluat genetic de bază — şi totuşi nu sunt doi 
oameni egali. Noi am devenit ceea ce suntem. 

Până acum, toate bune şi frumoase. Dar acestea încă nu 
sunt un motiv pentru a mumifica un corp mort, învelişul gol fără 
ka şi ba. La vechii egipteni se dezvolta tot mai mult ideea ciudată 
că acel ka arfi legat de corp şi după moarte, că ar avea nevoie de 
corp spre a se întoarce. Pentru ca lui ka şi lui ba să le meargă 
bine în lumea de dincolo, corpul trebuia să fie conservat. Nu ştim 
ce a dus egiptenii, precum şi alte popoare care practicau 
mumificarea, la această concluzie stranie, ce contrazicea la urma 
urmei propria lor credință. Ei considerau că trupul era oricum un 
balast lipsit de valoare după ce era părăsit de ka şi ba. Ideea că şi 
corpul trebuie păstrat a dus obligatoriu la mumificări şi la 
construirea de morminte întărite ca o fortăreață. Criptele erau 
prevăzute cu capcane şi coridoare înşelătoare, spre a le asigura 
astfel împotriva duşmanilor şi a hotilor. Cu cât răposatul era mai 
bogat, cu atât i se dădea să aibă cu el mai multe comori. Nu 
numai aur, pietre preţioase şi alimente durabile, ci şi obiectele 
sale preferate, jucării, bijuterii, ba chiar patul şi uneltele călătoreau 
împreună cu mumia în lumea tenebrelor. Decedatul trebuia să se 
simtă bine şi să aibă cu el destule valori ca ofrande în lunga 
călătorie pe diferitele meleaguri ale lumii celeilalte. 

Toate astea sunt corecte si dovedite prin descoperirile 
făcute în morminte... dar sunt şi ilogice şi false. Mă simt tentat să 
întreb: cât de tâmpiţi îi considerăm de fapt pe vechii egipteni? 
Sau altfel: ce n-am înţeles noi când am cercetat şi evaluat 
mormintele şi textele vechi? Toate explicaţiile pentru fastul funerar 
egiptean sunt construite pe o temelie de nisip, fiind contrare 
oricărei experiențe şi concepții practice. De ce? 

Mormintele au fost prädate în toate timpurile de urmaşi avizi, 
chiar şi sepulcrele faraonilor atât de bine fortificate şi izolate. Şi asta 
nicidecum abia în ultimele două milenii, ci încă pe vremea când 
construirea alambicată, de anvergură, excentrică de morminte era 
în floare. La începutul Dinastiei XVIII deja (cca 1500 1.C.), de abia 
dacă exista vreun mormânt de domnitor care să nu fi fost jefuit. Din 
inscripții ne este cunoscut că faraonul Horemheb (1319-1307 I.C.) a 
pus să fie restaurat mormântul spart de jefuitori al colegului său 
Tuthmosis IV (1401-1391 1.C.). Tuthmosis tocmai petrecuse optzeci 
de anişori linigtiti în sarcofag. Faraonii şi preoții ştiau fără urmă de 
îndoială că răposatul nici nu-şi luase comorile şi obiectele preferate 
în tărâmurile de dincolo, nici nu impärtise ofrande pe drum. În loc de 
atrage de aici concluzia inteleaptä că întregul fast al mumiilor cu tot 
ce era legat de el este o înşelătorie, chiar şi numai pentru că venea 
în contradicţie cu concepția religioasă a unui ka spiritual şi nemuritor, 
preoții şi-au intensificat eforturile. Şi-au mutat înmormântările în Valea 
Regilor de lângă Teba, săpând camere mortuare subterane în munți, 
asigurându-le cu capcane şi monştri de stâncă şi făcând în jurul 
morţilor şi mai mult tărăboi decât înainte vreme. Mormântul lui 
Tutankhamon (1333-1323 I.C.) care, în mod excepţional, n-a fost 
jefuit, este grăitor în acest sens. 

Dar ceva nu se potriveşte! 


Mortii care dorm 


Cu douăzeci şi trei de ani în urmă, am emis în Erinnerungen 
an die Zukunft (Amintiri despre viitor) presupunerea, pe atunci 
exagerată, că egiptenii ar fi, avut in vedere mai putin o reinviere 
spirituală, cât una trupeascä : 

“Aşa se şi explică îngrijirea şi prepararea deosebită a cadavrelor 
îmbălsămate, aflate în camerele mortuare, care trebuiau să fie oricînd 

gata pentru reîntoarcerea la viață. La ce altceva ar fi putut servi banii, 
podoabele, obiectele personale care erau puse în mormint? Şi, întrucât 
li se oferea chiar şi după moarte tovărăşia unora dintre oamenii de 
serviciu, închişi în mormânt încă înainte de a muri, avem, fără îndoială, 
o dovadă în plus că se considera inevitabilă continuarea vieții anterioare 
printr-una nouă, pe cât posibil în aceleaşi condiţii. Mormintele, adevărate 
adăposturi antiatomice, de o rezistență extraordinară, erau menite să 
dureze o veșnicie, înfruntând furtunile tuturor timpurilor. Bunurile de 
preț pe care le conțineau — aur şi pietre scumpe — îşi păstrau valoarea, 
rezistând oricăror deprecieri."* 

Atunci am făcut trimitere la o carte a fizicianului şi 
astronomului Robert C. W. Ettinger , care indica o metodă de 
păstrare a cadavrelor care să facă posibilă o readucere ulterioară 
la viață. Şi astăzi? 

În Statele Unite ale Americii — unde în altă parte? — există 
“American Cryonics Society”. (ACS). Fondator si preşedinte al 
societăţii este matematicianul A. Quaife, care se opune categoric 
să considere moartea drept inevitabilă. Scopul organizației este 
pregătirea şi congelarea cadavrelor, pentru ca mai târziu — peste 
decenii? secole? milenii? — să fie decongelate. În ceea ce priveşte 
animalele, experimentele sunt considerabil avansate. Dr. Paul 
Eduard Segall de la ACS confirmă că şi-a congelat propriul câine 
şi l-a decongelat după cincisprezece minute. A început să dea 
vesel şi vioi din coadă! Pe hamsteri experimentul a fost făcut de 
sute de ori, fiecare al cincilea animälut supraviețuind somnului la 
rece. Şi pisici, peşti, broaşte țestoase au fost deja folosite cu 
succes drept cobai în acest tip de experiment. Animalelor li se 
extrage sângele care este înlocuit printr-un fel de soluţie antigel, 
căci sângele ar îngheţa, iar celulele ar plesni. Trupurile golite de 
sânge sunt aşezate în nişte rezervoare speciale cu azot lichid la 
minus 196 de grade. Când e vorba de oameni, se cugetă la o 
metodă pentru detaşarea de trup a creierului şi a anumitor organe 
sensibile şi conservarea lor în recipiente separate. Cam aşa cum 
se procedează deja la transportul de organe (pentru transplanturi). 
Frankenstein trimite salutări! 


* Citat după: Erich von Däniken, Amintiri despre viitor, Editura politică, 
Bucureşti, 1979, traducere de Gh. Doru şi S. Stanciu, Cuvânt înainte şi 
adnotări de lon Hobana, pp. 101-102 (n. t.) 

Acum cätiva ani am vizitat la Orlando (Florida, S.U.A.) o 
mare piramidä de inmormäntäri. Aici, cosciugul cu cei räposati 
nu mai este îngropat în pământ, nu mai este ars, ci pus într-un 
sertar la rece. Fiecare sertar are o tăbliță cu datele personale ale 
decedatului. Este notată şi cauza morţii. În centrul piramidei se 
află o cameră de reculegere, cu covoare pe jos. Rudele îşi pot 
vizita oricând morţii. Lifturi silentioase deservesc numeroasele 
etaje din cadrul piramidei, viii şi morții sunt inväluiti douăzeci şi 
patru de ore din douăzeci şi patru într-o muzică de orgă lăsată în 
surdină. 

Ce concluzii ar trebui să tragă arheologii peste trei mii cinci 
sute de ani, dacă le-ar răsări din sertare etanşate şi vaacumizate 
morţi congelati sau cadavre mumificate? Trei mii cinci sute de 
ani... asta corespunde aproximativ intervalului de timp după care 
judecăm noi azi mumificările din Egiptul antic! Parcă aud deja 
obiectia că nu se poate face comparație, deoarece în Egiptul vechi 
au fost găsite şi binecuvântările, şi maximele care li se dădeau 
mumiilor să le aibă la drum. Din astfel de sfaturi şi de instrucțiuni 
în legătură cu comportamentul lor după moarte au luat naştere 
textele funebre ale egiptenilor. Stă în picioare obiectia? 

Cine este de acord, în deplinătatea facultăţilor sale mintale, 
să se lase congelat şi chiar să pună să i se păstreze după moarte 
organele interne şi creierul în recipiente separate, acela contează 
pe o renaştere fizică. Asta nu-i va împiedica pe urmaşi să pună 
versuri pioase şi psalmi în congelator. “Bucură-te de o viaţă într-o 
lume mai bună”, ar putea fi scris acolo. Sau: “În noua ta viaţă vei 
fi eliberat de boala care te-a chinuit aici. Dumnezeu cel atotputernic 
şi veşnic să te aibă în pază în timpul călătoriei tale şi să te 
binecuvânteze.” 

Din binecuvântări de genul acesta arheologii viitorului ar 
putea deduce că decedatii ar fi crezut într-o a doua viaţă dincolo 
de moarte. la gândiţi-vă! De unde să ştim oare cu precizie ce 
motive l-au determinat pe un faraon acum patru mii şase sute de 
ani când şi-a construit un mormânt luxos pentru eternitate? După 
marile exemple, domnitorii, fiecare om voia bineînțeles să fie 
mumificat. Scopul iniţial, speranţa într-o renaştere trupească, s-a 
cufundat în negura uitării. Promovat de preoţi, care făceau la urma 
urmei astfel cea mai bună afacere, în Egipt a început un cult al 
mumiilor care n-a avut egal în lume. Meserii noi — îmbălsămători, 

curätätori de cadavre, tăietori de cadavre — au luat naştere, ramuri 
industriale întregi trebuie să fi produs pentru mumificare. Se 
executau sarcofage din granit, alabastru şi lemn, se preparau 
cantităţi imense de miere, ceară, alifii, uleiuri şi sodă, se făceau 
milioane de canopi şi se teseau câteva milioane de metri de bandaj 
şi giulgiu. 

Ce au devenit de fapt aceste mase de cadavre 
înfăşurate? 

După cucerirea imperiului faraonilor de către romani, 
preoțimea egipteană n-a mai vegheat mormintele. Ele au fost 
prădate cu miile, iar mumiile şi sarcofagele de lemn - folosite 
pe post de combustibil. O dată cu pătrunderea creştinismului 
în secolul al II-lea, călugării au distrus galeriile subterane în 
care mumiile zăceau talmeş-balmeş, adesea stivuite unele 
peste altele. În Evul Mediu bântuia prin toată Europa o febră a 
mumiilor realmente grotescă. Mumiile erau preaslăvite ca având 
puteri terapeutice şi erau folosite ca medicament! Părţi de 
mumii, pulbere de mumii, piele de mumii şi pastă de mumii 
erau recomandate împotriva paraliziilor, a insuficientei cardiace, 
a bolilor hepatice, a intoxicatiilor stomacale, a epilepsiei şi chiar 
a fracturilor de oase. A început un adevărat export în masă a 
mumiilor din Egipt; farmaciştii europeni se băteau pe mumii. 
“Ceva mumie” făcea parte din fiecare dulăpior de medicamente 
de acasă şi din fiecare trusă de prim-ajutor în călătorii, se lua 
“mumie” pe cale bucală sau sub formă de alifii şi prafuri. După 
obsesia cu medicamentele preparate din mumii care a durat 
totuşi două secole, a început ceea ce numea medicul şi 
cercetătorul „de mumii francez Ange-Pierre Leca 
“egiptomanie" . Mumiile au devenit obiecte de colecţie mult 
râvnite. Erau expuse în muzee şi la iarmaroace, plasate 
asemenea armurilor de cavaleri în foaierele caselor de nobili 
şi se celebrau dezveliri publice de mumii. În secolul trecut, un 
om de afaceri din Maine, S.U.A., a început să fabrice hârtie 
din materia primă mumie. Spre supărarea inventivului fabricant, 
răşina şi bitumul din mumii au dus la o schimbare a culorii 
hârtiei în maroniu. A fost data naşterii hârtiei de ambalat! Colile 
maronii, neadecvate ca hârtie de scris, au ajuns sub formă de 
suluri în comerțul cu amănuntul. Mumia servea acum la 
împachetat — "infäguratä pe veci” . 

Milioane de animale în bandaje 


Omul este un mănunchi de temeri, bucurii, tristeti şi nădejdi. 
Mor părinții, iubita, un copil, un prieten. Omul n-are de ales, trebuie 
să se confrunte cu moartea. Continuă să existe în vreun fel cei 
care au murit? Le merge bine? Suferă? Se termină toate o dată 
cu moartea sau Dumnezeu şi spiritele ne trag la răspundere pentru 
faptele noastre pământeşti? Nu ştim. Cinci mii de ani de istorie 
omenească n-au adus răspunsuri la aceste întrebări eterne. Nu 
există nici o dovadă documentată şi sigură din punct de vedere 
ştiinţific pentru o viață dincolo de moarte, pentru o reîncarnare. 
O, da, cunosc cărțile care susţin contrariul. Ele fie provin din 
reprezentări religioase, din filozofie, din ezoterică, fie sunt relatările 
unor întâmplări trăite: oameni care povestesc despre viața de 
dincolo, despre conştiinţa liberă în sfere cu o coloristică superbă, 
oameni care, intrând în nişte stări asemănătoare celor hipnotice, 
se lasă purtaţi înapoi în existente anterioare. Am citit multe despre 
astfel de experimente, m-am supus eu însumi unui experiment 
de întoarcere într-o viața precedentă. Există astăzi grupuri de 
cercetători care comunică prin intermediul benzilor magnetice cu 
cei räposati, alții care izbutesc să facă să apară ca prin minune 
pe ecranele TV sau pe monitoare imagini ale celor din lumea de 
dincolo. Unele dintre aceste elemente par evidente, sună ispititor, 
în anumite cazuri chiar convingător. Numai că omul de ştiinţă nu 
poate să facă nimic cu ele. El cere experimente repetabile, vrea 
date ce pot fi arătate, care nu mai permit nici o altă interpretare 
decât aceea a renasterii sau a vieţii de dincolo de moarte. 
Relatările unor întâmplări trăite, cu sau fără hipnoză, nu sunt 
valabile în ştiinţă. 

Această căutare insistentă de răspunsuri dincolo de propria 
moarte ţine de neliniştea şi zbaterea omenească. Prea anevoioasă 
şi chinuitoare a fost istoria propriei vieți. Şi toate astea pentru 
nimic? O viață scurtă pentru o moarte lungă? Niciodată! Nu poate, 
nu are voie să fie aşa! Viața trebuie să aibă sens dincolo de moarte. 

Vechii egipteni erau la fel de puțin imuni ca noi la asemenea 
reflecţii. Cine caută răspunsuri găseşte răspunsuri. Şi întrucât nu 
ne putem mulțumi cu ideea unui final definitiv, în conştiinţa noastră 
licăreşte flacăra speranţei. Există o şansă de a scăpa de moarte. 
Reîncarnarea! Pe moment nu este relevant dacă pe plan spiritual 

sau fizic. Credința trainică în renașterea într-o viață mult mai 
frumoasă devine acum sensul existenței. Sperantei îi cresc aripi, 
acum truda zilnică, chinui, supärarea si nedreptätile devin 
suportabile. Având la temelie speranţa în renaştere se formează 
- astăzi! — societăți americane cum este ACS şi tot aşa se formau 
- atunci! — organizaţii religioase pentru mumificări. 

Toate acestea sunt de înțeles, sunt conceptibile în gând... 
doar e vorba, la urma urmei, despre propriul eu. Dar ce îndeamnă 
totuşi un popor să mumifice milioane şi milioane de animale? Că 
o lady înstărită pune să-i fie înmormântate ca o ființă umană cățelul 
sau pisica preferată face aproape parte din rutina vieții cotidiene. 
Cimitirele pentru animale o demonstrează. Singurătatea omului 
a creat în toate timpurile o relaţie specială cu animalul de casă. 
Asta se numeşte uşor condescendent dragoste oarbă. Dar de ce 
să se mumifice sute de mii de crocodili, şerpi, hipopotami, arici, 
şobolani, broaşte şi peşti? Ästia chiar că nu făceau parte din 
categoria animälutelor domestice drăgălaşe! lată aici o listă 
(incompletă) a animalelor pe care le mumificau vechii egipteni! ie 


taur vacä berbec 
oaie capră antilopă 
gazelă câine lup 
pavian crocodil nevăstuică 
chitcan sobolan sarpe 

leu pisicä urs 

râs iepure arici 
hipopotam liliac broască 
peşte tipar vidrä 

ibis soim vultur 
uliu erete bufnitä 
cioarä corb porumbel 
rändunicä pupäzä barzä 
gâscă gândac scorpion 


Printre săpătorii cei mai renumiţi şi fără îndoială cei mai de 
succes din Sakkara s-a numărat dr. Walter Brian Emery (1903- 
1971). Ca tânăr egiptolog a făcut parte din echipa care dăduse 
sub oraşul-templu Armant (On-ul de sud) peste tunelurile 
subterane ale Bucheum-ului. Începând cu 1935, a făcut săpături 
aproape exclusiv în Sakkara. A descoperit cele mai vechi morminte 

de faraoni din Dinastia | impreunä cu mormintele secundare ale 
oamenilor din suită care trebuiau să-şi dea viața la moartea 
personajului principal. Când, în 1964, Emery a scos la iveală un 
mormânt mai recent din vremea Ptolemeilor (de pe la 330 până 
la cucerirea romană), a dat la o adâncime de 1,25 m de rämäsitele 
unei vite care fusese înfășurată odinioară în lintolii. Şase metri 
mai jos se afla în sol un urcior din lut cu un capac conic. Emery 
l-a scos din pământ, curâțându-l! cu grijă, şi a observat la stânga 
şi la dreapta lui alte urcioare de acelaşi fel, dintre care unele purtau 
semnul zeului lunii, Thot. Peste cinci sute de vase au ieşit astfel 
la suprafaţă, fiecare conţinând o mumie de ibis. 

La numai câţiva metri la est de mormântul nr. 3510 din 
Dinastia Ill (2649-2575 |.C.), Emery a dat la o adâncime de 10 m 
peste un put umplut de jos până sus cu mumii de ibişi. Uimirea 
săpătorilor a fost de nedescris când au descoperit că putul dădea 
într-un gang principal lung şi şerpuit, din care se ramificau peste 
cincizeci de coridoare adiacente, care se bifurcau la rândul lor în 
alte puțuri. În total, un labirint lung de mai multi kilometri cu, 
estimativ, vreun milion şi jumătate de mumii de ibişi!'? Toate 
păsările fuseseră preparate cu grijă, învelite în bandaje şi băgate 
în urcioare în formă de vaze. Urcioarele stăteau strâns stivuite 
până la tavan, piciorul unuia atingând gura următorului. În coridorul 
principal, înalt de 4,5 m şi lat de 2,5 m, s-ar fi putut trece lejer cu 
un tractor. Labirintul subteran, despre care călătorul francez în 
Egipt Paul Lucas scria la începutul veacului al XVIII-lea că 
parcursese în interiorul lui peste patru kilometri, nu este nici până 
astăzi explorat în întregime. Intrările deschise odinioară de Emery 
sunt iarăşi acoperite cu nisip. Ce se putea face cu milioane de 
mumii de ibişi? Poate descoperă în curând un negustor de obiecte 
de ceramică aici afacerea vieții lui. Un milion şi jumătate de vase 
îşi aşteaptă muşteriii. 

Dacă e vorba despre cantitatea păsărilor, atunci 
descoperirile mumiilor de ibişi de la Tuna el-Gebel bat evident 
toate recordurile. Tuna el-Gebel este situat în apropiere de vechiul 
oraş-templu Hermopolis, circa patruzeci de kilometri la sud de 
el-Minia. Acolo au localizat egiptologii un cimitir subteran de 
animale, care se întindea pe o suprafaţă de şaisprezece hectare. 
Prin două galerii, săpătorii au ajuns într-un veritabil oraş în stâncă, 
cu străzi, fundături şi încăperi întortocheate, pline cu mumii de 

ibişi, dar şi de şoimi, flamingo şi paviani. Numai ibişi au fost 
numărați patru milioane în aceste catacombe! Este cunoscut că 
Hermopolis cu Tuna el-Gebel, aflat la şapte kilometri vestic, se 
bucura de o înaltă apreciere, ca loc de pelerinaj şi sălaş al 
animalelor sacre, până în epoca grecilor şi romanilor. O stelă a 
faraonului Ekhnaton (1365-1347 1.C.) este considerată 
monumentul cel mai vechi din necropolă. Între faraonul Ekhnaton 
şi epoca romană e o distanţă în timp de o mie trei sute de ani. Ce 
putere de convingere trebuie să iradieze o religie care ţine treze 
aceleaşi idealuri o perioadă atât de lungă de timp? Dar de fapt 
nici nu ştim dacă originile necropolei animalelor de la Tuna 
el-Gebel nu datează dintr-un trecut şi mai îndepărtat, şi anume 
cu încă vreo mie de ani în urmă. 


Lâzi pentru paviani 


În Abydos, ştim acest lucru. Abydos este situat la vreo cinci 
sute şaizeci de kilometri de Cairo în sus pe Nil. Locul este deosebit 
de important din punct de vedere arheologic, pentru că mormintele 
de la Abydos provin din Dinastia | şi II, deci dintr-o vreme care, 
măsurată de azi, ajunge la cinci mii de ani în trecut. Abydos era 
locul central de cult pentru zeul Osiris, căruia îi era încredințată 
stăpânirea asupra a tot ce este pământesc. El a fost cel care a 
introdus pe pământ lucruri atât de folositoare precum agricultura 
şi viticultura, fiind numit de aceea de către oameni "cel desăvârşit”, 
Osiris avea un frate pe nume Seth care, invidios pe popularitatea 
de care se bucura Osiris, l-a atras într-o cutie, l-a făcut bucăţi şi a 
aruncat părţile în Nil. Legenda spune că la Abydos ar fi 
înmormântat capul lui Osiris. Nici o mirare, aşadar, că primii faraoni 
cereau să fie înmormântați întru odihnă veşnică în apropierea 
preaveneratului Osiris. La Abydos n-au fost descoperite numai 
morminte regeşti extraordinare, ci şi mormintele servitorimii, ale 
funcţionarilor superiori şi chiar ale femeilor din harem, care 
trebuiau să-şi urmeze stăpânul în groapă. Nu ni s-a transmis dacă 
o făceau voluntar sau silit. Era o mare cinste să fii înmormântat la 
Abydos. 

De aceea nu prea înțelegem de ce tocmai în pământul sfânt 
din Abydos zac mii şi mii de mumii de câini. Când, la începutul 

acestui veac, arheologii au deschis un put baricadat cu pietre, au 
dat peste ganguri subterane înalte de un metru şi jumătate şi late 
de doi metri. Coridoarele se terminau în camere mortuare umplute 
până la tavan cu leşuri de câini. Înfăşurate în pânzeturi albe, 
animalele zăceau peste tot, îngrămădite unele peste altele în şiruri 
de câte zece. O transportare a cadavrelor de câini s-a dovedit 
imposibilă; mumiile se dezintegrau la cea mai mică atingere. 
Oricum, printre căţeii stivuiți s-au găsit câteva lămpi romane de 
ulei din primul secol precreştin. Aceasta conduce la concluzia că 
mumiile de câini au fost aşezate în criptele din Abydos timp de 
milenii, până în epoca romană. Dar se poate şi ca, pur şi simplu, 
jefuitorii romani de morminte să-şi fi lăsat pe la anul 100 I.C. lămpile 
de ulei în cavourile sufocante de la Abydos. 

Mumii de animale... cât priveşti cu ochii. lar cu aceasta 
abia de a fost străpuns vârful aisbergului. la să ne amintim: numai 
douăzeci de procente din Sakkara ne sunt cunoscute! Săpătorului 
neobosit Walter Emery, căruia i-au căzut în mâini milioane de 
mumii de ibişi în Sakkara, i-a izbutit şi o altă descoperire 
spectaculoasă. În timpul procesului de dezgropare a unui templu 
din epoca faraonului Nectanebos | (380-322 1.C.), Emery a dat 
peste o mică încăpere ce scotea la iveală un acces spre gangurile 
aflate mai în adânc. De ambele părţi ale coridorului principal erau 
săpate în stâncă nişe dreptunghiulare. În fiecare nişă se afla o 
ladă de lemn şi înăuntru paviani inveliti în giulgiu. Picioarele 
animalelor erau băgate în calcar sau gips, probabil spre a se 
împiedica răsturnarea sarcofagelor dreptunghiulare de lemn. 
Gangul principal de vreo două sute de metri lungime ajungea în 
colțul din sud-est într-o încăpere lunguiatä fără nişe. Emery şi 
echipa sa au luminat de jur-împrejur cu lămpi, s-a descoperit astfel 
o scară abruptă. Ea ducea într-un cavou plasat mai adânc, care 
se întindea la nesfârşit spre est şi spre vest. Aidoma unui şirag 
de perle se înşira nişă după nişă; în fiecare nişă stătea vertical o 
ladă de lemn cu un pavian mumificat. Când Emery scoase la 
iveală nişte dărâmături într-o parte a galeriei situate ceva mai 
sus, muncitorii se impiedicară de mulajele în gips ale unor părți 
de corp omenesc; brațe, mâini, picioare, labele picioarelor, dar şi 
peruci şi capete întregi. Egiptologul francez Jean Philippe Lauer, 
pe vremea aceea colaborator al lui Walter Emery, actualmente 
marea autoritate în materie de Sakkara, menționa : 

“Fără îndoială, aici avem de-a face cu <<daruri votive 
medicinale>> lăsate de pelerini bolnavi în căutare de tämäduire, fie 
pentru a-icomunica astfel zeului felul bolii lor şi partea corpului afectată, 
fie în semn de recunoștință pentru insänätosirea produsă deja.” 

Emery puse să fie curățate galeriile cu paviani, intuind că 
vaavea parte şi de alte surprize. Era tipul săpătorului neobosit şi 
cu instinct de explorator, comparabil unui Auguste Mariette. 
Într-adevăr, Emery dădu la etajul inferior al cavoului peste o nişă 
care forma legătura spre noi complexuri labirintice subpämäntene 
Unele dintre aceste coridoare erau “pline de sus până jos cu mumii 
de ibişi în urcioare din ceramică perfect conservate. Mii de astfel 
de mumii blocau trecerea." În timpul perioadei de săpături dintre 
1970 şi 1971, Emery a găsit cadavre de păsări de pradă. Numărul 
total al vulturilor, şoimilor, uliilor, corbilor şi ciorilor putea fi apreciat 
doar în mare. Specialistul Jean Philippe Lauer, care a văzut cu 
propriii ochi “rețeaua imensă de cavouri subterane”. „Vorbeşte 
despre o cifră care “ar putea uşor depăşi milioanele”. “ Din câte 
se ştie până astăzi, egiptenii au venerat şi mumificat în total treizeci 
şi opt de specii diferite de păsări. 

Lui Emery îi era limpede că gangurile de sub pământ 
trebuiau să se afle într-o oarecare relaţie cu construcțiile de pe 
pământ din Dinastia III (2649-2575 1.C.). Soarta nu i-a mai lăsat 
răgazul să-şi demonstreze teoria. În timpul săpăturilor care-l 


fascinau și-l atrăgeau sub vraja lor, a suferit o comotie. 


Ritualul mumiilor și vraja mortii 
> 


Cine reflectează la eforturile şi risipa făcute de egipteni 
pentru a prepara milioane şi milioane de mumii de animale ajunge 
să cadă pe gânduri: forme sacre de viață închinate zeilor? Da, 
asta trebuie să fi fost. Pentru indieni de exemplu, vaca mai este 
şi astăzi un animal sfânt. Totuşi, încă nu le-a trecut prin minte să 
frece animalul mort cu mirodenii, să-l lase — cît de anevoie! — să 
se usuce, să-l bandajeze artistic, să-l vâre în sarcofage uriaşe şi 
să-l înmormânteze în cripte care trebuiau mai întâi smulse stâncii 
prin sudoarea frunții. (În paranteză fie spus: şi pentru egipteni 
vaca era sacră. Cine a preluat de la cine?) 

În țara de pe Nil nu se mumificau numai păsări, paviani şi 
câini, ci în canopi se aflau şi ouă de ibişi, uneori în număr de 
patruzeci sau o sută, fiecare fiind învelit cu grijă în stofă. În 
necropola Tebtynis, un cimitir subteran aflat la vest de Nil în oaza 
Medinet el-Fayyum, au fost numărați peste două sute de mii (!) 
de crocodili mumificati! Printre cadavrele de crocodili descompuse 
şi parţial mâncate de insecte - urcioare de lut cu ouă de crocodil 
împachetate cu grijă. Din cele transmise de scriitorii antici (Herodot 
şialţii) se cunoaşte chiar şi numele unui labirint şi mai mare pentru 
crocodili divini: Sucheion. Acest Sucheion n-a putut fi localizat 
nici până în ziua de azi. 

Furia de mumificare a egiptenilor n-a cruțat nici măcar şerpi 
şi broaşte. Diferite specii de şerpi otrăvitori de care era Egiptul 
plin au fost unse cu alifii înmiresmate, înfăşurate în benzi înguste 
de pânză şi băgate în sarcofage lungi de lemn. Broaşte mumificate 
au fost înghesuite cu bandaje cu tot în recipiente mici de bronz. 
Da, şi preoții din Esna, un oraş situat la cincizeci de kilometri mai 
sus de actualul Luxor, s-au specializat chiar în mumificarea 
peştilor. Au fost descoperiţi cu miile, bandajati cu meticulozitate, 
de la specia cea mai mică până la cea mai mare, într-un sarcofag 
de peşti la zece kilometri la vest de oraşul Esna. 

Din perspectiva de azi, ritualul absurd al mumiilor egiptenilor 
nu poate fi conceptibil decât dintr-o motivaţie religioasă. Ei 
considerau animalele ca fiind sacre şi credeau că şi bietele 
dobitoace posedau un ka şi că acesta avea nevoie în viața de 
apoi de trupul pământesc. Din punct de vedere economic, totul 
era oricum o eroare. Cantități enorme de obiecte de valoare şi de 
metale nobile luau drumul sarcofagelor şi al mormintelor, un număr 
inimaginabil de ore de muncă era investit în mumii şi în tot ce era 
legat de ele. Pentru ce? Pentru nişte învelişuri uscate de cadavre, 
despre care egiptenii ştiau dintr-o experienţă milenară şi din 
observația de zi cu zi că nu se întâmpla nimic cu ele? Conţinutul 
nici unui bandaj nu prindea viață de la sine, nici o mumie de 
crocodil nu începea să se agite încercând să-şi croiască drum 
afară din lintoliu, nici un lătrat de câine nu se auzea tulburând 
liniştea adâncă a necropolelor. Nu există nici cea mai mică 
îndoială: egiptenii şi-au practicat adoratia animalelor încă din 
timpuri preistorice, ea nu este un obicei introdus de preoții 

faraonici. Ce credință sau erezie a putut fi atât de puternică încât 
să supraviețuiască unor milenii de istorie egipteană? 

Este aceeaşi întrebare care n-a dat linişte nici scriitorilor 
Antichității. În capitolul 86 al Cărţii |, Diodor din Sicilia scrie : 

"Această minunată adoratie a animalelor de către egipteni 
care depăşeşte orice credință îi pune în mare încurcătură pe cei 
care vor să investigheze cauzele unor astfel de lucruri. Opinia 
preoților față de ele trebuie, după cum am mai spus când ne-am 
referit la credința lor în zei, ținută secretă; poporul egiptean 
enumeră însă următoarele trei cauze, dintre care prima este pur 
şi simplu legendară şi corespunde doar naivitätii vechilor timpuri. 
Ei spun că primii zei, copleșiți, din cauza numărului lor mic, de 
multitudinea şi neleguirile oamenilor născuţi pe pământ, ar fi luat 
înfăţişarea anumitor animale şi ar fi scăpat astfel de cruzimea şi 
violența oamenilor. Când, mai târziu, au devenit stăpâni asupra 
întregului univers şi a tuturor ființelor lui, s-ar fi arătat recunoscători 
față de toți cei care fuseseră cauza salvării lor şi ar fi declarat 
drept sacre acele specii de animale pe care le imitaseră. 

Al doilea motiv pe care-l menţionează este următorul: 
demult, egiptenii ar fi pierdut numeroase lupte din cauza dezordinii 
din armatele lor şi de aceea le-ar fi venit ideea să dea fiecărei 
divizii un semn distinctiv. Astfel ar fi făcut imagini ale acelor animale 
pe care le mai venerează şi azi, le-ar fi pus pe lănci şi le-ar fi dat 
comandanților să le poarte; în felul acesta fiecare soldat putea şti 
şi recunoaşte unitatea din care făcea parte... 

A treia explicație dată este folosul adus de fiecare dintre 
aceste animale societății omeneşti în general şi indivizilor în parte...” 

Aceasta este, după cum subliniază în mod expres Diodor 
din Sicilia, numai opinia poporului, căci ştiinţa preoțească despre 
originile adoratiei animalelor trebuie “ținută secretă”. Încă de 
pe-atunci! 

Scriitorul grec Lucian (pe la 120 D.C.), avansat la o vârstă 
înaintată în funcţia de secretar imperial în Egipt, scrie că acest 
cult al animalelor practicat de egipteni s-ar trage din astrologie. 
Egiptenii ar fi venerat în diferite regiuni diferite semne de pe cer şi 
le-ar fi transferat asupra animalelor locale. Alţi scriitori antici 
contrazic această concepție. Adoratia animalelor ar fi fost generată 
de sentimentele de frică şi groază sau de faptul că înfăptuiau 
minuni. Diodor din Sicilia relatează un astfel de miracol: 

“Mai circulă şi o altă legendă despre aceste animale. Un 
rege bătrân, Menas, urmărit de propriii lui câini, s-a refugiat în 
lacul Moeris, a fost salvat in mod miraculos de un crocodil şi 
transportat pe celălalt mal.” 

Nimic altceva decât legende şi poveşti produse de 
imaginaţia omului, suntem tentaţi să zicem ironic. Zace ceva 
îndărătul lor? Vreun adevăr primordial interpretat greşit, cunoscut 
numai preoților şi celor inițiați? Specialistul dr. Theodor Hopfner, 
care s-a confruntat încă acum şaptezeci de ani în amănunt cu 
cultul egiptean al animalelor şi căruia îi erau cunoscute toate 
scrierile scriitorilor antici, rezuma `: 

“Nici una din aceste fapte nu explică de ce egiptenii au 
ajuns la presupunerea că zeii s-ar fi întruchipat în animale. După 
cum cauza cultului animalelor n-a fost încarnarea zeilor în animale, 
n-a fost nici încarnarea sufletelor morţilor în animale; în general, 
nu poate fi vorba despre metempsihoză... în cazul Egiptului." 

Şi atunci? Interesant este faptul că în cadrul unei specii 
numai anumite exemplare erau considerate sfinte. Nu pe orice 
gazelă şi orice câine, nu pe orice vacă şi orice taur puneau preoții 
sigiliul divin, ci doar pe anumite animale cu caracteristici 
inconfundabile. Herodot scrie despre taurul Apis pătat în alb şi 
negru că aşa-numitul Apis are următoarele semne caracteristice: 
este negru, pe frunte are o pată albă pătrată, pe spate, imaginea 
unui vultur, perii cozii lui sunt dubli, iar sub limbă se poate 
recunoaşte imaginea unui gindac. 

Acest taur cu totul special — şi numai el! — era adorat încă 
în Egiptul preistoric. Strămoşii necunoscuţi vedeau în taurul divin 
un descendent din Cosmos, opera zeului Ptah. Această adoratie 
foarte timpurie este atestată de amuletele cu capete de tauri găsite 
la Abydos sau de discurile solare aurii fixate taurilor Apis între 
coarne. Istoricul şi filozoful grec Plutarh (în jurul anului 50 D.C.) 
scrie că taurul divin nu s-a născut pe o cale naturală, ci a păşit în 
viață datorită unei raze de lună căzute din cer. Astfel de concepții 
sunt confirmate de o stelă găsită de Auguste Mariette în 
Serapeum. Despre Apis scria acolo; “Tu n-ai tată, ci eşti creat din 
cer." Şi Herodot consemnează viziuni asemănătoare, şi anume 
că egiptenii afirmă că, înainte de a-l aduce pe lume pe Apis, vaca 
este fecundată de o rază din cer. 

Cândva, în negura timpurilor, zeii au jucat un joc cu Apis 
(şi alte animale), şi asta încă într-o vreme “pe care n-o mai putem 
cuprinde din punct de vedere istoric” . Astfel, punctul de pornire 
al cultului animalelor se află undeva în tărâmuri mitice, învăluit în 
ceața acţiunilor contradictorii ale zeilor pe care nici un om nu le 
înțelegea. Aceşti zei, având o obârşie supranaturală, împlineau 
imposibilul, făceau fapte de neconceput pentru oamenii simpli. 
Aduceau animale la viață- cine poate oare aşa ceva? —, trăiau în 
animale, acționau prin animale. Animalele erau cele care le 
furnizau zeilor informaţii despre oameni, animalele erau cele care 
susțineau zeii în lupta dintre ei şi în cea împotriva oamenilor. Divină 
este şi crearea de noi animale, cuplarea unor specii de animale 
care nu există în natură. De origine divină sunt toate ființele hibride, 
monstrii şi sfincşii de tot felul. Toate astea erau niţel cam mult 
pentru rațiunea limitată a unor oameni de abia ieşiţi din epoca de 
piatră. Până şi fantezia omenească, oricât ar fi ea de bogată şi de 
visătoare, are nevoie de impulsuri. Nimic nu vine din absolut nimic 
— nici măcar produsele fanteziei. 


Animale pe plonseta de desen 


În ultima mea carte” mi-am exprimat o suspiciune care de 
atunci s-a intensificat şi care — se va vedea — poate fi pusă într-un 
chip ispititor în legătură cu cultul antic al animalelor. Am tratat 
dezvoltările şi posibilităţile viitoare ale tehnologiei genelor, am 
arătat clar că, fără nici un dubiu, geneticienii vor fi într-un viitor 
apropiat în stare să creeze noi făpturi şi să le combine pe cele 
existente. Citat: 

“Dezvoltarea face salturi nebuneşti şi dovedeşte că practica 
poate fi mai rapidă decit speculatia cea mai temerară. În aprilie 
1987, Biroul american de brevete (US Patent and Trademark 
Office) a comunicat că pe viitor va garanta protecţie prin patentă 
şi <<organismelor vii multicelulare>>, în măsura în care se vor 
baza pe un program care nu apare în natură. A fost astfel legalizată 
o dezvoltare care se practica de mult: pînă în martie 1987, în 
S.U.A. fuseseră deja solicitate brevete pentru peste două sute de 
microbi cu mutații genetice, care, spre exemplu, neutralizează 
titeiul scurs sau produc insulină. În aprilie 1987, s-au înaintat 

cincisprezece cereri de brevetare pentru animale care nu există 
în natură. Astfel, oamenilor de ştiinţă de la Universitatea California 
le-a izbutit o încrucişare între oaie si capră pe căi biotehnice; 
această nouă specie de laborator are partea anterioară a unei oi 
şi partea posterioară a unei capre. Criticii ingroziti au fost liniștiți 
cu asigurarea că monstrul era numai prototipul unei serii al cărei 
model designerii californieni de animale promiteau să-l 
îmbunătățească. 

Oare atunci cine să mai aibă tupeul să afirme că n-au putut 
exista niciodată, dar absolut niciodată, cai inaripati? Şoareci 
zburători (lilieci) şi peşti zburători există de milenii. Dacă aceste 
creaturi sunt produsele unei evoluţii naturale sau provin din 
laboratorul unor vizitatori extratereştri este o întrebare pe care 
acum vom avea probabil voie s-o punem." Asta era starea lucrurilor 
în 1987. Acele ceasornicului s-au tot învârtit de-atunci. 

În 1976, în California a fost înființată firma GENENTECH. 
Scopul ei era cercetarea folosului practic al medicamentelor 
obţinute pe cale genetică şi valorificarea lor comercială. În primii 
săi ani de existenţă, firma a făcut cheltuieli numai pentru investiții 
şi salarii, căci nimeni nu credea cu adevărat într-o victorie. Între 
timp, cifra anuală de afaceri a crescut la două sută cincizeci de 
milioane de dolari, GENENTECH lucrează de mult cu mare profit 
şi în toată lumea au răsărit ca din pământ alte trei sute de firme 
asemănătoare. Ce se produce aici? Pe ce cale diabolică a dat 
din nou lovitura capitalismul ăsta fără pic de inimă? În 1979, 
GENENTECH a reuşit să cloneze gena pentru insulina umană, 
un an după aceea a fost produs interferon-alfa. A urmat un preparat 
fabricat pe cale genetică, protropina, un hormon de creştere cu 
care sunt înlăturate la copii tulburări de evoluție. 

Pentru aceste produse şi altele asemănătoare se acordă 
licenţe — licențele aduc bani. GENENTECH contează pe obținerea 
în scurt timp a patentei pentru un preparat care face minuni în 
vindecarea rănilor. Se petrece ca la zeii din mitologie: rănile 
deschise se închid — hocus pocus! — aproape peste noapte. 

În 13 iunie 1988, cotidianul Die Welt relata : 

“Unul dintre proiectele cele mai ambitioase ale biologiei 
moleculare, descifrarea completă a materialului ereditar uman, 
capătă acum forme concrete. La trei miliarde de dolari se 
estimează că se ridică totalul costurilor acestui <<proiect genom>> 

care este dezbătut de vreo doi ani cu argumente contradictorii 
printre oamenii de ştiinţă... Aceştia vor să analizeze în câțiva ani, 
cu o risipă imensă de personal, aparatură şi bani, întreaga 
substanță ereditară umană până la pietrele sale de construcție 
cele mai mici." 

Şi o vor face. Omul produs pe cale genetică bate la uşă. 
“Proiectul genom” nu trebuie să cuprindă însă doar omul, ci şi 
“alte organisme”. Doar ne înrudim cu toții între noi, nu-i aşa? 
Geneticienii de la Universitatea Texas au dezvoltat deja un 
procedeu prin care animalele modificate prin manipulare genetică 
pot fi deosebite imediat de cele “autentice” sau “originale”. Jocul 
este uşor. În gena transformată se adaugă o genă suplimentară 
care declanşează luciferina. Este enzima căreia licuricii Ti 
datorează lumina lor rece. Enzima se moşteneşte la generaţiile 
următoare, toți urmaşii au gena luciferinei. O mică probă de țesut 
este suficientă pentru a constata dacă un animal din a n-a 
generaţie provine dintr-un predecesor cu mutații genetice. Proba 
de țesut, tratată cu anumite chimicale, începe să licărească. 

Pentru mine a fost dintotdeauna învăluit în mister cum de 
reuşeau zeii mitici să distingă instantaneu anumite făpturi de altele 
de acelaşi fel. Vălul începe să se ridice. 

Dr. Tonz Flint, director al Grădinii zoologice londoneze, a 
înființat de curând o “bancă de animale”. Aceasta adăposteşte 
celule-ou, seminţe, embrioni şi material genetic de bază ale 
speciilor de animale care sunt amenințate să piară în următorii 
douăzeci de ani. Pentru ca geneticienii viitorului să le poată face 
să renască. Zeii trimit salutări! 


Monethon si Eusebiu - doi mortori 


Este oare într-adevăr prea tras de păr, prea speculativ să 
transportăm viitorul previzibil în trecutul mistic? Una cu alta chiar 
n-are nimic, dar absolut nimic de-a face? Taurul Apis atât de special 
ar putea să fie rezultatul unei manipulări genetice? Aş dori să las 
să vorbească doi martori care sunt cu câteva mii de ani mai în 
vârstă ca mine. 

Manethon este numele unuia dintre ei. A fost marele preot şi 
scribul templelor sfinte din Egipt. Istoricul grec Plutarh îl menţionează 

pe Manethon ca fiind contemporan cu primul rege ptolemeic (304- 
282 1.C.). Plutarh scrie că regele a pus să fie dusă la Alexandria o 
sculptură grea şi preotul Manethon a fost singurul capabil să-l 
informeze pe rege “că făptura enigmatică este un Serapis”' 

Manethon träia la Sebennytos, un oras din delta Nilului, unde si-a 
compus $i opera in trei volume despre istoria Egiptului. A fost 
martorul ocular al sfârşitului imperiului de trei milenii al faraonilor 
şi, ca erudit ce era, a scris cronica zeilor şi regilor săi. Textul originar 
al lui Manethon s-a pierdut, dar istoricul grec lulius Africanus (mort 
în anul 240 D.C.) a preluat pasaje esenţiale din cărţile lui Manethon. 

Cel de-l doilea martor este tot un istoric, Eusebiu, decedat la 
339 D.C., care a intrat ca episcop din Cesareea şi cronicar creştin 
timpuriu în istoria ecleziastică, Şi Eusebiu citează amănunțit din 
operele lui Manethon, dar Şi din multe alte surse, după cum notează 
în prefața Cronografiei lui 

“Am parcurs variatele scrieri de istorie ale străbunilor: ce 
relatează caldeeni şi asirieni, ce scriu şi egiptenii..." 

Manethon şi Eusebiu se completează în multe informaţii 
transmise, chiar dacă Eusebiu tinde adesea să interpreteze 
creştineşte, în timp ce Manethon redă în mod rece cifre şi nume. 
Manethon îşi începe istoria cu înşiruirea zeilor şi a semizeilor, 
indicând anii de domnie ai acestor făpturi, ceea ce-i face pe 
arheologii noştri să se înfioare.” După Manethon, zeii ar fi stăpânit 
în Egipt 13.900 de ani, iar semizeii care le-au urmat — alţi 11.000 
de ani în total. (Voi reveni la aceasta într-un alt loc.) Zeii ar fi zämislit 
diferite ființe, monştri şi creaturi mixte de tot soiul, Este exact ceea 
ce confirmă înaltul demnitar bisericesc Eusebiu": 

“Şi existau acolo alte animale, dintre care unele create de 
ei înşişi şi înzestrate cu forme dătătoare de viaţă; şi ar fi plămădit 
oameni, din aceia cu două aripi; şi alţii cu patru aripi şi două chipuri 
şi un trup şi două capete, femei şi bărbaţi, şi două naturi, 
bărbătească şi femeiască; şi alți oameni, cu coapse de capre şi 
coarne pe cap; şi alţii, cu picioare de cal; şi alţii, cu aspect de cal 
în partea posterioară şi de om în cea anterioară, care au formele 
hipocentaurilor; şi ar fi zämislit şi tauri cu cap de om şi câini cu 
patru trupuri, ale căror cozi ar fi ieşit, aidoma cozilor de peşte, din 
părţile posterioare; şi cai cu cap de câine; şi oameni şi alți monştri 
cu cap de cal, trup de om şi coadă de peşte; şi tot felul de dihănii 
cu formă de balaur; şi peşti şi reptile şi şerpi şi multe făpturi 

fabuloase şi ciudate, de specii diverse şi forme variate, ale căror 
imagini le păstrau una lângă alta în templul lui Belos.” 


Hibrizi cât vezi cu ochii 


Ceea ce afirmă Eusebiu aici e cam prea de tot! Trebuie 
citit de două-trei ori, pentru a rumega în linişte, până când celulele 
cerebrale vor putea înregistra picătură cu picătură grozăvia acestei 
comunicări. Cum era pe-atunci? Să fi existat “oameni cu două 
aripi”? Totul e o absurditate? Atunci de ce ne privesc prin toate 
marile muzee ale lumii reliefurile lor de pe stele şi sculpturile lor? 
Numai că acolo ele nu poartă eticheta “oameni cu două aripi”, 
căci arheologia noastră modernă, lipsită de orice fantezie, le 
numeşte “genii înaripate”, “oameni cu coapse de capră şi coarne 
pe cap” — o prostie accentuată? Ei bine, ce-ar fi să aruncăm o 
privire asupra sigiliilor şi a pereților templelor sumeriene şi 
asiriene? Imagini ale unor astfel de himere există cu sutele. Şi 
“oameni cu picioare de cal” şi centauri — jumătate om, jumătate 
cal- sunt imortalizati în reprezentările antice. Chipurile ar fi produs 
şi “tauri”, şi anume unii “cu cap de om”. Divinule taur Apis, ajutä-ne! 
La Luvru, oricine se poate mira şi poate admira trei figurine foarte 
micute, de numai zece centimetri înălțime, ale unor tauri cu cap 
de om. Sunt datate cam pe la 2200 1.C. (Să nu uităm în această 
ordine de idei monstrul de la Creta, Minotaurul, acel taur cu cap 
de om pentru care cretanii au pus să fie clădit faimosul labirint.) 
Ar fi existat chipurile şi “câini cu coadă de peşte”, “alte dihănii” şi 
“multe făpturi fabuloase şi ciudate”. Îți adresez un salut ție, sfinxule! 
La auzul cuvintelului sfinx, toată lumea se gândeşte la făptura 
uriaşă în formă de leu cu chip de om de lângă marea piramidă de 
la Gizeh. Dar, oameni buni, sfincşi există în toate variatiunile! 
Trup de leu cu cap de berbec, trup de câine sau de tap cu cap de 
om, trup de berbec cu cap de pasăre, trup de om cu cap de crocodil 
etc., etc. Alei întregi cu sfincşii cei mai variaţi au fost smulse 
nisipului deşertului, atâția sfincsi diverși ne privesc de pe pereții 
templelor egiptene. Nişte făpturi cât se poate de ciudate au fost 
cioplite în peretele unui templu mic auxiliar din Dendera, în Egiptul 
central. Au capete de leu sau de pavian cu coame lungi, bust 
suplu, aproape omenesc, dar partea de jos a corpului se termină 

într-o coadă de şarpe. Hibrizii stranii, care i-au aparținut zeiței 
Hathor, se sprijină elegant pe cozile lor încolăcite de două ori. 
“Făpturi fabuloase şi ciudate — după cum relatează Eusebiu —, de 
specii diverse şi forme variate." 

Cine a străbătut chiar şi o singură dată un muzeu mare 
sau a răsfoit chiar şi o singură dată albume cu imagini din Sumeria, 
Asiria şi Egipt poate intona apologia acestor “făpturi fabuloase”. 
lată, spre exemplu, în muzeul din Bagdad, statueta “zeiței arhaice”. 
Un trup de femeie cu sâni delicati... şi cap de monstru. Într-un 
muzeu din Berlin este expusă poarta reconstruită a templului Ishtar 
din Babilon. Pe un perete cu cărămidă emailată în 
albastru-galben-maro, vizitatorul poate vedea ființe fabuloase cu 
solzi, cozi lungi şi gâturi exagerat de lungi. Picioarele din față 
seamănă cu nişte labe de leu, picioarele din spate sunt aidoma 
celor cu gheare ascuţite ale vulturului. Se pare că originalul 
datează de pe la 600 |.C. Pe un sigiliu sumerian, care se află 
astăzi la Paris la Luvru, dar şi pe o tävitä de farduri din Muzeul 
Egiptean de la Cairo, se recunosc creaturi cu patru picioare şi 
gâturi lungi, unduite, care sfârşesc în capete de şarpe. Niciodată 
evoluţia naturală n-a dat la iveală astfel de hibrizi absurzi. Frâul 
liber al fanteziei artistului? Atunci de ce dobitoacele acestea sunt 
ținute de oameni de o lesă scurtä?-Tot la Luvru se găseşte "cupa 
lui Gudea”, înaltă de douăzeci şi trei de centimetri, originară de 
pe la 2200 I.C. Gravura de pe cupă arată o făptură mixtă de un tip 
cu totul special: gheare de pasăre la picioarele din față, trup de 
şarpe, mâini de om, aripi şi cap de dragon. (*... şi tot felul de 
dihănii cu formă de balaur...” spune Eusebiu.) Pe o stelă 
miniaturală de douăzeci de centimetri se poate vedea o “zeiță 
înaripată”: trup grațios de femeie, chip de fată, mâini de doamnă, 
de parcă ar fi vorba despre o lady complet normală. Numai aripile 
de la spate şi ghearele respingătoare de animal pe care le are la 
picioare tulbură efectul erotic al imaginii. 

E evident că nu se duce lipsă de reprezentări artistice ale 
unor astfel de “făpturi fabuloase”. Fiinte hibride şi monştri câți 
vrei... fie la muzeul Asutosh din Calcutta, fie la cel Egiptologic din 
Ankara, la cel din Delfi, Grecia, sau la muzeul Metropolitan din 
New York. 

Pe un relief al regelui asirian Assurnasirpal (British 
Museum), un bărbat voinic ţine un animal straniu de o frânghie. 

Păşeşte ca o maimuţă pe două picioare, labele mâinilor se termină 
în aripioare de peşte. Tot la British Museum se găseşte obeliscul 
negru al regelui asirienilor Salmanassar II. In spatele unui elefant 
merg două siluete mici, de statura unor copii. Acele ființe micute 
cu capete de om au coapsele şi picioarele de animal; ele sunt 
duse de doi gardieni. Pe un alt fragment al aceluiaşi obelisc se 
recunosc două făpturi asemănătoare unor sfincşi, care este 
limpede că au capete de om. Nimic deosebit? De ce îşi suge 
oare unul din sfincşi degetul mare, de ce sunt ţinuţi în lanţ şi de 
ce vorbeşte textul însoțitor inscripționat pe obelisc despre 
“animale-om care sunt duse în captivitate”? 

Nici măcar in îndepărtatele Americă de Sud şi Americă 
Centrală nu lipsesc făpturile mixte de pe lucrările artistice. Că e 
la olmeci, la maya sau la azteci, tot mereu apar creaturi 
monstruoase, un hibrid între om şi animal, pe pereţii templelor şi 
pe codices. Întotdeauna în legătură cu zeii poruncitori. Cu 
optsprezece ani în urmă, am fotografiat diverse tăvi metalice având 
reprezentate pe ele făpturi nedefinite, aparținând colecției 
bătrânului părinte Crespi din Cuenca, Ecuador. Părintele, decedat 
între timp, spunea că primise de la indieni aceste obiecte stranii, 
alcătuite din aliaje incaşe de aur, cupru şi zinc. În vara lui 1988, în 
Peru, în nord (localitatea Sipân), s-a făcut descoperirea cea mai 
senzationalä din ultimul timp. Arheologii peruani au găsit 
mormântul intact al unui preot moche. (Cultura indienilor moche 
s-a dezvoltat pe coasta peruană aproximativ în epoca naşterii lui 
Cristos.) Acesta zăcea într-un sarcofag de lemn, înconjurat în 
abundență de bijuterii, siraguri de perle, obiecte de ceramică şi 
de aur; murise în vârstă de vreo treizeci şi cinci de ani. În acelaşi 
cavou de familie s-au găsit alte patru sarcofage cu femei şi bărbaţi, 
iar la citiva metri peste mormântul propriu-zis scheletul înfăşurat 
în cearşafuri de bumbac al unui bărbat. Pe un sceptru de cupru 
lung de un metru — următoarea scenă: o femeie care se 
împerechează cu o făptură mixtă, jumătate motan, jumătate 
reptilă. 

În afara acestor reprezentări foarte clare, există nenumărate 
forme de hibrizi, pe care nici un om nu le-a văzut vreodată. Istoria 
culturală a multor popoare dovedeşte transformarea imaginară a 
unei făpturi monstruoase în alta. Un centaur poate, de exemplu, 
să provină foarte bine din contopirea imaginilor neclar conturate 

ale calului şi cäläretului său. Şi obârşia lui Pegas ar putea säläslui 
în gândurile omului, în dorințele sale de a avea un cal înaripat. 

Poetul grec Homer (cca 800 1.C.) zugrăvește în aventurile lui 
Ulise sirenele care cântau atât de înnebunitor, încât, pierzându-şi 
orice voință, marinarii îşi uitau misiunea. Deşi Homer nu a descris 
chiar cum arătau aceste sirene, autorii de mai târziu au făcut din ele 
femei înaripate cu picioare de păsări. Reproduceri de sirene se pot 
găsi de-a lungul întregii istorii a artei — deşi niciodată un artist n-a 
văzut vreo sirenă. Însăşi legenda germană despre Lorelei îşi 
datorează originea sirenelor antice. 

Fiinţele hibride au avut căutare în literatura dramatică din 
Antichitate şi până în basmele din ziua de azi. Hesiod (cca 700 1.C.) 
a descris făptura monstruoasă Meduza, din al cărei cap zvâcneau 
şerpi şi a cărei imagine era atât de cumplită, încât, văzând-o, oamenii 
se transformau în piatră. În a sa Noapte walpurgică, Goethe o 
preschimbă pe seducătoarea lui Adam într-un şarpe cu cap de femeie, 
iar scriitorul Elliot Smith îşi imaginează dragonul chinezesc ca pe o 
încrucișare între şarpe, crocodil, leu şi vultur. 

Acestea şi încă multe altele provin din belşugul fanteziei 
omeneşti, fără de care nu ar lua naştere nici un basm. Eu nu mă 
mulțumesc cu atât. Eu caut o proveniență comună a acestor fantezii, 
cheia care deschide poarta prin care întreaga vrajă pătrunde în lumea 
noastră imaginativă. La urma urmei, nu numai bătrânul Manethon şi 
episcopul Eusebiu menţionează aceste “făpturi fabuloase”, ci şi 
Plutarh, Strabon, Platon, Tacitus, Diodor şi — chiar dacă spune de 
mai multe ori că nu are voie sau nu doreşte să vorbească despre ele 
— Herodot. 

Ratiunii zguduite nu-i rămân decât două posibilităţi de a aborda 
materialul transmis de antici şi reprezentările artistice ale acestor 
ființe mixte: 

1. Aceste animale n-au existat niciodată. Sunt, fără excepție, 
produse ale fanteziei. Atunci bătrânii pictori, sculptori şi autori 
exagerează. 

2. Astfel de creaturi hibride au existat cândva. În acest caz, 
“făpturile fabuloase” (Eusebiu) nu pot să se fi născut decât prin design 
genetic. Nici o altă concluzie nu e posibilă, întrucât evoluția naturală 
nu poate produce asemenea monştri. Organele sexuale şi 
cromozomii animalelor sunt prea diferiţi. O împerechere n-ar aduce 
nimic. Logic? 

Nu mă pot plimba printre picături de ploaie fără a mă uda. 
Ocupându-mă de “făpturile fabuloase” am păşit prin furtuni divine 
şi am fost udat până la piele. Stând tot mereu bine impläntat cu 
ambele picioare în pământ, am evitat orice prăbuşire în ireal. O, 
da, ideea că monștrii descrişi de Eusebiu şi de alții (“de specii 
diverse şi forme variate”) ar fi putut trăi cu adevărat este la prima 
vedere eronată. Obişnuită cu drăgălaşele creaturi din natură, 
rațiunea noastră se împotriveşte să ia în calcul o întreagă grădină 
zoologică de monştri vii. O să mi se reproşeze că transform 
propriile mele dorințe imaginare în realitate. Nu sunt aici în 
companie bună, după cum o dovedesc străbunii? Oare să fie ideea 
că “făpturile fabuloase” ar fi existat o dovadă a faptului că n-au 
existat? Oare cele transmise sunt false pur şi simplu pentru faptul 
că aparțin legendei? Cine a deformat oare aceste materiale antice, 
făcând din ele nişte legende? N-a fost rațiunea noastră cea 
limitată? Sau orizontul îngrădit şi inflexibil al logicii universitare 
care ne prescrie în fiecare generaţie până unde trebuie să gândim? 
Presupun mai curând că multe din cele pe care le dăm deoparte 
ca fiind incredibile şi iraționale au fost odinioară istorie trăită. 
Filozoful roman Lucius Apuleius, care a trăit în veacul al II-lea |. 
C. şi a călătorit şi prin Egipt, scria în Metamorfozele sale: “O, 
Egipt! Egipt! Din ştiinţa ta nu vor rămâne decât legende, care le 
vor părea incredibile generaţiilor de mai târziu.” O poveste din 
cutia eternei tinere science fiction poate arunca o lumină asupra 
domeniului care ne preocupă aici. 


Un model din science fiction 


A fost o vreme în care zeii stăpâneau pământul. Oamenii 
nu ştiau cine erau zeii şi de unde veneau. Märginiti, de abia ieşiţi 
din stadiul animalic, se îndreptau clipind din ochi spre lumină. 
Zeii säläsluiau în ceruri, pe undeva pe sus printre stele. 

Acolo, în brâul de asteroizi dintre Marte şi Jupiter, 
extraterestrii îşi ancoraseră nava-bază spaţială. Lunga călătorie 
printre stele îi costase multă energie, acum se punea problema 
de a se putea asigura continuarea zborului, obținând, prelucrând, 
încărcând materie primă. Aşa că zeii n-au avut altă soluție decât 
aceea de a zăbovi câteva secole în sistemul nostru solar. Încet şi 

monoton se scurgeau anii... zeii începură curând să se 
plictisească. Au căutat o variaţie, o distracţie, au inventat jocuri şi 
întreceri. Conceptiile morale ale omului sau eventual o etică în 
sensul de azi le erau total străine. Simteau şi gândeau în alte 
dimensiuni, pământul era locul lor de joacă, arena lor de luptă, 

Într-o bună zi Ptah, designerul de organe, a proiectat pe 
planşeta de desen o nouă viețuitoare, Materialul genetic de bază 
provenea de la două forme stupide de viață de pe pământ. 
Combinația dintre leu şi oaie a dat la iveală un tip nou de vegetarian 
cu labele şi viteza unui leu. Spre groaza lui Ptah, un leu adevărat 
a sfâşiat creatura divină. De necrezut! “Inteligența oii, îi spuse 
Khnum lui Ptah, era inferioară animalului pământesc de pradă. 
Mai încearcă o dată cu un trup de leu şi un cap de taur.” Acest 
monstru a supraviețuit, căci leii de pe pământ îl ocoleau. 

Ptah tocmai se pregătea să-şi sărbătorească izbânda, când 
s-a întâmplat ceva de neconceput. Bipezii primitivi au format o 
ceată şi au ucis monstrul cu lănci şi praştii. Ca un fulger s-a năpustit 
Ptah pe pământ şi a pedepsit mânios oamenii cei neghiobi care 
nu înțelegeau nimic. 

Sfatul zeilor l-a copleşit pe Ptah cu reproşuri. “Nu este corect 
să pui oamenii să plătească pentru o faptă, dacă nu i-ai avertizat 
înainte de urmările ei negative.” Ptah a fost de acord şi a început 
să-şi însemne creaţiile, să pună în fiecare "făptură fabuloasă” un 
semn caracteristic, un pătrat luminos pe frunte sau două coarne 
luminoase la tâmplă. Acum oamenii ştiau care făpturi rămâneau 
proprietatea zeilor şi care erau cele pe care le puteau omori şi 
mânca. Pentru extratereştri, plictiseala luase sfârşit. Plini de 
vioiciune, proiectau noi creaturi ale groazei, "de specii diverse şi 
forme variate”. Le studiau comportamentul, utilitatea, lăsau să se 
ajungă la ciocniri între animale în mijlocul liberei naturi, observau 
râzând cu poftă reacțiile oamenilor stupefiati. 

În cele din urmă, nava spaţială fu umplută cu materie primă; 
se putea porni spre noi limanuri în univers. În urma lor au rămas 
nişte oameni subjugati, cu animalele care le erau familiare din 
vremuri străvechi — şi cu monștrii creaţi de zei. Preoţii au fost 
primii care să realizeze dispariţia zeilor. Speriati şi nesiguri, nu 
cutezau să pună mâna pe una din creaturile cereşti. Generatii 
veneau şi treceau, multe dintre animalele zeilor au murit, altele, 
acelea “înzestrate cu forme dătătoare de viață” (Eusebiu) au suferit 

transformäri si au cäzut prizoniere sau au fost alintate, devenind 
animale ale templelor. Preotii au pästrattreze cunostintele despre 
anumite făpturi rezervate doar zeilor. Şi întrucât preoții se temeau 
tot timpul de o reaparitie neanuntatä şi bruscă a zeilor, urmăreau 
suspicioşi orice mişcare de pe firmamentul noptatic. Novicii erau 
mereu însărcinați să caute animalele zeiesti şi să le aducă în 
temple, ca să aibă parte de veneratia ce li se cuvenea. Era evident 
că exemplarele care mureau urmau să fie mumificate cu toată 
pompa, o dată ce le aparţineau zeilor, a căror reîntoarcere putea 
avea loc oricând. 

Au trecut veacuri, milenii, timpurile s-au schimbat şi, o dată 
cu ele, şi oamenii. În credința populară, amintirea monştrilor 
cumpliti a continuat să rămână trează. Ce-i drept, aceste dihănii 
nu mai existau de mult, dar urmaşii lor, de recunoscut după 
anumite caracteristici ale blănii sau ale dinţilor, trăiau ca spioni 
divini printre celelalte animale. De vietuitoarele mici, păsări, peşti 
şi animale de casă, nu se temea nimeni. Oamenii vorbeau cu ele, 
poate că rugăciunile lor chiar ajungeau la zei prin serviciile de 
intermediere ale animalelor. Dar ce era cu bestiile mari, care 
impuneau respect? S-or preschimba oare după moarte la loc în 
teribila lor formă originară? Or răspândi, în cazul că ar renaşte, 
frică şi groază printre oameni? Ce putea face omul, pentru a 
mulțumi zeii fără să sufere din pricina bestiilor? 

Preoţii au fost mult timp preocupați de acest gând atât de 
important. Până la urmă au găsit o soluție simplă a dilemei. Cât 
trăiau animalele, urmau să fie räsfätate, adorate, idolatrizate, în 
aşa fel încât ka-ul şi ba-ul lor să se ridice după moarte la zei şi să 
depună acolo mărturie în legătură cu bunăvoința omenească şi 
cu respectul cu care trataseră animalele divine. Oasele acestor 
creaturi stranii şi neliniştitoare, în schimb, urmau să fie zdrobite, 
făcute bucățele şi amestecate cu asfalt. Din granitul cel mai tare 
urmau să fie construite sarcofage grele, atât de masive şi de 
puternice, încât nici un monstru renăscut să nu poată sfărâma 
temnita. Sarcofagele trebuiau zidite în stâncă, în cavouri 
subpământene, pentru ca monștrii şi dihănile să nu se mai poată 
năpusti niciodată asupra oamenilor, să nu-i mai poată tiraniza 
nicicând. 

Pseudoanimale în cripte false 


Avem nevoie de modele, de imagini noi, pentru a putea 
rândui chiar şi numai într-o anumită măsură ineptiile şi contradicţiile 
strămoşilor noştri. Povestea pe care am inventat-o aici nu poate 
fi mai mult decât un astfel de model sau o cârjă eventual, care să 
ne ajute să ieşim şchiopătând din mlaştina preistoriei. Doar suntem 
suficient de pärtinitori şi imediat gata să acceptăm cu bunăvoință 
şi recunoştinţă scrierile unui Herodot, Strabon, Diodor, Tacitus, 
Manethon sau Eusebiu, dacă se potrivesc în schema uzuală. Dar, 
vai, nu se potrivesc! Plini de aroganță, ne autonumim atunci 
judecători care, fără a clipi din ochi, resping categoric aceleaşi 
materiale scrise ale aceloraşi autori antici. Nu are voie să fie ceea 
ce este evident. 

Ce a găsit Auguste Mariette la 5 septembrie 1852 în 
sarcofagele intacte de tauri din Sakkara? 

“Prima mea grijă a fost să descopăr capul taurului, dar nu 
l-am găsit. În sarcofag zăcea o masă din bitum, foarte urât 
mirositoare, care se färämita la cea mai mică atingere.” 

Oasele acestui pseudoanimal au fost zdrobite într-o 
perioadă de timp care poate fi situată nişte secole sau milenii 
după înmormântarea propriu-zisă? Mariette: 

“În masa imputitä erau înglobate multe oscioare foarte mici, 
evident sfărâmate deja la epoca înmormântării." 

Şi cum a fost cu cel de-al doilea sarcofag, cel neatins? 

“Nu tu craniu de taur, nu tu oase mai mari; din contră, o 
risipă şi mai mare de fragmente minuscule de oase." 

Cum de a descoperit arheologul Sir Robert Mond în 
sarcofagele de tauri oase despre care a presupus că ar trebui să 
fie ale “unui şacal sau ale unui câine”? Nu i-o iau nici unui arheolog 
în nume de rău dacă, în aceste împrejurări, nu mai examinează 
oasele. Cum să ajungă oare la ideea absurdă de “câini cu patru 
trupuri, ale căror cozi ar fi ieşit, aidoma cozilor de peşte, din părţile 
posterioare” (Eusebiu)? 

Dr. Ange-Pierre Leca este medic şi specialist în mumii 
egiptene. A scris o carte incitantă despre domeniul său de 
specialitate. In ea menţionează doi “tauri minunat bandajaţi” cu 
un “aspect superb”, care au fost descoperiţi în cavourile de la 
Abusir. Citat: 

“În interiorul unei a doua mumii — iar părea să fie vorba de 
un singur taur — au fost găsite din nou oasele a şapte animale, 
printre care un vițel de doi ani şi un uriaş taur de prăsilă bătrân. 
Un al treilea arăta de parcă ar fi avut două cäpätäni.” 

Cum-cum? Două cäpätäni? la să căutăm repede la 
Eusebiu: “făpturi fabuloase şi ciudate, de specii diverse şi forme 
variate... un trup şi două capete”. 

Bineînţeles că mi-am exprimat față de şeful săpăturilor din 
Sakkara, dr. Holeil Ghaly, suspiciunea. L-am întrebat dacă el sau 
colegii lui găsiseră vreodată mumii de animale ale căror oase nu 
se potriveau între ele deloc. Savantul m-a privit meditativ şi, după 
câte mi s-a părut, niţel neincrezätor: “Doamne, dar cine este atent 
la aşa ceva? 

Nimeni. Chiar şi numai ideea în sine este absurdă. 

Neobositul săpător Walter Emery a descoperit în Sakkara 
şi catacombe cu vaci sacre. Nu încape nici o îndoială, căci 
inscripțiile de pe blocurile din piatră de var cioplite cu grijă confirmă 
că aici odihneşte Isis, mama lui Apis. În afară de aceasta, au fost 
găsite mai multe papirusuri bine păstrate din secolele al III-lea si 
al IV-lea I.C., în care este invocată şi preaslăvită zeița vacilor. In 
locul aşteptatelor mumii de vaci, arheologii au scos la lumina zilei 
oase bine înfăşurate de vite, precum şi de alte animale. În acest 
unii arheologul şi succesorul lui Emery, Jean Philippe Lauer, 
afirmă : 

“Este vorba foarte clar despre oase din morminte devastate. 
Dar intrarea spre aceste morminte n-a putut fi găsită...” 

Am mai spus-o: jefuitorii de morminte sunt în căutarea unor 
valori materiale, ei distrug mormintele şi lasă în urma lor dezordine. 
Pedanteria nu-i caracterizează. Este greu de imaginat de ce 
jefuitorii ar fi transportat oasele din orice alt mormânt în cavourile 
vacilor sacre. 


Enigma pavianului sugor 


În Etiopia şi Nubia (Sudanul de azi) de atunci trăia un pavian 
cu cap de câine, pe care egiptenii îl considerau animal sacru. 
Acest pavian cu cap de câine era chiar parte componentă a 
tributului pe care egiptenii îl storceau de la nubieni. Aceste 

viețuitoare caraghioase, cu maxilarul inferior de câine şi coama 
deasă, au fost mumificate cu miile. Nimeni nu se întreabă de ce, 
la urma urmei doar trăiesc şi în ziua de azi paviani cu un aspect 
foarte asemănător. Şi totuşi s-a făcut o descoperire ciudată care 
ar merita o cercetare ştiinţifică mai atentă. 

În anul 1972, dr. Henry Riad, directorul de atunci al Muzeului 
Egiptean din Cairo, a acordat câtorva oameni de ştiinţă 
permisiunea de a examina radiologic mumiile. Prof. dr. James E. 
Harris de la Universitatea din Michigan, S.U.A., s-a ocupat în mod 
intens de mumia preotesei Makare. Ea purta titlul cel mai înalt în 
ierarhia feminină, fiind “soția zeului Amon”. Bandajarea trupului 
ei ducea la concluzia că preoteasa murise din cauza unui avort, 
căci bebeluşul, înfăşurat si el în bandaje, zăcea în sarcofag pe 
corpul mamei lui. Micul morman a fost radiografiat cu grijă din 
toate părţile. Uimirea n-a cunoscut margini. Presupusul sugar s-a 
dovedit a fi pur şi simplu un pavian cu cap de câine şi un volum 
ceva cam mare al creierului! 

Se va pune desigur întrebarea dacă femeia, oricum 
preoteasă a zeului Amon, a adus pe lume micul monstru. Nu 
degeaba tot lasă Herodot să se întrevadă repulsia lui față de 
perversiunile sexuale ale preotimii egiptene. În Cartea a Il-a, 
paragraful 46, spune că sculptorii egipteni l-ar reprezenta pe zeul 
Pan cu “cap de capră şi picioare de tap". "De ce îl înfăţişează aşa 
nu-mi face plăcere s-o spun.” Nici n-o spune, dar câteva rânduri 
mai jos remarcă supărat: “un tap s-a împerecheat cu o femeie în 
văzul tuturor."* 

Este evident că şi Diodor din Sicilia ştia mai multe decât 
scria; originea adoratiei animalelor trebuia “ținută secretă”. 

Putinii egiptologi pe care-i cunosc personal sunt oameni 
deschişi la minte care au realizat lucruri märete întru dezlegarea 
enigmei şi reconstrucţia Antichității egiptene. Oricum, egiptologia 
ocupă un loc unic în istoria arheologiei. Numai în Egipt au fost 
smulse de-a lungul deceniilor atâtea temple şi sculpturi solului 
deşertului, cu o tenacitate constantă şi o râvnă fără limite. 
Imaginea istorică a vechiului Egipt a devenit mai transparentă, iar 


* Citat din: Herodot, Istorii, vol. I, Editura ştiinţifică, Bucureşti, 1961, 
traducere, notițe istorice şi note de Adelina Piatkowski şi Felicia Vant-$tef, 
Cartea a Il-a, paragraful XLVI (n.t.). 


S2 OCHII SFINXULUI 


hieroglifele au fost descifrate. Egiptologii ştiu ei ce vorbesc. Or 
să-mi reproşeze că trec sub tăcere faptul că au fost găsite şi 
mumii autentice de tauri Apis. De admirat de exemplu la Luvru, în 
muzeele de istorie a naturii din Viena, Munchen şi New York. Ştiu 
asta, prieteni, ştiu şi că originea şi conţinutul acestor mumii de 
tauri sunt foarte obscure. Noi, toți cei care ne-am preocupat intens 
cu această problemă, ştim şi faptul că tocmai preotul Manethon a 
sprijinit serios cultul Serapis şi că în timpul vieții lui au fost 
înmormântați fără îndoială tauri adevăraţi. Noi, cei ştiutori, 
cunoaştem şi textele în onoarea lui Apis găsite în Serapeumul 
din Alexandria (şi în alte locuri). Dar toate astea s-au întâmplat 
în vremea Ptolemeilor şi a romanilor, numai două mii până la 
două mii cinci sute de ani înaintea noastră. Săgeata mea nu este 
îndreptată spre această epocă recentă, eu tind către originea 
cultului animalic, care datează departe în preistorie. Este totuși 
ciudat: primul rege ptolemeic (304-284 I.C.) pune să fie adusă la 
Alexandria o sculptură grea, care zăcuse undeva în mizerie, şi 
nimeni nu ştie ce reprezintă sculptura de fapt. Numai preotul 
Manethon, care este atunci de faţă, îl poate lămuri pe rege. Făptura 
enigmatică e un Serapis, proclamă Manethon. (Serapis este 
cuvântul grecesc pentru taur sacru.) 

Din scurtul episod transmis de Plutarh se poate trage o 
concluzie amuzantă. Regele şi toți cei care-I înconjurau erau cam 
nătărăi. Ei nu recunoşteau nici măcar o sculptură de taur. De ce 
oare? Deoarece sculptura infätisa “o făptură fabuloasă”. Numai 
preotul Manethon a fost capabil să explice acest lucru. 

“Nimic nu este mai incredibil decât realitatea”, cum bine 
spunea Dostoievski (1821-1881). 

LABIRINTUL PIERDUT 


„Nu trebuie sä confundäm 
adevărul cu mulțimea.“ 


Jean Cocteau 


Agr zece ani mă gândeam că a scrie despre Egipt 
este ceva tota! lipsit de sens. Doar se ştie deja tot 
ce se poate şti... nu-i aşa? Fäceam parte dintre cei care räsfoiau 
mai curând fără chef cărţile despre Egipt. laräsi piramide! Iarăşi 
sfincşi! Şi faraonii! Apoi zeii ăştia stranii şi derutanti, cu toate 
podoabe şi mai stranii pentru pus pe cap... de-a dreptul comici, 
ce mai! Fiind din cauza profesiei mele mereu prin sălile 
muzeelor lumii, mă întâlneam la tot pasul cu egiptenii antici. 
Cu timpul am început să-mi întipăresc în minte numele diferiților 
zei şi curând chiar să-i salut amuzat ca pe nişte vechi cunoştinţe 
când îi vedeam pe soclurile lor din muzee şi îndărătul vitrinelor. 
Hathor? — A, da, aceea care-şi balansează grațios un corn de 
vită şi un disc solar pe păr. Thot? — Da-da, ştiu. Tânărul cu 
chipul de pasăre şi cu secera lunii şi globul peste capul mândru. 
Apropo, un vechi coleg, căci Thot este şi zeul contopistilor. 
Sobek? - Nu-i nebunul cu cap de crocodil şi antene prinse de 
el? Min? - Inconfundabil, datorită şirului dublu de baterii solare 
deasupra glugii. Acest tip are nevoie la urma urmei de energie, 
el este prezentat veşnic cu un bici cu trei cozi. Horus? — Bătrânul 
meu amic pe lângă care nu trece nici un vizitator al Egiptului 

fără să se oprească. Instrumentul său, discul solar înaripat, îți 
face semn de pe plafoane aurite, dominând intrările 
monumentale în temple. Un subiect grozav de reclamă pentru 
trenuri zburătoare (trenuri magnetice) sau O.Z.N.-uri. Da, şi 
ochiul lui Horus, mereu atent, mereu prezent pe deasupra 
pământului, formidabil de adecvat ca să fie zeul constructorilor 
de sateliți! Însuşi Horus este infätisat diferit în Egiptul de sus 
sau în cel de jos, fie cu trup de om şi cap de şoim, fie chiar 
numai ca şoim. Coroana sa dublă mă face să mă gândesc, 
total lipsit de respect, la un vas mare cu o sticlă de ţuică în el. 
Văzând acele derutante podoabe pentru păr, trebuie în fond 
să ne închipuim ceva. 

Există multe feluri de zei, bărbaţi şi femei, hibrizi între 
om şi animal sau numai animale. Cerul egiptean populat cu 
zei devine de fapt complicat abia prin legăturile de rudenie ale 
familiilor zeieşti, ca şi, inevitabil, prin arta de a fabula a omului, 
care scorneste vrute şi nevrute pe seama făpturilor cereşti. De 
ce să fie în Egipt altfel decât în Grecia antică, India, Japonia 
sau America Centrală? Asta e, oamenii au nevoie pentru fiecare 
problemuţă de un zeu competent. Sfinţii creştini acceptaţi în 
ceruri în ultimele două milenii nu fac aici o excepție. 

La un moment dat, mi-a căzut în mâini o carte despre 
lumea egipteană a zeilor. Mai tin minte şi azi cât de lipsit de 
chef m-am luptat cu lectura monotonă şi anostă, căci îmi era 
aproximativ egal ce progenitură de zeu provenea din ce tată 
zeiesc şi ce bastard ieşea din ce incest. În definitiv, dacă voiam 
cu adevărat să aflu, puteam găsi toate aceste informaţii adunate 
într-un lexicon excelent de mitologie. În plus, arheologii au 
realizat o muncă exemplară, numele şi perioadele de domnie 
ale tuturor faraonilor sunt înşirate în liste lungi, fiecare templu, 
fiecare coloană sunt etichetate, fiecare motiv imagistic este 
discutat pe larg. Nu, o carte despre Egipt n-aş scrie cu siguranță 
niciodată, nu-mi stă în fire. Eu sunt detectiv, un cercetaş pornit 
pe urmele misterelor neelucidate - şi oare ce mistere mai erau 
de descifrat în Egipt? 


Lobirintul pierdut SS 


Dintr-un adversar - un adept* 


Atitudinea mea de respingere s-a schimbat radical când, 
cu câţiva ani în urmă — dintr-un cu totul alt motiv! — am căutat 
ceva în Herodot. O, Doamne! Herodot spune poveşti care nu se 
potrivesc câtuşi de puţin cu “informaţiile sigure” furnizate de 
egiptologi! Cine avea dreptate? Istoricul de acum două mii cinci 
sute de ani sau arheologul modern? A fost Herodot un individualist 
dornic de exagerare sau mai există martori oculari ai Antichității 
care să-i confirme poveştile? Discrepanta dintre Herodot şi nivelul 
actual de cunoştinţe era pe alocuri atât de frapantă și de şocantă, 
încât am început să merg pe urmele problemei. Cu cât m-am 
adâncit mai mult în härtogäria străveche, cu atât mai fascinant mi 
s-a dezvăluit deodată Egiptul. Abia acum m-a apucat pasiunea 
de vânătoare! Nu putea fi adevărat! Oare egiptologii pe care eu 
i-am lăudat atât de tare au dormit? Pur şi simplu au lipit cu chit 
doar suprafața mozaicului pentru a acoperi prostiile de dedesubt? 
Am fost pe urmele unei ştiinţe vechi de milenii, cunoscută doar 
purtătorilor de sutană ai unor organizaţii secrete obscure? Existau 
mesaje din vechiul Egipt care nu se potriveau în vremurile noastre 
moderne, care nu erau oportune, în legătură cu care era maibine 
să păstrezi tăcere, pentru a nu-i speria şi alunga pe oamenii 
obişnuiţi ai zilelor noastre ca pe un stol de păsări? 

Cu peste trei mii de ani în urmă, istoricul fenician 
Sankhuniathon (cca 1250 I.C.) trebuie să fi avut idei asemănătoare 
când a scris: 

“Din prima noastră tinerețe suntem obişnuiţi să ascultăm 
relatări falsificate, şi spiritul nostru este îmbibat de secole cu atâtea 
prejudecăţi, de ajunge să păzească minciunile fantastice ca pe o 
comoară, aşa încât până la urmă adevărul pare a fi incredibil, iar 
falsul — adevărat.” 

Filozoful Cicero (106-43 I.C.) a fost cel care l-a ridicat pe 
Herodot la rangul de “părinte al istoriografiei”. Acest titlu i-a rămas 
lui Herodot până în ziua de azi, deşi, cu siguranță, n-a fost el 
primul istoric. 


* Literal: De la Saul la Pavel - referire la începutul capitolului 9 din 
Faptele Sfinților Apostoli, unde este descrisă transformarea lui Saul (n. t.). 

Cine a fost Herodot? 


Ce se stie despre acest Herodot? Este originar din Halicarnas, 
un oraş din colțul sud-vestic al Asiei Mici. Tatăl lui Herodot s-a revoltat 
atât de vehement împotriva despotului si tiranului Lygdamis, încât 
întreaga familie a fost exilată. Pe atunci nu era altfel decât e acum. 
Herodota urmărit de pe insula Samos evenimentele politice ale lumii 
înconjurătoare. Nu erau timpuri liniștite, puternicul imperiu persan îi 
amenința pe greci, Atena întemeiase prima Alianţă maritimă atică şi 
rivaliza cu puterea militară Sparta. Poate că disensiunile politice au 
fost cele care l-au determinat pe tânărul Herodot să meargă până la 
baza lucrurilor, plecând la fața locului, pentru a-şi procura informaţii 
directe. A devenit astfel ziaristul globe trotter al epocii sale. Herodot 
a călătorit prin toată Asia Mică, Italia şi Sicilia, dar şi prin sudul Rusiei, 
Cipru, Siria, ajungând până în Babilon, unde a zăbovit mai îndelung. 
Când, în iulie 448 I.C., Herodot a sosit în Egipt, n-a păşit pe o terra 
incognita, căci înaintea lui, compatriotul său, filozoful naturii Hekataios 
(cca 550-480 1.C.), descrisese deja țara de pe Nil. Herodot nu şi-a 
urmat predecesorul acceptându-i punctele de vedere cu o atitudine 
necritică, ci, din contră, “i s-a opus cu o anumită prejudecată şi o 
puternică neîncredere”!. 

Herodot n-a fost niciodată doar un istoric. El a notat, ce-i 
drept, cu meticulozitate tot ce-i relatau partenerii săi de discuție 
despre istoria țării lor, dar a descris, în afară de aceasta, geografia 
şi topografia regiunilor vizitate. A fost deopotrivă geograf şi istoric. 
Herodot a fost primul care a pus pe pergament ideea că fiecare 
istorie trebuie considerată în spaţiul ei geografic, şi fiecare spațiu 
geografic îşi are propria istorie?. 

Egiptul de atunci se afla în relații comerciale intense cu 
Grecia; regele persilor, Artaxerxes | (465-424 |.C.), care domnea 
în țara de pe Nil, trimitea băieți egipteni în Grecia la studiul limbilor 
şi, invers, unii greci lucrau ca negustori şi cârciumari în Egipt. 
Herodot, care nu vorbea limba egipteană, trebuia să apeleze la 
ajutorul translatorilor, dar asta nu era o problemă, căci existau 
destui. Sursele lui de informatie erau preoții de toate categoriile 
din locaşurile sfinte din Memphis, Heliopolis şi Teba, dar şi 
bibliotecarii, câțiva funcţionari de la curtea regală şi anumiți 
egipteni nobili cărora le plăcea să stea de vorbă cu călătorul grec. 

Herodot a făcut foarte rapid distincția dintre tradiția populară 
şi istoria oficială a Egiptului consemnată în papirusurile bibliotecilor 
şi templelor. Când un preot i-a citit numele a 331 de faraoni, el şi 
i-a notat exact, dar când i s-a debitat o poveste a vacii lui 
Mykerinos, a calificat comunicarea drept “sporovăială prostească”! 
Cerea să fie informat corect şi în amănunt despre faptele eroice 
ale unor faraoni demult decedați, dar devenea imediat suspicios 
şi sceptic când auzea poveşti din popor, ca de pildă aceea că în 
timpul construirii piramidei fuseseră cheltuiţi o mie şase sute de 
taleri de argint pe ridichi* şi cepe. 

Deşi era un ascultător scrupulos, Herodot nu nota credul şi 
uimit ce-i ajungea la urechi, ci comenta adesea cu o inteligență 
muşcătoare. Cele auzite le imbogätea apoi prin propriile relatări, 
delimitând de fiecare dată clar ce era povestire şi ce era propria 
viziune. lată aici relatarea făcută de el cu două mii cinci sute de 
ani în urmă (Cartea a Il-a a Istoriilor, paragrafele 148-149) ca 
martor ocular.? 


Mai mare decât piramida? 


“Ei au mai hotărît [cei doisprezece regi — n. lui E. v. D]să 
lase împreună în urma lor un monument. Potrivit acestei hotăriri, 
au clădit un labirint, ceva mai sus de lacul Moeris, lingă oraşul zis 
al Crocodililor. Labirintul — şi eu l-am văzut — este mai presus de 
puterea cuvîntului. Dacă ai pune la un loc toate clădirile elenilor şi 
lucrările lor de artă, s-ar vedea că au costat mai puțină muncă şi 
cheltuială decît acest labirint. Cit de renumite sint ele templele 
din Efes şi din Samos, piramidele le întreceau totuşi în faimă şi 
fiecare din ele face singură cît mai multe clădiri märete din Ellada 
la un loc; labirintul însă întrece pînă şi piramidele. Are 
douăsprezece curți acoperite, cu porţile față în față, şase spre 
miazănoapte şi şase spre miazăzi, aşezate una lingă alta. Pe 
dinafară sînt înconjurate de unul şi acelaşi zid. Inäuntru se află 
două şiruri de încăperi, unul sub pämint, iar altul înălțat deasupra 


* În jurul acestei plante pluteşte vălul incertitudinii. Denumirea ei latină 
este Raphanus edulis. Unii autori antici o consideră un soi de hrean, alții de 
ridiche. Dăniken o numeşte în germană Rettich, ridiche, deci am tradus-o şi 
eu ca atare (n. t.). 

lor; încăperile sînt trei mii la număr, la fiecare cat cîte o mie cinci 
sute. Odăile de sus le-am văzut şi le-am străbătut eu însumi, şi 
deci vorbesc despre ele ca despre lucruri văzute chiar cu ochii 
mei; despre cele de jos, ştiu numai din auzite. Căci egiptenii care 
erau puşi de pază n-au vrut în ruptul capului să mi le arate, zicînd 
că acolo se află mormintele regilor care au pus temeliile labirintului 
şi cele ale crocodililor sfinţi. Aşa că despre catul de jos nu 
povestesc decit ce-am prins şi eu din auzite. Odăile de sus însă 
le-am văzut cu ochii mei [şi pot spune] că sînt mai presus decit 
tot ce a ieşit vreodată din mîna omului... În unghiul de la capătul 
labirintului se înalță o piramidă de patruzeci de brațe pe care sînt 
cioplite chipuri uriaşe de animale. Drumul la piramidă duce pe 
sub pămînt... Faţă de labirint, care este atit de minunat, lacul 
Moeris, lîngă care e clădit labirintul, îţi stirneste o uimire şi mai 
mare încă... Că este făcut şi săpat de mina omului o dovedeşte 
el însuşi: pe undeva, aproape de mijlocul lacului, au fost înălțate 
două piramide care întrec oglinda apei, fiecare cu cite cincizeci 
de braţe, clădirea lor intrind sub apă cu încă pe atita. Pe amindouä 
piramidele se află cite un colos de piatră sezind pe un tron..."* 

Incontestabil, marea piramidă de la Gizeh este construcția 
cea mai copieşitoare din istoria Egiptului, una din cele şapte minuni 
ale lumii. Cum poate Herodot, care cunoaşte foarte bine această 
piramidă, o dată ce scrie în amănunt despre ea, să vorbească 
despre un labirint care “este mai presus de puterea cuvîntului” şi 
depăşeşte chiar şi piramida? l-a pătruns domnului Herodot soarele 
fierbine al Egiptului în creieri? Nu ne lasă această impresie, căci 
în fragmentul de text de mai sus el subliniază de patru ori faptul 
că l-a văzut cu propriii ochi; o dată afirmă deci: “şi eu l-am văzut — 
este mai presus de puterea cuvîntului.” Apoi: “Odăile de sus le-am 
văzut şi le-am străbătut eu însumi”; “deci vorbesc despre ele ca 
despre lucruri văzute chiar cu ochii mei”; şi “Odăile de sus însă 
le-am văzut cu ochii mei”. Un efect plăcut în evocarea făcută de 
Herodot îl are distanța pe care o creează — distincția clară dintre 
ceea ce afirmă minunându-se şi ceea ce i se raportează: “despre 
cele de jos, ştiu numai din auzite... Aşa că despre catul de jos nu 
povestesc decit ce-am prins şi eu din auzite." 


* Citat din: Herodot, Istorii, vol. I, ed. cit., Cartea a II-a, paragrafele 
CXLVIII-CXLIX, pp. 198-199 (n. t.) 

După descrierea lui Herodot, acest labirint trebuie să fi fost 
o superconstructie: imaginati-vä numai cele o mie cinci sute de 
încăperi de la suprafața pământului, în plus “douăsprezece curţi 
acoperite” şi “unul şi acelaşi zid” care înconjoară acest complex 
mamut. Gigantic! Şi, ca şi când n-ar fi suficient, mai există acolo 
şi un lac artificial imens, din care ies două piramide. 

Forța mea de imaginaţie este rău pusă la încercare dacă 
trebuie să-mi închipui cum a putut să dispară o astfel de construcție 
monumentală de pe fața pământului fără să lase urme. În definitiv, 
ea mai exista în toamna lui 448 I.C. Se poate argumenta că generaţiile 
următoare au dărâmat complexul bucăţică după bucăţică şi au folosit 
materialul pentru a clădi altceva. Dar cine? Egiptul n-a mai ridicat în 
timpul lui Herodot şi nici pe urmă nici o construcție senzationalä, 
epoca în care se clădeau piramide trecuse de mult, templele 
decădeau. Nici romanii, creştinii şi arabii care au urmat n-au mai 
realizat nimic ieşit din comun. Dar trebuie să fie oare vorba despre 
ceva extraordinar? Monumentele falnice ale strămoşilor pot fi 
dărâmate în fond şi pentru a se construi din materialul lor case şi 
străzi, cum se constată în toate părțile lumii. Dar unde sunt aceste 
case egiptene din piatră, zidite din blocurile uriaşe ale fostului labirint? 
Unde sunt superstrăzile, alcătuite din blocuri dreptunghiulare de piatră, 
lucrate cu mare risipă, decorate cu o imensă bogăție de culori şi cu 
sculpturi de zei? Herodot spune despre interiorul clădirii minune: 


Minune dupâ minune 


“Trecerile prin încăperi şi ocolurile prin curţi, neînchipuit de 
întortocheate, ne infätisau mii de minunätii, cind treceam din curte 
în cămări şi din cămări în nişte porticuri, iar din porticuri în alte 
încăperi, şi din cămări în alte curţi. Acoperişul tuturor acestora 
este din piatră ca şi zidurile, care sint peste tot împodobite cu 
chipuri săpate; fiecare curte are în jur coloane din pietre albe, 
desävirsit îmbinate între ele."* 

Astfel de opere de artă luxoase şi ornamentate cu pereți 
plini “cu chipuri săpate” n-au distrus egiptenii niciodată spre a le 
folosi în construirea străzilor şi a caselor. Şi în vremea Ptolemeilor 


* Citat din: Herodot, Istorii, vol. I, ed. cit., Cartea a II-a, paragraful 
CXLVIII, p. 199 (n. t.) 

şi în epoca romană, tradiţiile religioase erau la mare preţ. La rândul 
lor, romanii nu erau barbari. Istoricii lor ar fi consemnat în scris 
jefuirea şi distrugerea unei construcții atât de minunate şi de 
inegalabile. Dar nu ni s-a transmis nimic în acest sens. Or fi 
dărâmat mahomedanii labirintul? Din materialul lui s-or fi clădit 
moscheele sau uriaşa citadelă Cairo? Centrul Cairoului de azi 
s-a dezvoltat dintr-o tabără a armatei de la mijlocul secolului al 
VIl-lea. N-au fost utilizate elemente bogat decorate sau deosebit 
de mari de construcţie, şi când sultanul Saladin a pus să fie ridicată 
în 1176 impresionanta citadelă, nu mai ştia de mult nimeni nimic 
despre existenţa vreunui labirint grandios. În plus, nu este vorba 
numai despre demontarea unui edificiu fără egal (“întrece pînă şi 
piramidele”, Herodot), ci trebuie luat în calcul şi transportul unor 
blocuri gigantice de granit, al unor coloane de marmură 
supradimensionate, al unor coloşi din piatră (a se vedea Herodot). 
Asemenea transporturi cu toate problemele organizatorice pe care 
le implicau au fost realizate în perioada timpurie şi în cea de 
apogeu a imperiului faraonilor, mai târziu — niciodată! 

Labirintul lui Herodot a fost înghiţit de nisip? Posibil, nisipul 
a înghiţit odinioară piramide întregi şi până şi pe sfinxul puternic 
de la Gizeh. Dar unde, pe toți zeii egipteni, se află cele o mie cinci 
sute de încăperi subterane menționate de Herodot, cu mormintele 
celor doisprezece regi? Am, aşa se spune pe seama mea, o 
fantezie înfloritoare. Îmi pot imagina până şi un castel de basm 
din O mie şi una de nopți. Ce realizare supraomenească zace 
însă îndărătul a o mie cinci sute de încăperi aflate “sub pămînt" 
(Herodot)? Constructorii de tuneluri n-aveau pe vremea aceea la 
dispoziție nici dinamită, nici instrumente moderne de găurit. Cele 
o mie cinci sute de încăperi subterane or fi fost probabil bogat 
ornamentate şi prevăzute cu reliefuri şi sculpturi, căci, la urma 
urmei, doar era vorba, nici mai mult, nici mai puţin, decât despre 
mormintele a doisprezece regi. Cu ce erau iluminate o mie cinci 
sute de spaţii subterane? Ce sistem de ventilare se folosise în 
timpul excavărilor? Cu ce fel de imagini, de inscripţii erau 
ornamentati pereţii? La ce adâncime zäceau sarcofagele celor 
doisprezece regi? Ce mesaje dintr-o vreme de mult apusă 
aşteaptă în o mie cinci sute de încăperi spre a fi descifrate? 

Sfinte Osiris, acest labirint doar ar trebui să transpună orice 
egiptolog într-o stare puternică de emoție! Unde în lume se mai 


Labirintul pierdut 69 


poate găsi aşa ceva? Chiar dacă cele o mie cinci sute de încăperi 
văzute de Herodot la suprafață n-ar mai exista, rămăşiţele zidului 
uriaş, fundaţiile colonadelor şi, eventual, grinzile transversale ale 
porţilor masive ar trebui să poată fi localizate. Atunci, cele o mie 
cinci sute de încăperi de dedesubt ar trebui găsite curând. De 
când am fost răscolit de relatarea lui Herodot, m-am tot întrebat 
cum de nici un arheolog n-a întreprins nimic în vederea descoperirii 
acestor morminte pentru doisprezece regi. De ce se tot dă cu 
nepăsare din umeri? De ce atâta indiferență față de o senzaţie 
incitantă? 


O problemă de credință? 


Cunosc motivele pentru acest dezinteres şi această lene 
de a gândi. Există arheologi care scapă, invocând pretextul că 
relatarea lui Herodot nu este credibilă, dar majoritatea egiptologilor 
e de părere că labirintul a fost de mult descoperit. 

S-a consumat multă cerneală pe tema credibilitätii lui 
Herodot. Nu numai trätätute academice de câteva pagini, ci chiar 
şi cărţi cu un conținut voluminos. Nu-i contest nici unui savant 
care se confruntă cu Herodot strădania cinstită şi integritatea, 
totuşi orice apreciere a operei lui Herodot rămâne până la urmă 
subiectivă, o dată ce nici unul dintre noi nu a făcut personal 
cunoştinţă cu el. Putem trage doar concluzii indirecte legate de 
caracterul lui Herodot. Accepta părerea altcuiva? Era o fire 
impulsivä? Blajină? Un ascultător care-și lua tăcut notițe? In 
disputa academică, “părintele istoriografiei” (potrivit lui Cicero) este 
considerat un colecționar harnic de materiale, un povestitor plăcut, 
un amator semidoct şi chiar un născocitor. | se laudă “memoria 
strălucită” şi i se critică "o anumită vanitate”*. În timp ce filozoful 
german dr. Wilhelm Spiegelberg spunea încă în 1926 că Herodot 
a transmis legendele egiptene aşa cum le-a auzit şi în această 
privință “i se poate acorda totală incredere”', savantul Kimball 
Armayor ajunge anno 1985 la concluzia că labirintul lui Herodot 
n-a existat niciodată în istoria egipteană reală (*... is out of the 
question in the real world of Egyptian history”). 

Cu ceva mai multä bunävointä priveste geograful Hanno 
Beck activitatea lui Herodot?: 


62 OCHII SFINXULUI 


“Întrucât Herodot n-a cunoscut şi n-a vorbit niciodată limbile 
popoarelor pe care le vizita, era inevitabil ca, ocazional, să-i fi 
scăpat anumite înțelegeri greşite, şi ca, pe de altă parte, să se fi 
strecurat din când în când informaţii exagerate sau chiar incorecte 
în opera sa. În mare, Herodot se străduieşte să aibă o atitudine 
critică față de ştirile primite.” 

Friedrich Oertel, autorul unei relatări fundamentate despre 
credibilitatea lui Herodot, rezumă în final“: 

“Rezultatul este deci că din evocarea Egiptului de jos nu 
se poate extrage nimic întemeiat care să fie împotriva credibilitätii 
lui Herodot, ba din contră.” 

Mi-a devenit clar după studierea câtorva lucrări 
pătrunzătoare pro şi contra lui Herodot că judecätile negative se 
răsfrâng întotdeauna din nou asupra savanților care le-au emis. 
Se porneşte de la nivelul din ziua de azi al ştiinţei. Deoarece un 
lucru sau altul nu este dovedit până astăzi, deoarece un lucru 
sau altul nu poate fi imaginat astăzi, Herodot trebuie să se fi înşelat. 
Dar ce înseamnă oare nivelul actual al ştiinţei față de o istorie de 
cinci mii de ani? Un proverb chinezesc spune: Toţi oamenii sunt 
deştepţi; unii înainte, ceilalți după. 

Herodot nu şi-a inventat labirintul cu lacul lui artificial. În secolul 
I1.C. a relatat şi Diodor din Sicilia despre el (Cartea I, capitolul 61): 


Martorii oculari relatează 


"După moartea acestui rege, egiptenii şi-au dobândit din 
nou independenţa şi au pus un indigen pe tron, Mendes, pe care 
unii îl numesc şi Marrhos. Acesta n-a săvârşit, ce-i drept, fapte 
războinice, dar şi-a ridicat un mormânt, aşa-numitul labirint, care 
nu era cunoscut atât datorită mărimii construcţiei, cât datorită artei 
şi măiestriei sale inimitabile. Cine intră în el nu poate găsi uşor 
ieşirea dacă n-are alături un ghid foarte priceput. Unii povestesc 
chiar că Daedalus ar fi venit în Egipt, ar fi admirat ingeniozitatea 
acestei lucrări şi i-ar fi clădit apoi lui Minos, regele Cretei, un labirint 
asemănător celui din Egipt, în care, după cum spune legenda, ar 
fi fost ținut aşa-zisul Minotaur. Labirintul din Creta a dispărut cu 
totul, fie dărâmat de un deținător al puterii, fie distrus de timp; cel 
din Egipt s-a păstrat însă intact până în ziua de azi." 

Cinci capitole mai târziu, Diodor din Sicilia spune aceeaşi 
poveste ca şi Herodot despre cei doisprezece regi şi mormântul 
lor comun. În plus, Diodor afirmă că labirintul este situat "la 
vărsarea canalului în lacul Moeris". Arta cu care este realizat este 
atât de măiastră, “încât nu poate fi întrecută”, afirmă Diodor. 

Patru sute douăzeci şi trei de ani după Herodot a zăbovit 
un alt martor în acelaşi loc: geograful grec Strabon (cca 63 |.C.- 
26 D.C.). Strabon a întreprins călătorii mari, care i-au purtat paşii 
în anul 25 I.C. şi în Egipt. Opera istorică a lui Strabon s-a pierdut, 
dar cea mai mare parte a Geografiei lui în şaptesprezece volume 
s-a păstrat. În ultima carte, paragraful 37, Strabon scrie®: 

“Lacul Moeris, datorită mărimii şi adincimii sale, este destul 
de încăpător pentru a face faţă mareelor cu prilejul creşterii Nilului... 
Dar în afară de acestea, la amindouă gurile canalului s-au construit 
baraje prin care meşterii potrivesc nivelul apei care intră şi care 
iese. Pe lingă acestea, construcţia labirintului este o lucrare pe 
potriva piramidelor, la fel şi mormîntul din vecinătatea lui, apartinind 
regelui care a construit labirintul...; căci atitea săli sînt imprejmuite 
de coloane, unele în continuarea celorlalte, toate pe un singur rind 
şi pe un singur perete care, ca un zid lung, are sălile aşezate în 
fața sa... Înaintea intrărilor se află încăperi acoperite, mari şi 
numeroase, care au între ele căi intortocheate, încit nici un străin 
nu poate intra sau ieşi din sală în sală, fără călăuză. Vrednic de 
admiraţie este şi faptul că acoperişul fiecărei încăperi este dintr-un 
singur stei de piatră; la fel şi plafoanele încăperilor închise au fost 
făurite din plăci monolite extraordinar de mari, fără să li se adauge 
vreun lemn, nici vreun alt material de nici un fel. Dacă te urci pe 
acoperiş, care nu e la mare înălțime fiind cu un singur etaj, poți 
vedea o cîmpie de piatră alcătuită din atitea steiuri... Şi zidurile sînt 
alcătuite din steiuri de piatră nu mai prejos ca mărime. La capătul 
acestei construcţii... se află mormintul, o piramidă în patru unghiuri... 
Cel înmormîntat aici se cheamă Imandes [Ismandes sau 
Osymandias - n. t.]... Dacă treci de aceste locuri navigind în 
continuare 100 de stadii (18,50 km), întilneşti oraşul Arsinoe. Else 
numea înainte vreme Oraşul Crocodililor... Gazda noastră, unul 
din bărbaţii de vază, călăuzindu-ne la misterele din această 
localitate, ne-a însoțit pînă la lac.”* 


* Citat din: Strabon, Geografia, vol. Ill, ed. cit., paragrafele 37-38, 
pp. 481-483 (n. t.) 

Asemenea lui Herodot, si Strabon este adânc impresionat 
de mărimea labirintului şi de dimensiunile plăcilor de piatră. Ne 
frapează însă tăcerea lui în legătură cu cele o mie cinci sute de 
încăperi subterane. De ce oare? Strabon zäboveste în Egipt în 
timpul dominaţiei romanilor. În anul 47 I.C., împăratul roman 
Caius luliu Cezar (100-44 I.C.) înfrânsese armata egipteană si 
îşi instalase iubita, pe Cleopatra, regină a Egiptului. 
Şaptesprezece ani mai târziu — sau cinci ani înaintea vizitei lui 
Strabon - Egiptul a fost declarat provincie romană. Este limpede 
ca lumina zilei că preotimii egiptene nici prin gând nu-i trecea să 
le dezvăluie cuceritorilor străvechea lor ştiinţă secretă. Furia 
devastatoare a lui luliu Cezar şi a armatelor sale era temutä şi 
în Egipt. Preoții egipteni se comportau probabil exact la fel 
precum colegii lor de breaslă din America Centrală sau de Sud, 
după venirea cuceritorilor: comorile culturale erau pitite. Nici cu 
patru sute douăzeci şi trei de ani înainte de Strabon, Herodot nu 
primise permisiunea să intre în spaţiile subterane. Aşa că nu 
este de mirare că lui Strabon nu i-a ajuns la urechi nici un cuvintel 
despre vreun mormânt subpämintesc. Deşi era grec, Strabon 
venea din Imperiul Roman atât de urât: Grecia făcea parte atunci 
din imperium. 

În plus, şi acest lucru trebuie subliniat tot mereu, între 
vizita lui Herodot şi cea a lui Strabon este o distanță de aproape 
o jumătate de mileniu! Pentru comparaţie: construirea catedralei 
din Köln a fost începută la 1248, două sute de ani mai târziu 
turnul sudic era înălțat abia până la nivelul clopotniței, edificiul 
din ziua de azi a fost încheiat abia anno 1880. Cu cinci sute de 
ani în urmă, arhitecţii şi constructorii puteau da cu siguranță 
informații în legătură cu catacombele de sub catedrală. Astăzi, 
nici un turist nu află nimic despre ele. Distanţa în timp dintre 
Herodot şi Strabon este de 423 de ani bătuți pe muchie! Asta 
nu-i cât ai clipi din ochi! Plini de mândrie, preoții îi puteau explica 
lui Herodot că, de fapt, el nu vede decât jumătate din construcţie, 
cealaltă jumătate, la fel de impunătoare, întinzându-se sub 
pământ. Pe timpul lui Strabon în schimb, preoții fie nu mai ştiau 
nimic despre încăperile subterane, fie tăceau din considerente 
politice. Se poate şi ca Strabon să fi auzit un zvon despre nişte 
morminte de regi aflate pe sub labirint, dar să nu-i fi dat crezare 
şi deci să nu fi transmis nimic în scris în acest sens. . 

O sută de ani după Strabon, istoricul roman Pliniu (Caius 
Plinius Secundus, 61-113 D.C.) a descris şi el labirintul egiptean. 
larăşi aflăm amănunte suplimentare pe care nici unul dintre 
predecesorii lui Pliniu nu le înregistrase. Este evident că istoricul 
roman a avut la dispoziție surse care nu-i fuseseră accesibile nici 
lui Herodot, nici lui Strabon, căci — in mod interesant — Pliniu se 
referă la Herodot, străduindu-se în acelaşi timp să-l corecteze şi 
să-l completeze (Cartea a XXXVI-a a Istoriei naturale): 

“Trebuie să ne ocupăm şi de labirinturi, aceste opere stranii 
dar nu inventate, cum ne-ar veni să credem. Căci şi acum se 
găseşte unul în zona Herakleopolisului egiptean, care este în 
acelaşi timp cel mai vechi, ridicat se pare acum trei mii şase sute 
de ani de către regele Petesukhos sau Tithoes, în vreme ce 
Herodot spune- că a fost construit de doisprezece regi, ultimul 
dintre ei fiind Psametic (Psammetichos). Motivul construirii lui este 
indicat în mod diferit... Nu încape nici o îndoială că Daedalus a 
luat de la acest labirint modelul pentru cel construit de el în Creta, 
dar el nu a imitat decât a suta parte... Labirintul lui Daedalus a 
fost deci al doilea după cel egiptean, al treilea se afla în Lemnos, 
al patrulea în Italia. Toate erau construite boltit din piatră şlefuită, 
cel egiptean are la intrare piatră de Paros, ceea ce mă miră, în 
rest însă, materialul său îl constituie blocuri mari din sienit, şi nici 
trecerea secolelor nu l-a putut distruge, deşi locuitorii din 
Herakleopolis au făcut ce-au putut spre a deteriora o lucrare pe 
care o urau... (Labirintul) conţine, în afară de aceasta, templele 
tuturor zeităților egiptene, apoi Furiile în patruzeci de capele, mai 
multe piramide a câte patruzeci de coti înălțime, care acoperă cu 
baza lor o suprafață de şase acri. Obosit de atâta mers, ajungi la 
acele coridoare ce se îndreaptă care încotro. Sus sunt şi sufragerii 
înalte, iar coborând nouăzeci de trepte, dai în nişte galerii cu 
coloane de porfir, imagini de zei, statui de regi şi tot felul de făpturi 
respingătoare. Unele case au o asemenea poziţie, încât de fiecare 
dată când se deschid uşile se aude înăuntru un tunet cumplit. În 
cea mai mare parte a labirintului trebuie mers pe întuneric. În 
afara zidului se găsesc mai multe clădiri mari, numite aripi; există 
şi câteva case în cavourile subterane.” 

Din toate relatările vechi, cea a lui Herodot este cea mai 
detaliată, fapt de înțeles, căci dintre toți autorii care intră aici în 
discuţie, Herodot a fost primul vizitator al labirintului. Relatarea 

sa ca martor ocular şi ceea ce i-au povestit preoții despre 
complexul de sub pământ se află cel mai departe în timp sau, 
altfel spus, se află cel mai aproape de realitatea îndepărtată. 

Chiar dacă istoricii citează diferite nume pentru constructorii 
labirintului, ei sunt de acord în punctele decisive. Complexul cel 
întortocheat este situat la lacul Moeris, există canale artificiale, 
nu foarte departe se găseşte oraşul Crocodililor. Construcţiile de 
la suprafață sunt “mai presus decit tot ce a ieşit vreodată din 
mîna omului”, tavanele sunt pretutindeni din piatră (Herodot, 
Strabon, Pliniu), şi pereţii sunt făcuţi din plăci “extraordinar de 
mari”, iar de pe acoperişul care nu e la mare înălțime, se zäreste 
“o cîmpie de piatră alcătuită din atitea steiuri” (Strabon). Nu s-a 
folosit lemnul (Pliniu, Strabon), iar foarte aproape de labirint se 
află cel puţin una, dacă nu chiar mai multe piramide (Herodot, 
Strabon, Pliniu). Herodot şi Pliniu menţionează încăperi subterane, 
însă Herodot şi Diodor informează şi despre existența a două 
alte piramide care se înalță din lacul artificial. În fine, numai Pliniu 
ştie ceva despre “imagini de zei” şi “tot felul de făpturi 
respingătoare”. 

Ce a devenit acest complex legendar, pe care vechii istorici 
il preamăresc cu atâta exuberantä? 

Majoritatea egiptologilor este de părere că acest labirint ar 
fi fost descoperit încă în anul 1843 de faimosul arheolog german 
Richard Lepsius (1810-1884). Este vorba despre piramida 
funerară, împreună cu ruinele dimprejur, a faraonului Amenemhet 
III (1844-1797 1.C.), pe care Lepsius a localizat-o în apropierea 
oazei el-Fayyum de astăzi. 


Arhbeologul cel vesel 


Este corectă această presupunere? Ce l-a dus pe Lepsius 
la convingerea că a descoperit labirintul? S-a pătruns în o mie 
cinci sute de încăperi subterane? S-au vizitat mormintele a 
doisprezece regi? Au dat Lepsius şi cu oamenii săi din Expediția 
Prusacă Regală în Egipt peste plăci de piatră “extraordinar de 
mari” sau peste “o cîmpie de piatră alcătuită din atitea steiuri” 
(Strabon)? Au găsit säpätorii “tot felul de făpturi respingătoare” 
(Pliniu) şi de “căi întortocheate” (Strabon)? 

Nimic din toate astea! 

Richard Lepsius, fiul unui pretor din Naumburg an der Saale, 
era considerat în secolul trecut geniul necontestat al arheologilor 
germani. Era un excentric, un posedat, un entuziast, un arogant, 
un sceptic şi un încăpățânat, dar, în acelaşi timp, un charmeur 
galant cu multă sclipire. În 1833, tânărul Lepsius a sosit la Paris; 
cu un an înainte, murise Jean-François Champollion, care izbutise 
în 1822 să descifreze scrierea hieroglificä. Deşi Lepsius nu ştia 
să citeacă hieroglifele, l-a fascinat munca lui Champollion şi a 
simțit, mai degrabă intuitiv, că procesul de descifrare pornit de 
Champollion nu era încheiat. Lepsius a demarat o corespondență 
cu Ippolito Rossellini, un discipol al lui Champollion. Trei ani mai 
târziu, s-au întâlnit la Pisa. Între timp, Lepsius învățase să citească 
textele hieroglifice. L-a frapat curând că Champollion vedea în 
hieroglife numai abrevieri de cuvinte care, ce-i drept, dădeau un 
sens logic, dar erau încă incomplete. Lepsius a completat munca 
de traducere a lui Champollion printr-o descoperire foarte 
valoroasă; hieroglifele nu erau numai prescurtări, ci, deopotrivă, 
simboluri pentru sunete şi silabe. Lepsius a copiat şi tradus, cu 
îndârjire şi tenacitate, aproape toate textele hieroglifice accesibile 
în Europa. 

În 1841, mai multi dintre prietenii lui Lepsius, printre care 
Alexander von Humboldt, i s-au adresat Majestății Sale, regele 
Friedrich Wilhelm IV, cu rugămintea să echipeze, în înțelepciunea 
şi mărinimia sa, o expediţie în Egipt. Şeful expediției urma să fie 
Richard Lepsius, care publicase între timp mai multe lucrări despre 
Egipt. Majestatea Sa s-a lăsat convinsă, In august 1842, “Expediția 
Prusacă Regală în Egipt” s-a îmbarcat la Hamburg. Printre 
membrii ei se numărau şi un pictor, un desenator, un stucator, 
precum şi doi arhitecți. Aveau cu ei treizeci de lăzi cu materiale. 
Prusacii nu se zgârceau. 

Ajuns în Egipt, Lepsius a fost primit de vicerege, care i-a 
dat câteva hrisoave de privilegii şi l-a rugat chiar in mod expres 
să-i dăruiască regelui Prusiei toate descoperirile arheologice pe 
care Lepsius le va considera demne de aşa ceva. Catalogarea 
antichitätilor încă nu începuse în Egipt, un Auguste Mariette încă 
nu apăruse în scenă — europenii făceau în Egipt ce voiau. Aşadar, 
Lepsius a trimis la Berlin în decursul anilor două sute de lăzi cu 
comori arheologice, din care egiptenii de azi tare ar dori să vadă 

câte ceva înapoi. Exagerat de sensibil nu era acest Richard 
Lepsius. De ziua regelui a pus să fie ridicat pe piramida lui Kheops 
steagul prusac, şi în coridoarele piramidei a răsunat imnul naţional 
al Prusiei. La porunca lui Lepsius, nişte muncitori egipteni au cărat 
stive de lemn în vârful celor trei piramide mari, şi în noaptea de 
Crăciun a anului 1842 a fost aprins focul pentru a acompania 
Stille Nacht, heilige Nacht. În cartea lui plină de umor despre Cele 
mai mari aventuri ale arheologiei, Philipp Vandenberg scrie’: 

"Şi iată-l pe Richard Lepsius, din graţia lui Friedrich Wilhelm 
şef de expediție, în costum negru, cu o lumânare în mână, urând 
un Crăciun fericit în toate direcțiile. În sarcofagul regelui Kheops... 
era un palmier tânăr pe ale cărui frunze ardeau lumânări.” 

Lepsius putea fi şi un om sentimental — şi ştia să şi cânte! 
Întregul Cairo era uimit. 


Ce a gâsit 
Expediția Regală Prusacă în Egipt? 


În mai 1843, Expediția Regală Prusacă în Egipt a părăsit 
localitatea Gizeh. Lepsius avea un nou obiectiv în fața ochilor: 
labirintul. Cunoştea scrierile lui Herodot, Strabon şi ale altora şi 
ştia precis unde putea fi localizat labirintul. Cum asta? 

O sută douăzeci de kilometri la sud-vest de Cairo se întinde 
în mijlocul deşertului o zonă de pământ fertil: oaza el-Fayyum. De 
milenii, peisajul bogat în vegetaţie este legat de Nil printr-un canal, 
Bahr Jusuf = canalul lui losif. La douăzeci şi cinci de kilometri la 
nord-vest de oraşul Fayyum se află lacul de mică adâncime Carun, 
despre care multi arheologi bănuiesc că ar fi lacul Moeris al lui 
Herodot. Cu trei mii şapte sute de ani în urmă, faraonul Sesostris 
II (1897-1878 |.C.) a pus să-i fie ridicată o piramidă în mijlocul 
acestui peisaj paradisiac, înconjurat de stânci secate şi dune de 
nisip. 

De la Diodor citire ştim că pe constructorul labirintului îl 
chema Mendes, “pe care unii îl numesc şi Marrhos"’. La 
Manethonn acelaşi domnitor poartă numele de “Lamares”, iar 
Pliniu leagă numele personajului chiar de numele de “Moeris”. 
Aşa se numea lacul. “Marrhes” însă este în acelaşi timp numele 
de domnitor al lui Amenemhet Ill (1844-1797 1.C.) şi tocmai acest 

faraon îşi mutase reşedinţa de vară cu piramidă cu tot la Hawara, 
care se află la o distanță de patruzeci de kilometri de malul lacului 
(de astăzi) Carun. În afară de aceasta, fosta capitală a oazei 
Fayyum se numea “Krokodeilon polis”, adică oraşul Crocodililor. 
A fost odinioară centrul cultural în cinstea zeului crocodililor Sobek. 
Conexiunile erau uşor de făcut: labirintul trebuia să fie de găsit în 
apropierea oraşului Crocodililor, constructorul labirintului se numea 
“Marrhos”, iar exact acesta era numele de domnitor al lui 
Amenemhet Ill. La rândul lui, acest faraon pusese să i se ridice în 
oaza Fayyum o piramidă. Aşadar, labirintul trebuia căutat foarte 
aproape de această piramidă. Logic? 

Lepsius n-a fost primul care a căutat acest labirint în 
regiunea oazei Fayyum. În 1714, exploratorul francez Paul Lucas 
îşi montase cortul la lacul Carun, presupunând că aici ar trebui 
să poată fi văzute rămăşiţele celor două piramide ale căror vârfuri 
ieşeau pe vremea lui Herodot din ape. După ce Lucas a inspectat 
bărcile cu care pescarii voiau să-l traverseze lacul, care arătau 
suspect şi în care intra apa, a renunţat la proiect. 

În ianuarie 1801, dr. P. D. Martin, inginer în armata din 
Egipt a lui Bonaparte, a mers călare prin deşert direct la oaza 
Fayyum. Beduinii erau impresionați de eforturile fizice mari la care 
se supusese dr. Martin şi i-au dat bucuros informații. Labirintul nu 
l-a găsit. 

În 1828, regele Franţei Charles Philippe X (1757-1836) l-a 
însărcinat pe harnicul traducător al hieroglifelor, Jean-Frangois 
Champollion, cu conducerea unei expediţii în Egipt. Sensibilul şi 
deosebit de inteligenul Champollion a căutat zadarnic labirintul in 
oaza Fayyum. 

În sfârşit, un an înaintea lui Lepsius, un grup de exploratori 
francezi a ajuns la piramida lui Amenemhet Ill. Se găseau acolo, 
ce-i drept, câteva zidulete şi coloane sparte, dar nici urmă de 
ruine ale unui complex gigantic de construcții. 

După victoria de la Antiochia din data de 2 august 46 I.C., 
luliu Cezar trimisese la Roma cele trei cuvinte ajunse celebre: 
“Veni — vidi — vici!” La fel a fost şi cu Richard Lepsius. A venit - a 
văzut — a învins! Profund convins de asta, a notat la scurt timp 
după sosire”: 

“La 19 mai 1843 am pornit mai departe şi am campat pe 
23 la Fayyum, pe ruinele labirintului. Poziţia acestuia fusese intuitä 

demult în mod corect; prima privire pe care i-am aruncat-o nu 
ne-a mai lăsat nici o îndoială.” 

Convingerea prematură a lui Lepsius iese şi mai clar în 
evidenţă din scrisorile pe care le-a trimis în indepärtatul Berlin'?: 

“Ne-am instalat aici la 23 mai în latura sudică a piramidei lui 
Moeris, pe ruinele labirintului. Căci din primul moment, de îndată 
ce am aruncat doar o privire fugară asupra întregului, mi-a şi fost 
clar că avem dreptul deplin de a ne servi de această denumire. Nu 
crezusem că neva fi aşa de uşor să ne convingem de acest fapt.” 

Cu aceste propoziţii, labirintul lui Herodot era bifat, catalogat 
şi etichetat pentru ştiinţă, deşi la o privire mai atentă absolut nimic 
nu corespundea cu cele spuse de istoricii antici. Lepsius a angajat 
bărbaţi şi copii din satele învecinate: “Au supraveghetorii lor, iar 
pâinea li se aduce; în fiecare dimineaţă sunt numărați, în fiecare 
seară sunt plătiţi; fiecare bărbat primeşte un piastru, cam doi groşi 
de argint, fiecare copil o jumătate, uneori chiar treizeci de para, 
dacă au fost deosebit de vrednici.” Bărbaţii trebuiau să aducă o 
greblă şi un coş împletit, pentru copii era suficient un coş mic. 
Lepsius a pus să se sape gropi concomitent în cinci locuri diferite. 
Bărbaţii umpleau coşurile, copiii şi bătrânii îndepărtau molozul. 
Procesiunea coşurilor era urmărită de supraveghetorii care 
îndemnau harnicele furnicute să mai şi cânte în timpul lucrului. 

După câteva zile, Lepsius a şi degajat un loc cu coloane de 
granit şi piatră de var care luceau “aproape ca marmura”. Desigur, 
Herodot vorbea despre “coloane din pietre albe, desävirsit 
îmbinate între ele”. Entuziastul prusac a găsit, după cum singur 
spune, sute de încăperi aşezate “una lângă alta şi una peste alta”, 
“mici, adesea chiar minuscule, alături de unele măricele şi chiar 
mari, susţinute de mici coloane... fără o linie regulată a intrărilor 
şi ieşirilor, aşa încât descrierea lui Herodot şi cea a lui Strabon 
sunt complet indreptätite în acest sens”. 

Chiar aşa? 


Arheologi versus istorici 
Unde sunt oare pereții plini “cu chipuri săpate” (Herodot)? 


Unde sunt căile “intortocheate” (Strabon)? Unde este tavanul 
alcătuit la fiecare încăpere “dintr-un singur stei de piatră” şi unde 

sunt “plafoanele încăperilor închise... făurite din plăci monolite 
extraordinar de mari” (Strabon)? Lepsius scoate la iveală nişte 
încăperi mici, “adesea chiar minuscule”, în timp ce Herodot se 
plimba “din curte în cămări şi din cămări în nişte porticuri, iar din 
porticuri în alte încăperi, şi din cămări în alte curți”. Despre târât 
şi aplecat nu se menţiona nimic la Herodot şi la succesorii săi. 

În legătură cu totalitatea complexului, Lepsius nota'2: 

“Dispozitia întregului este astfel, încât trei ansambluri mari 
de clădiri cu o lățime de trei sute de picioare închid o piață 
patrulateră, lungă de vreo şase sute de picioare şi lată de vreo 
cinci sute. Cea de-a patra latură, una din cele scurte, este mărginită 
de piramida din spatele ei, care are o suprafață de trei sute de 
picioare şi de aceea nu ajunge chiar până la aripile laterale ale 
acelui complex de clădiri.” 

Cum se potriveşte asta cu cele “douăsprezece curţi 
acoperite” ale lui Herodot? Cu “chipuri uriaşe... cioplite”? Cu o 
realizare “mai presus decit tot ce a ieşit vreodată din mîna omului”? 
Lepsius însuşi confirmă că în ruinele “încăperilor mari” n-a 
descoperit “nici o inscripție”. Herodot însă se minuna în fața 
zidurilor “cu chipuri săpate”. La Lepsius, piața centrală este 
“împărţită de un zid lung în două jumătăți”, în vreme ce Herodot 
descrie cum "[cele douăsprezece curţi — n. t.] sînt înconjurate de 
unul şi acelaşi zid”. Pliniu comunicase acum două mii de ani: 
“coborând nouăzeci de trepte, dai în nişte galerii”. Nouăzeci de 
trepte? Asta înseamnă o adâncime frumuşică. Dacă socoteşti că 
otreaptă are numai douăzeci de centimetri înălțime, atunci galeriile 
ar trebui să se afle la vreo optsprezece metri sub pământ (sub 
pământul de atunci!). Nici urmă de aşa ceva la Lepsius. “Există şi 
câteva case în cavouri subterane”, scria Pliniu. Nicăieri n-a păşit 
Lepsius în "case în cavouri subterane”, pe toţi zeii crocodililor! 
Morminte sau sarcofage ale vreunor faraoni mitici n-au fost 
nicicând descoperite de “Expediția Regală Prusacă în Egipt” 

Sic transit gloria mundi. Aşa trece gloria lumii! 

Ideea fixă că piramida lui Amenemhet III ar fi aceea sub 
care s-ar afla labirintul a fost de la început greşită. Dacă Lepsius 
şi-ar fi păstrat mintea limpede şi nu ar fi “aruncat doar o privire 
fugară” (Lepsius), ar fi realizat şi el probabil acest lucru. Da, bine, 
numele “Marrhos” pe care-l menţionează Diodor din Sicilia este 
în acelaşi timp numele de domnitor al lui Amenemhet Ill, dar de 

ce pentru Dumnezeu atinut-o Lepsius una şi bună cu acest nume? 
La urma urmei, vechii istorici au înşirat şi alte nume în afara acestui 
“Marrhos" când s-au referit la constructorul labirintului. 

lată lista de nume: 


Herodot: Doisprezece regi, printre ei cel numit Psametic, 
care a domnit cincizeci şi patru de ani asupra Egiptului. 

Diodor: Mendes sau Marrhos, apoi Psametic din Sais, 
precum şi Moeris. 

Pliniu: Petesukhos sau Tithoes, precum şi Motherudes şi 
Moeris. 

Manethonn: Lamares. 


Nu văd de ce "Marrhos” alias Amenemhet Ill să fie mai 
inalt apreciat decät ceilalti. Starea de fapt de la locul cu pricina 
cere ca el să fie respins ca posibil constructor al labirintului. 
Dovezile sunt fără echivoc. 


Controdictii pe bandă rulantă 


Să căutăm la martorul ocular Herodot: “In unghiul de la 
capătul labirintului se înalță o piramidă de patruzeci de brațe pe 
care sînt cioplite chipuri uriaşe de animale.” Strabon este de 
acord: “La capătul acestei construcții... se află... o piramidă în 
patru unghiuri... dacă treci de aceste locuri navigind în 
continuare...” 

După Herodot, piramida ar avea o latură în lungime de — 
transformat în metri - 71 m, după Strabon, în lungime de 120 
m. Piramida lui Amenemhet Ill de la Hawara are însă o latură de 
106 m. Nici o dată nu coincide. Herodot şi Strabon sunt de acord 
amândoi că această piramidă se află într-un unghi de la capătul 
labirintului, ceea ce nu se potriveşte referitor la Hawara. Piramida 
lui Amenemhet Ill nu se află în nici un fel de unghi, ci pe aceeaşi 
axă cu ruinele templului. Martorul ocular Herodot vede nişte 
“chipuri uriaşe” care sunt “cioplite” în piramidă. Lucrul este pur 
şi simplu imposibil în cazul piramidei de la Hawara, întrucât 
aceasta este construită din cărămizi de lut uscat la soare. În 
cărămizi uscate făcute din lut nu se pot “ciopli” nici un fel de 
chipuri, darmite unele “uriaşe”. 

Să ne inchipuim acest paradox: toți martorii oculari istorici 
evocă labirintul ca fiind o operă minune, plină cu reliefuri, “mai 
presus decit tot ce a ieşit vreodată din mîna omului” (Herodot), 
care “nu poate fi întrecută” (Diodor), din plăci gigantice 
“extraordinar de mari” (Strabon), cu “blocuri mari din sienit” (Pliniu). 
(Sienitul este o piatră de var asemănătoare marmurei.) Şi apoi — 
incredibil! - acelaşi Amenemhet Ill, care a pus să se ridice această 
splendoare ce a minunat o lume întreagă, să clădească pentru el 
o piramidă funerară din materialul de construcție cel mai ieftin, 
mizerabil şi fragil posibil? Din cărămizi de lut! Asta se potriveşte 
ca nuca-n perete. Facta loquuntur — faptele vorbesc! 

Fiecare faraon era mândru de realizările sale. Domnitorii 
de pe Nil comunicau lumii ce avea să vină, prin intermediul plăcilor 
şi al inscriptiilor, ce temple construiseră sau restauraseră. Dacă 
Amenemhet Ill ar fi constructorul acestui labirint care, după 
Herodot, întrece până şi piramidele, atunci inscripțiile i-ar preamări 
fapta fără de comparaţie, l-ar ridica în slävi pe faraon şi l-ar copleşi 
cu onorori. Nu există nimic asemănător. Lepsius a găsit într-o 
încăpere şi pe fragmente de coloane plăcuțe cu numele 
“Amenemhet III”. De aici a tras concluzia corectă: “Constructorul 
şi proprietarul piramidei este deci clar." Patruzeci şi cinci de ani 
după Lepsius, arheologul britanic Sir Flinders Petrie (1853-1942) 
chiar a descoperit în interiorul piramidei sarcofagele intacte ale 
lui Amenemhet III şi fiicei sale. Camera mortuară era alcătuită 
dintr-un singur bloc galben de cuartit, care se lăsase în pământ, 
iar peste ea se aflau trei plăci grele de cuartit de 1,22 m grosime”. 
Suficient spre a suporta greutatea cărămizilor de lut de deasupra. 
În sfârşit, muncitorii la canalizare au dat în apropierea piramidei 
şi peste o statuie din piatră de var, înaltă de 1,60 m, 
reprezentându-l pe Amenemhet Ill şezând. Pe nici una din aceste 
descoperiri nu este indicat nici de către cea mai minusculă 
hieroglifä că Amenemhet Ill ar fi construit labirintul. Flinders Petrie 
găsise mormântul lui Amenemhet Ill neatins. Este absolut de 
neconceput ca faraonul să nu fi fost preamărit acolo drept genialul 
inițiator al labirintului. Nici un faraon nu ar fi dat deoparte ocazia 
de a înscrie o asemenea filă de glorie! 

Ciudat este că acelaşi Amenemhet Ill a pus să i se ridice, 
şi încă la Daşur, douăzeci de kilometri la sud de Cairo, o a doua 
piramidă. În popor e cunoscută sub numele de “piramida neagră”, 

pentru că este construită din cărămizi de lut gri închis din Nil. 
Piatra din vârf, cheia de boltă înaltă de 1,40 m a acestei piramide, 
aşa-numitul piramidion, este din granit negru şi poate fi admirată 
azi în Muzeul Egiptean din Cairo. Sub aripile protectoare ale zeului 
Horus, hieroglifele de pe această piatră îl identifică în mod clar 
pe Amenemhet Ill drept inspiratorul construcției piramidei. Că el 
dăduse şi comanda pentru fenomenalul labirint nu se menţionează 
nicăieri. Cu câţiva ani în urmă, nişte arheologi de la Institului 
German de Arheologie de la Cairo au descoperit pe lângă 
sarcofagul gol din granit roşu alte două sarcofage ale unor soții 
ale lui Amenemhet Ill. Nici acolo nu indică nici o inscripţie că 
domnul şi stăpânul lor ar fi în acelaşi timp constructorul 
incomparabilului labirint. 

Tot felul de cărți despre Egipt, scrise de arheologi inteligenţi 
şi cu mintea pătrunzătoare, au făcut parte în anii trecuţi din lecturile 
mele cotidiene. În toate aceste lucrări, piramida de la Hawara a 
lui Amenemhet Ill este desemnată drept edificiul sub care se află 
labirintul. Şi descoperirea labirintului de către Lepsius este 
menționată peste tot. Asta este ca şi cum savanții ar urca o scară 
în spirală, fără să se învârtească. Fiecare preia prostia celuilalt. 
Şi totuşi asiăzi se ştie de mult că o întreagă serie de zidulete şi 
încăperi, pe care Lepsius le-a scos la suprafață cu ajutorul 
procesiunii sale de furnicute cântărețe, provine de fapt din epoca 
grecilor şi a romanilor! Amenemhet Ill n-a fost decât constructorul 
piramidei din cărămizi de lut şi al unor temple din apropierea ei 
imediată — totul are la fel de puține asemănări cu labirintul lui 
Herodot precum Simfonia a V-a a lui Beethoven cu parada hiturilor. 

Dacă nici măcar rămăşiţele arheologice nu se potrivesc cu 
descrierea vechilor istorici, darmite localizarea geografică! Aici 
situaţia devine de-a dreptul grotescă. 


Un lac se evaporă 


Herodot susține că labirintul şi piramida sunt situate pe 
malul lacului Moeris, pe care-l descrie drept o minune, cu un 
perimetru de trei mii şase sute de stadii... lungimea sa fiind egală 
chiar cu coasta egipteană a mării. Transformat în unităţile de 
măsură de azi, lacul lui Herodot ar fi trebuit să aibă un perimetru 

de 640 km. Pentru comparaţie: Lacul Constanţa are un perimetru 
de 259 km. Dintre ei, 160 km de mal sunt pe teritoriu german, 72 
pe teritoriu elvețian şi 27 pe pământ austriac (suprafața: 538,5 
km?). Lacul Moeris al lui Herodot ar fi trebuit să aibă un perimetru 
mai mult decât dublu față de cel al lacului Constanţa. 

Posibil ca egipteniisä-ifi furnizat lui Herodot cifre exagerate, 
posibil ca ele să fi fost greşit transformate din egipteană în greacă. 
Făcând abstracţie acum de cifre, labirintul era situat, cu piramidă 
cu tot, ca să zicem aşa pe promenada lacului, căci şi Strabon 
subliniază mărimea “lacului Moeris” şi confirmă: “... Dacă treci de 
aceste locuri [piramida, n.-lui E. v. D.] navigind în continuare... 
Acelaşi Strabon pare să fi fost acolo personal, fiindcă scrie: “Gazda 
noastră, unul din bărbaţii de vază,... ne-a însoțit pînă la lac.” În 
cele din urmă, un preota hrănit în prezenţa lui Strabon şi a gazdei 
un puturos de crocodil sfânt, care dormita pe mal şi căruia îi era 
lene până şi să mănânce pâinea ce i se oferea. 

În capitolul 51 al Cărţii |, Diodor din Sicilia se referă şi el la 
acest lac artificial : 

“Zece generaţii după regele menţionat, Moeris a preluat 
conducerea Egiptului şi a construit la Memphis porticurile nordice... 
Zece schoine mai sus de oraş a pus să fie săpat un lac, deo utilitate 
extraordinară şi de o dimensiune incredibilă. Căci se pare că 
perimetrul lui e de trei mii şase sute de stadii, iar adâncimea are în 
cele mai multe locuri cincizeci de stânjeni. Cine din cei care cugetă 
la măreţia acestei realizări nu se va întreba câte mii de oameni au 
muncit la ea şi timp de câți ani?” 

În capitolul următor, Diodor confirmă la fel ca şi Herodot că 
fluxul apei spre lac este regularizat prin stävilare puternice, care erau 
deschise sau închise în funcţie de nivelul apei Nilului. 

Labirintul, piramida şi lacul tin unul de altul. După cum 
raportează geologii, lângă piramida de la Hawara n-a existat niciodată 
un lac . Aceasta se poate constata în funcție de sedimentärile solului. 
În plus, lacul nu are ce căuta nici din alte două motive în zona Hawarei. 
Piramida lui Amenemhet Ill e formată din sute de mii de cărămizi de 
lut. Lutul nu se împacă deloc cu apa, deci fundaţia piramidei s-ar fi 
slăbit. Spațiile şi încăperile scormonite de Lepsius la suprafață ar fi 
fost inundate de nivelul pânzei freatice, dacă nu ar fi fost izolate 
contra pătrunderii apei lacului. Nu s-au găsit însă la Hawara urme 
de ziduri de izolare care să nu lase să pătrundă apa. 

La douäzeci si cinci de kilometri spre nord-vest de orasul 
el-Fayyum se aflä astäzi lacul Carun, de adäncime micä. Dar ästa 
nu poate fi în nici un caz identic cu lacul Moeris al istoricilor antici. Nu 
numai pentru că este situat la patruzeci de kilometri în linie dreaptă 
de piramida Hawara, ci şi pentru că este un lac natural şi nu-i alimentat 
de canale artificiale. Lacul Carun, mărginit în trei părţi de deşertul 
dogoritor, într-o parte de ceva vegetație şi câteva hoteluri pentru 
turişti, pe lângă toate acestea mai e şi mai jos de nivelul mării. Ceea 
ce recunoscuse însuşi Lepsius ~: 

“Când apele Nilului sunt crescute și afluxul e abundent, 
lacul se umflă; însă este situat mult prea jos pentru a putea lăsa 
să curgă înapoi chiar şi numai o picătură din apa care i-a venit. Ar 
trebui ca toată provincia să fie îngropată sub torent, mai înainte 
ca apele să-şi poată regăsi drumul înapoi spre vale... Nivelul lui 
Birquet el-Qarun [ = lacul Carun, n. lui E. v. D.] se află acum la 
şaptezeci de picioare sub punctul în care se varsă canalul în lac 
şi nu poate să se fi urcat niciodată mult mai mult de atât. Asta o 
dovedesc vechile ruine ale templelor situate de-a lungul malurilor 
lui. La fel de puţin adevărate sunt şi datele după care pe malurile 
sale s-ar fi găsit labirintul şi capitala Arsinoe, acum Medinet 
el-Fayyum.” 

În ciuda acestui fapt, Lepsius a persistat în ideea de a fi 
identificat locul de amplasare al labirintului. A vizitat cu trei dintre 
colaboratorii lui rămăşiţele unui dig pe care-l considera a fi 
rambleul executat pentru lacul artificial Moeris. A cercetat chiar şi 
ruinele a două construcţii, pe care le-a luat la început drept cele 
două piramide văzute de Herodot cum ieşeau din apele lacului 
Moeris. După nişte scurte săpături, a constatat resemnat: “Din 
asta rezultă cel puţin că nu se aflau în lac...” 

Chiar şi cine se străduieşte din răsputeri, aşa ca Lepsius, 
să facă să apară ca prin farmec labirintul la Hawara, ar fi trebuit 
să se impiedice de fapt de informaţiile pe care le dau Herodot şi 
alţii în legătură cu distanțele. Diodor din Sicilia scria că regele 
Moeris a pus să fie săpat lacul artificial “zece schoine mai sus de 
oraş"; adică aproximativ la înălțimea lui Dasur sau cel puțin 
şaptezeci de kilometri în linie dreaptă la nord-est de Hawara. 
Strabon a descris lacul ca pe o apă imensă mărginită de plaje, 


* Referire la oraşul Memphis (n. t.). 

comparabil cu marea. La rändul säu, Herodot a constatat In 
paragraful 4 din Cartea a Il-a: 

“... din pămînturile care se întind acum mai jos de lacul Moeris, 
nici o bucată nu ieşea [pe timpul regelui Min sau Menes - n. t.] 
deasupra apei; pinä la acest lac, de la țărmurile mării, călătoria în 
susul fluviului ține [acum — pe timpul lui Herodot — n. t.] şapte zile.”* 

În sfârşit, “părintele istoriografiei” dă în paragraful 150 al 
aceleiaşi cărți încă o ultimă indicație geografică: 

“Cei din partea locului ziceau că lacul ar răspunde pe sub 
pămint în Syrta Libyei, pätrunzind în inima uscatului, spre asfintit, 
de-a lungul muntelui care se află mai sus de Memfis.”** 

“Nu lucrurile zăpăcesc oamenii, ci concepțiile despre lucruri” 
(Euripide, autor tragic grec, 480-407 1.C.). 


Inspectie personală 


Şoferul de taxi a râs, când m-a văzut venind din hotel cu 
aparatul de filmat. Ne cunoşteam, căci angajasem acelaşi driver şi 
zilele trecute. Asta nu elimină doar cearta zilnică cu concurenţa, care 
pândeşte în cete în fața fiecărui hotel din Cairo, ci te scuteste şi de 
tocmeala enervantă pentru stabilirea tarifului pe zi. Şoferul ştia la ce 
se putea aştepta, şi eu la fel. În plus, maşina lui neagră, un model 
american mai vechi, era într-o stare surprinzător de bună, un 
argument care cântăreşte greu în Egipt, unde se iese rapid de pe 
şosea şi se aterizează undeva pe drumuri prin deşert şi prin câmp. 
Kamal, aşa îl chema pe şoferul meu, studiase patru ani egiptologia 
la Universitatea din Cairo. Acum devenise taximetrist, pentru că 
această muncă aducea mai mulți bani decât un job universitar în 
spatele unui birou. Vorbea binişor engleza şi se pricepea să-i țină la 
distanță de mine pe mult prea insistenţii negustori de suveniruri. O 
faptă deosebit de lăudabilă, dacă se are în vedere că majoritatea 
ghizilor şi a comercianților se cunosc între ei şi şoferul nu pleacă cu 
mâinile goale dacă face rost de o vânzare bună. 


* Citat din: Herodot, Istorii, vol. I, ed. cit., Cartea a II-a, paragraful 
IV, p. 135 (n: t). 

** Citat din: Herodot, Istorii, vol. I, ed. cit., Cartea a II-a, paragraful 
ct, p. 199 (n. t). 

Am pornit-o spre Gizeh pe şoseaua plină de vehicule care 
claxonau şi miroseau urât, trecând pe lângă marile piramide şi 
pătrunzând în direcţie sud-vestică în deşert. Porțiunea de drum 
lungă de 106 km spre oaza Fayyum, parcă trasată cu linia, este 
asfaltată, pe dreapta şi pe stânga benzii de un cenuşiu închis 
ruginesc diferite autovehicule, iar tot felul de caroserii de autobuze 
şi camioane distruse aruncă umbre înfiorătoare în nisip. Timpul 
iese întotdeauna învingător. 

~= Ce căutaţi acolo? mă întrebă Kamal. 

= Vreau numai să merg la piramida lui Amenemhet III la 
Hawara. 

— Nu merită, mormăi Kamal cu un'aer expert, nimic 
extraordinar de văzut, doar cărămizi uscate. 

— Da, ştiu... vreau totuşi s-o văd. 

Kamal râse din nou. 

= Sunteţi cu toţii puțin naivi, dacă-mi permiteti. Nici un 
egiptean nu vizitează de bunăvoie piramida Hawara. 

De fapt, cuvintelul “oază” este greşit referitor la Fayyum, 
întrucât “oaza” este total dependentă de Nil prin canalul Bahr Jusuf, 
“oaza”, mare de peste patru mii de kilometri pătrați, nu produce 
apă proprie. Voi continua totuşi să folosesc denumirea de “oază”, 
căci existența apei în deşert reprezintă pentru noi întotdeauna o 
oază, oricare ar fi proveniența lichidului dătător de viață. Preţ de 
o clipă, mi-a fulgerat prin minte un gând legat de Herodot. El n-ar 
fi putut ajunge de la Gizeh la Hawara decât călărind pe o cămilă. 
Un drum de două zile. EI n-ar fi dispărut în descrierea lui sub 
copitele cămilei, ci ar fi fost menţionat. Noi, cei de azi, ajungem la 
marginea oazei în două ore. Lăudate fie cămilele motorizate! 

Zona fertilă a Fayyumului, înconjurată de deşert, este irigată 
de 324 de canale cu o lungime totală de 1298 km. La aceasta se 
adaugă, conform datelor oficiale, 222 de rigole de încă 964 km." 

Din radioul maşinii a räsunat o rugăciune; muezinul recita, 
mulțimea murmura. Deşi conducea maşina, Kamal s-a înclinat 
de trei ori peste volan. 

- E vorba despre apă, mi-a explicat mai încolo, Şeic 
el-Azhar, preotul sunit cel mai mare, a îndemnat credincioşii să-l 
implore pe Alah să ne trimită apă. Vara lui 1988 a fost al şaptelea 
an de secetă în podişul Etiopiei. Fără ploaie, nu tu apă de Nil, 
fără apă de Nil, numai canale cu mâl, fără canale, nu tu agricultură. 

— Dar Egiptul are barajul Nasser de lângă Assuan. Cred că 
el regularizează cursul Nilului, am spus plin de înțelegere. 

Kamal râse din nou; râdea tot mereu, dar de astă dată râse 
de nestlinta mea. 

- Apa barajului a scăzut în ultimii ani cu douăzeci şi cinci 
de metri. Dacă nu plouă în Sudan sau în Etiopia în cursul 
următoarelor două luni, turbinele trebuie oprite. Asta-i rău pentru 
tot ce e legat de apă! Atunci un firicel al Nilului nu mai este capabil 
să alimenteze şi miile de canale din dreapta şi stânga fluviului. 
Totul pe ogoare se usucă. Ştiţi ce înseamnă asta pentru 53 de 
milioane de egipteni? 

Bănuiam eu. De când se ştie, întreaga țară depinde de o 
singură sursă de apă. În momentul de față, sunt irigate 2,6 milioane 
de hectare de ogor, care înghit anual 49,5 miliarde m: de apă, la 
care se adaugă un consum de apă de băut de 3,5 miliarde m? 
anual. Oricare o fi fost faraonul X care a pus să fie săpat lacul 
Moeris al lui Herodot, trebuie să fi fost un domnitor tare clarväzätor. 

După nouăzeci de kilometri de drum — primul petic de verde 
la marginea şoselei. Negustorii îl amenajaseră, ne făceau cu 
mâna, întindeau buchete cu trandafiri spre noi, cepe împletite 
sub formă de ghirlande şi curcani vii. După o curbă — primul canal. 

În lichidul tulbure care se târa obosit, se bălăceau vesel 
copiii. Am pus să oprească. Acum Kamal nu mai râdea. Chipul lui 
devenise sumbru. 

- Bilharioza? am întrebat. 

Kamal a dat din cap afirmativ. 

Canalele erau infestate cu paraziți de bilharzia — nişte viermi 
microscopici denumiți după medicul german Theodor Bilharz 
(1825-1862). El a descoperit agenţii patogeni care pătrund prin 
piele în sistemul circulator. Minusculii ucigaşi se înmulţesc în ficat, 
provocând boli ale ficatului, intestinului şi organelor sexuale, care 
duceau pe vremuri inevitabil la moarte. Astăzi există medicamente 
contra bilhariozei. Guvernul egiptean combate, împreună cu 
Organizaţia Mondială a Sănătăţii, de ani de zile această maladie 
vicleană. Agenţii patogeni se înmulțesc fantastic la marginile 
înnămolite ale canalelor, acolo unde apa aproape că stă pe loc. 

— De ce sunt lăsaţi copiii să se scalde aici? 

Kamal clätinä din cap. 

- Se organizează campanii de lămurire la televizor, la radio, 
în şcoli şi chiar prin intermediul caietelor cu benzi desenate. Cu 
toate acestea, mulţi țărani nu vor să vadă riscul la care se supun. 
Ei se încred în Alah. 

Trăiesc cu frica lui Dumnezeu, sunt onesti şi umili aceşti 
țărani harnici şi familiile lor care-şi petrec toată ziulica, an de an, 
pe ogoarele dogoritoare şi întinse. Se plantează bumbacul, în 
sezon cresc fasolea, porumbul, orezul, castravetii, cartofii, ceapa, 
usturoiul, conopida şi pepenii roşii. Rareori se văd secerători, 
spatele încovoiat al femeilor şi copiilor este mai economicos. 
Pâlcurile de palmieri dau umbră, fiecare parte a palmierului, de la 
trunchi până la fibre, se valorifică. În fața colibelor de lut stau 
femei care împletesc coşuri, altele modelează boluri, lămpi şi 
statuete, iar diferite mâini delicate de copii pictează produsele în 
culori stridente. Aici timpul s-a oprit în loc. 

Kamal mi-a arătat în fața noastră: 

- lată el Medina, capitala oazei. Astăzi i se spune tot mai 
des numai “the Fayoum”. Se pare că pe timpuri s-ar fi numit 
oraşul Crocodililor. d 

— Se pare? 

Kamal se întoarse, râse din nou... uitaţi erau copiii care 
se îmbăiau, uitată era bilharioza. 

- S-a numit odată oraşul Crocodililor, asta se ştie cu 
siguranță. Însă prin oraşul Crocodililor toată lumea înţelege locul 
pomenit de scriitorii antici: oraşul Crocodililor de la lacul Moeris. 

= ŞI... nu era aşa? 

` Taximetristul meu foarte priceput în ale arheologiei a dat 
din umeri şi a schițat un rânjet ştrengăresc din colțul buzelor: 

- Existau mai multe oraşe ale Crocodililor în vechiul Egipt, 
şi în fiecare templu mai mare, din delta Nilului până sus la 
Assuan, crocodilul era venerat într-o formă sau alta. Aici, la 
Fayyum, fiecare sat avea, ca să zic aşa, un centru al crocodililor. 
E greu de stabilit la care dintre oraşele Crocodililor se referea 
Herodot de fapt. 

Asta nu simplifica lucrurile, mi-a trecut prin minte. 

Strecurându-ne încet printre cetele de oameni, am ajuns 
din urmă un camion încărcat cu cămile. Şi animalele au devenit 
mai comode! Kamal a oprit maşina. 

— Asta ar trebui să vedeţi, dacă tot sunteți aici! 

Într-un canal care curgea prin mijlocul oraşului, se învârteau 
leneş patru roţi de apă uriaşe, negru-maronii. Gemeau, scärtäiau, 
pârâiau, oftau, de parcă în interiorul lor s-ar fi văitat sub un bici 
nevăzut al proprietarului de sclavi o sută de mii de spirite ascunse. 
Rotile se rotesc tot timpul, ele sunt singurul perpetuum mobile pe 
care l-am văzut în viața mea. Am aflat că există vreo două sute 
de astfel de roți de apă în oaza Fayyum. Prin roţi este directionatä 
apa în diferitele canale şi i se ridică astfel nivelul, şi toate acestea 
fără curent sau vreun alt aport artificial de energie. Curgerea apei 
este singura sursă de energie. La roțile puternice, care dovedesc 
o artă meşteşugărească cu totul deosebită, sunt montate padele 
late, simple, care se scufundă în apă la fiecare rotire. Roata trebuie 
să se învârtească datorită curentului apei. În afară de padele 
fiecare roată are câteva lopeti, care se umplu cu apă în timpul 
scufundării şi o trimit la fiecare rotire canalului situat mai sus. 
Înălțimea maximă a acestui etern lift de apă depinde de perimetrul 
roții. E uimitor la ce idei geniale a ajuns spiritul inventiv al omului 
deja cu milenii în urmă! 

Cam la zece kilometri înspre sud-est, chiar în spatele 
sătucului Hawara, se înalță înspre cer profilul cenuşiu închis al 
piramidei lui Amenemhet Ill. De departe îmi amintea mai degrabă 
de un pudding răsturnat, teşit în partea de sus şi cu nişte denivelări. 
Nu venisem încărcat cu idei preconcepute, aşa că aş fi sărit 
probabil de bucurie dacă de jur-împrejurul piramidei aş fi zărit 
chiar şi o urmă de labirint. Însă lângă adăpostul în care un polițist 
singuratic tresări din somn la sosirea noastră, era înfiptă în sol o 
tăblie cu margini negre: Pe ea scria: “Labirint. “305 x 244 m/3000 
Rooms”. Din resturile acestor “3000 Rooms” nu se distingea nimic. 

Am bântuit câteva ore primprejur, escaladänd zidulete din 
timpul Ptolemeilor şi al romanilor, luminând cu lanterna mea 
puternică prin găuri şi puțuri, căutând cu frenezie urme de pereți 
plini cu reliefuri. Singurul lucru care amintea oarecum de foste 
temple erau câteva fragmente de granit roşu de Assuan. Nicăieri 
urme de “plăci monolite extraordinar de mari” (Strabon), nicăieri 
urme de “blocuri mari din sienit” (Pliniu), ca să nu mai vorbim de 
scheletul vreunei realizări “mai presus decit tot ce a ieşit vreodată 
din mîna omuluii” (Herodot). 

Treaptă după treaptă m-am cätärat de-a lungul ungherului 
din sud-vestul piramidei, căutând sub cărămizile gri-negre de lut 

ceva ieşit din comun, o proeminentä din granit, de exemplu, care 
ar fi putut suporta pe vremea lui Herodot greutatea “chipurilor 
uriaşe”, “cioplite” (Herodot) în piramidă. Nimic! Piramida este 
parțial distrusă, iar locuitorii zonei se folosesc pentru casele loc 
de materialul de construcţie prefabricat. Vârful edificiului lipseşte 
cu desăvârşire, colo sus s-ar putea ridica un cort. Iniţial şi această 
piramidă era acoperită cu un strat de piatră de var, azi nu se mai 
vede însă nici o rămăşiţă. Ploaia a bräzdat dâre în acest munte 
din cărămizi de lut, multe dintre cărămizile lungi de aproximativ 
cincizeci de centimetri s-au erodat, s-au tocit. Materia primă pentru 
acest material de construcţie era presată odinioară între scânduri 
şi uscată la aer, drept care cărămizile sunt poroase, străbătute 
ici-colo de fire de pai, iarbă uscată şi pline cu pietricele. 

Nici un Michelangelo egiptean din trecut n-ar fi putut sculpta 
aici aceste "chipuri uriaşe”, niciodată nişte cărămizi din lut n-ar fi 
putut suporta greutatea unor asemenea coloşi. Criticii or să 
obiecteze că statuile s-au prăbuşit de mult, că s-au spart, iar pereții 
“plini cu reliefuri” s-au färimitat de-a lungul mileniilor. Dar de ce 
doar aici, la piramida Hawara şi la (presupusul) labirint? În definitiv, 
în alte locuri s-au găsit statui sparte ale multor faraoni, şi nici la 
templele superbe din Egipt, care atrag anual milioane de turişti, 
nu s-au volatilizat pereţii plini cu reliefuri. Se ştie că, cel puţin pe 
timpul lui Herodot, mai existau încă în labirint. Dar, în orice caz, 
cel puţin resturile plăcilor gigantice de piatră “extraordinar de mari” 
ar trebui să zacă primprejur. Nu este însă nimic, absolut nimic! 

Nici priveliştea de pe acoperişul piramidei de o înălțime de 
cincizeci şi opt de metri nu-i mai încurajatoare. Tot ce poate 
descoperi ochiul sunt câteva zidulete şi dune de nisip, în spate, 
stâlpi de înaltă tensiune, un canal care taie întreaga suprafață în 
diagonală, iar în fundal, câmpuri arate. 

Aceste jalnice grohotişuri şi dărâmături să fie oare resturile 
labirintului atât de slăvit? 

Kamal a descoperit printre ele un craniu; polițistul l-a plasat 
pe un zidulet. Am privit fix în orbitele goale ale scheletului, 
trecându-mi iute prin gând că răposatul ar fi putut să se fi întâlnit 
odinioară cu Strabon sau Herodot. Dacă morţii ar putea vorbi.. 
aş întreba eu craniul ce era cu extraordinarul labirint. Kamal râse 
cu putere; mi s-a părut că acel cap de mort a râs împreună cu el 
şi că toţi zeii vechiului Egipt li s-au alăturat cu hohotele lor de râs. 

O grämadä de moloz ca labirint 


În anul 1888, la patruzeci si cinci de ani după Richard 
Lepsius, a fost aici arheologul Sir Flinders Petrie. A constatat că 
încăperile pe care le scosese Lepsius la suprafață prin săpături 
sunt “doar ruinele unei mici localități romane” `, în care ar fi locuit 
cei ce au nimicit labirintul. Labirintul însuşi e distrus fără urme, 
era de părere Sir Flinders Petrie, şi numai o albie cu multe 
fragmente mici dovedeşte că ar fi existat deunăzi acolo. “Este 
foarte greu să recompui ceva din astfel de fragmente, atât de 
puţine la număr”, scria britanicul, pentru ca apoi să procedeze 
exact astfel. O, dacă ar fi lăsat lucrurile aşa cum erau! Propria lui 
versiune a labirintului, un plan cu multe încăperi şi coloane, se 
potriveşte la fel de puţin cu descrierile bătrânului Herodot precum 
planul lui Lepsius. La Flinders Petrie, templele şi colonadele stau 
în linie dreaptă unele lângă altele. Strabon pomenise de “căi 
întortocheate” şi de faptul că era imposibil să găsești ieşirea fără 
ajutorul unui ghid. Pliniu scotea în evidenţă coridoarele “ce se 
îndreaptă care încotro”. Îmi este foarte neclar de ce vizitatorii 
labirintului, aşa cum l-a reconstruit Sir Flinders Petrie în planul 
lui, ar fi avut vreo problemă să găsească ieșirile. Ele stau în linie 
dreaptă — aliniate precum soldaţii. Planul lui Petrie arată mai multe 
temple singuratice, care stau fatä-n față la mare distanță. Martorul 
ocular Herodot vorbise despre curți acoperite, “aşezate una lîngă 
alta”. Petrie găseşte în sudul şi în vestul terenului ruinele unui zid, 
Herodot nu vede decât “unul şi acelaşi zid” care înconjoară întregul 
labirint. Resturile de zid ale lui Petrie nu pot corespunde zidului 
imprejmuitor al lui Herodot, căci în acest caz ar trebui găsite urme 
ale fundaţiei lui şi în nord şi est. Planul labirintului întocmit de 
Petrie este plin de anomalii şi contradicții. Mai întâi, construcţia 
este patrulateră, apoi este dreptunghiulară, pentru ca în final să 
fie chiar rotundă. În mod foarte evident, Petrie a încercat, ca şi 
predecesorul său Lepsius, să forțeze puţinele fragmente existente 
să intre într-o schemă prefabricată. O metodă prin care orice 
morman arheologic de moloz se poate transforma într-un labirint. 
Săpăturile lui Petrie au eşuat definitiv la uriaşul lac Moeris, care 
nu poate fi transportat ca prin farmec în Hawara, şi la cele o mie 
cinci sute de camere subterane, care n-au vrut cu nici un chip să 
iasă la iveală, oricât de mare a fost zelul săpătorilor. 

“Pentru fiecare problemă există o soluție, care este simplă, 
clară şi falsă” (Henry Luis Mencken, 1880-1956, publicist 
american). 

Unde este labirintul egiptean? Ne-au mințit de-a dreptul 
Herodot şi urmaşii lui? N-a existat niciodată această realizare “mai 
presus decit tot ce a ieşit vreodată din mîna omului” (Herodot)? 
Sau înțelegeau istoricii antici cu totul altceva prin termenul de 
“labirint” decât noi, cei de astăzi? Nu sunt Herodot şi cu epigonii 
lui decât nişte plagiatori ieftini, care şi-au şterpelit poveştile 
senzaţionale din alte surse? 


încâlciri lobirintice 


Prin labirint se înțelege azi ca şi pe vremuri un sistem de 
camere cu ganguri încurcate sau o clădire sinuoasă cu o 
încâlceală de trepte de nedescurcat, cu coridoare întortocheate 
şi încăperi. Mitul labirintului este străvechi, datează din epoca de 
piatră. 

Pe pereții stâncilor şi peşterilor din Africa de nord, sudul 
Franţei, Creta, Malta, dar şi în sudul Indiei, Anglia, Scoţia şi Statele 
Unite s-au găsit labirinturi scrijelite. Motivul era international încă în 
vremuri preistorice. Şi decoraţiile labirintice mai târzii ale “picturilor 
greceşti geometrice pe vaze şi ale ceramicii mexicane şi peruane 
pentru gospodărie sunt surprinzător de asemănătoare” . Căutăm 
nitel mirati cauzele acestei corespondențe globale. Ce i-a determinat 
pe indienii nordamericani din Arizona să scrijelească desene 
labirintice în piatra stâncilor, dacă nu a existat nici un fel de contact 
cu colegii europeni din epoca de piatră? Au privit oamenii din epoca 
de piatră de pe toate continentele înăuntrul craniilor deschise ale 
duşmanilor lor? A luat naştere modelul primordial al labirintului din 
studierea intuitivă a circumvoluțiilor creierului omenesc? Se jucau 
de-a prinselea şi de-a mima, încercau să fixeze ideile în materia 
cenuşie a celulelor? Presupun că în creierele celor din epoca de 
piatră procesul gândirii decurgea într-un mod mai puţin labirintic 
decât azi. 

Cercetătorii în căutare de motive sunt comparabili cu 
Robinson cel naufragiat, care a zărit într-o zi o urmă de picior în 
nisip. Urma duce întotdeauna în incertitudine, labirintul este 

monstrul cu o mie de tentacule, care nu poate fi apucat de nicăieri 
şi care e permanent învăluit într-o aură a fricii în fața 
necunoscutului. După legenda grecească, meşterul şi inventatorul 
Daedalus a construit un labirint la Cnossos, pe insula Creta. 
Complexul cu drumuri întortocheate, din care nimeni nu putea 
ieşi fără ajutor străin, fusese ridicat initial pentru monstrul Minotaur, 
un hibrid între om şi taur. Diodor din Sicilia şi Pliniu au scris că 
acel labirint de pe insula Creta ar fi doar o copie micşorată a 
originalului din Egipt. 

Sir Arthur Evans, marele excavator de pe Creta, n-a găsit 
urme ale labirintului. Acest lucru i-a dus pe arheologi la ideea că 
prin “labirint” nu s-a înțeles initial o singură clădire, ci un întreg 
oraş cu rețeaua lui de străzi. Jan Pieper, care a mers pe urmele 
mitului labirintului, a rezumat astfel”: 

"Există deci un motiv bun ca să presupunem că baza istorică 
a mitului labirintului nu este o singură construcţie gigantică având 
structura unui labirint, ci e vorba tocmai de acele oraşe care sunt 
adevărate furnicare de oameni, care trebuiau să le apară cu 
siguranță labirintice popoarelor de păstori, aşa că nu puteau bănui 
că în centrele lor s-ar fi aflat altceva decât un monstru cu cap de 
taur şi mâncător de oameni..." 

Deşi logica are în sine ceva de o simplitate fermecătoare, nu 
se va deschide labirintul cu această cheie. Artiştilor epocii de piatră 
de pe toate continentele nu le erau la urma urmei cunoscute nici un 
fel de oraşe labirintice care să fie nişte “adevărate furnicare de 
oameni" şi să poată fi luate drept model pentru reprezentările lor. 

“Rătăcim cu toții, dar fiecare rătăceşte altfel" (Georg 
Christoph Lichtenberg, 1742-1799). 


Mincinoși din Antichitate? 


În Egipt, fiecare rătăceşte altfel, căci acolo au un cuvânt 
de spus martorii oculari, care ne conving că ar fi păşit cât se 
poate de personal în labirint. Nu mai puţin decât de patru ori 
asigură Herodot pe o singură pagină că vorbeşte din proprie 
experiență. De ce ne-ar minţi de fapt cvadruplu “părintele 
istoriografiei” în acest singur caz? În rest, obişnuieşte să se țină 
de adevăr. Din ce motiv ar reîmprospăta Strabon 423 de ani mai 

târziu minciunile lui Herodot, imbogätindu-le cu unele proprii? 
Povestioara despre cum Strabon împreună cu gazda lui, “unul 
din bărbaţii de vază”, şi un preot au hrănit un crocodil la lacul 
Moeris ar fi atunci la fel de scoasă din mânecă. Şi ce facem cu 
Pliniu, care scrie că labirintul are la intrare “piatră de Paros, ceea 
ce mă miră”? S-a mirat el oare numai pe pergament? De ce ne 
duce oare cu vorba că, “obosit de atâta mers, ajungi la acele 
coridoare ce se îndreaptă care încotro”, dacă n-a făcut nici un 
pas pe acolo şi nu s-a istovit niciodată? Cum poate cobori 
“nouăzeci de trepte” spre a da "in nişte galerii cu coloane de porfir”, 
care nu există niciunde? 

Eu unul îi cred pe bătrânii domni. Labirintul, care “întrece 
pînă şi piramidele”, era situat “ceva mai sus de lacul Moeris” 
(Herodot). Poate dispărea pur şi simplu un lac cu un perimetru de 
şase sute patruzeci de kilometri? Am mai spus-o, s-ar putea ca 
măsurătorile lui Herodot să fie exagerate, dar chiar şi un lac atât 
de mare se poate evapora rapid. Lacul de acumulare Nasser de 
lângă Assuan are o lungime de cinci sute de kilometri. Numai 
şapte ani de secetă în Sudan şi Etiopia au fost de ajuns spre a 
scădea nivelul apei cu douăzeci şi cinci de metri. Perioade de 
secetă care au durat mai mult de şapte ani nu sunt nici fără 
istericalele moderne un temei pentru sfârşitul lumii. Vechiul 
Testament relata deja despre cei şapte ani de secetă din Egipt, 
cărora li s-a supraviețuit numai datorită grijii lui Iosif. 

Lacul Moeris al lui Herodot era alimentat printr-un canal 
din Nil. Dacă râul se transforma într-un firicel, canalul se umplea 
de nămol şi nisip. Într-o perioadă de secetă mai lungă, stävilarele 
spre lacul Moeris se închideau mai mult ca sigur, căci apa cea 
vitală era necesară de-a lungul Nilului. Astfel de perioade de lipsă 
de apă se iveau tot mereu în țara faraonilor; se pare chiar că lacul 
Moeris ar fi trimis înapoi apă Nilului. Şi totuşi, deodată, lucrurile 
au fost diferite. 

Deoarece lacul Moeris exista încă pe vremea lui Herodot 
iar Strabon mai putea hrăni, 423 de ani mai târziu, un crocodil la 
malurile lui, înnisiparea treptată a lacului trebuie să fi avut loc în 
epoca romană creştină. Puternicul imperiu al faraonilor fusese 
pe-atunci sfărâmat. Nici un domnitor clarvăzător n-a mai dat 
dispoziții ca lacul Moeris să fie curățat, canalele dragate şi vechile 
stävilare reparate. În Cartea a XVII-a a Geografiei sale, Strabon 

descrie diverse canale mari şi lacuri mai mici din Egipt, care erau 
chiar navigabile şi aprovizionau ţinuturi întinse cu apă. Ce a rămas 
din toate astea? 

Câţiva ani de secetă şi câţiva de letargie au făcut ca lacul 
Moeris să se evapore. Încă Diodor din Sicilia se întrebase “câte 
mii de oameni şi timp de câţi ani” au muncit la excavarea lacului. 
Acum, după ce lacul a început să sece şi canalele să aibă o nevoie 
stringentă de apă, se simţea lipsa acelor multe mii de oameni, 
precum şi a structurii de comandă care să poată motiva şi conduce 
o armată de furnicute. Era începutul sfârşitului. Această constatare 
nu este valabilă numai pentru lacul Moeris şi labirint — ci şi pentru 
întregul Egipt. Oraşe-templu, care fuseseră îngrijite timp de milenii, 
au fost depopulate, piramide uriaşe si puternicul sfinx de la Gizeh 
-inghitite de nisip. Săpăturile actuale o dovedesc. 

Nisipul nu înfulecă numai tot, ci şi conservă. Labirintul lui 
Herodot, cu pereţii bogat decoraţi cu reliefuri, cu o mie cinci sute 
de spaţii subterane şi poate chiar cu mormintele preţioase a 
doisprezece faraoni legendari, aşteaptă un Heinrich Schliemann 
al zilelor noastre. Şansele localizării labirintului nu sunt chiar atât 
de mici, căci vechii istoriografi ne-au lăsat ceva indicii pentru ca 
să pornim într-o veselă căutare. Dacă rezum elementele comune 
de la Herodot & Co, atunci labirintul ar trebui să poată fi găsit 
dacă mergi "in susul fluviului” [Nilului — n. t.] timp de “şapte zile”, 
pe partea libiană, ceva mai sus de oraşul Memphis, “la vărsarea 
canalului în lacul Moeris”. Axa longitudinală a acestui lac este 
directionatä nord/sud şi lacul se afla în regiunea Arsinoe. În final, 
canalul care alimenta acest lac era legat de Ni! şi regularizat prin 
“stăvilare”. 

Cât se poate de simplu — nu-i aşa? 


Ultima sansâ 
7 


“Să se ia...”, scrie în cartea de bucate... un mic avion, fie 
chiar un elicopter, şi să se survoleze dimineața devreme şi seara 
zona încercuită. 

Poate că trebuie amestecat mai mult până ce coca e tocmai 
bună de frământat, poate trebuie chiar mers încoace şi încolo o 
lună întreagă zi de zi în susul şi în josul Nilului, până ce devin 

vizibile contururile. Ce contururi? Ale canalului, fiule! Ce canal? 
Cel pe care era situat labirintul, fiule! Dar canalul doar nu mai 
există... Tocmai asta e, fiule! 

Arheologia prin fotografie aeriană o face posibil. Din aer 
sunt vizibile şi după milenii, măcar pe porţiuni, canale secate. 
Undeva mai sus de Memphis trebuie să se fi ramificat din Nil un 
canal în direcţie vestică. Cursul lui poate fi stabilit. Dacă nu există 
un asemenea canal, atunci nu rămâne decât vechea cale de apă 
Bahr Jusuf, pe ale cărei maluri vegetaţia este şi astăzi în plină 
bogăție. Una din două. Canalul astfel descoperit de sus ar putea 
fi urmărit pe teren până la locul unde se termină. Acolo începea 
lacul Moeris şi acolo aşteaptă şi labirintul să apară cel care-l va 
descoperi. Dacă nu ne rămâne însă decât canalul Bahr Jusuf, 
atunci ar trebui să poată fi detectate resturile străvechi ale unor 
ziduri ale stăvilarelor de-a lungul albiei lui originare. Ele duc direct 
la labirint, căci, după cum spuneau vechii istorici la unison, el era 
situat la gurile canalului. 

Aceste conexiuni de idei sunt uşor de făcut, chiar dacă 
nişte conexiuni pot fi derutante. “Probabil există o conexiune între 
un trandafir şi un hipopotam, şi totuşi unui tânăr nu i-ar veni 
niciodată ideea să-i ofere iubitei lui un buchet de hipopotami (Mark 
Twain, 1835-1910). 


RI 


MINUNEA FÂRÂ DE NUME 
A LUMII 


„Omul se teme de timp — 
timpul se teme de piramide.“ 


- proverb egiptean — 


1 astraveţii acri duc la präbusiri de avioane, accidente 
de maşină, război şi cancer.” Această comunicare 
surprinzătoare a fost făcută de Journal for Irreproducible Results 
(Revista pentru rezultate de nereprodus) în vara lui 1982 unei 
lumi academice iritate. Dovada ştiinţifică era solidă. 99,9 procente 
ale tuturor victimelor cancerului mestecaseră cândva în decursul 
vieții castraveți acri, toți soldaţii sunt consumatori de castraveți 
acri şi 99,7 la sută din piloți şi din conducătorii auto mănâncă din 
când în când castraveți acri. Bineînţeles că ştirea era un gag, 
căci Journal for Irreproducible Results, care apare în Park Forest, 
Illinois, publică trimestrial parodii la lucrările ştiinţifice. Ea arată 
cum cu statistici, o punere greşită a problemei şi o interpretare 
răstălmăcită se poate întări orice afirmaţie. 

S-o încercăm şi noi cu o punere comică a problemei şi să 
stabilim un raport între consumul de ceapă al egiptenilor şi 
construcţia de piramide: Când a luat ființă marea piramidă de la 
Gizeh, egiptenii au consumat cu mare pasiune ceapă şi ridichi. 
După cum ne-a comunicat Herodot, se pare că la giganticul edificiu 
au contribuit 100.000 de muncitori timp de 20 de ani. Presupunând 

că 1 muncitor a mâncat pe zi numai 1 ceapă de 100 g, atunci 
100.000 de muncitori ar fi dat gata zilnic 10.000 kg de ceapă. În 
10 zile asta ar însemna 100.000 kg (100 t), într-o lună, 300 t 
Dacă s-ar fi robotit pe şantier numai 6 luni pe an, atunci ar fi 
trebuit cărate doar în acest interval de timp 1.800 t de ceapă. O 
dată ce pe vremea aceea nu existau nici camioane, nici trenuri 
de marfă, cepele ar fi trebuit transportate în saci şi bărci şi de aici 
încărcate pe boi şi măgari, deci 200 de muncitori ar fi fost ocupați 
zilnic numai cu descărcarea şi distribuirea unor saci grei de câte 
50 kg. Dar constructorii de piramide nu trăiau doar din cepe, trebuie 
să le admitem oratie zilnică măcar de un kilogram (greutate brută) 
de fructe, orez, ouă şi legume. La 100.000 de muncitori, aceasta 
corespunde cifrei de 100.000 kg pe zi sau de 3.000.000 kg (3.000 
t) pe lună. Ca să glumim, am putea adăuga la aceste 3.000 t 
cantitățile de alimente care erau consumate în restul Egiptului (în 
afara şantierului). Suma se poate împărți la suprafaţa cultivată 
din Egiptul de atunci şi inmulti cu zilele de sărbătoare în cinstea 
zeilor Osiris şi Horus, când se înfuleca dublu. După această 
schemă de calcul se obţin în cele din urmă circumferința 
pământului în țoli de piramidă, distanţa de la soare la Alpha 
Centauri în metri cubi şi diametrul găurii de ozon care se mărea 
continuu prin gazele generate de națiunea care digera ceapă. 

Referitor la piramide s-au efectuat calcule şi mai absurde, 
cu nişte legături de ti se face părul mäciucä. lată un exemplu : 
Dacă se măsoară cifra 666, menţionată în revelația tainică a 
Apostolului loan, în centimetri de la mijlocul sarcofagului din 
piramida lui Kheops şi se ajustează cifra cu axa celor două canale 
de aer din încăperea regelui, atunci rezultatul care iese e luna 
iulie a anului 1987. În această zi ar fi trebuit să izbucnească de 
fapt cel de-al treilea război mondial. Din motive obscure, omenirii 
nu i-a păsat de această dată. 

Cine caută în piramide (şi alte construcţii antice) 
corespondențe matematice va găsi un număr infinit de exemple. 
Şi lungimea mesei mele de lucru la care tocmai sunt aşezat se 
află într-un oarecare raport cu anumite măsuri cosmice. Toţi acei 
zeloşi artişti ai cifrelor şi matematicieni, care au derivat date ciudate 
din piramida lui Kheops, nu trebuie luați de aceea în serios? 

În marea piramidă zac însă ascunse măsuri care nu trebuie 
căutate cu lumânarea. Ele se găsesc pur şi simplu acolo, integrate 

monumentalului edificiu ca părți componente fixe. În timp ce 
limbajul are nevoie de cârje, pentru ca, după milenii, să mai fie 
cât de cât înțeles măcar de specialişti, valorile numerice sunt 
atemporale. 1 + 1 fac întotdeauna 2, în orice colț al universului 


Cum a luat nastere metrul? 


Orice arhitect are nevoie de o unitate de măsură pe baza 
căreia să-şi întocmească planurile. Unitatea noastră fundamentală 
de măsură, metrul, corespunde celei de-a patruzecea milioana 
parte a unui meridian pământesc. Acest lucru a fost stabilit în 
1875 la o conferință internaţională, convenţia metrică. De atunci 
se păstrează la Biroul internaţional pentru măsuri şi greutăți de la 
Paris un metru etalon dintr-un aliaj de platină şi iridiu. 

Făcându-se măsurători precise, au rezultat ulterior devieri 
infime în legătură cu circumferința pământului, aşa că metrul 
etalon n-a mai corespuns deodată exact celei de-a patruzecea 
milioana parte a unui meridian pământesc. Astfel, în anul 1927 
s-a stabilit la o nouă convenţie metrică un nou metru etalon, care 
corespundea lungimii de undă a luminii pretutindeni reproductibile 
a liniei roşii din spectrul cadmiului în aer uscat la 15 grade Celsius. 
Însă nici acest metru etalon n-a rezistat în lumea noastră 
înconjurată de sateliți. Metrul etalon cel mai recent corespunde 
lungimii de undă a unei linii spectrale anume a gazului nobil kripton 
(număr atomic: 36, greutate atomică: 83,7, punct de topire: - 
157,2.) Că e vorba de kripton, de cadmiu sau de un aliaj 
platină-iridiu, referirea se face întotdeauna la cea de-a patruzecea 
milioana parte a unui meridian pământesc. O- premisă 
indispensabilă pentru un astfel de metru etalon este cunoaşterea 
exactă a circumferinței pământului. Dacă, peste trei mii de ani, 
nişte viitori arheologi vor săpa până ce vor aduce la suprafaţă la 
Berna ruinele Casei federale elveţiene, ale sediului guvernului, şi 
vor căuta o unitate de bază de măsură, vor da inevitabil peste 
metru. Vor putea deduce această unitate de măsură şi din alte 
construcții ale aceleiaşi epoci. Poate că o minte limpede va face 
atunci o descoperire senzationalä. Această unitate de măsură 
corespunde celei de-a patruzecea milioana parte a unui meridian 
pământesc! Pură coincidenţă, vor obiecta colegii săi în ale ştiinţei, 

căci ar însemna că aceşti ciudati strămoşi care mai ridicau clădiri 
din piatră grea ar fi cunoscut deja cu milenii în urmă circumferința 
exactă a pământului! 

Nu altfel stau lucrurile cu cotul sacru din Egiptul antic. 
Mäsoarä 63,5 cm şi corespunde unei miimi din distanța cu care 
se roteşte pământul la ecuator într-o secundă. (Mai exista şi un 
cot egiptean de 52,36 cm!) 


Doctor Coineidentäö 
e întotdeauna pe-oproope 


Coincidentä? Probabil, căci aceasta ar presupune că 
vechii egipteni cunoşteau viteza de rotație la ecuator şi că, pe 
deasupra, calculau şi în secundele noastre. Surprinzător devine 
abia atunci când coincidentele nu se ridică spre cer aidoma unor 
monboliti izolaţi, ci se unesc în complexuri monumentale. Un 
cunoscut de-al meu foarte talentat la matematică a publicat într-o 
broşură excelentă datele controversate în legătură cu marea 
piramidă. lată un extras“: 

- Piramida este orientată exact după cele patru puncte 
cardinale. 

— Piramida se află în centrul masei continentale a 
pământului. 

— Meridianul care trece prin Gizeh separă oceanele şi 
continentele pământului în două părți egale. Acest meridian este 
şi meridianul nord-sud cel mai lung care trece pe uscat şi 
constituie punctul zero natural pentru măsurarea longitudinală 
a întregului glob pământesc. 

— Unghiurile piramidei împart regiunea Deltei Nilului în 
două jumătăţi egale. 

- Piramida este un punct geodezic fix şi de reper 
desăvârşit. Cu ajutorul triangulatiei poate fi măsurat tot uscatul 
aflat în raza vizuală, după cum au constatat uimiti oamenii de 
ştiinţă ai lui Napoleon. 

- Cele trei piramide de la Gizeh sunt poziționate una față 
de cealaltă în aşa fel încât formează triunghiul lui Pitagora, ale 
cărui laturi se află în raportul 3:4:5. 

- Raportul dintre înălțimea şi perimetrul piramidei 
corespunde celui dintre raza unui cerc şi circumferința cercului. 
Cele patru suprafețe laterale sunt triunghiurile cele mai mari şi 
frapante din lume. 

— Cu ajutorul piramidei se pot calcula atât volumul sferei 
cât şi aria cercului. Ea este un monument al cvadraturii cercului. 

— Piramida este un uriaş cadran solar. Umbrele pe care le 
trimite ea de la mijlocul lui octombrie până la începutul lui martie 
indică anotimpurile şi lungimea anului. Lungimea plăcilor de piatră 
care înconjoară piramida corespunde lungimii umbrei unei zile. Prin 
observarea acestei umbre pe plăci a putut fi determinată lungimea 
anului până la o exactitate de a 0,2419-a parte a unei zile. 

= Lungimea normală a laturii bazei patrulatere este de 
365,342 coți egipteni. Cifra e identică cu numărul zilelor anului 
solar tropical. 

- Distanţa de la marea piramidă la centrul pământului este 
la fel de mare ca distanța de la marea piramidă la Polul nord şi 
corespunde distanţei de la Polul nord la centrul pământului. 

— Dacă aria bazei piramidei se împarte la dublul înălțimii 
monumentului, se obține cifra Pi = 3,1416. 

— Aria totală a celor patru suprafețe laterale ale piramidei 
corespunde pătratului înălțimii piramidei. 

— Dacă vârful marii piramide reprezintă Polul nord, iar 
perimetrul ei corespunde lungimii ecuatorului, atunci raportul dintre 
ele este egal cu raportul dintre dimensiunile respective ale 
pământului. Fiecare latură a piramidei a fost astfel măsurată, încât 
să corespundă unui sfert de sector al emisferei nordice sau unui 
pătrat sferic de 90 de grade. (Circumferinta la ecuator are 
40076,592 km, circumferința pământului, calculată trecând prin 
poli, are 40009,153 km!) 

Această înşiruire de coincidente aritmetice şi geometrice 
ar putea fi uşor continuată, căci tot felul de gânditori perspicace 
au scris tomuri groase pe acest subiet, care au fost permanent 
contestate de alţi gânditori la fel de pătrunzători . Încă o mostră? 

Unghiul de înclinare al marii piramide este astfel calculat, 
încât soarele amiezii nu face nici o umbră de la sfârşitul lui 
februarie până la mijlocul lui octombrie. Lucrul îşi avea rostul său, 
deoarece zeul soarelui Ra le dădea oamenilor un semn. Atunci 
nu ne mai miră dacă şi distanța medie pämänt-soare este 

conținută în piramidă. Ea este de exact 10° înălţimi de piramidă. 
Coincidentä? Nu prea, căci “înălțimea piramidei se raportează la 
jumătatea diagonalei bazei ca 9:10" . 

Unul ca mine care n-a excelat niciodată în matematici 
superioare rămâne niţel derutat în fața munţilor de cifre. Mi se 
spune că distanţa de la piramidă la centrul pământului este la fel 


de mare ca distanţa la Polul nord. De aici trebuie să deduc că cei ` 


care au planificat piramida ar fi ştiut că pământul este sferic şi 
i-ar fi cunoscut circumferifta. Dacă piramida ar sta de exemplu 
în piața catedralei din Köln, distanța la Polul nord n-ar fi aceeaşi 
cu cea până la centrul pământului. Locul de amplasare al edificiului 
n-a fost o toană a faraonului? 

Dacă citesc că meridianul care trece prin piramidă împarte 
oceanele şi continentele în două părţi egale, atunci rămân mai 
întâi perplex, fiindcă fiecare jumătate a unei sfere are, la urma 
urmei, părți egale. Totuşi mă insel, căci pe o jumătate a sferei 
este mai mult uscat, pe cealaltă mai multă apă. Meridianul 
nord-sud să străbată oare cel mai mult uscatul? Am întins o hartă 
mare a lumii pe jos, am luat ruletă și m-am lăsat în genunchi. 
Soţia mea m-a întrebat îngrijorată dacă-mi planific următoarea 
călătorie. Măsurând pe hartă din Gizeh, ruleta mea trecea 
într-adevăr, urmărind direcția nord-sud, cel mai mult pe uscat. 
Am deplasat-o la nimereală înspre New York, Hongkong sau chiar 
îndepărtata Limă. În toate celelalte cazuri, ruleta acoperea mai 
puţin pământ decât pornind din Gizeh. Jocul meu grotesc pe 
podeaua camerei de zi a dus la rezultate şi mai bizare când am 
tras o diagonală. Linia care trece prin piramidă de la sud-vest la 
nord-est este cea mai lungă linie directă posibilă peste uscat de 
jur-împrejurul globului. Am mutat din nou amplasamentul piramidei 
în toate regiunile lumii, ba în Yemen şi Mexico-City, ba în Africa 
centrală si Honolulu. Joculetul meu nu funcţiona decât din poziția 
Gizehului. 

Se pare că s-a început construirea marii piramide încă pe 
la 2551 I.C., adică acum vreo patru mii cinci sute de ani. Abia cu 
trei sute cincizeci de anişori în urmă au descoperit cuceritorii albi 
America de Sud, iar pământul a fost cartografiat ca lumea abia în 
ultimele decenii. Acum, linia sud-vest-nord-est duce, în prelungirea 
ei din piramidă, inevitabil şi prin America de Sud, de la Recife 
(Brazilia) de-a curmezişul continentului până la coasta chiliană la 

nord de Santiago. Ştiau anonimii planificatori ai piramidei acest 
lucru? Fuseseră stabilite dinainte locul şi dimensiunile? Îi dictase 
cineva faraonului Kheops, fie şi numai urmând o tradiţie 
preoțească din timpuri mult mai vechi, că trebuie să-şi plaseze 
piramida neapărat la Gizeh şi în nici un caz altundeva? Proveneau 
dimensiunile din pivnita secretă a zeilor? 

Doar nu ajunge ca un geniu geometric să fi proiectat în 
vremea lui Kheops măsuri grozave de unghiuri şi de suprafețe de 
triunghiuri, din care să fi rezultat apoi nişte splendide calcule pe 
papirus. Nu ajunge nici dacă acest superstar matematic ar fi stabilit 
dimensiunile fiecărui bloc de construcție şi ar fi prescris la milimetru 
că tavanul încăperii regelui trebuie să fie alcătuit din granit şlefuit, 
şi anume din exact o sută de blocuri. Echipa designerilor 
piramidelor trebuia să aibă, dincolo de cunoştinţele matematice, 
date fundamentate despre dimensiunile, perimetrul şi înclinarea 
axei pământului nostru. Din ce şcoală magică proveneau aceste 
cunoştinţe? Pitagora, Arhimede şi Euclid, marii gânditori 
matematici, au apărut abia două mii de ani mai târziu pe arena 
lumii. 


Marea tâcere 


Pentru experții arheologi, toate aceste presupuneri în jurul 
piramidelor sunt ca un ghimpe în ochi. E de înțeles că se supără 
pe băgăcioşii care sunt pe dinafară în problemele legate de 
piramide, căci fie întrebările lor sunt prostesti, fie este imposibil 
de răspuns la ele. Însă întrebările au stilul neplăcut de a pluti în 
aer până capătă un răspuns. Dacă trebuie demarat astăzi un mare 
proiect de construcție, sunt implicaţi în el birouri întregi de ingineri 
şi arhitecți. Noi, în schimb, trebuie să credem că un oarecare 
geniu egiptean a proiectat marea piramidă aproape de unul singur 
şi din mers, iar ciudäteniile matematice fie au picat din cer, fie 
nici n-au existat. Obiectia că s-a “exersat” înaintea marii piramide 
pe construcții care i-au precedat nu poate cântări prea greu, fiindcă 
aceste “piramide de exercițiu” sunt plasate în timp cu numai câteva 
decenii înainte de Kheops. În afară de aceasta, “piramidele de 
exerciţiu” nu ating nici pe departe dimensiunile gigantice şi 
rafinamentul matematic al piramidei lui Kheops 

Într-un excelent volum cu text şi ilustrații despre Vechiul 
Egipt, egiptologul dr. Eva Eggebrecht menționează că abia recent 
s-a calculat că numai în primii optzeci de ani ai celei de-a IV-a 
Dinastii au fost prelucrate nişte volume de materiale de construcţie 
de 8.974.000 m?. Aceasta pentru piramidele lui Snofru (2575-2551 
1.C.), Kheops (2551-2528 |.C.), Djedefre (2528-2520 I.C.) şi Khefren 
(2520-2494 I.C). În aceşti optzeci de ani au fost sparte din stâncă, 
şlefuite, măsurate, lustruite şi transportate 12.066.000 de blocuri 
de piatră şi inserate la locul potrivit în respectiva construcţie. 
Randament zilnic: 413 blocuri! Aici nu sunt luate în considerare 
lucrările de excavatie şi planificare, fabricarea şi repararea uneltelor, 
ridicarea rampelor şi a schelăriei, utilizarea generală de materiale, 
precum şi întreținerea maselor de oameni. Întregul Egipt de jos — 
un unic şantier! 

Nici echipa proiectantilor şi a arhitecților, nici vreun şef 
constructor, preot sau faraon n-au scăpat o vorbulitä despre 
lucrările de construcţie. Nici o singură inscripție nu consemnează 
cum ș-a procedat. O citez pe doamna dr. Eva Eggebrecht în acest 
sens : 

“Tăcerea contemporanilor în legătură cu construirea 
piramidelor este pur şi simplu de neînțeles, dacă ne amintim că 
necropolele doar nu erau nişte läcasuri ale enigmelor peste care 
plana o tăcere de moarte. În templele mortuare ale regilor... se 
aduceau jertfe, preoții veneau şi plecau... Nici unul dintre ei n-a 
lăsat o notitä cu ajutorul căreia să se poată răspunde măcar la 
una din întrebările care se nasc în jurul construirii piramidelor.” 

În legătură cu tăcerea pot da un mănunchi de răspunsuri 
posibile: 

= inscripțiile respective n-au ieşit încă la iveală... sau au 
fost deja distruse. 

— Construcţia de piramide era lucrul cel mai banal de pe 
lume. Nu se simțea nevoia să se vorbească despre ea. 

- Însemnările erau interzise. Trebuiau să se ţină secrete 
anumite informaţii, care să nu le parvină urmaşilor. 

— Presupozitiile noastre sunt greşite. Marea piramidă exista 
deja ca model strălucitor atunci când generaţiile ulterioare au 
ridicat nişte imitații ale ei. 

“Ce nu ştiu mă lasă rece”, spune o vorbă. Cu referire la 
piramida lui Kheops, este exact pe dos: Ce nu ştim ne înfierbântă 


Minunea fără de nume a lumii 97 


de-a dreptul pe toți. O grămadă de autonumiti piramidologi, dar şi 
de autentici ingineri, constructori, arhitecți şi arheologi au încercat 
să rezolve enigma piramidei. Au fost prezentate şi contestate soluții 
inteligente, bine gândite şi calculate ale problemei construirii 
piramidelor. Prof. dr. Georges Goyon, arheolog şi “de decenii 
întregi specialist avizat în domeniul tehnicilor vechilor egipteni”, 
a combătut cu măiestrie toate teoriile de reconstrucție cunoscute 
şi a prezentat o propunere proprie. Aceasta a fost, la rândul ei, 
respinsă de prof. Oskar Riedl, pentruca să ofere “soluția enigmei 
milenare fără miracole şi vrăjitorie” . Treaba va continua aşa până 
ce în stafeta nesfârşită de solutionäri şi contestări va răsări in 
cele din urmă din neguri un text despre piramide pe care să fie 
scris cum s-a procedat. Până în ziua de azi, constructorii marii 
piramide au izbutit să ne ducă de nas. 

Nespecialistul se poate întreba ce o fi oare atât de complicat 
şi de nerezolvat în construirea unei piramide. Se pun blocuri de 
piatră straturi-straturi unele peste altele... şi gata. Expertul ştie 
mai bine că greutăţile sunt de-a dreptul piramidale. Pentru a ridica 
un edificiu mare, era nevoie atunci cum e şi acum de lucruri banale 
precum corzi, pârghii, dălţi de fier, schele de lemn, scripeti, animale 
de tracțiune şi sănii. Cu aceasta, problemele s-au şi ivit. Arheologul 
şi specialistul în tehnicile Egiptului antic, prof. dr. Georges Goyon , 
pe acest subiect: 


A construi piramide förä lemn? 


“Mai întâi trebuie să eliminăm din reflectiile noastre orice 
ipoteză bazată pe folosirea lemnului ca material de construcție al 
eşafodajului. Nivelul nostru de cunoştinţe despre vechiul Egipt 
ne îngăduie să fim categorici în această afirmaţie: a fost 
întotdeauna lipsă de lemn în valea Nilului. Descoperirile au dovedit 
suficient cu ce economie valorificau tâmplarii şi ebeniştii până şi 
cea mai mică bucată de lemn.” 

În Egipt existau pe-atunci tamarisca, sălcii, acacii, palmieri, 
sicomori şi mărăcini. Soiuri rezistente de lemn, precum lemnul 
de cedru şi de abanos, care puteau să suporte sarcini mari sau 
să folosească drept pârghii pentru monoliti de patruzeci de tone, 
trebuiau importate. Astfel de importuri de lemn din Liban, Siria şi 

Africa centrală aveau loc în proporţii foarte reduse. Pentru 
transportul lemnului în susul Nilului erau necesare vapoare: din 
lemn! Cărau cămilele şi caii trunchiuri de lemn prin deşert? Nu, 
căci cele două specii de animale nu existau în Egipt în epoca lui 
Kheops, ca animale de povară şi de tracțiune nefiind cunoscuţi 
decât boii şi măgarii. 

Erau transportate blocurile care cântăreau mai multe tone 
cu ajutorul corzilor pe schele în sus? Specialiştii sunt de acord că 
nu se putea face nici o treabă fără corzi. Ele trebuie să fi existat 
deşi nimeni nu poate pune mäna-n foc. Pe un relief de pe pereteie 
sarcofagului conducătorului nomarh Djehutihotep (cca 1870 I.C.) 
sunt infätisati o sută şaptezeci de oameni ducând cu ajutorul 
corzilor o statuie gigantică prin deşert, iar pe un document din 
timpul lui Amenemhet | (1991-1962 1.C.) chiar se menționează 
corzile. Pe diferiți pereţi funerari din Dinastia XVIII, s-au găsit 
reprezentări imagistice ale unor scripeti simpli, cu care erau 
aranjate pietrele în straturi. Ceea ce nu poate folosi ca dovadă, 
întrucât între construirea marii piramide şi Amenemhet | este o 
distanță în timp de cinci sute cincizeci de ani. Dacă nişte arheologi 
ai viitorului vor cerceta nişte fotografii îngălbenite ale unui mare 
şantier de azi, cu macarale, excavatoare şi benzi transportatoare, 
n-ar putea nici ei deduce de aici că ele se foloseau şi cu o jumătate 
de mileniu mai înainte. De altfel, în ideea de a transpune 
documentele imagistice din Dinastia XVIII — o mie de ani după 
Kheops! — asupra Dinastiilor III şi IV, zace o contradicţie 
periculoasă. Cu ajutorul corzilor, calitatea muncii de construire ar 
trebui să fie considerbil mai bună decât fără ele. Dar este exact 
pe dos. Tehnica întrebuințată în ridicarea piramidei lui Kheops o 
depăşeşte pe cea din toate copiile ulterioare. Oricum ar sta 
lucrurile, fără corzi nu se mişca nimic pe șantierul “Kheops”, aşa 
că existenţa lor trebuie presupusă tacit. 

Mai complicat e cu rampele şi schelele. O concepție larg 
răspândită, care la prima vedere pare şi foarte rezonabilă, este 
următoarea: după lucrările de excavare şi netezire a platoului 
stâncos de la Gizeh, muncitorii au ridicat stratul de piatră cel mai 
de jos bucată cu bucată, făcând o terasă. N-au lăsat libere decât 
deschizăturile spre încăperile situate mai la adâncime. Apoi, de 
jur-împrejurul primei terase a fost îngrămădit nisip. Echipele de 
constructori au împins şi tras pe nisip în sus săniile cu blocurile 

pentru cel de-al doilea strat. Când şi acesta a fost gata, s-a adus 
din nou nisip până la înălţimea celui de-al doilea strat. Piramida a 
crescut astfel, terasă după terasă, înconjurată de un munte de 
nisip. Prof. Goyon a calculat că la o înclinare de numai zece 
centimetri pe metru şi o înălțime a piramidei de 146,549 m, pe o 
rază de un kilometru şi jumătate “întregul platou de la Gizeh s-ar 
fi scufundat sub un imens strat de nisip”. 

Nici din considerente practice nu funcționează teoria 
rambleului de nisip. Animalele copitate şi poverile lor s-ar fi 
scufundat în nisip exact la fel ca pârghiile de lemn şi săniile. În 
plus, se lucra şi la poalele piramidei, şi anume la temple. Pietrarii 
confectionau blocurile gigantice, netezeau cu ciocanul monoliti 
lungi pentru galeriile din interiorul piramidei. Nici una din aceste 
munci nu ar fi fost posibilă într-un munte de nisip. 

Dar în jurul edificiului nu trebuie să se găsească de fapt 
nici un fel de morman de nisip, căci o uriaşă rampă înclinată ar 
fi suficientă. La această idee logică ajunseseră încă britanicul 
Sir Flinders Petrie, acelaşi care încercase să reconstruiască 
labirintul, şi arheologul german al anilor '20, Ludwig Borchardt(8, 
9). Din ce material să fi fost făcută rampa? Lemnul cade din 
discuţie. Nu numai din cauză că nu era la dispoziţie în cantităţile 
necesare, ci şi pentru că n-ar fi suportat greutatea coloşilor din 
piatră, a săniilor şi a oamenilor. Să ne închipuim numai o schelă 
kilometrică de lemn, înclinată, care atinge în punctul cel mai de 
sus o înălțime de 146 m! Pe rampa aflată într-o permanentă 
clătinare trebuiau cărate simultan mai multe sănii cu giganţi de 
piatră, în timp ce pe “pista a doua”, coborau topäind şi chiuind 
echipele cu săniile goale. 

Deci nu tu lemn, ci o rampă din piatră şi cărămizi uscate 
de lut. Specialistul nostru în probleme complicate, prof. Goyon, 
este de părere că unghiul de înclinare al unei astfel de rampe 
nu prea poate să fi depăşit '3 degete (0,056 m) pe metru'. O 
asemenea rampă ar avea sens numai în direcţie estică, înspre 
Nil, unde erau descărcate bărcile. Dar, în mod supărător, locul 
de construire al piramidei se află la patruzeci de metri peste Nil, 
deci şi rampa ar trebui să fie corespunzător mai înaltă şi mai 
lungă: aproape de trei kilometri şi jumătate! “Rambleul ipotetic 
ar fi atins în acest caz un asemenea volum, încât, comparativ, 
cel al piramidei ar fi părut tare mic.” 

Indiferent de materialul din care era alcătuită rampa, 
indiferent dacă stratul superior era uns cu ulei sau format din 
alumină, pentru a permite o alunecare fără frecare a săniilor, de 
fiecare dată când piramida mai creştea cu o terasă, rampa trebuia 
adaptată pe întreaga lungime. Ea trebuia să crească continuu şi 
constant, un cot brusc într-un unghi mai abrupt nefiind posibil. În 
mod corespunzător trebuia reînnoit permanent unghiul de înclinare 
pe întreaga lungime a rampei şi acelaşi lucru era valabil şi pentru 
pelicula de alunecare, din orice ar fi fost ea făcută. Întrucât pe 
rampă era în fiecare zi un neîntrerupt du-te-vino, nu mai rămânea 
decât noaptea pentru executarea modificărilor de nivel. La lumina 
ochilor atenţi ai zeului Horus! 


Moi repede! Mai repede! 


De ce atâta zor? Doar constructorii piramidei aveau infinit 
de mult timp la dispoziție, deci se puteau lua periodic câteva zile 
de odihnă, pentru a se ajusta rampa la înălțimea cea nouă. 

Faraonul Kheops, cel care a comandat minunea lumii ce-i 
poartă numele, a domnit douăzeci şi trei de ani. Se poate imagina 
cu greu că ar fi ordonat construirea piramidei înainte să-şi înceapă 
domnia, căci predecesorul lui, Snofru, era ocupat pe atunci să 
facă exerciţii în ale construirii de piramide. Ca orice om, nici 
Kheops nu putea şti dinainte ce lungime de viaţă îi va acorda zeul 
Osiris. Oricum, el ştia cât trăiseră predecesorii şi rudele lui. Timpul 
pentru a desăvârşi marea minune era scurt şi, în definitiv, dorința 
faraonului de a-şi vedea opera împlinită cât era încă în viață putea 
fi de înţeles. În lumina celor douăzeci şi trei de ani de domnie ai 
lui Kheops, afirmaţia lui Herodot că marea piramidă a fost ridicată 
în decursul a douăzeci de ani sună foarte plauzibil. În practică 
însă, o perioadă de construire de numai două decenii nu prea stă 
în picioare. 

În concepția generală a experţilor, marea piramidă este 
alcătuită din vreo 2,5 milioane de blocuri de piatră. Printre ele 
sunt unele care cântăresc până la patruzeci de tone şi chiar mai 
mult, altele, care indică pe cântar doar o tonă. Majoritatea au în 
jur de trei tone. Dacă s-a muncit la piramidă douăzeci de ani, au 
fost prelucrate anual 125.000 de pietre. Cu siguranţă nu mă înşel 

când presupun că nici egiptenii de pe vremuri nu roboteau zi de 
zi. Chiar şi fără sindicate, tot existau sărbători şi serbări. Pun în 
calcul 300 de zile de lucru pe an. 125.000 de monoliti împărțiți la 
300 de zile de lucru înseamă un randament zilnic de 416,6 blocuri 
de piatră prelucrate. La astfel de cifre începi să pui de la tine cu 
generozitate. Aşa că voi presupune că muncitorii s-ar fi spetit zilnic 
12 ore din 24 — o cumplită zi de lucru! 

416 pietre pe zi împărţit la 12 ore fac în jur de 34 de blocuri 
pe oră şi — împărțit din nou la 60 de minute... iată-ne ajunşi la un 
monstru de piatră la fiecare două minute! În această socoteală 
simplă este vorba despre pietre preparate gata, ceea ce dă o 
imagine greşită. Căci coloşii trebuie sparti din stâncă, dältuiti şi 
lustruiti la dimeniunile stabilite, pentru a mai fi transportaţi apoi şi 
la locul unde se construieşte. 

Cu toată tehnica de care dispunem azi, n-am putea realiza 
o asemenea performanţă! S-a atacat cu argumente îndoielnice 
calculul acesta care dă doar o valoare medie. S-a susținut că la 
terasele inferioare munca fusese mult mai uşoară decât la cele 
superioare. În plus, se prelucraseră tot mai puţini monoliţi o dată 
cu creşterea în înălțime a edificiului. Ce schimbă toate astea la 
valoarea medie? Apoi: cu cât e mai înaltă piramida, cu atât e mai 
înaltă şi ipotetica rampă. Cantitatea de muncă pentru ridicarea 
blocurilor de piatră creştea o dată cu înălțimea. Poate se aprinde 
o luminiţă în circumvolutiile creierului. Ce organizare! Ce 
planificare! La fiecare două minute un bloc gata fabricat ajunge la 
locul potrivit! 

Aceste cifre nu s-au copt cu siguranță în bucătăria 
“piramidiotilor". Cine să nege justificarea întrebărilor care se iveau 
în legătură cu piramida? 


Ce ne spun martorii oculari? 


Vechii istorici şi-au spus părerea despre piramide, aşa cum 
o făcuseră şi în legătură cu labirintul. Herodot scrie că regele 
Kheops i-a silit pe toți vechii egipteni să muncească. Zece ani au 
fost necesari numai spre a se face strada pe care să se transporte 
materialul de construcţie pentru piramidă. În aceşti zece ani era 
inclus şi timpul cerut de construirea încăperilor subterane de pe 

colina pe care stau piramidele”. După Herodot, aceste încăperi 
trebuiau să servească de camere mortuare, şi el (Kheops) le-a 
construit pe o insulă, dirijând spre ea un canal al Nilului. La 
piramida în sine s-a lucrat douăzeci de ani. 

Această constatare laconicä preluată de Herodot de la 
partenerii săi de discuţie este urmată de o descriere a modului în 
care s-a construit piramida (Cartea a II-a a /storiilor, paragraful 125): 

“Această piramidă a fost ridicată în felul următor: în chip 
de trepte, pe care unii le numesc crestături, alții altare; după ce 
făceau mai întîi o treaptă de acest fel, ridicau apoi'restul pietrelor 
cu ajutorul unor maşinării făcute din scurtături de lemne, 
inältindu-le de la pämint pe primul rind de trepte. Cind piatra era 
săltată aici, o puneau pe a doua maşinărie aşezată, pe primul 
rind al treptelor, de unde era ridicată pe al doilea şir de trepte [şi 
aşezată] pe o altă maşinărie; căci [fie - n. D. Şt.] se aflau tot 
atitea maşinării cîte şiruri de trepte, fie... una şi aceeaşi maşină, 
uşor de purtat, o mutau pe fiecare treaptă cînd ridicau piatra."* 

Lui Herodot i s-au povestit ambele variante, drept care le 
redă şi el pe ambele. 

“Maşinăriile”, “maşinile” lui Herodot au iscat multe dezbateri 
în cercurile de specialişti. Herodot vorbeşte despre nişte 
“maşinării” pe care erau transmise pietrele nivel după nivel in 
sus, probabil că el se gândea la un mecanism de ridicat greutăți, 
un elevator, sau la scripeti. Lucrul ar părea plauzibil dacă experții, 
care ar trebui să ştie în fond ce vorbesc, nu ar contrazice această 
posibilitate. Profesorul de arhitectură John Fitchen de la Colgate 
University, S.U.A., care s-a ocupat intens cu tehnica de construcție 
folosită de strămoşii noştri, scrie în legătură cu ridicarea piramidei 
Kheops : 

“Putem afirma cu certitudine că, excepție făcând puține 
pietre de dimensiuni relativ mici (şi chiar şi atunci numai în condiţii 
cu totul speciale), în principiu vechii egipteni nu şi-au tras blocurile 
de piatră în sus nici cu scripeti, nici cu corzi simple. Monolitii lor 
masivi, uneori chiar monumentali, excludeau posibilitatea de a fi 
ridicaţi cu ajutorul corzilor. Blocurile de piatră ale piramidelor erau 


* Citat din: Herodot, Istorii, vol. I, ed. cit., Cartea a Il-a, paragraful 
CXXV, pp. 187-188 (n. t.). 

deplasate mai curând prin intermediul unor pene, pârghii sau 
bascule.” 

Acest punct de vedere este confirmat de istoricul Diodor 
din Sicilia, ale cärui descrieri sunt adesea mai minutioase decät 
cele ale predecesorului său Herodot. Diodor spune că "pe vremea 
aceea maşinile încă nu se inventaseră”: O comparaţie a textelor 
celor doi istorici este incitantä, dar trebuie avut permanent în 
vedere faptul că atât Herodot, cât şi Diodor puteau reda doar 
ceea ce |i se relatase personal. La urma urmei, când istoricii au 
scris despre piramidă, ea se inälta spre cer de peste douä mii de 
ani în întreaga ei măreție. 

"Cel de-al optulea rege a fost Khemmis din Memphis. 
Acesta a domnit cincizeci de ani şi a ridicat cea mai mare din 
cele trei piramide considerate a face parte dintre cele şapte 
minuni ale lumii... E alcătuită integral dintr-o piatră dură care, 
ce-i drept, este foarte greu de prelucrat, dar nici nu piere în veci. 
Căci, după cum se spune, de atunci şi până în zilele noastre au 
trecut nu mai puțin de o mie de ani, sau, după cum scriu unii, 
chiar mai mult de trei sau patru mii, şi totuşi pietrele stau şi 
acum neclintite, în condiţia lor inițială şi îmbinarea lor de atunci, 
şi au menținut intactă întreaga structură. Se povesteşte că piatra 
a fost adusă din Arabia, de la mare depărtare, iar construcția 
s-a făcut cu ajutorul rambleurilor, pentru că în epoca aceea nu 
se inventaseră încă mecanisme pentru ridicat. Dar minunea cea 
mai mare este că, deşi aici se construiau edificii de asemenea 
dimensiuni, iar ținutul înconjurător era numai din nisip, nu a 
rămas nici un fel de urmă de rambleu, nici de spargere de pietre, 
aşa încât se creează impresia că acest complex nu este produsul 
treptat al mâinilor omeneşti, ci ar fi fost pus dintr-o dată, de-a 
gata, acolo, în deşertul nisipos, parcă de mâna unui zeu. E 
adevărat că unii egipteni încearcă să dea nişte explicaţii 
miraculoase în acest sens, cum ar fi că rambleurile ar fi fost 
alcătuite din sare şi salpetru, aşa că râul dirijat încoace le-ar fi 
dizolvat ulterior şi le-ar fi şters urma cu totul fără vreun aport 
omenesc; dar lucrurile nu stau în realitate aşa, ci totul a fost 
transpus apoi în starea inițială de nenumăratele mâini care 
ridicaseră rambleurile. Căci se spune că au muncit la clacă 
360.000 de oameni la aceste edificii şi este greu de crezut că 
întregul complex a fost terminat în douăzeci de ani.” 

Herodot şi Diodor îi acordă faraonului Kheops o perioadă 
de domnie de cincizeci de ani, în timp ce arheologii moderni susțin 
că ea s-a întins pe douăzeci şi trei de ani. O domnie mai lungă ar 
fi fost în avantajul piramidei! 

Şi cel mai mare cinic dintre istoricii antici, Caius Plinius 
Secundus, care prezenta şi avantajul să cunoască toate operele 
predecesorilor săi, a descris — după cum frumos e exprimat — “în 
trecere piramidele egiptene”. Ele sunt “dovezile unei înfumurări 
vane şi nebunesti a regilor de atunci”, susţinea Pliniu, şi “au fost 
construite numai pentru a nu lăsa urmaşilor lor nici un ban sau 
pentru a da o ocupaţie norodului”. 

lată în sfârşit un temei original pentru construirea 
piramidelor! În ciuda sarcasmului său muşcător, studiul izvoarelor 
furnizat de Pliniu nu a adus — şi nu adusese nici măcar acum 
două mii de ani! — o dovadă care să ne scoată la lumină în ceea 
ce priveşte constructorul marii piramide (/storia naturală, Cartea 
a XXXVI-a, capitolul 17) `: 

“Materialul pentru cea mai mare piramidă a fost furnizat de 
carierele de piatră ale Arabiei şi 360.000 de oameni au muncit timp 
de 20 de ani la ea; toate trei (piramidele) au fost însă terminate în 
78 de ani şi 4 luni. Următorii autori au descris piramidele: Herodotus, 
Euhemerus, Duris din Samos, Aristagoras, Dionysius, Artemidorus, 
Alexandru Polyhistor, Butoridas, Antisthenes, Demetrius, 
Demoteles, Apion. Nici unul dintre ei nu ni-i poate indica însă pe 
adevărații ei constructori, aşa că, pe bună dreptate, creatorii acestui 
produs al vanitätii au căzut pradă uitării... O întrebare extrem de 
importantă este prin ce mijloace au fost transportate pietrele pentru 
zidărie la o asemenea înălțime. Unii sunt de părere că, pe măsură 
ce edificiul a crescut, au fost îngrămădite sare şi carbonat de sodiu 
în jurul lui, iar acestea au fost din nou îndepărtate după terminarea 
complexului, prin revărsarea apei râului. Alţii spun că s-au ridicat 
poduri din cărămizi nearse şi, după terminarea lucrărilor, cărămizile 
au fost folosite în construirea caselor particulare, căci Nilul curge 
prea jos pentru ca să fi putut inunda regiunea. În interiorul celei 
mai mari piramide se află o fântână adâncă de 86 de coti, prin care 
se pare că ar fi fost dirijat râul înspre ea..." 

Afirmațiile contradictorii ale vechilor istorici permit de fapt 
numai două constatări categorice: 

a) constructorul marii piramide nu le mai era cunoscut 
egiptenilor nici măcar acum două mii de ani; 
b) nimeni nu ştia cum fusese făcută. 


O mie şi una de nopti? 


Pela 1360 D.C., istoricul arab Ahmed-Al-Makrizis a adunat 
toate documentele disponibile despre piramide. Materialul astfel 
alcătuit l-a publicat în "Capitolul, piramidelor” din lucrarea sa Hitat. 
În ea, totul decurge fantomatic : 

“Pe piramide şi pe tavanele, pereţii şi coloanele lor erau 
consemnate toate ştiinţele secrete pe care egiptenii considerau 
că le cunoşteau şi erau pictate imaginile tuturor astrelor; erau 
înscrise, de asemenea, numele leacurilor, ca şi la ce foloseau şi 
la ce däunau, apoi ştiinţa talismanelor, cea a aritmeticii şi a 
geometriei şi, în general, toate ştiinţele lor inteligibile pentru cel 
care le cunoaşte scrierea şi limba. Când a început construirea 
piramidelor, el a pus să fie cioplite coloane puternice, să fie 
desfăşurate plăci grele de piatră, să fie adus plumb din regiunea 
de vest şi să fie transportate blocuri de stâncă din zona Assuanului. 
Astfel a pus fundaţia celor trei piramide: a celei dinspre Răsărit, ä 
celei dinspre Apus şi a celei colorate. Aveau foile gata scrise şi, 
când cioplirea pietrei lua sfârşit şi prelucrarea ei era încheiată, 
aceste foi se puneau pe deasupra ei, apoi pietrei i se dădea brânci, 
ceea ce o deplasa cu o sută de zami [1 zam = 6 coti, n. lui E. V. 
D.]; procedeul se repeta, până când piatra ajungea la piramide...” 

Ştiam eul A construi piramide era lucrul cel mai banal pe 
lume! Din păcate, autorul cărţii a uitat să ne furnizeze formula 
care făcea piatra să plutească. 

Omul practic nu crede în minuni, el caută soluţii. Una dintre 
ele a fost văzută de prof. Goyon într-o rampă a eşafodajului, lată 
de şaptesprezece metri, din cărămizi uscate la aer, rampă ce se 
răsucea în formă de spirală în jurul piramidei care creştea mereu. 
Astfel de cărămizi sunt făcute din mâl de Nil, lut şi paie märuntite. 
Aceste cărămizi, puse în mare număr unele peste altele în straturi, 
dau într-adevăr o zidărie stabilă, după cum o dovedesc diverse 
piramide ridicate din acest material de construcție. Totuşi teoria 

cărămizilor uscate la aer este atacabilă, dar ce nu-i atacabil in 
teoriile asupra piramidelor? Prof. Riedl obiecteazä pe drept cuvânt 
că suprafața rampei în spirală ar fi trebuit udată incontinuu, ca să 
nu-şi piardă capacitatea de a face săniile să alunece pe ea. Riedl: ° 

“Dacă presupunem că era nevoie doar de o optime de litru 
de apă la metru ca să țină suprafața udă pentru ambele tălpi late 
ale fiecărei sănii, ceea ce este într-adevăr o cantitate foarte mică, 
din care jumătate se mai şi evaporă, atunci tot se infiltrează circa 
220.000 | de apă în rampa lungă de 34 m, de care este nevoie la 
o înclinare de circa 6 procente in vederea construirii celui de-al 
doilea nivel de aproximativ 52.000 de pietre. Adică: 250 m? de 
mâl de Nil uscat la aer absorb zilnic, continuu, circa 1380 | de 
apă. Cât timp să dureze oare până la dizolvarea masei de 
cărămizi?” 

Nimeni nu ştie sigur, dar mie mi se pare că muncitorii şi 
supraveghetorii märetului edificiu de la Gizeh trebuie să fi privit 
aproape hipnotic spre ceasul de nisip. Ce mai stres! Ce mai 
härtuialäl La fiecare două minute, un monstru de piatră trebuia 
pus la locul potrivit. Dacă o coloană transportatoare se poticnea 
pe rampă, se crea un “ambuteiaj” care făcea ca şi săniile 
următoare să se oprească. Astfel, greutatea totală creştea pe 
fampă în mod amenintätor. Deci la muncă in continuare, fără 
pauză, într-un ritm neîntrerupt, către soare! 


Balansoarul vienez 


Totul nu-i nici pe jumătate atât de rău, a decretat egiptologul 
vienez, prof. dr. Dieter Arnold, şi a prezentat bascula, un instrument 
simplu, cu care colosii de piatră pot fi balansati un etaj mai sus 
fără efort. Bascula funcționează cât se poate de simplu... dacă 
funcţionează. Când eram mic, am urmărit o dată din priviri un 
clovn de circ, care se aşezase pe un balansoar şi se legăna 
încoace şi încolo. Colegii săi poznaşi s-au apropiat pe furiş de el 
şi au început să bage alternativ, ba prin spate şi ba prin față, 
scânduri sub balansoar. Exact în zecimea de secundă, în care, 
înainte de a o porni în direcţie inversă, balansoarul se legăna 
scurt la capătul mişcării lui de balans, ei introduceau rapid o 
scândură. Clovnul citea ziarul, aşa că nu a observat că balansoarul 

urca tot mai sus din cauza scândurilor mereu adăugate. Până ce 
a pus în cele din urmă ziarul deoparte şi apoi s-a rostogolit cu un 
strigăt de ajutor de pe turnul şubred de lemn. 

Tot aşa e şi cu bascula profesorului Arnold. Un bloc mare 
de piatră este ridicat pe basculă cu ajutorul pârghiilor, apoi e 
legat şi fixat cu cel al corzilor. Doi lucrători sar pe o parte a 
basculei care ajunge într-o poziţie oblică din cauza creşterii 
greutăţii. Alţi doi lucrători bagă rapid o scândură sub basculă, 
primii doi sar de pe ea, alți doi sarpe ea, dar pe partea cealaltă. 
Tac-pac! o altă scândură sub partea opusă... şi bascula ajunge 
câțiva centimetri mai sus, cu încărcătură cu tot. 

Ce mai privelişte amuzantă trebuie să fi fost! Lucrători 
care tot țopăiau ici-colo şi săreau în sus şi în jos, ca şi cum pe 
rampă s-ar fi sărit toată ziua coarda! De ce să nu se fi introdus 
ca disciplină olimpică săritul la basculă? Posibil şi ca doi lucrători 
să fi stat pe sarcina utilă şi să fi menţinut mişcarea de balans, 
deplasând încoace şi încolo greutatea corpului lor. 

Această teorie a balansului este valabilă însă numai în 
cazul unor greutăți mici, la cele mari devenind repede ineficientă. 
Căci cu cât e mai greu blocul de piatră de pe basculă, cu atât 
mai subțiri trebuie să fie scândurile. La o greutate de trei tone 
nu se mai poate introduce o scândură sub talpa în formă de 
semicerc, căci ar acţiona ca o frână şi ar opri brusc procesul de 
legănare. Greutatea care apasă asupra marginii scândurii 
distruge şi talpa moale, care nu-i făcută, în definitiv, din oțel. 
N-ar fi posibilă decât o inältare minimă cu ajutorul unei scânduri 
subțiri, care, la rândul ei, s-ar rupe în bucățele şi s-ar sfărâma 
de îndată ce greutatea totală a balastului, sarcinii utile şi 
lucrătorilor topäitoriar atinge câteva tone. Teoria veselului balans 
iese din discuţie şi dacă s-ar folosi grinzi longitudinale monolitice. 
Acestea nu pot fi montate pe basculä în direcţia balansärii, 
întrucât capătul lor ar atinge pământul încă de la prima mişcare. 
lar dacă ar fi montate în direcție oblică, tot n-ar funcţiona teoria 
din cauza balansului şi a lipsei de spaţiu. Dar grinzile longitudinale 
au fost folosite în construcția marii piramide cu grămada. Numai 
plafonul încăperii regale şi al spaţiilor de descărcare de deasupra 
este alcătuit din peste nouăzeci de grinzi de granit, fiecare din 
ele cântărind mai mult de patruzeci de tone. Ce mai dans în 
balans! 

Scufundare si ridicare 


Prof. Oskar Riedl din Viena a rezolvat dilema piramidelor, 
fără bascule şi rampe, fără o sută de mii de muncitori şi fără 
hocus-pocus. Cum au fost cärati de la Assuan la Gizeh monolitii 
din granit grei de patruzeci si cincizeci de tone? Pe bärcile de 
transport? Nici gând! Sub bărcile de transport! Riedl şi-a amintit 
de bătrânul matematician Arhimede (născut în anul 278 I.C.) care 
ainventat, pe lângă şurubul care-i poartă numele şi se învârteşte 
perpetuu, un şir de maşini ingenioase de război. Se pare că acest 
geniu matematic şi practic ar fi observat odinioară, făcând baie, 
că propriul său corp era în apă mai uşor decât pe uscat. Fortä 
ascensională este numită această însuşire a corpurilor împlântate 
într-un lichid. La un moment dat, când, căzând din barcă, o grindă 
de granit a făcut din nou bäldäbäc în apă, meşterii transportatori 
egipteni trebuie să fi observat şi ei acest efect: că blocurile de 
piatră cântăresc mai puţin în apă. Prof. Riedl e de părere că 
egiptenii şi-ar fi legat încărcăturile grele sub apă, între două bărci. 
Vasele ar fi fost mai întâi ancorate şi umplute cu apă, până ce 
sarcina utilă ar fi fost fixată la loc sigur sub apă. Apoi, mâini harnice 
ar fi golit bărcile, ridicându-le astfel şi, o dată cu ele, s-ar fi ridicat 
şi grinzile de granit prinse pe dedesubt. 

Din punct de vedere teoretic, sugestia lui Riedl este foarte 
rezonabilă; dacă ea este şi fezabilă din punct de vedere practic 
pe parcursul unei călătorii pe Nil lungă de o mie de kilometri — 
prin locuri mai puțin adânci, urmate de vârtejuri şi tot aşa -, ar 
trebui demonstrat pe baza unui experiment făcut cu nave egiptene 
vechi. Greutatea de transport n-ar trebui să fie mai mică de 
patruzeci şi cinci de tone per grindă, pentru că greutatea inițială a 
monolitului era mai mare decât cea a grinzii prelucrate şi şlefuite. 
Ajunsă sus la Gizeh, nava intra într-un loc special amenajat, bărcile 
erau umplute din nou cu apă, ceea ce făcea ca încărcăturile să 
se scufunde până pe fundul apei şi, cum tot erau legate cu frânghii, 
o echipă le ducea pe săniile gata pregătite. Posibil ca aceste sănii 
să fi fost manevrate chiar sub apă în poziția corectă, aşa încât 
încărcăturile să coboare direct pe sănii. 

După prof. Riedl, aceste sănii nu erau transportate în susul 
unei rampe interminabile de către sute de muncitori care asudau 
şi înjurau, ci erau deplasate cu ajutorul unor troliuri de cablu bine 

fixate. Baterii întregi de troliuri de cablu stăteau pe platoul din 
Gizeh, la turnichete impingeau bărbaţi şi boi, săniile erau deplasate 
cu schimbul de la un troliu la următorul, până ce ajungeau la 
poalele piramidei, unde nişte platforme de elevare din lemn preluau 
monoliții. Prof. Riedl a sugerat că pe fiecare parte a piramidei 
s-ar fi aflat douăzeci de astfel de platforme de elevare, lungi de 
câte cinci metri. 

Principiul este simplu şi funcționează fără rampe, eşafodaj 
şi rambleuri, la fel de uşor ca şi instalațiile practice pentru spălarea 
ferestrelor aflate pe peretele exterior al blocurilor. Se montează 
mai multe troliuri de cablu pe fiecare terasă terminată a piramidei. 
Cablurile care atârnă în jos se leagă de o platformă lunguiatä de 
lemn, pe care se află, la rândul lor, în față si în spate, alte două 
troliuri cu turnichete. Dacă se roteşte un singur troliu, platforma 
de lemn coboară într-o poziţie oblică şi blocul de piatră poate fi 
pilotat de pe sanie pe podestă. Sarcina utilă se blochează cu o 
proptea, câțiva oameni împing la turnichet si planul înclinat al 
platformei se ridică la orizontală, crâşnind şi scärtäind. Acum — 
câteva rotiri ale ambelor troliuri... şi atât platforma de elevare, cât 
şi lucrătorii plus sarcina utilă salută grațios de la nivelul următor 
al piramidei. Asta-mi aminteşte de comicii Laurel şi Hardy (Dick şi 
Doof)* care se agitau încercând să vopsească peretele unei case 
şi a căror găleată cu vopsea a zburat în jos de-a lungul planului 
înclinat. 

Sugestia profesorului Riedl este excelentă, ea explică 
posibilitatea construirii piramidei “fără miracole şi vrăjitorie” — în 
măsura în care nu sunt puse nişte condiţii prea înalte spre a fi 
îndeplinite. Pentru navele numeroase şi transportul submarin al 
coloşilor trebuie lemn, acelaşi lucru este valabil şi pentru sănii, 
troliuri, scripeti şi platforme de elevare. În definitiv, teoria ar putea 
eşua din cauza cantităţii imense de frânghii de calitate extra, fără 
de care nu s-ar fi învârtit nici cel mai neînsemnat troliu şi nu s-ar 
fi ridicat nici o platformă de elevare, cu gemete si suspine, de-a 
lungul peretelui piramidei. Se pare că vechii constructori de 
piramide ar fi dispus de funii de cânepă. Funii de cânepă? 
Materialul e adecvat, în cel mai bun caz, spre a suporta o 
încărcătură de două până la trei tone. Câte astfel de funii sunt 


* Stan şi Bran (n. t.). 

necesare pentru un monolit de cincizeci de tone? Când cedează 
frânghia de pe axul rotund de lemn? Când se rup în bucăţi barele 
subțiri ale turnichetelor? Când crapă şi se prăbuşeşte platforma 
de elevare de la stratul al nouăzeci şi şaselea de piatră şi sfarmă 
marginile celorlalți monoliți de dedesubt, care au fost deja introduşi 
cu grijă la locul lor? Este greu de crezut că ridicarea piramidelor a 
avut loc fără accidente, însă astăzi nu se poate constata nimic 
legat de vreo pagubă pricinuită de diferiţi coloşi de piatră căzând 
de pe edificiul care se tot înălța. Aveau egiptenii din epoca lui 
Kheops (2551 I.C.) cunoştinţele necesare legate de mânuirea 
troliurilor de cablu şi a platformelor de elevare relativ sofisticate? 
Dacă da, atunci generaţiile următoare de faraoni trebuie să fi 
dispus cel puţin de aceeaşi tehnică. De ce au ridicat atunci 
succesorii lui Kheops nişte piramidute atât de plăpânde, dacă 
întreaga tehnologie exista de mult şi construcţia era un joc de 
copii grație platformelor de elevare şi troliurilor de cablu? Faraonul 
Nyuserre (2420-2396 |.C.), de exemplu, a trăit numai o sută treizeci 
de ani după construcţia marii piramide şi a domnit ceva mai mult 
decât predecesorul său, Kheops. Pentru edificarea piramidei sale 
a avut cam la fel de mult timp la dispoziție şi tehnica de construcție 
ar fi trebuit să facă, de fapt, progrese față de epoca în care trăise 
Kheops. În o sută treizeci de ani, constructorii şi arhitecții învață 
o grămadă de lucruri. Piramida lui Nyuserre de la Abusir de-abia 
are 51,5 m înălțime, cea a predecesorului său Sahure (2458-2446 
|.C.) se ridică numai 47 m înspre soare, iar faraonul Unas (2356- 
2323 |.C.), care făcea parte tot din Dinastia V, a reuşit să 
încropească la Sakkara doar o piramidutä de 43 de metrişori. 
Există în Egipt tot felul de piramide, piramide în trepte, piramide 
neterminate şi piramide prăbuşite. La nici una dintre ele n-au găsit 
arheologii vreo urmă de platformă de elevare putrezită sau de 
ancorare a vreunui troliu de cablu. 


Betonul care tine milenii 


Nu face nimic, spune prof. Davidovits, directorul Institutului 
pentru arheologie aplicată de la Universitatea Barry din Miami, 
S.U.A. Egiptenii nu şi-au procurat pietrele pentru marile piramide 
nici din Assuan sau altă carieră de piatră, nici nu le-au tras încoace 

şi încolo cu troliuri de cablu. Le-au turnat pur şi simplu la fața 
locului ca betonul. Fleoşc! 

Inläntuirea de dovezi ale savantului, care este de fapt 
chimist, se citeşte ca un roman polițist. lată povestea: 

În anul 1889, egiptologul C. E. Wilbour a găsit pe mica 
insulă Sehel de pe Nil, la nord de Assuan, o stelă plină de hieroglife. 
Sehel este şi azi unul din puţinele locuri din Egipt în care zeii 
antici sunt imortalizati în splendide desene pe stâncă. Inscriptiile 
au fost traduse în ultimul secol de arheologii Brugsch, Pleyte şi 
Morgan şi descifrate apoi în 1953 şi de egiptologul francez 
Barquet. Se consideră în unanimitate că hieroglifele de pe stela 
numită “stela foametei” au fost scrijelite abia în vremea Ptolemeilor 
(pe la 300 I.C.) în piatra cea tare, deşi textul relatează despre 
timpuri ce se întindeau cu milenii în urmă. Dintr-un total de două 
mii şase sute de hieroglife ce pot fi numărate pe stelă, şase sute 
cincizeci de semne descriu confecționarea de pietre artificiale! * 
Cunostintele necesare i-au fost comunicate antreprenorului 
constructor al primei piramide, faraonul Djoser (2609-2590 |.C.), 
în vis, de Khnum, zeul antic al creației. 

Trebuie să fi fost un vis tare ciudat, căci zeul Khnum i-a 
dictat faraonului din primul foc o listă de douăzeci şi nouă de 
minerale şi de diverse substanțe chimice naturale şi i-a arătat şi 
liantii existenţi în natură, cu care trebuiau lipite între ele pietrele 
sintetice. Nu numai faraonul Djoser, constructorul piramidei în 
trepte de la Sakkara, a primit veşti cereşti, ci şi arhitectul său şef, 
Imhotep, venerat mai târziu ca un zeu de către egipteni şi al cărui 
mormânt este căutat zadarnic încă şi azi de arheologi. 

Pe coloanele 6 până la 18 ale “stelei foametei” sunt înşirate 
ingredientele necesare pentru “beton” şi indicate locurile pe teren 
unde pot fi găsite. După aceste indicații divine, Imhotep a obținut 
o masă, amestecând carbonat de sodiu şi argilă (silicat de 
aluminiu), pe care a combinat-o cu diferiți alți silicați şi cu mâl din 
Nil, conţinând aluminiu. Adăugându-se minerale cu arsen şi nisip 
s-a făcut un ciment care se usca repede, având aceleaşi legături 
moleculare ca piatra naturală. 

La cel de-al doilea Congres international al egiptologilor, 
ținut în 1979 în Franţa, la Grenoble, chimistul petrograf, dr. D. 
Klemm, a relatat unei audienţe uimite de arheologi despre 
cercetările sale asupra pietrelor piramidelor. Dr. Klemm si 

oamenii de știință cu care colaborase analizaseră în total douăzeci 
de probe petrografice diferite din piramida Kheops şi constataseră 
că fiecare piatră trebuia să fi provenit din altă zonă a Egiptului. 
Cine crede că, eventual, fiecare sat egiptean ar fi contribuit cu 
piatra “lui” la marele edificiu, se înşală, căci chiar pietrele 
examinate conțineau, fiecare în parte, componente din toate 
regiunile țării! Un bloc natural de granit este în general omogen în 
densitate, dar rocile cercetate de dr. Klemm erau mai dense în 
partea de jos decât sus şi conțineau, în plus, prea multe bule de 
aer. 

Prof. Joseph Davidovits consemnează alte două dovezi, 
care, literalmente, i-ar putea face teoria “beton”. 

În 1974, renumitul Stanford Research Institute din California 
a efectuat împreună cu oameni de ştiinţă de la Universitatea 
Ain-Shams din Cairo măsurători electromagnetice la marea 
piramidă. Au fost trimise prin rocă unde de înaltă frecvență care 
nu sunt complet reflectate de monolitii uscați. De fapt, se mergea 
la sigur că se vor descoperi prin astfel de măsurători ganguri şi 
încăperi secrete, căci piramidele şi tot platoul din Gizeh erau 
considerate a fi cu desăvârşire uscate. 

Contrar tuturor prognozelor, rezultatele măsurătorilor au fost 
haotice, undele de înaltă frecvenţă fiind complet absorbite de rocă. 
Ce se întâmplase? Blocurile piramidei aveau mult mai multă 
umiditate decât roca naturală. În urma calculelor făcute de 
computer a rezultat că numai piramida Khefren conținea câteva 
milioane de litri de apă! Prof. Davidovits a conchis : “Blocurile 
sunt artificiale.” 

A doua dovadă ar putea proveni dintr-un roman de Agatha 
Christie. Examinând la microscop probe petrografice din piramida 
Kheops, prof. Davidovits a detectat urme de păr omenesc şi apoi 
chiar un fir întreg, lung de 21 cm. Cum a ajuns părul în piatră? 
l-o fi căzut unui muncitor egiptean care amesteca beton. 

Între timp, prof. Davidovits a reprodus diferite sortimente 
de ciment şi de beton după rețete egiptene vechi. Betonul nou — 
cel străvechi de fapt! — este cu mult mai tare şi mai rezistent la 
factorii mediului decât betonul nostru, căci el se usucă mai repede 
şi mai complet ca rezultat al reacțiilor chimice. Cine se mai miră 
atunci că în Franţa firma “Geopolymere France” fabrică deja beton 
după rețeta străveche? Şi “Dynamit Nobel” vrea să producă noul 


Minunea Fâră& de nume o lumii 113 


amestec de ciment, iar în Statele Unite, gigantul betonului “Lone 
Star’ a preluat în programul său amestecul de ciment mai tare si 
care se usucă mai repede. Betonat pentru milenii! 


Piramide în ceată 


larăşi mă aflam cu colaboratorul meu, Willi Dünnenberger, 
pe colina mică din sudul marilor piramide. Era dis-de-dimineatä, 
înainte de ora şase, pe 12 mai 1988. Kamal, taximetristul nostru 
care râdea mereu, ne dusese cu maşina prin întunericul nopții, 
întrucât voiam să fotografiem minunea lumii la răsărit de soare. 
N-a ieşit însă nimic. Deşi piramidele se înălțau din pământ în fața 
noastră la o distanţă de abia trei sute de metri, nu le-am putut 
distinge nici la o oră după răsărit. Valuri grele şi dense de ceață 
înconjurau edificiile imperiale aidoma unor perdele cenusii şi 
umede care nu voiau să se ridice pentru nimic în lume. În 
întunericul din zori am şi fost salutati cu acel “Welcome to Egypt!” 
de diferiţi ghizi vorbäreti. Numai Horus, care le vede pe toate, ar 
putea şti în ce ruine înnoptează aceşti pseudogardieni insistenti. 
Sunt atotprezenti şi sâcâitori — douăzeci şi patru de ore din 
douăzeci şi patru. 

Tremuram de frig. Willi inspecta aparatele fotografice, eu 
am înaintat cincizeci de metri în direcția piramidelor. La un moment 
dat tot trebuiau să devină vizibile contururile simetricelor suprafeţe 
triunghiulare. Se făcuse opt, negura sclipea ca vata albă de sticlă, 
o lumină palidă, ca reflectată de lună, picura sfios prin filtrul aburind 
care împiedica, cu îndărătnicie, vederea spre piramide. 

"O fi fost ceaţă şi pe timpul lui Kheops?” întrebă Willi, iar 
noi ne puneam aceeaşi întrebare. Coloanele de muncitori nu ar fi 
avut în acest caz douăsprezece ore de lucru pe zi. În cele din 
urmă, pe la opt şi jumătate, priveliştea spectrală s-a risipit. Şase 
triunghiuri maiestuoase, două de la fiecare piramidă, şi-au arătat 
capetele scânteietoare, fixându-ne rece şi măreț. Omul se teme 
de timp — timpul se teme de piramide, spun egiptenii. 

Ahmed a negociat cu paznicul bărbos de la intrarea în 
piramidă. Voiam să intrăm înainte de a fi asaltati de valul turiştilor 
aduși cu autobuzele. Am zăbovit îndelung în marea galerie, care 
urcă până la încăperea regelui; nu se auzea nici un zgomot, becurile 

electrice scăldau pereții laterali verticali într-o lumină gălbuie. În 
această galerie, omul pare minuscul. Coridorul imens, care duce 
oblic în sus spre încăperea regelui, este lung de 46,61 m, lat de 
2,09 m şi înalt de 8,53 m. Ar trebui să rumegăm bine aceste cifre! 
Partea inferioară a pereților laterali este alcătuită din monoliti slefuiti 
din piatră de var, care ajung până la o înălțime de 2,29 m, urmează 
şapte şiruri de grinzi enorme, dintre care fiecare este deplasată cu 1 
opt centimetri mai spre interior decât cea dinaintea ei. Astfel, 
coridorul, lat la început, se tot îngustează înspre tavan, cei doi pereți 
ai lui înclinându-se unul către celălalt, aşa că tavanul format din 
plăci orizontale nu mai măsoară decât 1,04 m. Stilul arhitectural 
aminteşte de cel al incaşilor din Peru, care-şi construiesc uşile, 
ferestrele şi coridoarele întotdeauna în formă trapezoidală. 

Marea galerie este minunea cea mai incredibilă a istoriei ° 
omeneşti în ceea ce priveşte arta de a construi. Recunoaşterea 
faptului că toate teoriile în jurul piramidelor nu pot fi decât 
fragmente de adevăr te loveşte aici ca fulgerul. Grinzile de granit 
care sunt poziționate faţă în faţă, de-a lungul bolţii înalte de opt 
metri şi jumătate, nu stau la orizontală, nu, ci, ca pentru a ne mai 
da nouă, pretinşilor atotştiutori, încă o palmă, monolitii se înşiră 
oblic în sus, în unghiul de înclinare al marii galerii. Prelucrarea 
grinzilor şi a plăcilor atinge o asemenea perfecţiune, încât ne-a 
fost greu să descoperim chiar şi cu ajutorul lanternelor electrice 
unde se îmbină. Dacă omului i se furişează vreodată un gând în 
creier că maeştrii constructori ai marii piramide ar fi primit totuşi o 
mână de ajutor de la zeii extratereştri, atunci aceasta se întâmplă 
aici, în marea galerie! 

Noi am uitat cum e să fii umil. Tot timpul ni se inoculează 
că noi, oamenii, suntem apogeul creației, punctul deocamdată 
culminant al evoluţiei. Prostii! Cine nu mai are capacitatea de a 
se mira nu este un realist. Adevărul este supraomenesc, împletit 
cu vibrații spirituale, întrețesut cu următoarele dimensiuni ale 
universului. 

În ultimii trei ani estimez să fi citit vreo şaizeci de cărţi despre 
teoriile piramidelor. În legătură cu felul cum a fost construită marea 
galerie nu există decât pälävrägealä şi savantläc. Nimeni nu ştie 
nimic precis, dar fiecare argumentează jonglând cu afirmaţii 
nesustinute. “Binecuvântaţi fie cei care n-au nimic de spus şi îşi 
tin gura” (Oscar Wilde, 1856-1900). 

Un sarcofag la loc greșit 


La capătul sudic al marii galerii se află pasajul lung de 
8,40 m spre încăperea regelui. La început am înaintat incovoiati, 
tunelul având o înălțime de exact 1,12 m, dar deja după un metru, 
coridorul s-a deschis spre un soi de antreu înalt de peste 3,50 
m. Trei blocuri-capcană de granit care cântăreau tone baraseră 
odinioară această trecere. După trei metri am început iar să ne 
aplecäm. Ahmed, care nu mai râsese de mult, mergea înainte, 
Willi şi cu mine, în urma lui. Poate am fost eu crescut să fiu 
deosebit de evlavios, poate răspunzător este numai faptul că 
îmi păstrez o doză sănătoasă de respect sau poate s-a întâmplat 
întrucât stăteam pentru prima dată în această aşa-numită 
încăpere a regelui, fără alți turişti pe lângă mine: am fost învăluit 
de senzația că m-aş găsi într-o catedrală. Încăperea 
dreptunghiulară măsoară în direcţie nord-sud 5,22 m, de la est 
la vest, 10,47 m. Înălţimea este de 5,82 m. Nu înțeleg cum de 
se mai poate vorbi la astfel de dimensiuni despre o “încăpere”! 
Pereţii acestei mici hale sunt alcătuiți din cinci grinzi enorme de 
granit suprapuse — nu puse vertical! — şi podeaua este placată 
cu granit. Pereţii se simțeau la pipăit ca marmura lucioasă. 
Tavanul din granit roşu de Assuan este făcut din nouă grinzi 
gigantice, îmbucate cu asemenea precizie, încât rosturile de 
îmbinare sunt în cel mai bun caz vizibile ca nişte fire subțiri, 
negre. Deasupra tavanului, inaccesibile observatorului, se mai 
află cinci “spaţii de descărcare” din monoliti gigantici, fiecare 
cântărind peste patruzeci de tone, ingrämäditi unul pe deasupra 
celuilalt. 

Ahmed a tuşit uşor şi ne-a arătat spre tavanul șlefuit, fără 
urmă de cusături: 

— Asta n-a mai reuşit-o nimeni după Kheops! 

Willi a luminat în sus, raza lanternei sale deplasându-se 
încet-încet pe fiecare centimetru al fenomenalului tavan şi 
inspectându-l. 

— Cum s-o fi ajuns oare la ideea de a denumi locurile goale 
de deasupra “spațiu de descărcare”? 

Ahmed zâmbi din nou: 

— Cum să le spui altfel? 

M-am băgat şovăitor în discuţie: 

— Structura de deasupra încăperii regelui îmi aminteşte 
spontan de un templu shinto, de o poartă spre o altă lume. Mi se 
pare şi că arheologii ar trebui să înceteze rapid să mai vorbească 
despre spaţii de descărcare. Mai întâi că aceste compartimente 
intermediare de sus nici nu se află în axa piramidei, deci nu 
sunt sub vârful piramidei; în al doilea rând, şi asta mi se pare 
mult mai semnificativ, teoria ar implica faptul că cei care au 
construit edificiul ar fi cunoscut exact greutatea imensă a 
piramidei. Cum se potriveşte asta cu epoca lui Kheops? Vă 
imaginati ce cunoştinţe matematice denotă? Noi, cei de azi, am 
putea obține asemenea calcule numai cu ajutorul computerelor. 
Oare încăperea regelui s-ar fi prăbuşit fără “spaţiile de 
descărcare” de peste ea? Greu de crezut. Spaţiul de deasupra 
tavanului ar fi putut fi pur şi simplu acoperit cu grinzi de granit, a 
căror greutate nu s-ar fi sprijinit pe tavanul încăperii regelui. Şi 
apoi: unde se află oare celelalte “spaţii de descărcare” ale 
piramidei? 

Ahmed străbătu fără zgomot cei câțiva metri până la 
sarcofagul de granit care se găseşte azi la peretele vestic al 
micii încăperi. Se bănuieşte că initial ar fi fost aşezat în mijlocul 
ei. Sarcofagul măsoară (după prof. Goyon) 2,28 x 0,98 x 1,04 
m. 

— Multe lucruri de aici sunt subiect de discuţie, spuse 
Ahmed. Se pare că sarcofagul a fost găsit gol şi fără capac... La 
ce serveşte un sarcofag gol? În plus, dimensiunile lui sunt mai 
mari decât cele ale coridorului care urcă spre marea galerie. 
Cum a ajuns în acest loc sarcofagul făcut dintr-o singură bucată 
de piatră? 

Willi veni cu o sugestie: 

— S-o fi ridicat piramida în jurul lui; coridoarele din piramida 
lui Khefren sau a lui Mykerios sunt şi ele mai înguste decât 
sarcofagele lor. 

Ahmed rămase puţin pe gânduri: 

— Aşa o fi, de neînțeles e numai de ce-i marea galerie 
mult mai mare decât coridorul care urcă spre ea. Sarcofagul ar 
fi putut fi uşor transportat pe verticală în marea galerie, dar nu 
încape în nici un fel în coridor. Vreau să zic că s-a risipit în mod 
inutil spațiu făcându-se marea galerie înaltă de 8,50 m. Ar fi fost 
suficientă jumătate din înălțime pentru transportul sarcofagului. 

Şi dacă piramida ar fi fost ridicată în jurul saracofagului, aşa 
cum presupui, ce rost ar mai fi avut marea galerie? 

Logica îţi joacă aici feste. Unii experţi sunt de părere că 
marea galerie ar fi fost gândită ca o încăpere lunguiatä 
ascendentă, în care odinioară ar fi păşit solemn o procesiune de 
preoți, pentru a aduce un ultim omagiu faraonului decedat. 
Solemnitate şi moarte - se potrivesc una cu alta. Aceeaşi 
procesiune de preoți trebuia însă mai întâi să se aplece şi să se 
târască, fără pic de solemnitate, prin coridorul înclinat, pentru a 
ajunge la marea galerie. Asta nu se mai potriveşte. 

— Cine construieşte cu ingeniozitatea matematică a 
arhitecţilor preoţi nu face nimic inutil, spuse Willi. De ce să fi 
construit pseudocoridoare şi compartimente goale? Acest nonsens 
ar fi costat ani de muncă, timp pe care, la ritmul în care se muncea, 
nu-l aveau de pierdut. 

Ahmed râse în sfârşit din nou: 

— Uitaţi jefuitorii de morminte! Ästia trebuiau indusi în Broare. 

Willi privea ba la Ahmed, ba la mine. 

- Jefuitori de morminte? strigă pe deasupra sarcofagului, 
care stătea între ei ca o cadă de piatră. Sfinte Horus, vorbim 
despre timpurile lui Kheops, cu două mii cinci sute de ani înainte 
de Cristos! Toată treaba cu construcţia de piramide a început 
abia cu piramida în trepte de la Sakkara. Adică optzeci de anişori 
înainte de Kheops! De unde atâţia jefuitori de morminte? 
Piramidele erau de nepătruns, ca seifurile de oțel. 

De fapt avea dreptate, m-am gândit, şi cred că Ahmed 
simţea la fel, pentru că l-am văzut scărpinându-se pentru prima 
dată încurcat. Pe de altă parte, blocurile-capcană de granit baränd 
trecerea rămâneau un fapt indubitabil. Coridorul care urca şi 
încăperea regelui fuseseră sigilate de aceste masive 
blocuri-capcană. Îţi vine să te sui pe pereţi! La ce bun elaboratul 
sistem de siguranţă, la ce bun edificiul blocat, o dată ce în piramida 
Kheops n-a fost înmormântat nici un faraon? La ce foloseau 
capcanele şi coridoarele înfundate într-o vreme în care nu se 
atinsese încă nici un jefuitor de morminte de vreo piramidă? 

Două elemente contradictorii: 
vanitate si anonimitate 


Constructorii piramidelor trebuie să fi cunoscut foarte precis 
natura umană, trebuie să fi ştiut că curiozitatea științifică a 
generaţiilor viitoare nu va avea linişte. Setea de cunoaştere este 
parte componentă a inteligenţei omului. Constructorii piramidelor 
trebuie să se fi gândit că, odată şi odată, într-un viitor îndepărtat, 
oamenii vor deschide, chiar şi cu forța, piramidele. Abia atunci să 
găsească ei neatins ceea ce au lăsat cei din vechime în urma lor. 
Din ce este însă alcătuită această moştenire? Dintr-un sarcofag 
gol? 

Hala noastră solemnă s-a umplut deodată cu tumult de voci, 
exclamatii uimite, râsete. Primul val de turişti al zilei se rostogolea 
în marea galerie. Ne-am strecurat pe lângă tot felul de chipuri 
transpirate ce stăteau în expectativă şi am ieşit în lumina puternică 
a dimineții; soarele ardea, ceața cea deasă fusese anihilată până 
la ultima moleculă. Un negutätor de papirus se năpusti asupra 
noastră cu “Welcome to Egypt!” În timp ce răsfoiam superb 
colorata ofertă de motive egiptene clasice şi ochii mei zăboveau 
mai curând absenţi pe cartuşele cu semne aurii din fața mea, un 
gând m-a fulgerat. Hieroglife! În nici o hală, în nici o încăpere, nici 
în marea galerie, nici în vreun coridor nu existau inscripții. Cum 
poate un faraon să ridice cel mai monumental edificiu din lume, 
fără să-şi preamărească faptele? Fără să-şi imortalizeze numele 
fie şi doar printr-o hieroglifä minusculä? Totala lipsă de inscripții 
este pur şi simplu perversă, anonimitatea construcţiei nu se 
potriveşte cu caracterul inspiratorului construcţiei. 

Pliniu scrisese: “... aşa că, pe bună dreptate, creatorii 
acestui produs al vanitätii au căzut pradă uitării.” Vanitatea şi 
anonimitatea nu sunt compatibile. Dacă faraonul Kheops a fost 
vanitos, ba chiar un tiran şi un asupritor, care — după Herodot — 
punea sute de mii de sclavi să se spetească muncind la marea 
* piramidă, atunci toți pereții ar fi trebuit să proslăvească faptele lui 
vitejeşti. S-a obiectat că tocmai cei asupriti ar fi făcut să dispară 
hieroglifele conţinând laude la adresa dictatorului lor. Dar cum? 
Dar când? Piramida era complet sigilată. Nici un om, oricât de 
înverşunat, n-ar fi putut intra acolo, pentru a-şi revărsa furia asupra 
inscripțiilor faraonului. În plus, părerea modernă a experţilor este ` 

că nu fuseseră folosiți sclavi. Egiptologul Karlheinz Schüssler 
afirmă următoarele": 

"Astăzi se ştie cu certitudine: nu exista pe-atunci sclavie în 
vechiul imperiu.” 

Fără sclavi, cu o participare voluntară, devotată la marea 
operă, există şi mai puţine motive pentru lipsa oricărei comunicări 
scrise. În condițiile unei munci libere, măreţia constructorului ar fi 
fost cu atât mai mult ridicată în slăvi. 

— Ştiţi de fapt cum se face papirusul? îmi întrerupse Ahmed 
reflectiile. 

Printre negustori şi ciorchini de turişti reusisem să ne 
furişăm înapoi până la taxi. 

— Papirusul nu se face, el creşte la malurile Nilului, îl persiflă 
Willi de pe bancheta din spate şi privi cu compătimire peste umerii 
lui Ahmed. 

— Şi cum se transformă planta într-o coală de desen flexibilă 
care seamănă cu pergamentul? 


Papirus, de când curge Nilul 


Willi dădu din umeri, Ahmed acceleră, şerpuind agil prin 
furnicarul de oameni, cămile şi maşini, ca să iasă pe şoseaua 
care ducea la Sakkara. Ne-am oprit scurt la o tesätorie de covoare. 
Băieți şi fete, ultimele în halate de un roşu tipätor, stăteau în fața 
unui perete şi dirijau cu mänute delicate de copil suveicile prin 
încâlcitura de fire. Băieți cu păr negru ca pana corbului, cămăși 
gri cu alb şi picioare goale mânuiau cu mişcări sigure războaiele 
de lemn care scärtäiau. Copiii erau mulțumiți, râdeau şi cântau şi 
ne multumeau fără stäruintä supărătoare pentru bacşiş. Ahmed 
ne-a explicat că ei proiectau singuri motivele de pe covoare, iar 
compoziția coloristică o stabileau tot ei. Doi kilometri mai departe 
— una din numeroasele “Papyrus Factories” din valea Nilului. 
Prelucrarea plantei care atinge până la patru metri înălțime şi are 
un bogat conținut de apă nu s-a modificat de milenii. 

Tulpina se taie în bucăţi lungi de vreo douăzeci de centimetri, 
iar coaja verde este îndepărtată cu ajutorul unui cuţit. Pe vremuri 
se fabricau cordoane şi sandale din această coajă elastică, azi e 
folosită ca material combustibil. Măduva albă dinăuntrul tulpinii se 

taie cu un cuţit în fâşii subțiri şi se lasă şase zile în apă. Asta duce 
la o saturație cu apă şi la o colorare a fâşiilor în maroniu. Apoi, 
lamelele sunt strivite şi presate cu o presă sau un sucitor de piuă şi 
puse încrucişat, câte o fâşie orizontal şi una vertical, pe o cârpă de 
bumbac. O a doua cârpă este aşezată deasupra şi se mai presează 
o dată. Aceste cârpe sunt schimbate des, până ce modelul de tablă 
de şah din fâşii de papirus rămâne uscat. Întrucât măduva 
papirusului conţine gelatină, fâşiile uscate se lipesc între ele. După 
aproximativ şase zile este gata o coală elastică şi rezistentă de 
papirus. Poate fi pictată fără probleme în toate culorile. 

De milenii încredințează egiptenii mesaje papirusului. De 
ce nu s-a transmis însă nici un cuvânt despre construcţia 
piramidelor? De ce nu este menţionat pe nicăieri creatorul celui 
mai impunător dintre toate edificiile? Putem să sucim problema 
pe toate feţele, logica materiei noastre cenușie clachează. Se 
obiectează uneori că faraonul Kheops ar fi înmormântat în altă 
parte, nu în propria lui piramidă. De ce să-şi fi ales alt loc? Lăcaşul 
“lui” funerar doar era cel mai sigur de pe lume. În ce moment să 
fi luat hotărârea să nu se lase înmormântat în piramida sa? Pur şi | 
simplu este de neimaginat ca o astfel de decizie să fi fost luată 
deja într-un stadiu timpuriu al procesului de construire a piramidei. 
Arhitectii şi preoții i-ar fi foarte mulțumit faraonului pentru asta! 
Deci toată munca aceea gigantică... doar o maculaturä? Imposibil! 
Cu construcția lui, Kheops a pus o piatră de hotar indestructibilă 
în peisajul egiptean. E de neconceput că ar fi ratat ocazia unică 
de a face să strălucească în veci propria lui aureolă. 

Aceste fapte lasă loc în fond doar la trei variante: 

a) Cavoul lui Kheops a fost prădat de mult. 

b) Cavoul nu a fost descoperit până în ziua de azi. 

c) Decizia de a nu fi înmormântat în piramidă nu i-a aparţinut 
lui Kheops. 

Voi reveni la punctele a şi b; cel de-al treilea argument 
contrazice realitatea de monolit. În definitiv, piramida Kheops a 
fost blocată, când a ajuns în stadiul definitiv, cu monoliti imensi şi 
blocuri-capcană. Construcţia a fost predată destinaţiei sale în stare 
finisată. În cazul în care piramida nu ar fi fost terminată la moartea 
lui Kheops, iar urmaşii l-ar fi blestemat pe faraonul tiranic într-aşa 
un hal, încât n-ar fi vrut să-i vadă mumia în piramidă, de ce i-ar 
mai fi încheiat construcția? Nu s-ar mai fi mişcat un deget pentru 

faraonul urât de toţi. Succesorii lui Kheops aveau propriile lor 
planuri de construcţie. 

Fie se află Kheops în piramida lui, fie piramida nu-i aparţine 
lui Kheops. 


Pereti de piramide plini cu texte 


La numai două sute de ani după Kheops a domnit în Egipt 
ultimul faraon din Dinastia V, Unas (2356-2323 1.C.). Piramida lui 
din Sakkara, cu cei patruzeci şi şapte de metri lungime a unei 
laturi şi, initial, patruzeci şi trei de metri înălțime, se înfăţişează 
mai curând plăpândă, şi totuşi le-a rezervat săpătorilor o senzaţie. 

R Pereţii din camera mortuară, din spațiul de la intrare şi din 
cel care duce spre încăperea centrală sunt presärati cu texte 
hieroglifice. Benzile scrise se desfăşoară în coloane înşirate strâns 
unele lângă altele, de la dreapta la stânga şi de sus în jos. Sunt 
cele mai vechi inscripții de piramide — dar nu singurele. 

Şi urmaşii lui Unas, Teti, Pepi |, Menenre şi Pepi Il, toți 
aparținând Dinastiei VI (2323-2150 |.C.), şi-au decorat pereţii 
interiori ai piramidelor lor cu texte. În 1965 au fost găsite în piramida 
Teti şapte sute de fragmente de inscripții, doi ani mai târziu au 
intrat arheologi francezi în piramida Pepi, descoperind şi aici 
ganguri şi pereți acoperiţi cu hieroglife. 

În februarie 1971, egiptologul Jean-Philippe Lauer şi echipa 
lui au scos la iveală piramida fiului lui Pepi, Menenre. Luminile 
lanternelor au lunecat peste blocuri gigantice din piatră de var, 
trecând uşor peste chipurile în relief ale unei procesiuni conduse 
de un geniu înaripat. Mândra făptură divină ţine într-o mână un 
sceptru reprezentându-l pe Seth, zeul animalelor, iar în cealaltă 
hieroglifa ankh, general cunoscută ca “simbolul vieţii” sau “cheia 
vieții”. 

Într-un tunel inferior, săpătorii au escaladat un bloc-capcană 
lăsat în jos de jefuitori de morminte şi au ajuns în cele din urmă în 
două încăperi, separate de nişte monoliti imenşi, cântărind cel 
puţin treizeci de tone fiecare. Aceşti monoliti sunt ränduiti în forma 
unui V uriaş, se îndreaptă deci în partea de jos unul spre altul şi 
se îndepărtează înspre tavan ca semnul victoriei. Monolitii sunt 
decoraţi cu stele albe sclipitoare care, datorită formei în V, pur şi 

simplu par să atärne în spațiu. Unii pereţi sunt acoperiți cu texte 
şi alţii cu imagini ale unor ritualuri misterioase. Pe alocuri sunt 
înfăţişate animale împărțite în două jumătăţi printr-o linie pictată. 
Arheologi sunt de părere că astfel creaturile sălbatice erau 
“zădărnicite” în mod simbolic, “spre a fi făcute inofensive” . 
Domnitorul decedat nu trebuia să fie inoportunat sau chiar atacat 
de animale în călătoriile sale prin tărâmul zeilor. Argumentul este 
slab. Dacă egiptenii manifestau teamă în fața magiei animalului, 
atunci de ce pictau animale? 

Suntem prizonierii unui mod de gândire ieşit din vechea 
şcoală a egiptologiei. Această gândire anticipativă poate fi 
edificatoare şi corectă în multe domenii, dar nu este în spiritul 
timpului. Explicarea reprezentărilor imagistice, ca şi a hieroglifelor, 
a fost şi rămâne o chestiune de interpretare. Poate că linia cafe 
despärtea animalele în două nici nu viza vreo “zădărnicire magică” 
a lor, poate că voia să exprime că animalul este o făptură mixtă. 
Jumătate pământeană, jumătate divină. 

Cine spera să găsească în aceste texte de piramidă indicații 
de construcție, ba chiar legate de marele Kheops, a fost 
deziluzionat. Sunt mărturii poetice din mitologie, religie şi magie, 
în care cosmosul joacă de fiecare dată un rol mare. Incontestabil 
este între timp că aceste texte, deşi au apărut abia la sfârşitul 
Dinastiei V şi în vremea celei de a VI-a, conțin crezuri religioase 
fundamentale care datează dintr-un trecut mult mai îndepărtat. 
Greu de crezut că sensul textelor piramidelor ar putea să rezide 
numai în indicaţii fictive, inventate, în legătură cu continuarea vieții 
în lumea de dincolo. Noi desemnäm conţinutul lor, cu proslăvirile 
şi linguşirile lui, drept “magic” şi “ritual”, drept visurile şi dorințele 
religioase ale faraonului. Astfel, în cele mai vechi texte ale 
piramidelor se imortalizeazä dorința faraonului de a se întâlni în 
viitoarele lui călătorii cu zeul soarelui, Re-Atum, pe firmament. 
Asta ar trebui luat în sens spiritual, sunt de părere savanții. Chiar 
ar trebui? Doar faraonul şi preoții săi aveau idei clare despre 
călătoriile lor în ceruri, chiar dacă acestea ne pot părea nouă 
copilăreşti. Nu se călătorea “cu spiritul”, ci cu nava. 

Tehnologii spatiale și jucârii de copii 


De ce se joacă micuţii noştri cu trenuri de jucărie? Pentru 
că cei mari călătoresc cu trenuri adevărate. De ce merge un 
mormoloc cu masinuta lui de copil, vopsită în culori stridente, 
prin jurul casei, imitând cu gurița zgomotele motorului şi claxonul? 
Pentru că idolii lui conduc maşini elegante, care fac tu-tuu. De ce 
aleargă pustii ca o vijelie prin camere, cu căşti de protecție pe 
cap şi căşti de ascultare în urechi, mânuind arme cu laser şi 
jucându-se de-a “cuceritorii de pe planeta XY”? Pentru că văd pe 
micile şi marile ecrane adulţi făcând exact acelaşi lucru. În cartea 
mea, Habe ich mich geirrt (M-am înşelat?) am înşirat o serie de 
culte cargo, pentru a demonstra pe bază de exemple că nu numai 
oamenii din preistorie, ci şi triburile de indigeni din ziua de azi 
imită tehnologii care le depăşesc orizontul spiritual. 

- Bästinasii de pe insula Wewak, de exemplu, au construit 
un aeroport al spiritelor, cu modele de avioane din lemn şi paie, 
în speranţa de a atrage astfel avioane veritabile. 

= Când au văzut locuitorii din podişul Noii Guinee în anii 
'30 pentru prima dată albi, s-au gândit că trebuia să fie vorba 
despre zei. Ceea ce i-a indus în eroare au fost, în primul rând, 
pantalonii şi rucsacurile purtate de albi. “Am crezut că în rucsacuri 
îşi duceau femeile”, a declarat, douăzeci de ani mai târziu, un 
martor ocular, şi apoi: “Ne-am întrebat unde-şi slobozeau ființele 
acelea străine excrementele. Doar nu trecea nimic prin pantaloni.” 

= În valea Markham (podişul de est al Noii Guinee) au luat 
naştere “staţii radio” făcute din bambus si “izolatori” rulati din 
frunze. Nişte trunchiuri de copac înalte cât casa urmau să 
reprezinte “antenele”, colibele din junglă erau legate între ele prin 
“conducte” din fibre răsucite de plante. De ce toate aceste imitații? 
Întrucât diferite iscoade ale băştinaşilor urmăriseră activitatea şi 
felul de viaţă al albilor pe coastă. 

= Când, în septembrie 1871, rusul Maklay a acostat cu 
vasul său Vitiaz în Bongu, pe coasta Noii Guinee, a fost urmărit 
cu scepticism de către populaţia indigenă. Într-o noapte, băștinașii 
l-au văzut pe căpitanul Maklay umblând de colo-colo cu o lanternă, 
şi din clipa aceea au fost convinşi că venise de pe lună. Maklay a 
avut dificultăți să le explice că venea din Rusia şi nu de pe Lună, 
căci asta nu avea nici o semnificație pentru ei. Rusul era pentru 


124 OCHII SFINXULUI 


ei o făptură deosebită, nu numai fiindcă avea pielea albă, ci, mai 
cu seamă, fiindcă apăruse atât de brusc şi cu o navă atât de 
mare. Fără a sta mult pe gânduri, indigenii l-au declarat pe el zeu, 
cu numele de Tamo Anut, iar vaporul său a fost considerat vehicul 
divin. Când o statuetă de lemn, rămasă de pe urma unui naufragiu, 
a fost adusă într-o bună zi de valuri la mal, ea a fost ridicată la 
rang de simbol venerabil al noului lor zeu Tamo Anut. 

S-au scris lucrări etnologice despre exemple similare(22, 23). 
Ele toate stau mărturie pentru comportamentul oamenilor în fața 
unei tehnici care le depăşeşte puterea de înțelegere. Nu contează 
dacă imitatorii sunt copii sau adulți, căci şi cei mari se comportă ca 
nişte copii atunci când nu pricep o tehnologie străină lor. 


Ce-i de fapt nou sub soare? 


Omul a fost de la începutul începutului un imitator şi aşa a 
rămas până-n ziua de azi. Cu toţii avem idolii noştri, pe care îi 
imităm într-ascuns, cu toții am dori să intrăm uneori în pielea altuia, 
schimbând meseria cu el, am dori să fim măcar o dată altceva sau 
altcineva. Stăm la volan şi ne şi vedem piloți, deşi ştim că maşina 
noastră nu se ridică de la sol. Alunecăm pe pista de schi cu picioarele 
stângaci desfăcute în plug şi ne şi visăm schiind asemenea 
campionilor. Până şi originalele care au stat la baza obiectelor şi 

. veşmintelor noastre religioase şi culturale le-am luat din vechime. 
Strämosii noştri au copiat după un material şi mai vechi. După care 
model primordial a fost imitată coroana, după care sceptrul, cârja 
episcopală? Ce s-a copiat când s-a stabilit că anumite ceremonii 
n-au voie să fie săvârşite decât în hainele prescrise de protocol? 
Ce imităm atunci când este purtat “cerul” pe străzi într-o procesiune 
de ziua Trupului Domnului? De ce este închis la altar sfântul 
sacrament? De unde provine modelul îngerilor cu aripi şi al 
nimburilor strălucitoare? Dar cel real al chivotului legii, al altarului 
principal şi al tronului ceresc? De unde am scos noi, pământenii, 
reprezentări atât de confuze, ca aceea a unei “Înălțări a Domnului”, 
a unui “păcat originar”, a unei “mântuiri"? 

Timpul prezent şi cunoştinţele istorice ne dau şansa să 
aruncăm o privire asupra psihicului unui faraon. El sau urmaşii lui 
observaseră zei reali — extratereştri — care călătoreau cu nave pe 

bolta cerească. Asta da noutăţi! Astfel de evenimente trebuiau să fi 
circulat la ei, ca să zic aşa, ca titlurile de pe primele pagini ale 
ziarelor. La început, o serie de oameni aleşi avuseseră chiar voie 
să îi servească pe zei. Spälati ca lumea... se înţelege, invesmäntati 
în straie speciale... se înțelege, separați de “cei divini” prin 
anticamere şi bariere... se înțelege. Extraterestrii evitau orice pericol 
de contaminare. Cultul a luat naştere din observaţii, întinderi de 
mână, purificări, dar a izvorât şi dintr-o lipsă de înțelegere, din darul 
lor natural de imitație şi din obiectele miraculoase, nicicând înțelese, 
ale zeilor. Dacă se transmisese că zeii călătoriseră în nave pe 
firmament, atunci şi faraonul trebuia să aibă o navă specială. Nu 
este relevant dacă era conştient că nu putea zbura cu ea sau credea 
doar că va putea decola după moarte. Ceea ce contează este 
motivul inițial. 

Navele solare ale faraonilor nu au provenit dintr-o idee 
filozofică, din observaţia mişcărilor ondulatoare ale constelatiei 
centrale, ci ei au imitat ceea ce li se spusese că ar fi redat realități 
de odinioară. Oamenii navigau pe Nil, la fel ca zeii pe cer. Oamenii 
trebuiau să creadă că faraonul lor, cu superba sa navă, era în drum 
spre zei, că era un fel de vechi coleg şi un partener cu drepturi 
egale al făpturilor cereşti. Un faraon-zeu şi preoții lui n-ar fi putut 
admite niciodată, chiar dacă o ştiau, că domnia se încheie o dată 
cu moartea. Zeii nu mor niciodată. ` 

Aşa că nu ne miră dacă lângă şi sub piramide apar nave 
solare artistic confecționate şi bogat decorate. Una dintre aceste 
nave se află de ani întregi într-o clădire oribilă în apropierea piramidei 
Kheops, iar de curând a fost localizată în terenul stâncos o altă 
navă regală cu ajutorul undelor electromagnetice. Aceste nave 
populează reliefurile templelor de la Assuan până în delta Nilului, 
ele apar ca modele în muzee, şi faraonul Unas — acela cu cele mai 
vechi texte de piramidă — avea propria lui navă solară. 

Specialiştii nu ştiu nimic sigur nici despre scopul acestor 
bărci, deşi în literatura de popularizare se fac că ştiu. În general, 
se presupune că faraonul ar fi avut o navă pentru zi şi una pentru 
noapte, deoarece egiptenii bănuiau că soarele s-ar fi dus noaptea 
în tărâmul de jos, aşa că era necesară o navă pentru zi şi alta 
pentru noapte. Însă nava solară este văzută şi ca “barcă cu 
ofrande”, “vapor de pelerinaj”, “corabie a sufletelor”, "vehicul 
funerar” sau, pur şi simplu, ca “bac regal de inspecţie”. Textele 

piramidelor, cel puţin, din care a fost tesutä Cartea egipteană a 
morților, lasă loc pentru mai multe interpretări. Un exemplu, printre 
atâtea altele, ar fi “Cântecul către Domnul Suprem” , în care poetul 
(sau preotul?) invocă o zeiță cu numele de "Ochiul lui Horus”. 
Zeița este rugată să pregătească apă, plante şi mâncăruri pentru 
faraon şi să deschidă porţile cerului, pentru ca faraonul să se 
poată deplasa nestingherit. Hrană materială pentru ka-ul şi ba-ul 
slobozite? 

Textele nr. 273 şi 274 de pe piramida Unas din Sakkara 
preamăresc faptele eroice pe care le va săvârşi în spaţiul cosmic 
cel räposat: 


Unas este al puterilor domn, 

mama sa numele nu i-l cunoaşte. 
Gloria lui în ceruri säläsluieste, 

forța lui este la orizont... 

Unas este taurul ceresc... 

pe Unas locuitorii cerului îl servesc... 


Şi mai ambigue devin textele care se află chiar în încăperea 
funerară a piramidei Unas. Acolo se afirmă că faraonul este 
“aidoma unui nor” în drum spre cer, că el se aşază pe un jilt pregătit 
în nava zeului soarelui. Unas este numit “conducătorul navei 
solare”, care, în hăul negru al spaţiului cosmic, cere ajutor, căci 
“mare-i singurătatea pe drumul făr' de sfârşit către astre”. Cât 
este de adevărat! 

O navă se asociază cu “călătorii”. Cel puţin faraonii Dinastiei 
| se vedeau ca "fii de zei” (la fel ca împărații japonezi, persani şi 
etiopieni până de curând). În calitatea sa de “fiu de zeu” era de la 
sine înțeles ca faraonul să-şi caute după moarte “tatăl”, care se 
ocupa de problemele din ceruri în timpul domniei pământeşti a 
vlăstarului său. Şi, aşa cum pe pământ primul print ia în stăpânire 
moştenirea tatălui regesc, trebuia să se întâmple şi în tărâmurile 
de dincolo. Faraonul decedat este, aşadar, proslăvit pe textele 
piramidelor drept noul stăpân printre stele, drept puternicul 
executor şi judecător, la care spiritele şi bătrânii zei trebuie să ia 
seama. 

Toate acestea sunt corecte şi rareori contestate de experți, 
numai că egiptologii nu pot să recunoască în navele cereşti nimic 
real, nimic practic. Să ne amintim de cultele cargo. Tehnica este 

imitată prin tot felul de obiecte simbolice. Doar cu ka şi cu ba nu 
se incumetă nici un faraon să se infätiseze în fața tronului tatălui 
ceresc. Faronul ar trebui să-şi aducă cu el bogăţiile ca ofrande şi 
mită, pentru cazurile grele. Valori reale într-un mijloc de transport 
real. Copilul şeicului petrolului din ziua de azi goneste prin palat 
cu Rolls Royce-ul său de jucărie care merge cu baterie; fiul zeilor 
cereşti — cu o navă solară ornamentată cu aur. 


Astronauti în vechiul Egipt? 


În aceeaşi direcţie de interpretare ne trimite şi un ornament 
cu totul deosebit care apare pe toate templele şi monumentele 
egiptene vechi: discul solar înaripat. Un disc de aur sau un glob 
cu aripi colorate, larg desfăcute simbolizează, începând cu 
Dinastia V, şoimul care stăpâneşte peste ceruri şi soarele. Însă 
ideea pentru acest motiv cu care sunt decorate multe tavane 
ale templelor şi nenumărate intrări în temple provine din timpuri 
preistorice, căci încă în Dinastia | o imagine ne arată nava solară 
pe o pereche de aripi. Abia când reprezentarea inițială a navei 
solare care alunecă pe nişte aripi nu a mai fost înțeleasă, perechii 
de aripi i s-a adăugat un disc de aur. Imaginea care apare cuo 
precizie geometrică peste intrările sălilor şi ale încăperilor este 
adesea însoţită de inscripţii care o identifică drept “hut” sau “api”. 
Rădăcina lui “hut” are sensul exact de “a desface”, “a întinde”, 
în timp ce cea a lui “api” înseamnă pur şi simplu “a zbura”. 

Discul solar înaripat este pus în legătură cu zeul Horus, 
care-şi avea sediul de bază în templul uriaş de la Edfu, la vest 
de Nil, între Assuan şi Luxor. Aria de azi a templului, care este 
încă foarte întinsă, are de fapt foarte puţine în comun cu vechiul 
templu al lui Horus. După cum stau mărturie diferite inscripții şi 
săpături arheologice, el a luat ființă pe ruinele unui locaş sfânt, 
închinat lui Horus, din vechiul imperiu. Tot din surse antice se 
trage şi legenda despre discul solar înaripat, aflat pe un perete 
al tempului de la Edfu. Ea relatează cum zeul Ra a aterizat cu 
suita sa “la vest de această regiune, la est de canalul Pechennu”. 
Reprezentantul lui pământesc, faraonul, era în mod evident la 
ananghie, căci j-a cerut zburătorului divin să-l ajute împotriva 
duşmanilor săi . 

“Astfel gräi Majestatea Sfäntä, Ra-Harmachis, cätre 
persoana ta sfântă, Hor-Hut: o, tu, copil al soarelui, tu sublimule, 
cel zămislit de mine, doboară tu duşmanul care se află în fața ta, 
în cel mai scurt timp. La care, Hor-Hut se ridică în zbor către 
soare sub forma unui mare disc solar cu aripi pe el... Când zări 
duşmanii în înaltul cerurilor... se näpusti din față atât de nävalnic 
asupra lor, încât aceştia nici nu mai văzură cu ochii lor, nici nu 
mai auziră cu urechile lor. În scurt timp nu mai rămase nici o 
cäpätänä vie. Hor-Hut, strălucind într-o bogăţie de culori, se 
întoarse sub înfăţişarea sa de disc solar mare şi înaripat în nava 
lui Ra-Harmachis.” 


Logica ilogicâ 


Toate acestea trebuie văzute simbolic, aşa se spune. 
Rămân iarăși şi iarăşi uimit câte lucruri “trebuie” să “trebuiască” 
să fie făcute. În fond, hieroglifele lasă cale liberă către o scară 
largă de interpretări. William Warburton (1698-1779), episcop de 
Gloucester în Anglia, care a studiat intens simbolurile scrierii 
egiptene şi textele antice, a recunoscut cu mult înainte de 
Jean-Frangois Champollion, traducătorul hieroglifelor, că vechii 
egipteni foloseau două tipuri de scriere ':*... una, pentru a furniza 
informaţia pe care voiau s-o furnizeze, cealaltă, pentru a ascunde 
ceea ce voiau să ascundă” 

Aşa este. Astăzi, textele hieroglifice sunt servite sub forma 
unui piure unitar, deşi ar fi posibilă o gamă de interpretări în toate 
culorile curcubeului. Recent au ieşit la iveală chiar hieroglife antice 
care nu se pot traduce, în ciuda muncii de descifrare întreprinse 
de Champollion. Mi-e greu să-mi închipui “legenda despre discul 
solar înaripat” numai abstract, în ceața zborului fără vizibilitate al 
religiei. După ce zeul zburător Ra a ajutat faraonul împotriva 
duşmanilor, a constatat lapidar: “Aici este plăcut să trăieşti.” În 
continuare, peisajelor înconjurătoare li se dă nume, şi “zeii cerului”, 
precum şi “zei pământului” sunt preasläviti. Ar trebui să fim lăsaţi 
să citim mai multe texte originale şi să ni se explice mai puţin 
semnificația lor: 

“Hor-Hutzbură spre soare ca disc mare, înaripat. De aceea 
este numit de-atunci stâpânul cerurilor...” 

După cum indică inscripția de la Edfu, ajutorul divin a fost 
motivul propriu-zis al veneratiei şi al răspândirii discului solar 
înaripat, şi nu — cum se încearcă să ni se inoculeze — soarele 
într-o imaginară lume de sub pământ şi de deasupra lui. Textul 
Edfu este clar: 

“Harmachis plecă în nava sa şi ateriză lângă oraşul Tronul 
lui Horus. Grăi Thot: <<Trimitätorul de raze, zămislit de Ra, a 
învins duşmanii în înfăţişarea sa. Din ziua aceea este numit 
trimitätorul de raze, care este zămislit de muntele de lumină.>> 
Grăi Harmachis către Thot: <<Du acest disc solar la toate 
lăcaşurile zeilor din Egiptul de jos, la toate läcasurile zeilor din 
Egiptul de sus şi la toate läcasurile zeilor...>>" 

Mentionat fie colateral că expresia “trimițător de raze”, 
întrebuințată aici, nu-mi aparţine, ci provine de la prof. dr. Heinrich 
Brugsch, care a tradus textul Edfu anno 1870 (!). Ce s-a întâmplat 
în egiptologia modernă cu “discul solar înaripat"? A fost 
preschimbat în tam-tam ceremonial. Uitat este sensul originar, 
care nu reprezenta un disc solar înaripat, ci o navă solară cu 
aripi. Incapabilă să recunoască realitatea de odinioară, puterea 
de imaginaţie academică transformă realităţile în mituri. Lumea 
este iarăşi în ordine. Dar care? 

Un egiptolog simpatic a fost de părere că ideea că un zeu 
oarecare ar fi intervenit în mod real în luptele oamenilor este 
insuportabilă. La fel de insuportabilă precum ideea mea că 
extratereştrii s-ar fi amestecat în treburile pământeşti. Logica 
omenească face salturi ciudate. În Vechiul Testament, de pildă, 
Dumnezeu, care pogoară cu fum, foc, cutremur şi zgomot, 
intervine adesea în bătălii în favoarea poporului ales. În mod real, 
se înțelege. Acolo se potriveşte logica. Dar care? 


Fiat lux! 


Chiar dacă textele piramidelor pot arunca ceva lumină 
asupra modului liniar şi simplu de reprezentare al vechilor 
egipteni, ele tot nu izbutesc de fapt să ne aprindă o luminitä. 
Cum şi-au iluminat egiptenii în fond încăperile din interiorul 
piramidelor lor? Pereţii plini de hieroglife şi imagini artistice doar 
nu au putut fi făcuți în întuneric. Monolitii decorați au fost 

prelucrati afară, înainte de a-şi ocupa locul definitiv în tenebre? 
Posibil. În vederea transportului, constructorii trebuie să-şi fi 
împachetat în vată pereţii şi plăcile ornamentate, căci nu-şi 
puteau permite să le ciocnească. Este posibil şi ca munca să se 
fi desfăşurat în timp ce piramida era încă deschisă, neacoperită, 
ca încăperile să fi fost sigilate abia după ce cioplitorii în piatră 
îşi încheiaseră cizelările fine. În cazul piramidelor de pe sol 
problema iluminatului este rezolvabilă, în cel al tunelelor 
subterane însă, nu. Multe piramide sunt plasate peste caverne 
scormonite, iar mormintele din Valea regilor de lângă Luxor sun. 
şi ele puțuri întortocheate în care nu pătrundea nici o rază de | 
soare. Cum au fost deci iluminaţi pereții şi tavanele în tunelele ` 
funerare care abundă de ornamente în culori? A stat lângă fiecare 
artist un purtător de torte? Au lucrat meşterii la lumina opaitului 
cu ulei şi a cazanului cu ceară? A fost captată lumina soarelui 
cu ajutorul unui sistem de oglinzi în ungherul întunecat? 

Aceleaşi întrebări şi le-au pus Peter Krassa şi Reinhard 
Habeck în cartea lor Licht für den Pharao (Lumină pentru faraon), 
care are la bază o excelentă muncă de cercetare(27, 28). O 
lucrare spirituală, scânteietoare, care ar trebui să-şi aibă locul, 
de fapt, în biblioteca fiecărui om interesat în Egipt. Krassa şi | 
Habeck ne amintesc de faptul că tortele, lămpile cu ulei şi ceara 
fumegă şi că, în consecință, pe pereți şi tavane ar trebui să fie 
detectabile urme de înnegrire cu fum. Ceea ce nu este cazul. 
Atunci să fi fost vorba de oglinzi? Oglinzile de fier de pe atunci 
nu erau cine ştie ce, la fiecare întortochere a drumului îşi 
pierdeau prin dispersare şi absorbţie o treime din lumină. După 
trei oglinzi biruia întunericul. i 

“Este mai bine să aprinzi o lumină mică, decât să te 
lamentezi de marele întuneric” (Confucius, 551-479 1.C.). 

Să ne-o imaginăm pe Cleopatra conducându-şi prietenul 
roman luliu Cezar prin gangurile întunecate ale piramidei. 
Deodată, în mâna ei se aprinde o lumină misterioasă, ce 
luminează pereții şi îl orbeşte pe perplexul imperator. 

— Ce lumină magică porţi tu acolo, iubito? o întreabă 
cezarul speriat. 

- Numim chestia asta lanternă, răspunde ea flatată. O 
intrebuintau şi strămoşii noştri cu milenii în urmă. Voi, romanii, 
oamenii progresului, nu cunoaşteţi această sursă de lumină? 

Krassa şi Habeck şi-au rezumat ideile electrizante pentru 
Ancient Skies, publicaţia oficială a lui Ancient Astronaut Society”. 
Vechii egipteni aveau lumina electrică! 

O nebunie? Afirmația se poate consolida bine. Istoria ne 
învaţă că efectul curentului electric a devenit cunoscut abia în 
anul 1820 datorită danezului H. C. Oersted. Michael Farady a 
continuat cercetările şi din 1871 avem becul electric al lui Thomas 
Edison. 


Thomas Edison n-a fost primul 


Această relatare istorică este falsă. În Muzeul naţional din 
Bagdad, Irak, se află un aparat, compus dintr-un vas de teracotă 
înalt de optsprezece centimetri, un cilindru de cupru ceva mai 
scurt şi o bară oxidată de fier pe care sunt lipite resturi de bitum şi 
plumb. Acest vas ciudat a fost găsit în 1936 de arheologul german 
Wilhelm König, în timpul unor săpături ale unei aşezări partice de 
lângă Bagdad. 

König a bănuit că în cazul straniei sale descoperirii ar fi 
putut fi vorba despre un fel de baterie generatoare de curent 
electric. Cercetările i-au confirmat presupunerile. Inäuntrul vasului 
fusese modelată tablă subțire de cupru, astfel încât să ia forma 
unui cilindru lung de vreo doisprezece centimetri, cu un diametru 
de doi centimetri şi jumătate; ea fusese apoi sudată cu un aliaj de 
cositor-plumb. Fundul cilindrului era un cäpäcel de cupru care se 
închidea etanş, izolat în interior cu bitum. În vârful vasului, cilindrul 
era, de asemenea, închis printr-un dop de bitum. Prin acest dop 
ajungea, izolată contra cuprului, o bară de fier lungă de unsprezece 
centimetri până adânc în interiorul cilindrului. Umplându-l cu un 
lichid acid sau legios, se obținea un element galvanic, de altfel in 
exact aceeaşi combinaţie pe care a folosit-o Galvani pentru bateria 
denumită după el. 

Americanul F. M. Gray, om de ştiinţă lucrând la laboratorul 
de înaltă tensiune ţinând de General Electric din Pittsfield (S.U.A.), 
a demonstrat încă în 1957 că pe-acolo curentul electric chiar 
curgea şi era întrebuințat. Imitänd exact aparatul şi folosind o 
soluție de sulfat de cupru, a reuşit să genereze curent electric. 
Cu aceasta se dovedise că în cazul descoperirii dintre ruinele de 

la Khujut Rabuah, ca şi în cazul altor descoperiri asemănătoare, 
făcute la Seleukia pe Tigru şi în învecinatul Ctesiphon, era vorba, 
într-adevăr, despre baterii electrice. Au fost utilizate ele şi de către 
egipteni? 

Nişte antice reliefuri pe perete, găsite într-o criptă subterană 
din Dendera, la şaptezeci de kilometri în nord de Luxor, confirmă 
presupunerile lui Krassa şi Habeck. Edificiul templului de la 
Dendera îi este dedicat cu precădere zeiței Hathor. În vremuri 
străvechi, era considerată zeița cerului şi mama lui Horus, zeului 
soarelui. Întrucât egiptenii vedeau în cerul înstelat imaginea unei 
vaci uriaşe, şi zeița Hathor a căpătat, pe lângă aspectul ei uman, 
şi unul de vacă. Ea este reprezentată ca om întotdeauna cu coarne 
de vită si un disc solar. Este zeița dansului, a muzicii, a iubirii, 
precum şi a ştiinţei şi astronomiei. 


Lumină pentru faraon 


După cum o dovedesc mastaba*, Dendera, templul zeiţei 
Hathor, era cunoscut încă în vechiul imperiu. Oraşul-templu şi-a 
pierdut pe parcursul istoriei egiptene din importanţă, până ce a 
fost restaurat şi reconstruit în vremea Ptolemeilor. Astăzi, 
complexul merită să fie vizitat. Colonadele, pereții şi tavanele ne 
permit să ne facem o idee precisă despre reprezentarea egipteană 
mai recentă a zeilor, care, bineînţeles, n-a luat naştere fără ajutorul 
modelelor vechi. Dendera este şi singurul loc din Egipt în care a 
fost găsit un zodiac complet, cu cele treizeci şi şase de decade 
ale anului egiptean. Superbul relief cu cele douăsprezece figuri 
principale ale sale, cu semne matematice şi astronomice, care 
poate fi admirat azi la Paris, la Luvru, a fost îndepărtat în secolul 
trecut prin explozie dintr-un tavan al templului de la Dendera şi 
vândut pe o sută cincizeci de mii de franci regelui Ludovic al 
XVIII-lea. Unii dintre astronomii care au cercetat zodiacul de la 
Dendera îl consideră ca datând din anul 700 I.C., alţii chiar de 
prin 3733 1.C. 


* Construcții funerare egiptene joase, dreptunghiulare, din cărămizi 
nearse, mai târziu din blocuri de piatră (n. t.). 

Unice sunt la Dendera şi încăperile subterane cu reliefurile 
lor misterioase pe pereţi, amintindu-ne de vremuri de mult uitate. 
Una dintre aceste încăperi măsoară 4,60 pe 1,12 m şi se poate 
ajunge la ea doar printr-o deschizătură îngustă, asemănătoare 
unei cuşti de câine. Ea este joasă, cu un aer imbäcsit şi impregnată 
de miros de urină uscată, căci paznicii o folosesc în loc de pişoar. 

“Pe pereți se recunosc făpturi omeneşti alături de obiecte 
în formă de balon, care ne evocă nişte becuri supradimensionale. 
În interiorul acestor <<becuri>> se află şerpi în linii ondulate. 
Capetele ascuţite ale şerpilor duc la o floare de lotus, care poate 
fi interpretată, fără multă fantezie, ca fasung al becului. Ceva 
asemănător unui cablu duce la o cutiutä pe care îngenunchează 
zeul aerului. Chiar alături se află ca simbol al forței un pilier Djed 
cu două brațe, care e şi el legat de şarpe. Remarcabil este şi 
demonul cu aspect de pavian, cu două cuțite în mâini, care sunt 
interpretate ca forță de protecție şi apărare.” 

Experții, care ar trebui să ştie de fapt, stau destul de 
nedumeriti în fața acestor reliefuri din încăperea îngustă, 
neluminată. Se vorbeşte despre un “loc de cult”, o “bibliotecă”, 
despre “arhive” şi o “magazie pentru păstrarea obiectelor de cult”. 
O “magazie” sau o “bibliotecă” spre care accesul se face doar 
printr-o cuşcă de câine? Pur şi simplu ridicol. Nici cu imaginile de 
pe pereți nu ştiu specialiştii ce să facă. Ce este un “pilier Djed”? 

— Un simbol al trăiniciei 

- Un simbol al vesniciei 

— Un fetiş preistoric 

— Un copac desfrunzit 

- Un par cu crestături 

— Un semn al fertilității 

- O formă de spic 

Krassa şi Habeck, tributari mai degrabă raţiunii, văd în el 
un izolator. În fond, de ce nu? În vechiul imperiu existau deja 
preoți proprii ai “venerabilului Djed”, însuşi zeul principal Ptah era 
numit “venerabilul Djed” . În Memphis exista chiar un ritual special 
pentru “ridicarea pilierului Djed”, ţinut de rege personal cu ajutorul 
preoților. 

Un pilier Djed nu era ceva obişnuit. Numai cunoscătorii 
aveau voie să umble cu el. Astfel de pilieri au fost găsiţi sub 
piramida cea mai veche, cea a lui Djoser din Sakkara. Auzind 

interpretările mişcătoare ale acestui obiect straniu, unul ca mine 
se amuză de-a dreptul. Câte mai trebuie să ne treacă oare prin 
minte până ce vom deschide ochii pentru a vedea lucrurile aşa 
cum sunt? În spate, în cämärutele creierelor savanților 
respectabili, se toarce firul gândirii vechilor egipteni, în față, în 
realitatea veacului nostru, iau naştere cultele cargo. Pilierul Djed 
ilustrează atât de evident o tehnică greşit înțeleasă, încât până şi 
orbii o pot simţi. Cum spunea profetul Isaia în Vechiul Testament? 
*.... şi ochii şi-i țin închişi, ca să nu vadă cu ochii...” 

Pe pereții criptei de sub Dendera este celebrată o știință 
secretă: cea a electricităţii. Nu mă aştept ca experţii să fie de 
părere că vechii egipteni ar fi întrebuințat curentul electric. De 
fapt, e păcat, căci “agerimea minții îi părăseşte pe oamenii spirituali 
cel mai puţin, când n-au dreptate” (Johann Wolfgang von Goethe, 
1749-1832). 


Magia piramidelor 


Mă aflu într-o piramidă înaltă de opt metri, orientată exact 
după punctele cardinale. În jurul meu se înclină unele spre 
altele patru suprafețe triunghiulare de un gri deschis şi se unesc 
în vârful piramidei direct peste capul meu. Un covor bej este 
întins pe jos, acoperind tot solul, de jur-imprejur sunt 
împrăştiate perne violete, asemenea unor flori, pe unele dintre 
ele sed bărbați şi femei, täcuti, adänciti în meditaţie. Ochii mei 
cercetează suprafețele piramidei; jos, în locul cel mai lat al 
triunghiurilor, se găsesc opt ferestre mici, în total treizeci şi 
două de ferestre. Picioarele mele zăbovesc pe o stea de aur 
cu şase colțuri, înglobată în sol. 

În fiecare colț al piramidei străluceşte câte o mică 
piramidă de sticlă. O lumină mată, blândă scaldă interiorul în 
nişte nuanţe dulci de galben, aripile late, tapisate cu material 
spongios, ale uşilor se închid — şi începe muzica. Mai întâi se 
percepe doar un foşnet delicat — o suită îndepărtată de sunete, 
care parcă mă adoarme clipocind jucäus; apoi, un vuiet şi un 
tremur; vibrația curge din fiecare suprafață a piramidei, îmi 
învăluie simţurile, mă smulge, transportându-mă într-un univers 
debordând de vibrații. Fermecat, incapabil să mă mişc, stau 

pe steaua mea si mä las pätruns de Simfonia din Lumea Nouä 
a lui Antonin Dvofak, interpretată de orchestra Filarmonicii din 
Viena. Ca hipnotizat, rămân încă locului, pierdut printre gânduri, 
chiar şi atunci când suita de melodii se opreşte deodată, pe un 
crescendo fulminant. Tăcerea bruscă are efectul unui şoc. Mi-e 
ca şi cum creierul meu ar fi tras printr-o instalație de spălat, 
mii de gânduri, de inspiratii gonesc prin materia cenuşie, mă 
răscolesc şi mă smulg din această lume, afară în înstelatul cer 
noptatic. 

Niciodată până atunci n-am fost atât de conştient de faptul 
că lozinca despre zeul mort putea ieşi doar din nişte creiere 
egocentrice. Aşa-zisul zeu mort este pretutindeni, în jurul meu, 
în fiecare moleculă, în fiecare atom al existenţei mele. Cu toate 
că trupul se află încă acolo jos, în centrul piramidei, conştiinţa 
mea explodează deasupra vârfului piramidei. Mă percep ca parte 
componentă a universului, ca fulger, care se propagă în toate 
direcţiile cu viteza luminii. Nu am ochi, şi totuşi recunosc lumina 
lăptoasă inundând piramida de sub mine, nu amurechi, şi totuşi 
aud cu fiecare fibră a simţurilor mele melodiile din Glass Works 
de Philipp Glass, care se întrepătrund, învăluind acum piramida. 
Perplex, realizez în aceeaşi zecime de secundă că nici nu pot 
şti titlul bucății muzicale, că n-am auzit în viața mea de un 
compozitor pe numele de Philipp Glass. Ce se petrece aici? De 
unde această clarviziune, care pătrunde totul şi pândeşte peste 
tot în acelaşi timp? Mi-a turnat cineva un drog în băutură? Sunt 
victima unei forte spirituale care se întinde după mine? 

Mă cufund în trupul meu, tremur ca un pudel ud, părăsesc 
piramida cu paşi uşori. Afară îl întâlnesc pe tehnicianul de sunet, 
un tânăr care a montat instalația cvadrofonică în piramida 
ETORA de pe insula Lanzarote. ETORA este un centru ezoteric 
de seminar, am fost invitat la câteva conferințe. Un paradis fără 
țânțari şi alte elemente enervante. 

— Cum se numeşte piesa care se cântă acum în piramidă? 

— Glass Works de Philipp Glass. 

- Felicitările mele pentru acustică! Ati calculat probabil 
totul cu foarte multă precizie. 

Tehnicianul de sunet râde. 

- Nu s-a calculat absolut nimic. Mă bizui pe auzul meu... 
şi, în plus, aici acţionează efectul de piramidă. 

Efectul de piramidă 


Descoperirea acestui efect sună ca o poveste emoţionantă. 

A fost odată pe înflorita Câte d'Azur de la Nisa... Antoine 
Bovis avea acolo un magazin de fierărie. Monsieur Bovis avea 
însă aspirații mai înalte decât negotul cu şuruburi şi nituri, Monsieur 
Bovis era un pedant şi un inventator indärjit deja în anii '30, când 
nu vorbea încă nimeni despre "New Age”, Antoine Bovis conducea 
un cerc ezoteric. 

Miră pe cineva că Monsieur Bovis vindea în magazinul său, 
pe lângă bare de fier şi unelte de tot soiul, şi pendule speciale de 
magnet, “biometri” inventati de el şi diferite alte accesorii? În timpul 
unei călătorii în Egipt, care l-a dus şi la marea piramidă de la 
Gizeh, Antoine Bovis a făcut o descoperire ciudată, pe lângă care 
alţi turişti trecuseră indiferenți. În încăperea regilor, şedea mort 
pe jos un şoarece de deşert. Dumnezeu ştie cum o fi ajuns micuțul 
animal în edificiul milenar. 

Antoine Bovis a atins uşurel şoarecele cu vârful piciorului, 
căci îl interesa dacă or fi găsit gândacii sau furnicile drumul 
întortocheat până la cadavru. A cercetat atent cu ochii solul, a tot 
sucit şi răsucit şoricelul, până ce s-a hotărât să se aplece şi să-l 
ridice. L-a fulgerat atunci constatarea: şoarecele de deşert era 
uşor ca fulgul, chircit, mumificat. 

Ce forțe dubioase erau aici în joc? De ce nu putrezise 
şoricelul? 

Ajuns acasă, ciudatul Monsieur Bovis s-a şi apucat să 
confectioneze o mică piramidă din fier şi lemn, căci descoperirea 
din piramida Kheops îi stătea pe creier. Chiar de la început, intuiţia 
l-a îndemnat să facă ceea ce trebuia făcut. Antoine Bovis şi-a 
orientat modelul pe direcția nord-sud, întocmai originalului de la 
Gizeh, apoi a pus în piramidă un soclu mic de lemn, care avea 
exact o treime din înălțimea modelului său. Soclul urma să 
marcheze poziția încăperii regelui care se află tot la o treime 
deasupra fundației marii piramide. Apoi, urmând un impuls de 
moment, dar şi pentru că avea la cină tocană de vițel, Antoine 
Bovis a pus o bucăţică de carne de vițel pe soclu. 

Carnea ar fi trebuit să înceapă de fapt să miroasă urât în 
zilele următoare, ceea ce nu s-a întâmplat. A devenit tot mai 
uscată, mai seacă, de parcă o forță invizibilă ar fi extras lichidul 

din cubuletul de carne din tocană. Bovis a urmărit iritat procesul 
de mumificare, apoi a iniţiat noi serii de experimente, cu şi fără 
model de piramidă. 

Toate substanţele organice erau deshidratate în piramidă, 
în timp ce cele din afara ei intrau în putrefacție. 

E cât se poate de logic, mi-am spus, când am citit povestea 
pentru prima dată. Carnea din piramidă este izolată de mediul 
înconjurător aproape ermetic, bacteriile pot ajunge la ea la fel de 
puțin ca în produsele noastre ambalate la vid. Dar de ce se usucă 
bucăţile de carne? Ce le extrage sucul? 


Patent cehoslovac nr. 93.304 


Gânduri asemănătoare trebuie să-l fi animat şi pe 
radioinginerul cehoslovac Karl Drbal, care a citit într-o revistă 
obscură despre descoperirea lui Monsieur Bovis. Drbal a repetat 
experimentele lui Antoine Bovis, a constatat că se confirmă şi 
şi-a spus că ouăle, carnea şi brânza trebuie să fie ingrediente 
greşite pentru experimentele de piramidă. Cum se comportau oare 
obiectele anorganice, deci “ne-vii'? O pietricică, o linguriţă sau, 
bunăoară, un degetar de apă se usucă şi ele într-un model de 
piramidă? 

Kari Drbal a căutat un obiect mic care să încapă în piramida 
lui minusculă de carton, înaltă de numai opt cm (lungimea bazei: 
12,5 cm). Ochii i-au picat pe o lamă de ras folosită, cu care oricum 
nu mai avea ce să facă. Radioinginerul a presupus că lama îşi va 
pierde în piramidă şi ultima rămăşiţă a capacităţii de a tăia. După 
douăzeci şi patru de ore i-a inspectat tăişul la lupă. Se înşela el 
sau lama chiar părea să fi fost ascuţită din nou? Nestând mult pe 
gânduri, Karl Drbal şi-a ras firele de barbă cu lama cea veche. 
Apoi a plasat lama din nou în piramidă: metalului subțire trebuia 
să i se poată veni de hac până la urmă. În ziua următoare — un alt 
ras impecabil cu aceeaşi lamă veche. Ce se întâmpla aici? Oare 
îşi închipuia doar sau lama chiar devenea pe zi ce trecea tot mai 
ascuţită? Îngândurat, şi-a plimbat degetele pe pielea perfect rasă, 
pe care nu se putea constata nici cea mai mică tăietură. Clătinând 
din cap, Karl Drbal a pus obiectul experimentului său din nou în 

piramidă — şi a continuat să se radă timp de cincizeci de zile 
impecabil cu aceeaşi lamă. 

Asta s-a petrecut în februarie şi martie 1949. Vreme de 
cinci ani şi trei luni, până la 6 iulie 1954, dârzul radioinginer a 
continuat să experimenteze. Timpul mediu de folosire a fost de 
105 bărbierituri zilnice cu o lamă. Karl Drbal a utilizat în total 18 
lame de mărci diferite, iar “cifra definitivă a bärbieriturilor cu 
aceeaşi, lamă a fost între 200, 170, 165, 111 şi 100 la o folosire 
zilnică”. Karl Drbal a rămas la ascutitorul său gratuit de lame şi 
după ce a încheiat faza de experimentare. În douăzeci şi cinci de 
ani a întrebuințat — să nu-ţi vină să crezi! — numai douăzeci şi opt 
de lame! E logic că fabricantii de lame de ras au arătat puțin 
entuziasm față de descoperirea lui. 

Ar fi fost de la sine înțeles ca minunea lamei de ras să fie 
patentatä. Dar cum? Nici Karl Drbal nu ştia ce proces producea 
acel hocus-pocus din modelul de piramidă. În cele din urmă a 
solicitat totuşi brevetarea şi, întrucât îi era clar că comisia nu va 
putea fi convinsă, i-a dăruit metalurgului care făcea parte dintre 
membrii comisiei o mică piramidă cu o lamă de ras. Ei bine, şi 
cum în anii'50 în Republica Socialistă Cehoslovacă o lamă nouă 
în fiecare zi era considerată un lux, metalurgul cel sceptic a 
încercat-o pe propria barbă. 

În vara lui 1959, Karl Drbal a obținut brevetul asupra 
“dispozitivului pentru menţinerea ascutisului lamelor de ras şi al 
briciurilor”. Patent cehoslovac nr. 93.304. 

De atunci, experimentul cu lama de ras a fost repetat de 
mii de ori, întotdeauna cu acelaşi rezultat, cu condiția ca piramida 
şi tăişul lamei de ras să fi fost plasate exact pe direcţia nord-sud. 
Dr. Gottfried Kirchner a relatat în emisiunea lui la televiziune, 
TERRA X, chiar despre un experiment strict ştiinţific, efectuat de 
prof. dr. J. Eichmeier la Universitatea Tehnică din München. O 
jumătate de lamă de ras a stat acolo timp de opt zile într-o piramidă 
de plexiglas, cealaltă jumătate într-un sertar închis. Ambele 
jumătăţi au fost analizate apoi la microscopul cu fascicul electronic. 
“Diferenţele dintre lätimile tăişului, dar şi dintre structurile de 
suprafață ale ambelor jumătăţi de lamă” erau semnificative, scrie 
dr. Kirchner”. 

Explicații pentru ceea ce este 
incomprehensibil 


Ce fortä modificä structura molecularä si astfel dispunerea 
atomilor într-o lamă de oțel? De ce funcționează experimentul 
numai într-o piramidă, şi nu şi într-un cub sau cilindru? Ce are în 
sine deosebit forma de piramidă si de ce acționează misterioasa 
energie numai dacă o latură a piramidei indică, asemenea busolei, 
spre nord? Între timp nu se mai contestă faptul că modificările nu 
au loc numai în oțel, ci şi în alte materiale. Ceea ce nu se ştie 
exact este numai modul în care au ele loc. Dr. Kirchner relatează 
despre nişte oameni de ştiinţă americani care sunt de părere că 
energia de radiaţie a obiectelor experimentale este ținută în 
interiorul piramidei. "Energia nu poate, aşadar, să treacă dincolo 
de suprafețele laterale, ci este reflectată în interiorul spațiului.” 
Reflecţiile neîntrerupte ar fi cele care ar modifica structura. 

La prima vedere, asta sună acceptabil, dar iscă un număr 
mai mare de întrebări decât este cel la care dă răspuns. Toate 
legăturile moleculare şi deci orice materie radiază. Numai pe baza 
acestei radiaţii proprii emanate au reuşit radioastronomii să 
dovedească existența atâtor substanțe organice şi anorganice în 
cosmos. Dar radiaţie înseamnă în acelaşi timp pierdere de 
energie. Dacă o sursă de radiație ar radia tot timpul, ar înceta să 
mai existe. La nivel subatomic, energia iradiată este completată 
tot mereu, pentru că electronii, elementele componente ale 
atomului, îşi modifică starea şi sar, ca să zic aşa, dintr-un nivel 
de energie în altul. Suprafața unei piramide din carton lasă să 
treacă la fel de uşor un electron cum lasă o plasă de pescar cu 
ochiuri groase să treacă aerul. Ce să schimbe aici unghiul de 
înclinare al unei piramide? 

Cehoslovacul Karl Drbal, care a făcut seria de experimente 
cu lamele de ras în piramide, pomeneşte un şir de alte motive ale 
efectului de piramidă. În “spaţiile minuscule ale structurii cristaline 
a tăişului lamei” sunt depozitate şi aşa-numitele molecule dipolare 
de apă. Acestea sunt alungate prin rezonanța energiei iradiate. 
Simbolic am putea vorbi despre “o deshidratare a tăişului lamei 
de ras”, spune Karl Drbal. 

În ce lume fantomatică dispar oare aceste molecule dipolare 
de apă, căci ele reflectă chipurile în spaţiul interior al piramidei? 
Se amestecă cu aerul înconjurător, susține Karl Drbal, dând astfel 
probabil unica soluţie plauzibilă. Piramidele experimentale 
îngăduie permeabilitatea aerului, Dar ce se întâmplă în cazul unui 
experiment cu piramida în vid, care nu permite nici un schimb de 
aer? Ce forte măsurabile sunt necesare, spre a împinge 
moleculele dipolare de apă afară din oțel sau spre a le elibera? 

Fizicianul sovietic Malinov a explicat ciudatul efect de 
piramidă prin “unde electromagnetice” în legătură cu câmpurile 
magnetice ale pământului. Dar de ce, pentru toți faraonii 
constructori de piramide, omoară aceste unde ciupercile şi 
bacteriile care produc mucegaiul şi putrefactia în alimente, dar 
conservă pe de altă parte aceleaşi alimente sau chiar le întăresc 
aroma naturală?! În cadrul unei organizaţii nonprofit, Ancient 
Astronaut Society, care se preocupă de teoriile mele, am vrut să 
aflăm mai exact şi le-am solicitat membrilor să efectueze 
experimente de piramidă cu toate materialele imaginabile . În 
decursul câtorva săptămâni şi luni ne-au parvenit 118 rapoarte 
de la bărbaţi şi femei de diverse profesii, dar şi de la elevi. 
Construiseră modele de piramide de mărimi diferite, din materiale 
diferite, le depozitaseră în grădină, în pivniţă, în pod, în dormitor, 
pe o saltea pneumatică ancorată în bazinul de înot sau chiar în 
frigider şi le înzestraseră cu obiectele cele mai surprinzătoare. 
Un băiat de şaisprezece ani din Holzkirchen în Bavaria superioară 
ne-a comunicat că pusese furnici într-o cutiutä din material plastic 
şi că acestea muriseră după patru zile, iar un licean de aceeaşi 
vârstă şi-a descris experimentul cu muşte care-şi dăduseră sufletul 
deja după douăzeci şi patru de ore. Bietele insecte or fi dus lipsă 
de oxigen, lichid şi hrană. l-am convins telefonic pe tinerii 
experimentatori să-şi întrerupă pe loc experimentele de groază. 
Cruzi pot fi oamenii. 

O profesoară care-şi petrecea vacanţa în Cantonul Tessin 
din sudul Elveţiei a depus o bucată de pâine uşor mucegăită în 
piramida ei învelită în hârtie pergament şi şi-a dus opera de artă 
înaltă de douăzeci şi doi de centimetri în pivniţă, “pentru că acolo 
e atât de umed și ciupercilor de mucegai le plac umiditatea şi 
întunericul”. După optsprezece zile mucegaiul dispăruse şi pâinea 
se färämitase în pesmet. Tronc! 

Perplex a rămas pensionarul din Arbon, de pe malul lacului 
Constanța, care a pus într-o piramidă de sticlă una din acele 
lumânărele pe care le folosim când pregătim fondu. De fapt, voia 
doar să ştie dacă flacăra arde uniform, ne-a scris. Flăcăruia 
stingându-se mereu din cauza lipsei de oxigen, omul, în vârstă 
de şaizeci şi opt de ani, s-a plictisit să se mai joace şi a uitat 
piramida în raftul de cărţi. Nouă zile mai târziu, aruncând în treacăt 
o privire în piramidă, a constatat că lumânarea se transformase 
într-un soi de deget din ceară atrofiat. Este greu de plasat 
deformarea lumânării pe seama temperaturilor de toamnă, căci 
nici una dintre celelalte lumânări din cameră nu suferise vreo 
modificare. 

“De-a dreptul speriată” este şi pictorița amatoare Elka din 
Wuppertal, în vârstă de douăzeci şi şase de ani, care pictează de 
plăcere miniaturi în ulei. Producțiile ei bogate în culori sunt 
minuscule, laturile fiind doar de cinci centimetri. Pictorita a pus 
un tablouaş proaspăt pictat pe un soclu delicat de lemn, într-o 
piramidă de sticlă înaltă de douăzeci şi opt de centimetri. Nu pentru 
că ar fi intenţionat bunăoară să facă un experiment, ci pur şi simplu 
pentru că miniatura, care reprezenta o căsuţă, o pisică şi luna 
plină, era bine scoasă în evidenţă în spatele suprafețelor 
triunghiulare de sticlă ale piramidei. După o săptămână a avut 
impresia că miniatura se transforma. După trei săptămâni “luna 
picurase de pe cer, culoarea acoperişului maro închis devenise 
scortoasä, albastrul închis al cerului începuse să strălucească 
intens şi partea posterioară a pisicii se volatilizase”. Efecte speciale 
clasa-ntäil l-am recomandat pictoriţei să-şi vândă viitoarele creații 
cu sloganul “picturi autentice de piramidă”. 

În aceeaşi direcție merge şi experimentul de piramidă făcut 
de soţii Burgmüller din Hamburg cu banala miere de albine. 
Burgmiller-ii locuiesc la etajul VIII al unui bloc. Ei îşi cumpăraseră 
o piramidă de plexiglas, înaltă de 14,5 cm. Într-o bună zi, după 
micul dejun, domnul Burgmüller a turnat două linguri de miere 
într-o cänitä şi a pus-o pe soclul aflat în interiorul piramidei. După 
douăzeci şi patru de zile, mierea se transformase într-un soi de 
bulgăre “care se simţea la pipăit ca ceara întărită”. În timp ce 
făcea curăţenie în camera de zi, soția a mişcat din greşeală 
piramida din poziția ei nord-sud şi, hocus-pocus, numai şase zile 
mai târziu, mierea de albine picura mai lichidă ca niciodată din 

cänitä. Poate că astfel se găseşte o explicaţie pentru lacrimile Sf. 
Januarius din catedrala din Neapole, care încep să-i curgă în 
fiecare an în chip magic. 

Aceste rezultate apărute mai curând întâmplător au fost 
confirmate de diferiți oameni de tipul “contabil”. Mă refer la acei 
semeni amabili, täcuti, care tin cu scrupulozitate registre, 
consemnändu-si în ele cu mare exactitate experimentele şi care 
îşi cântăresc obiectele experimentale chiar cu balanţa spiterului. 
Gerhard Leiner din Graz, Austria, şi-a construit un model de 
piramidă din lemn de traforaj gros de 4,5 mm. Şi-a început seria 
de experimente pe 19 martie 1983 la ora 12.30. În piramida 
orientată nord-sud se afla un ou de găină vechi de şapte zile, cu 
o greutate de 60,2 g. Un al doilea ou a rămas în afara zonei 
experimentale. Spaţiul în care se desfăşura experimentul avea o 
temperatură medie de 19 grade Celsius. 

Pe 4 octombrie — după două sute de zile! — oul din piramidă 
pierduse 58,8 procente din greutate, gălbenuşul era galben, 
mirosul complet normal, oul comestibil. Oul de control din afara 
piramidei putea până la cer, pardon, până la tavan. Alte 
experimente de lungă durată ale lui Gerhard Leiner au întărit 
rezultatele — numai un puişor mai rămâne să iasă din ou. 

Alţi membri A.A.S. au experimentat cu bucăţi de mere, 
ridichi, seminţe de plante, tutun, suc de portocale, castraveți şi 
roşii, ba chiar cu căpşuni. Experimentatorii au înregistrat la 
unison la toate fructele din piramidă o intensificare a mirosului. 
Legumele aflate într-o seră în formă de pidamidă acoperită cu 
folii creşteau mai repede ca plantele de comparație, castravetii 
şi roşiile deveneau mai consistente, mai compacte, iar aroma 
lor era mai concentrată decât cea a oricărui tip de legumă de 
comparaţie. 

Vrăjitorie? Magie? Scamatorie? Înşelătorie sau închipuire? 
Imaginaţia este, ce-i drept, singura armă în războiul contra 
realității — dar aici n-a fost în joc. Obiectele de experiment s-au 
modificat măsurabil şi vizibil, iar rezultatele sunt, aşa cum o cere 
ştiinţa, oricând repetabile. Numai că nimeni nu ştie să răspundă 
ce se întâmplă de fapt şi de ce. 

Eu însumi am primit în dar de la nişte prieteni o piramidă 
de sticlă, care a zăcut timp de câteva săptămâni nebăgată în 
seamă într-o verandă, un fel de colț cu plante. Într-o seară am 

pus mäna pe un vin de Bordeaux rosu, putin prea nou. Trebuie 
să recunosc: nu refuz din când în când o sticlă de Bordeaux. Cu 
anii, cerul gurii, limba şi stomacul işi dau seama ce curge lin, 
mătăsos, ce este de calitate, ce face bine intestinelor şi se 
răspândeşte în corp asemenea nectarului zeilor. Acel Bordeaux 
era neaşezat, aspru, acrişor, nu ajunsese la nici un fel de 
maturitate. În timp ce värsam conținutul într-o sticlă de oţet, a 
pus posesiune pe mine spiritul piramidei şi m-a determinat să 
fac ceva straniu. Am plasat o sticlă înfundată care era din acelaşi 
soi în piramida mea de sticlă — şi am uitat-o. Au venit şi au trecut 
toamna şi iarna, iar primăvara am ajutat-o pe soția mea — ca sot 
modern ce sunt! — să facă ordine în verandă. Sticla cu vin!! 

Bordeaux-ul căpătase o culoare mai închisă, avea buchet, 
era catifelat la gust, neacid, ca un Grand Cru classé vechi de 
şapte ani. Specialistul ştie ce înseamnă asta. Am comparat cu o 
a doua sticlă din aceeaşi recoltă, care stătuse în pivniţă. 
Deosebirea a fost izbitoare. De atunci, vizitatorii care vin la mine 
sunt martori că sub piramida mea aşteaptă permanent o sticlă de 
Bordeaux. Pentru ocazii speciale. 

În timpul seminarului meu la ETORA, pe insula Lanzarote, 
l-am întâlnit şi pe Hans Cousto, un geniu matematic, care se ocupă 
cu măsurători şi lungimi de undă terestre şi galactice. A proiectat 
o piramidă înaltă de 9,84 m pentru a o construi singur, pe care o 
numeşte “pavilion cosmic”. Odată şi odată îmi voi amenaja probabil 
o pivniță cosmică de vinuri. Îl întreb într-o doară pe computerul 
viu Cousto ce are diametrul pământului în comun cu marea 
piramidă. 

"Diametrul planetei noastre are la ecuator 12.756.326 m. 
O zi terestră are 86.400 sec. Împarte aceşti metri la secunde şi ai 
obținut o înălțime a piramidei de 147,64 m." 

Zdronc! Dar de ce secunde? Vechii egipteni doar nu 
cunoşteau secundele noastre? Am aflat că măsura în secunde 
nu este invenţia noastră: “Un minut are, după cum se ştie, 60 de 
secunde. Rezultă 60 x 60 = 3600. Asta este împărţirea cercului în 
grade. 90 de grade, un sfert deci, formează unghiul drept. După 
cum vezi, secundele noastre au mult de-a face cu geometria şi 
circumferința pământului, şi asta încă de când lumea!” 

Hans Cousto a rămas compatibil. Se mai poate sta de vorbă 
cu el. 

Propuneri pentru ceva de domeniul 
posibilului 


Cifre de piramide, forte de piramide — ele există şi nici o 
universitate nu se străduieşte să clarifice ciudatele legături. Şi 
totuşi ar trebui să-i intereseze pe imunologi şi igienişti de ce 
anumite bacterii, virusuri şi ciuperci mor într-o piramidă şi altele 
nu. Modifică forma de piramidă otrăvurile greu de distrus? Întăreşte 
ea aliajele, cusăturile de sudură? Se pot îmbunătăți cu ajutorul 
piramidelor efectul țițeiului şi al altor chimicale luate din natură, 
se poate intensifica gustul condimentelor sau, de pildă, dezinfecta 
fără clor apa unui bazin? Sunt adecvate piramidele ca instalații 
de limpezire? Dar ca rezervoare de apă proaspătă? S-ar putea 
îmbunătăţi cu butoiul calitatea vinului sub piramidă, s-ar putea 
mări rezistența legumelor proaspete, a florilor şi fructelor? În 
calitatea mea de globe trotter ştiu cât de repede se alterează 
medicamentele sensibile în țările în curs de dezvoltare, pentru că 
nu funcționează sau nu există frigidere. De ce nu îndrăzneşte 
nici un concern chimic să facă un experiment cu ambalaje de 
piramide? 

Notez aici întrebări nefiltrate, care-mi trec spontan prin 
minte. Gândurile au urmări, poate că o idee sau alta de-a mea va 
inspira o minte ageră, Ar fi foarte păcat ca forțele de piramidă să 
fie lăsate nefolosite, numai pentru că poartă un uşor văl al 
obscurului. Fatalul acestor efecte rămâne la urma urmei existența 
lor dovedibilă. De câte ori nu s-a întâmplat ca nişte idei aruncate 
să ducă la descoperiri grandioase? Aşa că las cale liberă ideilor 
mici, ca să ducă la lucruri mari. 

Vă simtiti fără vlagă? Obositi? Deprimati? Asezati-vä două 
ore într-o piramidă în aşa fel încât capul dumneavoastră să stea 
în treimea inferioară a piramidei. Veţi constata uimiti cum încep 
neuronii să circule din nou prin creierul dumneavoastră moleşit. 
Acest exercițiu n-ar trebui practicat însă prea îndelung... efectul 
de piramidă face capetele hidrocefale să se micşoreze. 

Nu înaintați în rezolvarea problemelor dumneavoastră? 
Lipseşte ideea incendiară? Inspirația hotărâtoare? Magia piramidei 
poate fi în continuare de folos. Am constatat-o cu uimire pe pielea 
mea. 

De decenii, radioastronomii caută să intre în contact cu 
forme de viață extraterestră din univers. Până acum fără succes, 
căci acest obiectiv s-a urmărit cu mijloace foarte modeste pe 
lungimi de undă foarte limitate. Întreaga radioastronomie se 
bazează pe unde electromagnetice — pe ce altceva? —, fiindcă 
undele radio sunt, cu viteza lor de trei sute de mii de kilometri pe 
secundă, mijlocul de comunicare cel mai rapid. Rapid pentru 
pământ, nu suficient de rapid pentru univers. Un dialog cu 
extraterestrii, care stau la aparatul de recepție într-un sistem solar 
la distanţă de douăzeci de ani-lumină, ar putea deveni mai curând 
plicticos. Răspunsurile la întrebările noastre arzătoare ajung în 
cel mai bun caz după patruzeci de ani în antenele noastre. Oare 
chiar nu există nimic mai iute decât undele radio sau cele 
luminoase? Este forma de piramidă emițătorul nostru către 
univers, urechea noastră îndreptată spre extratereştri? Întăresc 
forțele magnetice ale pământului gândurile noastre, într-o piramidă 
corect poziționată? Când oamenii se roagă, trimit ei modele de 
gânduri, cu laude şi dorinţe, dincolo de “placa de rezonanţă” a 
unei biserici sau a unui templu, către creația primordială? Poate 
transpune forța de piramidă gândurile omeneşti în impulsuri care 
se deplasează mai repede ca lumina? Aşteaptă nişte telepati 
extratereştri acolo afară, într-o piramidă, mesajele noastre? 

Ati dori să cälätoriti o dată în timp? Să vă lăsaţi duşi de 
valurile lui Cronos în trecut sau viitor? Aveţi chef să intrați măcar 
o dată în legătură cu alte tărâmuri şi cu ființe străine de noi? După 
cum a relatat istoricul Paul Brunton, care a petrecut o noapte în 
marea piramidă, acolo se întâmplă lucruri de-a dreptul ciudate. 

“În sfârşit veni punctul culminant. Făpturi primordiale 
gigantice, închipuiri de groază ale infernului, forme cu un aspect 
grotesc, dement, monstruos, demonic s-au înghesuit în jurul meu 
şi m-au umplut cu un dezgust inimaginabil. În câteva minute am 
trăit ceva de care-mi voi aminti pe veci, căci această scenă 
incredibilă mi s-a lipit în memorie ca o fotografie in album.” 

În decursul nopții, Paul Brunton a intrat în legătură cu “mari 
preoți ai unui vechi cult egiptean”, a fost transformat într-o ființă 
spirituală şi condus în “sala de ucenicie”. A aflat că în piramidă 
s-ar păstra amintirea unor neamuri omeneşti pierdute, ca şi 
legământul încheiat de Creator cu primul mare profet. Brunton a 

relatat chiar că aceste ființe spirituale l-ar fi dus într-o hală care 
se găseşte sub piramidă, la adâncime. 

Se conservă ori s-au conservat în marea piramidă 
documente ale unor neamuri omeneşti trecute? Mai există încăperi 
şi ganguri neexplorate? In ce perioadă a istoriei omenirii o fi fost 
gândită şi construită această “capsulă temporală"? Există adânc 
sub piramidă hala evocată de Paul Brunton? 

Există — eu am fost acolo. 


+4: 


OCHII SFINXULUI 


„Am cules pur şi simplu un buchet de flori şi 
n-am adăugat nimic, decât firul, care le leagă.“ 


Michel de Montaigne 


d ee de decembrie 1988. Platoul de la Gizeh parcă 
e golit, măturat. Nu tu autobuze cu turişti, nu tu claxoane 
şi îmbulzeală, nu tu cămile, cai, negustori agasanti, nu tu coadă 
de aşteptare în faţa intrării în marea piramidă. Străzile şi drumurile 
din jurul edificiilor antice sunt curățate şi strălucesc ca 
Bahnhofstraße din Zurich. Elevii topäie de colo-colo, băieții se 
joacă cu mingea “la perete”, dänd-o, fără pic de respect, de zidurile 
piramidelor. În faţa intrării spre minunea lumii, piramida lui Kheops, 
stau solemni doi paznici care nu lasă să pătrundă nici măcar vreun 
turist rătăcit. 

Dar nu vine nimeni. Ce s-a întâmplat la Gizeh? Au devenit 
străinii deodată persoane nedorite? Un inspector amabil dă 
explicaţii: “În marea galerie se fac munci de restaurare. Au fost 
informate toate agenţiile de turism şi hotelurile, aşa că turiştii nici 
măcar nu mai sunt aduşi la Gizeh.” Oferta Egiptului în materie de 
temple grandioase fiind inepuizabilă, oaspeţii Sakkarei sunt 
despägubiti cu vârf şi îndesat pentru vizita care n-a mai putut 
avea loc la Gizeh. 

Noi, remarcabilul fotograf amator Rudolf Eckhardt şi cu 
mine, ne-am prezentat tânărului inspector, i-am solicitat o aprobare 

specială şi i-am spus, ceea ce era adevărat, că voiam să profitäm 
să facem în linişte nişte fotografii în marea piramidă, lucru imposibil 
în timpul forfotei turistice. Omul ne-a poftit în baraca egiptologilor. 
Câţiva studenți şi inspectori şedeau pe o canapea veche şi pe 
scaune. M-au ascultat cu răbdare, legitimatiile mele au umblat 
din mână-n mână, iar echipamentul nostru de fotografiat a fost 
victima unor priviri pe furiş. 

- Video? Film? a întrebat şeful grupului. 

- Nu, am răspuns zâmbind încrezător, doar fotografii! 

Ni s-a oferit ceai îndulcit, iar eu am împărțit ciocolată 
elvețiană. Am bătut niţel împreună şaua pe loc pe chestiuni de 
specialitate. Ce bine că în anii trecuţi citisem atâtea despre Egipt! 
Apoi — o rugăminte amabilă a şefului de grup adresată unui student 
pentru a ne însoți. Am pornit-o spre marea piramidă; studentul 
ne-a întrebat săritor dacă aveam nevoie de explicații. 

= Nu, am replicat, cunoaştem literatura esenţială de 
specialitate despre piramide. Dorim doar să facem în linişte 
fotografii. 

Înainte să ajungem la intrarea în piramidă, insotitorul nostru 
s-a întâlnit cu doi colegi. Schimb de amintiri. l-am spus studentului 
“nostru” că putea aştepta foarte bine acolo, căci ne vom întoarce 
la el după ce vom fi gata cu fotografiatul. Studentul a dat afirmativ 
din cap şi le-a strigat paznicilor de la intrare câteva ordine. Am 
fost lăsaţi înăuntru, cu cuvântul arab “salem” acompaniat de o 
înclinare uşoară. 


Cavoul din stâncă 


Mai întâi ne-a frapat că accesul spre gangul ascendent nu 
era acelaşi cu cel prin care sunt lăsaţi să intre turiştii. Un tunel 
care şerpuia uşor, săpat în blocurile de piatră, ducea în interior. 
Încovoiat, ca în timpul tuturor vizitelor, mă apucam de mânerele 
de lemn fixate în perete şi mă trăgeam în sus spre marea galerie. 
Ce privelişte! De aşa ceva nu mai avusese parte piramida de 
patru mii cinci sute de ani. Toată galeria era plină cu schele de 
fier şi scânduri. Detaliile dorite de noi nu puteau fi detectate. Am 
remarcat cu bucurie că măcar era deschis grilajul care duce la 
încăperea reginei şi care stă întotdeauna închis. Dar şi acolo — 

acelaşi spectacol: schelărie, scânduri, scări. Ne-am întors, am 
ajuns la aşa-numita “Încrucişare a celor trei drumuri”. Este punctul 
unde se intersectează gangul ascendent şi cel descendent cu 
tunelul de la intrare. Becurile răspândeau o lumină egală, mată. 
Era deschis şi grilajul spre coridorul care coboară adânc sub 
piramidă. Am privit în jos în putul interminabil, punctele luminoase 
de pe pereți au dispărut, dizolvându-se în deschiderea hăului. 
Ştiam ce-i acolo jos din ceea ce citisem. O grotă, numită “cameră 
mortuară subterană”. Inspectorii nu permit decât rareori o vizită 
acolo, susținând că este prea obositor şi prea primejdios. Acum 
ne aflam în faţa intrării în put, fără nici un paznic prin zonă; din 
contră, afară erau doi supraveghetori care aveau grijă să nu intre 
nimeni. Am strigat de câteva ori: “Hello, is anybody there?” Vocile 
noastre s-au lovit de pereţi şi nu le-am auzit decât pe ele răsunând 
în ecou. Eram singuri în piramidă. 

Dimensiunile tunelului erau de 1,20 x 1,06 m, prea puţin 
pentru a merge tinändu-te drept, prea mult pentru a fi constrâns 
să te tärästi pe burtă. Mi-am agăţat un aparat foto pe piept, pe 
celălalt l-am prins pe după spate, mi-am băgat capul între umeri, 
m-am aplecat din umeri şi am pornit-o ghemuit spre adâncimi, în 
pas legänat de rață, exersând un fel de mers al piticului. Rudolf 
venea în urma mea, şi mai bine echipat. Luminam incontinuu cu 
lanterna pereții din piatră albă de var de Tura“, lustruită foarte 
neted. Cu ce precizie se muncise! Rosturile de îmbinare abia 
vizibile dintre blocurile de piatră nu merg pe linia firului cu plumb, 
ci oblic față de înclinarea coridorului. Unghiul de înclinare are 26 
de grade, 31 de minute şi 23 de secunde. Gâfâiam încet. După 
vreo patruzeci de metri am făcut o pauză ca să ne tragem 
răsuflarea. De fruntea mea erau lipite suvite de păr. Ne-am 
continuat apoi mersul piticului; cincizeci de metri mai încolo se 
afla în partea dreaptă o nişă, iar printr-o conductă milenară 
pătrundea aer proaspăt. Mai departe... mai adânc... oare acest 
coridor nu se mai termină niciodată? Coapsele mă dureau, 
tendoanele mele nu sunt obişnuite cu astfel de exerciţii de 
gimnastică. Optzeci de metri... nouăzeci de metri... sub noi nu se 
mai zăreşte nici o lumină. Ştim amândoi că gangul dă într-o grotă, 
însă nu ne-am fi imaginat niciodată că se tot duce aşa, la nesfârşit. 


* Troia egipteană (n. t.). 

După o sută optsprezece metri simt pământ aspru sub pantofi, 
aerul este imbäcsit, cald, putem sta din nou drepți. Pe jos se află 
un far, firele unui cablu electric rupt au ieşit din el de parcă ar fi 
mate. În lumina lanternei mele, Rudolf leagă cu mâini tremurânde 
capetele cablului între ele, străduindu-se să nu provoace un 
scurtcircuit şi nici să nu fie el electrocutat. Se face lumină. 

Peştera în care ne găseam era situată cam la treizeci şi 
cinci de metri sub fundaţia piramidei. Vechile surse arabe ne 
transmit că primul care a păşit în ea a fost califul Abdullah 
Al-Ma'mun, fiul renumitului Harun al Raşid, cunoscut din O mie şi 
una de nopți. Al-Ma'mun se suise în anul 813 pe tronul Bagdadului, 
domnind şi peste Egipt din anul 820 până la moartea sa survenită 
în 827. Tânărul Al-Ma'mun era considerat un cap inteligent care 
încurajase şi promovase ştiinţele şi se străduise să 
îmbunătăţească statutul arab în lume. O serie de manuscrise vechi 
informau că sub marea piramidă s-ar găsi treizeci de trezorerii 
tainice care aveau nişte hărţi precise ale uscatului şi ale cerului 
de-ale strămoşilor divini. Este de înţeles că Al-Ma'mun voia să 
ajungă la aceste comori, ca domnitor al Egiptului nu putea nimeni 
să-i facă reproşuri în acest sens, iar preoțimea mahomedană 
considera piramidele nişte construcţii păgâne. Deci preoții n-aveau 
nimic împotriva profanării lor. 


“ 


Cum se sparge o piramidă 


Astfel, Al-Ma'mun a adunat un detaşament de şoc, format . 


din negustori, muncitori şi constructori care urmau să scobească 
o intrare în piramidă. Constatându-se că toate răngile şi dältile 
folosite nu ajutau nici pentru a urni o singură piatră din peretele 
piramidei, oamenii lui Al-Ma'mun şi-au amintit de o veche tehnică 
de război pentru spargerea zidurilor. În fața unui bloc al piramidei 
s-a făcut un foc mare, care a tot fost atätat, până ce blocul a 
început să radieze puternic. Pe piatra înfierbântată s-a turnat oțet, 
aceasta a început să crape şi a putut fi în cele din urmă sfărâmată 
cu ajutorul berbecilor. Astfel au obținut oamenii lui Al-Ma'mun 
intrarea pe care o folosesc turiştii şi în ziua de azi. 

Echipa de şoc a pătruns anevoie vreo treizeci de metri în 
interiorul piramidei, aerul era tot mai rarefiat, imbäcsit şi toxic, 

căci focul şi torțele consumau şi putinul oxigen existent. La capătul 
puterilor, oamenii au vrut să renunţe şi să-i mărturisească 
stăpânului lor fiascoul, când, deodată, au rămas ca impietriti. Din 
piramidă s-a auzit o rostogolire inäbusitä urmată de o bubuitură 
puternică. Trebuiau să se afle aproape de un gang; undeva în 
interiorul piramidei căzuse o piatră. 

Cu forțe noi, au început să sape, să bată cu ciocanul, să 
scobească cu dalta, până ce au dat exact peste gangul care 
coboară şi pe care Rudolf şi cu mine tocmai îl străbătusem în 
mersul piticului. Oamenii lui Al Ma'mun n-au simţit la început nevoia 
s-o ia în jos, ci s-au cățărat în sus până ce au ajuns la intrarea 
propriu-zisă, cea secretă, spre marea piramidă. Se află la 16,5 m 
deasupra solului sau zece straturi de piatră mai sus decât gaura 
făcută de Al-Ma'mun. Luându-şi inima-n dinți şi ridicändu-I pe Allah 
în slăvi, oamenii s-au târât în josul gangului întunecat, până la 
grota spațioasă în care ne aflam acum noi doi. 

Farul a luminat tavanul, săpat în stâncă, a trecut peste pereți 
şi a poposit pe două socluri monolitice de proporții mari. Din 
roca-monstru ieşeau două cocoaşe ciudate, nefinisate. În pământ, 
în spatele nostru, un put săpat la o adâncime de aproximativ patru 
metri, înconjurat de un parapet protector de fier. La stânga, în 
peretele dinspre sud-est, o altă deschizătură, la fel de mare ca 
gangul descendent prin care venisem. Obisnuiti de pe-acum cu 
mersul piticului, ne-am furişat înăuntru, curioşi spre ce noi încăperi 
va conduce tunelul. După vreo cincisprezece metri lua sfârşit. Un 
gang înfundat la această adâncime? Pentru ce? 

Încăperea dăltuită din stâncă şi aflată sub piramidă măsoară 
14,02 m de la est la vest şi 8,25 m de la nord la sud. Dimensiuni 
cât se poate de acceptabile. Arheologii de azi o denumesc “camera 
mortuară neterminată” ... Şi astfel am plonjat în centrul unui uragan 
de absurditäti. 


Contradictii 


“Neterminată” să fie pseudocamera mortuară? Asta trebuie 
să poţi rumega pe-ndelete. Este greu ca peştera să fi fost săpată 
în stâncă abia după ce piramda s-a aflat deasupra ei. Unde să se 
fi depozitat pământul scos prin excavare? Astfel este sigur că nu 


152 OCHII SFINXULUI 


intru în contradicţie cu constatarea: mai întâi instalaţiile subterane, 
apoi construcţia de deasupra. Dar cum au ajuns pietrarii la treizeci 
şi cinci de metri sub solul stâncos? Prin săpat, scurmat, ciocănit 
— se înțelege. Muncitorul din capul coloanei trebuie să fi azvärlit 
îndărătul lui ca o cärtitä bucățile de piatră, pe care le scormonea 
cu greu, cu dälti moi de cupru sau fier, pentru a putea colegii lui 
să le transporte afară. Cu cât creştea în adâncime tunelul oblic, 
cu atât se făcea mai întuneric. Logic? Deci daţi încoace tortele, 
ceara şi opaitele cu ulei... şi gata cu ultima rămăşiţă de oxigen. 

Întrucât această soluție nu-i bună de nimic, s-or fi construit, 
ca la puturile miniere de mai târziu, tunele de aerisire. Unde sunt? 
Astăzi se cunoaşte un singur put oblic spre gangul descendent şi 
se pare că acela provine de la jefuitorii de morminte. În orice caz, 
oricum s-ar fi rezolvat problema, cärtitele umane au ajuns în cele 
din urmă la punctul unde urma să fie făcută camera mortuară. 
Acum treaba a continuat..“a se vedea mai sus cum: dati-i cu 
dalta şi ciocanul, prieteni! De lumină şi aer nu-i nevoie în adâncime. 
Poate că echipele au lucrat în întuneric cu vedere în radar, raze 
X sau albino, nepăsându-le de bucățile de piatră care-i cădeau 
ba unuia pe cäpätänä, bubuind, ba altuia pe degete sau pe 
picioare, strivindu-le ori imobilizându-le. Pământul scormonit o fi 
fost cărat în sus cu sănii, iar aerul o fi fost pompat prin furtunuri 
confecţionate din intestine de animale în grota plină de praf de 
rocă. 

Evocarea mea ironică este menită să arate cum nu s-au 
petrecut lucrurile. Trebuie să fie puțuri de aer care să ducă în 
acest spaţiu de sub piramidă. Specialişti, aprindeti luminile, 
ciocäniti pereții şi tavanele! Poate aveţi norocul să daţi peste una 
din trezoreriile despre care se vorbeşte în textele vechi. 

După ce hala a fost săpată pe jumătate, veselii muncitori 
trebuie să fi făcut aşa, de amuzament, în colțul din sud-vest, un 
coridor înfundat, lung de cincisprezece metri, pe care l-au mai şi 
împodobit cu blocuri slefuite. De “la revedere” au săpat o gaură 
în sol, au lăsat spaţiul neterminat în urma lor ca o peşteră şi au 
început — sfinte Osiris, ajută-ne! — să căptuşească tunelul, pentru 
care se opintiseră atâta, cu blocuri masive de Tura, fin şlefuite. 
Peste o sută de metri fără nici cea mai mică deviere a unghiului 
de înclinare, în linie perfect dreaptă, înaintând în sus! Şi pentru 
ce tot chinul, toată osteneala, tot efortul în pivnita îngustă? Pentru 

o gaură neterminată, săpată în rocă la o adâncime de treizeci şi 
cinci de metri, în care, oricum, nu s-a depozitat niciodată nimic. 

Există oameni care trăiesc atât de precaut, încât mor ca 
nou-nouti, şi alţii care au nevoie de creierul lor doar pentru a citi, nu 
şi pentru a gândi. Mi se spune că în decursul construirii piramidei 
arhitectul sau conducătorul lucrărilor a fost schimbat, că planurile 
au fost modificate, Poftim? Atâta vreme cât jos, în “camera mortuară 
neterminată”, a trebuit sfărâmată piatră din stâncă şi cărată la lumina 
zilei, putul de o sută de metri, care ducea în adâncime, n-a putut fi 
placat cu blocuri de Tura șlefuite. Deja primii zece metri ai acestei 
căptuşeli ar fi şi împiedicat îndepărtarea, din caverna situată 
dedesubt, a pământului excavat. Nu mai rămânea nici un spațiu — 
în definitiv, eu m-am strecurat acolo —, în plus, deşeurile de rocă ar 
fi zgâriat pereții slefuiti perfect şi cäptusiti. Nu se poate constata 
nimic în acest sens, la fel de puţin ca, de pildă, urme de roți sau de 
şlefuire. Dacă priveşti, aşa ca arheologii, spaţiul săpat în stâncă 
drept "cameră mortuară neterminată”, o peşteră, care deodată şi-a 
pierdut rostul, devenind superfluä după părerea unui conducător 
de lucrări nou instalat, atunci nu există nici cel mai mic motiv pentru 
căptuşirea accesului lung de 118 m spre camera mortuară inutilă, 
şi încă cu monoliti de Tura slefuiti. La urma urmei, şlefuirea finală a 
gangului descendent putea fi făcută abia după terminarea lucrărilor 
subterane de excavare. Un acces regesc spre o gaură mizeră 
neterminată aflată sub piramidă? Un gang înfundat, ieşind din 
aceeaşi cavernă? Ce nu-i în ordine aici? 

Eu unul văd trei soluții posibile: 


1. Acolo jos drumul continuă. Pe undeva prin spatele unor 
monoliti. 

2. Caverna a fost deja golitä. 

3. In cavernä se odihnea cineva, poate ca intr-o stare de 
hibernare. 


Necunoscutul nu punea preț nici pe nume, inscripții şi 
onorori pământeşti, nici pe o încăpere placată cu monoliti. Singura 
lui grijă se îndrepta spre trupul lui. Numai acesta trebuia să reziste 
nevătămat o anumită perioadă de timp. Decoratiunile si 
impopotonärile erau inutile. 

Este chiar posibil ca aceste trei idei să fie legate între ele. 

Ce a descoperit de fapt curajoasa coloană de spărgători a 
lui Al-Ma'mun în “camera mortuară neterminată"? Ce au găsit în 
marea piramidă ei, “pionierii” milenari? 


Descoperirile incitante ale arabilor 


Nimeni nu ştie mai precis. N-au fost făcute liste de inventar 
sau, dacă au fost făcute, ele nu mai există. În secolul al XIV-lea, 
în bibliotecile din Cairo se mai găseau manuscrise şi fragmente 
arabe vechi sau copte, pe care geograful şi istoricul Taki ad-Din 
Ahmad ben 'Ali ben ‘Abd al-Kadir ben Muhammad al-Makrizi 
(1364-1442) le-a reunit în lucrarea sa Hitat. Merită, ca să zicem 
aşa, să savurăm nişte citate din această carte, sorbindu-le încetul 
cu încetul. Chiar dacă anumite pasaje ne-ar aminti de arta narativă 
arabă plină de inflorituri din O mie şi una de nopți, tot mai rămâne 
un substrat de nume, date şi tradiţii cu conținuturi informative 
surprinzătoare. În Hitat se poate citi că cele trei piramide mari au 
fost construite “sub o stea favorabilă, asupra căreia se căzuse de 
acord": 

“După care el [constructorul, n. lui E. v. D.] a pus să fie 
făcute în piramida dinspre apus treizeci de trezorerii din granit 
colorat; ele au fost umplute cu comori bogate, cu instrumente şi 
coloane cu imagini din pietre prețioase scumpe, cu instrumente 
dintr-un fier foarte bun, cum ar fi armele, care nu ruginesc, cu 
sticlă, care se poate plia, fără să se spargă, cu talismane ciudate, 
cu diferitele tipuri de leacuri simple şi compuse şi cu otrăvuri 
ucigătoare. 

În piramida dinspre răsărit a pus să fie reprezentate diferitele 
constelații şi planete, precum şi imagini cu ceea ce creaseră 
strămoşii săi; la acestea se adăuga tămâie, care era jertfitä 
stelelor, şi cărţi despre ele. Acolo se găsesc şi stelele fixe şi ceea 
ce se întâmplă din când în când în perioadele lor... 

În sfârşit, a pus să fie aduse în colorata piramidă lesurile 
prezicătorilor în cosciuge de granit negru; lângă fiecare prezicător 
era o carte, în care se descriau arta lui minunată, viața şi opera 
lui, tot ceea ce împlinise el în vremea lui... Nu a existat nici o 
ştiinţă pe care să nu o noteze şi consemneze. În afară de aceasta, 
a pus să fie aduse acolo comorile stelelor, oferite acestora în 

chip de cadouri, ca şi comorile profeților, ceea ce alcătuia o 
cantitate imensă, fără de număr.” 

Apoi aflăm că regele a pus sub fiecare piramidă un idol, 
care se lupta cu diferite arme cu posibilii invadatori. Unul dintre 
aceşti paznici “stătea drept şi avea cu el un soi de lance. În jurul 
creştetului său era încolăcit un şarpe, care se năpustea asupra 
oricui se apropia de paznic.” Un alt idol este descris având ochi 
sclipitori, larg deschişi, sezänd pe un tron şi purtând, de asemenea, 
o lance. Cine îl privea nu se mai putea mişca, rămânea ca impietrit, 
până murea. În cea de-a treia piramidă pândea un paznic care 
trăgea intruşii la el, îi prindea strâns, până ce nu se mai puteau 
descleşta de el şi îşi dădeau în cele din urmă duhul. Când a murit 
constructorul piramidelor, a fost înmormântat într-o piramidă. 

Conform tradiţiilor arabe, în toate cele trei piramide s-ar fi 
găsit comori şi cărți cu conţinuturi inimaginabile. A jefuit Al-Ma'mun 
trezoreriile? A găsit el cadavre mumificate în sarcofage? 

“Al-Ma’mun a deschis marea piramidă. l-am cercetat 
interiorul şi am zărit o încăpere mare, boltită, care sus era rotundă, 
în timp ce baza ei forma un patrulater. În mijloc se afla un put 
tetragonal adânc de zece coti. Coboränd în el, poți descoperi pe 
fiecare din cele patru laturi ale sale câte o poartă care duce spre 
o încăpere spațioasă, în care zac cadavre, fii ai lui Adam.. 

Se spune că pe vremea lui Al-Ma'mun oamenii ar fi coborât 
acolo şi ar fi ajuns la o încăpere boltită de dimensiuni reduse, în 
care se afla statuia unui om, confecţionată din piatră verde, un fel 
de malachit. l-a fost adusă lui Al-Ma'mun şi s-a văzut că era 
acoperită cu un capac. Ridicându-l, a fost descoperit înăuntru 
cadavrul unui om care purta o armură de aur, împodobită cu tot 
felul de pietre prețioase. Pe pieptul lui zăcea lama unei săbii fără 
mâner şi lângă creştetul său, o piatră roşie de hiacint, de mărimea 
unui ou de găină, strălucind ca flăcările focului. Al-Ma'mun şi-a 
luat-o, Însă statuia idolului, din care a fost scos acest cadavru, 
am văzut-o lângă porţile palatului regal de la Misr în anul 511. 

„... au intrat acum în încăperea mijlocie şi au găsit în ea trei 
tărgi făcute din piatră transparentă, care strălucea; pe ele zăceau 
trei cadavre; fiecare era acoperit cu trei veşminte şi avea lângă 
creştet o carte cu un scris necunoscut... Al-Ma'mun a dat poruncă 
să se care tot ce se găsise în încăperi; figurile de pe coloane le-a 
tras însă din nou în jos, la care porţile s-au închis iarăşi ca 

mai-nainte.” Povestea sună nițeluş oriental - aşa ne vine să 
remarcăm şi apoi să dăm totul la o parte. Prea mult kitsch, sprea 
fi adevărat. Dar ce drept avem noi, judecând din perspectiva 
noastră prezentă, să descalificăm nişte relatări vechi ca fiind 
incredibile? A fost de față vreunul dintre noi? A cunoscut vreunul 
dintre noi cronicarii, oameni demni de cinstire şi respect la vremea 
lor? Noi ne percepem, ce-i drept, ca fiind societatea comunicării 
electronice în masă, cea mai bine informată societate din toate 
timpurile, după cum se spune, însă toate informaţiile, care se 
pun la dispoziție oamenilor de ştiinţă, studenţilor, ziariştilor, celor 
ce lucrează în mass media şi oamenilor obişnuiţi, sunt deja 
cernute, filtrate, sunt unilaterale, parțial distorsionate. Părerea pe 
care ne-o facem despre ceva este adesea o pregândire rumegată 
de alţii, pregänditorii fiind, la rândul lor, victimele unor informații 
parțiale, unilaterale, preformate. Judecäti pauşale, precum: 
“Cronicarii arabi ne spun poveşti” sau “Se ştie totul despre 
piramide” sau "Fapt ştiinţific dovedit”... nu sunt nimic altceva decât 
fraze goale, îndărătul cărora se ascunde nestiinta. Am devenit 
unilaterali, pentru că fluxul informaţional ne sileşte să acceptăm 
ca numai anumite idei să ajungă la noi. Credem mult prea des că 
ştim ceva. 

Cronicarii arabi povestesc că Al-Ma'mun a găsit “cadavrul 
unui om” care purta o ciudată “armură de aur, împodobită cu tot 
felul de pietre preţioase”. Un basm? Astfel de “armuri” doar ne 
sunt cunoscute şi din Vechiul Testament. În capitolul 28 al Cărţii 
a doua a lui Moise (Exodul), se explică exact ce fel de 
îmbrăcăminte trebuiau să poarte Aaron (fratele lui Moise) şi preoții 
leviti. Printre altele, un pieptar cu douăsprezece pietre preţioase 
diferite. 


Noi coridoare și încâperi 


Să se găsească statui, sarcofage şi cărți cu conținut ştiinţific 
în cele trei piramide mari? Exagerări imense? Nu ştie de mult 
“ştiinţa” totul despre piramide? Credulii aşa cred 

Este general cunoscut experimentul de iradiere făcut la 
sfârşitul lui 1968 şi începutul lui 1969 de laureatul premiului Nobel 
în fizică, dr. Luis Alvarez, la piramida Khefren. Alvarez şi echipa 

lui au pornit de la faptul că razele cosmice ne bombardează planeta 
incontinuu, pierzându-şi, când pătrund în corpurile solide, cum ar 
fi piatra, o fracțiune din energie. În medie, se izbesc vreo zece mii 
de protoni pe secundă de un metru pătrat de pământ. Cele mai 
bogate în energie dintre aceste particule cosmice pătrund prin 
straturile cele mai groase de rocă, altele chiar prin întreaga planetă. 
Se poate constata prin măsurători câte particule elementare trec 
printr-un strat de rocă. Dacă piatra conține spaţii goale, protonii 
sunt fränati mai puţin în drumul lor prin acest spaţiu gol, fluxul 
protonilor devenind astfel mai mare decât în roca masivă, solidă. 

În piramida Khefren s-a instalat o “încăpere de scântei", iar 
razele particulelor cosmice au fost reținute pe o bandă magnetică. 
Aceste benzi au fost evaluate de un computer IBM, ţinându-se 
cont în programul computerului de forma piramidei, de mărimea 
ei şi de unghiul de înclinare. 

La sfârşitul lui 1968 erau deja înregistrate traiectoriile a 
peste două milioane şi jumătate de raze cosmice. Analiza 
computerizată a arătat corect forma piramidei, s-a ştiut deci că 
seria de experimente era rezonabilă şi aparatele de măsurat lucrau 
cum trebuie. 

Au urmat mirarea şi îndoiala. Oscilografele au indicat un 
model haotic. Nimic nu mai putea fi recunoscut, ca şi cum 
particulele cosmice ar fi pornit-o încoace şi încolo, virând pe după 
colț. Chiar atunci când erau introduse în calculator aceleaşi benzi 
magnetice, acesta scuipa afară alte date şi alte grafice. Era de-a 
dreptul disperant. Experimentul foarte scump la care participau 
diferite institute americane, firma IBM şi Universitatea Ain-Shams 
de la Cairo, s-a încheiat fără rezultate utilizabile. Dr. Amr Gohed 
a spus ziariştilor că cele constatate erau “ştiinţific imposibile” şi a 
adăugat că fie structura piramidei este haotică, fie există "un 
mister, care se sustrage posibilităţii noastre de explicare - numiţi-l 
ocultism, blestem al faraonilor, farmece, magie sau cum vreți” . 

De atunci s-a pornit cu aparate noi şi metode noi în căutarea 
de spaţii în interiorul piramidelor. Cu succes. În vara lui 1986, cei 
doi arhitecți francezi Jean-Patrice Dormion si Gilles Goidin au 
localizat cu detectorii lor electronici spații goale în piramida 
Kheops. Cu ajutorul Departamentului egiptean al antichitätilor, 
au fost introduse în cele din urmă microsonde pentru prelevarea 
de probe printr-o rocă groasă de doi metri şi jumătate. Sub 

coridorul care duce la încăperea reginei, francezii au dat peste 
un spaţiu gol, lat de trei metri şi înalt de cinci metri şi jumătate, 
umplut cu nisip de cuarț. Şi în spatele peretelui dinspre nord-vest 
al încăperii reginei a fost detectat un spațiu gol. Până acum nu 
s-au descoperit accese la aceste spații. Ce ştim deci la urma 
urmei? Cu ce drept expediem textele arabe în tărâmul basmelor? 

Alarmati de succesele celor doi arhitecți francezi, japonezii 
de la Universitatea Waseda din Tokio nu şi-au precupețit eforturile. 
Electroniştii migăloşi testaseră deja un fel de aparat radar, cu 
care se puteau realmente detecta diverse formaţiuni de rocă — 
granit, piatră de var, gresie. Echipa de mare nivel a Universităţii 
Waseda, care a ajuns la 22 ianuarie 1987 la Cairo, era alcătuită 
dintr-un profesor de egiptologie, un profesor de arhitectură, un 
doctor în geofizică şi diverşi electronişti. Şeful echipei era 
profesorul Sakuji Yoshimura, care colabora excelent cu dr. 
Ahamed Kadry, preşedintele Departamentului egiptean al 
antichitätilor. 

Japonezii, intotdeauna eclatanti in materie de electronicä 
şi echipați cu instrumente transportabile şi computere foarte bune, 
au radiografiat atât coridorul care duce la încăperea reginei, cât 
şi încăperea propriu-zisă, apoi, deasupra, încăperea regelui, 
întreaga zonă din sudul marii piramide şi în cele din urmă sfinxul 
şi aria din jurul sfinxului. Ce s-o mai lungesc atât! Echipa japoneză 
de cercetare a reuşit să descopere indicii clare ale unui întreg 
labirint (!) de ganguri şi spaţii goale în marea piramidă. 

Raportul ştiinţific al Universităţii Waseda, bogat în imagini‘, 
arată pe mai mult de şaizeci de pagini date ale măsurătorilor 
diferitelor porțiuni în parte, străbătute toate de grinzi albe — 
coridoare, puțuri şi spații goale în piramidă. În partea sud-vestică 
a încăperii regelui a fost localizat un spațiu mai mare, la fel şi în 
sud-vestul axei principale a marii galerii. Un coridor pleacă dinspre 
peretele din nord-vest al încăperii reginei şi în sudul piramidei 
Kheops a fost localizată o groapă de patruzeci şi doi de metri, 
care pare să ducă pe sub piramidă. Deja confirmată este 
descoperirea făcută cu ajutorul electronicii japoneze a unei a doua 
nave solare în platoul stâncos de sub piramidă. 

Şi acum? Ce surprize ne mai aşteaptă? Cum se comportă 
acum acei oameni de ştiinţă care întorceau permanent capul cu 
un zâmbet obosit când venea vorba despre spații nedescoperite 


Ochii sfinxului 159 


din interiorul piramidei? În momentul de față nu ştie nimeni ce 
conțin coridoarele şi încăperile depistate electronic sau dacă au 
fost deja jefuite. Nimeni? — După cum am mai spus-o, în decembrie 
1988 marea galerie şi încăperea reginei erau absolut îndesate cu 
schele şi scânduri. Nu întâlneai însă un muncitor pe nicăieri. Fie-mi 
îngăduită întrebarea: au loc în întunericul nopții alte analize si 
foraje electronice? Se introduc deja prin blocurile piramidelor 
microsonde pentru prelevare de probe, având fibre de sticlă, şi 
se fac mai întâi fotografii? Aş avea perfectă înțelegere pentru un 
astfel de procedeu. Cine să poată face în mijlocul acelui du-te-vino 
turistic studii ştiinţifice? Altă întrebare: nu şi-ar risca egiptologia 
renumele, dacă cercetătorii ar deschide spaţii ascunse de milenii, 
procedänd ca nişte hoţi, în taina nopții şi departe de ochiul public? 
Cine ar mai crede oare după aceea că exponatele arătate — sau 
care nu pot fi arătate — reprezintă tot ce s-a găsit? 


Inselätorio legată de Kheops 


Poate ne mai aşteaptă în marea piramidă încă o senzație 
de o cu totul altă natură, care ar trebui să-i doară foarte tare pe 
egiptologi, şi anume constatarea că nici n-a fost Kheops 
constructorul ei. De fiecare dată când întreb un specialist cine a 
fost antreprenorul constructor al marii piramide, răspunsul 
stereotipic țâşneşte ca din puşcă: Kheops. Nici o îndoială? — Nici o 
îndoială. Faraonul Kheops este considerat un “fapt ştiinţific dovedit”. 
Întrebările sunt deplasate. Şi cu asta, basta. Dacă zgării lacul 
deoparte, “faptului ştiinţific dovedit” îi suflă un vânt rece în obraji. 

Ce-i conferă faraonului Kheops laurii de constructor al 
piramidei? De unde vine această siguranţă că numai Kheops a 
putut ridica edificiul cel mai impresionant dintre toate? Să ne 
amintim că în marea piramidă nu există texte de piramidă, 
preaslăviri sau glorificări ale constructorului. Pură vanitate 
anonimă. 

Privit îndeaproape, nu sunt decât două indicii care duc la 
Kheops, dar literatura de specialitate le-a umflat şi le-a tot umflat. 
Herodot a scris că faraonul Kheops a pus să fie ridicată piramida. 
“Kheops” este în limba greacă, în egipteană personajul se numeşte 
“Khufu”. La Diodor din Sicilia, inspiratorul construcției este numit 

“Khemmis”, iar Pliniu, care înşiră în mod expres numele istoricilor 
care au relatat înaintea lui despre piramide, menţionează sec: 
“Nici unul dintre ei nu ni-i poate indica însă pe adevărații ei 
constructori." În acest caz, arheologia se bazează complet pe 
Herodot, în rest îl trimite la plimbare. 

A doua dovadă în favoarea lui Kheops/Khufu ca fiind 
constructorul piramidei este o inscripție dintr-una din “încăperile 
de descărcare” de deasupra încăperii regelui. O clipă! N-am 
susținut permanent că în marea piramidă nu există inscripții? 

Cazul reprezintă un roman polițist având drept personaj 
principal un escroc. El n-a fost analizat şi rezolvat de Sherlock 
Holmes, ci de Zecharia Sitchin, un specialist în limbi vechi 
orientale. 

În ziua de 29 decembrie 1835, colonelul britanic Howard 
Vyse, ofițer al corpului de gardă, a sosit în Egipt. Vyse era un tip 
original şi zeflemist, un nepot al Contelui de Stafford, pe de o 
parte disciplinat până-n măduva oaselor, pe de alta, oaia neagră 
a familiei, care trebuia să se facă remarcat prin fapte deosebite. 
Vyse a fost încântat şi fascinat de misterul piramidelor şi s-a 
asociat de îndată cu căpitanul italian Giovanni Battista Caviglio 
(1770-1845), care săpa deja de un timp încoace în Gizeh. În 
decursul lunilor, cei doi s-au certat, la 13 februarie 1837 tensiunile 
au dus la o ruptură. Vyse, britanicul, care căpătase de la consul 
autorizaţia pentru a săpa, l-a gonit pe italian de pe locul unde se 
desfăşurau săpăturile. 

Cu şaptezeci şi doi de ani înaintea lui Howard Vyse, 
diplomatul britanic Nathaniel Davison (m. 1783) descoperise 
la capătul marii galerii o gaură în tavan, prin care s-a strecurat 
la 8 iulie 1765. Davison a ajuns atunci în cel mai jos plasată 
dintre aşa-numitele încăperi de descărcare de deasupra 
încăperii regelui. Howard Vyse ştia desigur despre descoperirea 
lui Davison, deoarece şi-a notat în jurnalul său intim că 
presupune existența unei camere mortuare ascunse peste 
“încăperea Davison”. Vyse voia să ajungă celebru cu orice preț, 
era hotărât ca numele său să intre în istorie, îi era dator asta 
familiei lui. La 27 ianuarie 1837 chiar a încredinţat jurnalului 
său intim mărturisirea că trebuia să descopere ceva înainte de 
a se întoarce în Anglia. Vyse şi inginerul-şef, John S. Perring, 
şi-au procurat praf de puşcă şi au provocat o explozie peste 

“încăperea Davison", creînd un tunel în blocurile piramidei. La 
30 martie, 27 aprilie, 6 mai şi 27 mai 1837, Vyse şi Perring au 
descoperit într-adevăr alte patru spații goale peste “încăperea 
Davison”, numite, la rând, încăperile Wellington, Nelson, 
Arbuthnot şi Campbell. În cele două încăperi de sus, Vyse a 
observat câteva semne pe monoliti, care fuseseră în mod 
evident mâzgălite acolo cu pensula, în roşu. Din carierele din 
munții Wadi-Maghara era ştiut că şefii constructori marcau 
adesea anumiţi monoliti cu o culoare, pentru a putea ajunge la 
locul corect de destinație şi a nu se rătăci în mijlocul dezordinii 
create în timpul transportului. Una dintre aceste smângăleli cu 
pensula arăta numele faraonului, Kh-u-f-u. Dovada era adusă 
- monolitul inscripționat îi era destinat lui Khufu/Kheops. Vestea 
senzationalä a făcut înconjurul lumii, Howard Vyse îşi atinsese 
telul! 

La o cantitate de peste două milioane de blocuri prelucrate 
numai pentru piramida Kheops, ar fi trebuit să ne întâlnim la tot 
pasul cu însemne “Kheops”. Dar absenţa lor n-a deranjat atunci 
pe nimeni. 

În capitolul 13 al cărții sale Trepte spre cosmos, ca şi în 
două articole suplimentare din Ancient Skies(6, 7), publicația 
oficială a lui Ancient Astronaut Society, orientalistul american 
Zecharia Sitchin a dezvăluit înşelătoria lui Howard Vyse. Dovada 
împotriva lui Howard Vyse este o capodoperă criminologică atât 
de ingenioasă, încât trebuie să ne punem întrebarea de ce 
egiptologii se mai agaţă de eronatul lor “fapt ştiinţific dovedit”. 

Pe baza datelor, a părerilor şi a însemnărilor din jurnal, 
dar mai ales din cauza unei greşeli de ortografie, care-i scăpase 
falsificatorului, Zecharia Sitchin combate şarlatania perechii 
Vyse/Perring. După descoperirea însemnului “Ch-u-f-u”, 
specialiştii şi-au şi manifestat îndoielile, însă vocile lor au fost 
acoperite de strigătele victoriei. Egiptologul Samuel Birch, expert 
în hieroglife, a presupus în 1837 : Deşi [semnele - n. lui E. v. 
D.] nu sunt prea citete, căci sunt scrise cu litere semihieratice 
sau liniar-hieroglifice...” şi ceva mai încolo: “importanţa... nu se 
prea poate vedea... este foarte greu de interpretat...” 

Ce l-a dezorientat pe specialistul în hieroglife Samuel Birch? 
Scrisul pictat era alcătuit din semne care nici nu existau pe timpul 
lui Kheops. În decursul secolelor, în vechiul Egipt se dezvoltase 

din scrierea cu ideograme una “hieraticä" — mult după Kheops. 
Însuşi Richard Lepsius, (aşa-zis) descoperitor al labirintului, a 
rămas surprins în fața simbolurilor mâzgălite cu pensula în culoare 
roşie, pentru că se asemănau prea mult cu scrierea hieratică. 

Cum au ajuns aceste semne în piramida Kheops? A intrat 
cineva în ea, la nişte secole după ce a fost construită, şi a pictat 
simboluri pe monoliti? Exclus, căci “încăperile de descărcare” 
fuseseră total inaccesibile, Vyse trebuind chiar să se folosească 
de praf de puşcă. 

Vyse, de profesie militar, şi nu egiptolog, cunoştea doar o 
lucrare standard despre hieroglife, manualul apărut în anul 1828 
Materia hieroglyphica, de John Gardner Wilkinson. După cum 
s-a constatat abia mai târziu, numele “Khufu” este scris greşit în 
manualul lui Wilkinson. Consoana “Kh" era reprezentată prin 
simbolul soarelui “Re”*. Perechea de impostori Vyse/Perring nu 
căzuse doar în cursa unei scrieri întrebuințate la secole după 
Kheops, ci preluase şi o greşeală de ortografie din cartea lui 
Wilkinson. Oare n-ar fi trebuit să remarce nimeni că roşul era o 
culoare proaspăt aplicată? lată ce spune Zecharia Sitchin : 

“Această întrebare a primit atunci răspuns din partea unuia 
dintre participanți, şi anume Perring, în propria lui lucrare despre 
piramidele din Gizeh. El scrie că acea culoare întrebuințată pentru 
inscripțiile egiptene vechi <<era un derivat al roşului ocru, numit 
de arabi moghrah, care se mai foloseşte şi azi... desenele sunt 
păstrate atât de bine pe pietre, încât este imposibil că recunoşti 
dacă au fost făcute ieri sau cu trei mii de ani în urmă.>>" 

Am întrebat diverşi egiptologi despre dezvăluirile lui 
Zecharia Sitchin cu iz de roman polițist. Nici unul nu cunoaşte 
analiza lui. Egiptologia se leagănă cu certitudinea că ştie adevărul 
şi se consolează cu ideea că Howard Vyse a fost, la urma urmei, 
un arheolog onorabil. Dar Vyse n-a fost arheolog. Onorabil o fi 
fost într-un anumit sens... şi ahtiat de glorie. 

Onoarea este o chestiune aparte, chiar şi în arheologie. 
Când, la 4 noiembrie 1922, britanicul Howard Carter a devenit 
renumit descoperind mormântul lui Tutankhamon, n-a îndrăznit 
nimeni să-i pună la îndoială afirmaţiile. Reputația lui era 
ireproşabilă. Din păcate, încăperile din fața mormântului propriu-zis 


* Numele regelui soarelui este atât Ra, cât şi Re (n. t.). 

al lui Tutankhamon fuseseră deja sparte de hoti, spunea Carter. 
Între timp, specialiştii ştiu că Howard Carter mintea de inghetau 
apele. El însuşi a fost cel care a coborât în cavoul lui Tutankhamon 
înaintea deschiderii oficiale a mormântului, lăsând acolo special 
dezordine şi şterpelind o serie de obiecte de valoare, pentru a nu 
fi nevoit să împartă jumătate din ele cu guvernul egiptean, aşa 
cum prevedea contractul. Fapta a fost depistată de arheologul 
dr. Rolf Kraus de la Muzeul Egiptean din Berlin." Nici lumea 
specialiştilor, nici opinia publică n-au reacţionat în vreun fel. 


Cine a fost constructorul? 


Nu există nici cea mai mică dovadă convingătoare în 
favoarea lui Kheops — constructor al marii piramide. Asta nu 
exclude totuşi posibilitatea ca el să fi pus să fie construită, numai 
că există mult mai multe elemente în defavoarea decât în 
favoarea sa. Nu tu hieroglife, nu tu texte de piramidă, nu tu statui, 
nu tu busturi, nu tu pereți plin de glorificări. O singură figurină 
plăpândă de fildeş aflată la Muzeul Egiptean, înaltă de abia cinci 
centimetri, s-ar părea că-l reprezintă pe Kheops. Pe de altă parte, 
există o dovadă solidă ca piatra împotriva lui Kheops, numai că 
ea nu este luată în considerare de specialişti. 

În anul 1850 a fost găsită în ruinele templului Isis o stelă 
ce poate fi admirată azi în Muzeul Egiptean de la Cairo. Templul 
Isis se afla chiar lângă marea piramidă. Inscripția stelei spune: 
Kheops a pus temeliile “casei lui Isis, stăpâna piramidei, lângă 
casa sfinxului”. Dacă Isis este numită “stăpâna piramidei”, 
înseamnă că marea piramidă exista deja când a apărut Kheops 
pe scena egipteană. În afară de aceasta, se pare că exista deja 
şi sfinxul, care, după părerea arheologilor, ar fi fost construit 
abia de Khefren, urmaşul lui Kheops. De ce nu tin cont specialiştii 
de această comunicare explozivă atât de solidă? Stela a fost 
găsită în 1850. Să ne amintim: cu treisprezece ani în urmă se 
ajunsese la unison în privinţa lui Kheops, datorită descoperirilor 
frauduloase ale lui Howard Vyse. Stela nu se potrivea nicăieri în 
plan; arheologii au decretat că era un fals ce trebuie să fi fost 
făcut după moartea lui Kheops, “spre a veni în sprijinul 
concepțiilor preoților locali”. 

Toate acestea ne indreptätesc să punem întrebarea: 
dacă nu a fost Kheops cel care a poruncit să fie ridicată 
minunea lumii de la Gizeh, atunci cine? Egiptologii cunosc 
complet cronologia de la Kheops încoace, fără goluri. Nu 
există nici un loc pentru încă un faraon după Kheops. Dacă 
nu a fost nimeni după Kheops — atunci trebuie să fi fost cineva 
înaintea lui. Până şi un asemenea gând este insuportabil 
pentru experţi, căci el dă peste cap dezvoltarea cronologică 
atât de îndrăgită a construcţiilor realizate. Pot fi cronicarii arabi 
de vreun ajutor? Ce relatează ei? 

“Cele mai mari piramide sunt cele trei care stau până-n 
ziua de azi vizavi de Misr [Cairo - n. lui E. v. D.]. Oamenii nu 
au căzut de acord asupra momentului construirii, a numelui 
constructorului şi a cauzei construirii ei şi au emis cele mai 
diverse păreri, care sunt însă îndeobşte eronate. Din cele pe 
care le ştiu, vreau să aleg şi să povestesc acum ceea ce este 
satisfăcător şi suficient, cu voia lui Dumnezeu, Sublimul. 

Profesorul Ibrahim Ben Wasif Sah Al-Katib spune în 
<<Ştiri despre Egipt şi minunile lui>>, acolo unde povesteşte 
despre Saurid, fiul lui Sahluk, fiul lui Sirbak, fiul lui Tumidun, 
fiul lui Tadrasan, fiul lui Husal, unul dintre regii Egiptului 
dinaintea potopului, care-şi aveau reşedinţa în oraşul Amsus, 
despre care se va vorbi în locul în care se vor trata în această 
carte oraşele Egiptului: 

Ela fost constructorul celor două mari piramide de lângă 
Misr... Cauza construirii celor două piramide a fost următorul 
vis avut de Saurid cu trei sute de ani înaintea potopului: 
Pământul se răsturna cu locuitorii săi, oamenii fugeau în grabă 
mare, stelele cădeau...” 

Având în vedere succesiunea precisă de nume, nevine 
greu să catalogăm textul drept basm sau mit. Conform 
descrierii, cu trei sute de ani înaintea potopului un rege pe 
nume Saurid ar fi avut un vis care a dus în cele din urmă la 
construirea piramidelor? Şi consilierii şi profeţii lui au fost 
chinuiti de vise cumplite. Anuntau sfârşitul civilizației. “Cerul 
se deschise, o lumină strălucitoare se ivi... şi bărbaţi coborâră 
din cer, ținând măciuci de fier în mâini şi lovind cu ele 
oamenii.” 

Moi vechi decât potopul? 


Regele a întrebat inteleptii dacă după potop Egiptul va fi 
din nou locuibil. Răspunsul fiind afirmativ, s-a decis să se 
construiască piramidele, pentru ca întreaga înțelepciune 
omenească a vremurilor de atunci să poată fi păstrată. Un motiv 
excelent. Pe vârful piramidei, Saurid cel antediluvian a pus să fie 
făcută o inscripție care spunea: 

“Eu, Saurid, regele, am construit piramidele acestea în 
vremea cutare şi cutare şi le-am încheiat construirea în şase ani. 
Cine vine după mine şi e de părere că este rege ca şi mine, acela 
n-are decât să le distrugă în şase sute de ani: se ştie că a distruge 
este mai uşor decât a construi. După ce le-am terminat, le-am 
îmbrăcat cu brocart, el n-are decât să le acopere cu rogojini... 

Când a murit regele Saurid ben Sahluk, a fost înmormântat 
în piramida dinspre răsărit, Hugib, în schimb, în cea dinspre apus 
şi Karuras în piramida alcătuită jos din pietre din Assuan şi sus 
din pietre Kaddan.” 

Aceste piramide au sub pământ porţi care duc spre un gang 
boltit. Fiecare gang este lung de o sută cincizeci de coti. Poarta 
piramidei dinspre răsărit este situată pe latura nordică, cea a 
piramidei dinspre apus, pe latura vestică, iar cea a gangului boltit 
al piramidei acoperite cu piatră se află pe latura sudică. Este de 
nedescris ceea ce ascund piramidele în materie de aur şi 
smaragde. 

Cel care a tradus această scriere din coptă în arabă a 
adunat datele până la răsăritul soarelui din prima zi a lui Thot — 
era vorba de o duminică — din anul 225 după calendarul arab şi 
astfel a rezultat suma de 4321 de ani solari. Examinând apoi cât 
timp a trecut de la potop până în exact acea zi, a constatat: 1741 
de ani, 59 de zile, 13*, ore şi */,, ore. A scăzut asta din sumă şi 
au rămas 399 de ani, 205 zile, 10 ore şi 2'/, ore. A realizat atunci 
că această scriere datată fusese scrisă cu atâția ani, atâtea zile, 
ore şi părți de oră înaintea potopului. 

În Hitat sunt redate succesiv diferite texte arabe, care conţin 
ades datări contradictorii în legătură cu construirea piramidelor. 
lată un exemplu: 

“Abu Zaid Al-Balhi povesteşte: pe piramide s-a găsit o 
inscripție în scrierea lor. Au inteles-o şi ea suna astfel: <<Aceste 

două piramide au fost construite când ‘vulturul căzător' s-a aflat 
în zodia racului.>> Atunci au calculat din acest moment până la 
hegira profetului şi au rezultat de două ori 36.000 de ani solari.” 

Cine a fost acest clarvăzător rege Saurid? Este o figură 
nebuloasă, mitică, inventată într-o lume de vis a dorințelor şi 
näzuintelor, sau poate fi incadrat pe undeva? Hitat spune 
despre el că a fost "Hermes, pe care arabii il numesc Idris”. 
Dumnezeu însuşi l-a instruit în ştiinţa astrelor şi i-a comunicat 
că peste pământ se va abate o catastrofă, dar va supraviețui 
un rest de lume în care ştiinţele vor fi necesare. După care 
Hermes alias Idris alias Saurid a construit piramidele. Şi mai 
explicit devine Hitat în capitolul 33: 

“Există oameni care spun: primul Hermes, numit 
<<Intreitul>> în calitatea sa de profet, rege şi înțelept (el este 
cel pe care iudeii îl numesc Enoh, fiul lui lared, fiul lui 
Mahalaleel, fiul lui Chenan, fiul lui Enoh, fiul lui Set, fiul lui Adam 
— fie binecuvântat —, şi acesta este Idris), a citit în stele că va 
veni potopul. Atunci a pus să fie construite piramidele şi a 
ascuns în ele comori, scrieri savante şi toate cele de care se 
temea să nu se piardă şi să nu dispară, spre a le proteja şi a le 
păstra în siguranţă.” 

Noi, occidentalii, neobisnuiti să gândim în dimensiuni 
precedänd potopul, întrebăm dezorientati de ce pentru numele 
lui Dumnezeu insistă cronicarii arabi asupra unei datări a 
piramidelor înaintea potopului. Muhammad ben Abdallah ben 
Abd al-Hakam precizează acest lucru cum nu se poate mai 
bine: 

"După părerea mea, piramidele n-au putut fi construite 
decât înaintea potopului; căci, dacă ar fi fost construite după, 
oamenii ar fi avut informaţii despre ele.” Un argument excelent. 
De necontestat. 

Incitantă este constatarea din Hitat că Enoh cel din 
Vechiul Testament este unul şi acelaşi cu Hermes şi Idris. Multe 
se pot deriva din această constatare. Nu numai în Hitat este 
numit Enoh alias Hermes alias Idris alias Saurid drept 
constructorul piramidelor, ci şi exploratorul şi scriitorul arab 
Ibn-Battuta (secolul al XIV-lea) asigură că Enoh a ridicat 
piramidele înaintea potopului, “pentru a conserva acolo cărți 
de ştiinţă şi de cunoaştere şi alte obiecte de valoare” . 


Ochii sfinxului 167 


Prietenul meu Enoh 


Cine este acest Enoh? Cititorii mei îl ştiu din cărțile mele 
anterioare „aşa că îl voi descrie cât se poate de succint. 

Numele Enoh înseamnă în ebraică "initiatul, cel cu judecată, 
cunoscătorul”. Moise îl desemnează drept al şaptelea din cei zece 
străbuni, deci un patriarh antediluvian, care stă de milenii în umbra 
fiului său Matusalem, despre care Geneza afirmă că ar fi ajuns la 
vârsta de 969 de ani — de unde şi expresiile “vârstă matusalemică” 
sau “bătrân ca Matusalem”. În Vechiul Testament, Enoh este 
menţionat doar tangential, deşi patriarhul nu ar fi meritat să fie 
astfel marginalizat. Căci Enoh este autorul unor cărți pasionante, 
scrise la persoana întâi. Aceste cărţi ale lui Enoh nu fac parte din 
Vechiul Testament, Părinţii Bisericii nu l-au înțeles şi l-au exclus 
până şi “uzului public". Siavă Domnului că biserica etiopiană nu a 
respectat aceste indicaţii. Textele lui Enoh au fost preluate în 
canonul Vechiului Testament al bisericii abisiniene şi figurează 
de atunci în registrul scrierilor sfinte. 

Astăzi există două variante ale cărților lui Enoh, care spun 
însă în esență acelaşi lucru: cărţile etiopiene şi cel slave ale lui 
Enoh. Comparatiile înalt academice de texte au conchis că 
originalul are un singur autor. Cine se străduieşte să interpreteze 
textele lui Enoh în mod încăpățânat şi exclusiv teologic se loveşte 
de un labirint de comunicări stranii. Dar dacă este läsatä deoparte 
ornamentatia arabescă cu limbajul său metaforic înflorit şi este 
luat schetelul, atunci nouă, celor de azi, ne parvine - fără a 
modifica o iotă — o relatare de un dramatism straniu. 

Primele cinci capitole ale cărţii lui Enoh anunţă o Judecată 
de Apoi. În capitolele 17-36 sunt descrise călătoriile lui Enoh în 
diferite lumi şi spre firmamente îndepărtate, capitolele 37-71 transmit 
parabole de tot felul, care i-au fost povestite profetului de către 
“făpturile celeste”, iar capitolele 72-82 conțin informaţii minutioase 
despre orbitele soarelui şi ale lunii, despre zile bisecte, stele şi 
mecanica cerească. Restul capitolelor redau discuții de-ale lui Enoh 
cu fiul său Matusalem, căruia îi anunță potopul ce va să vină. Apoi, 
Enoh dispare, drept happy- end, cu o trăsură de foc în ceruri. 

Cartea slavă a lui Enoh ` conţine date suplimentare ce nu 
apar în cartea abisiniană. Versiunea slavă relatează cum a ajuns 
Enoh în contact cu făpturile celeste: 

“Cărţile parabolelor sfinte ale lui Enoh, omul înțelept şi 
marele scriitor, pe care Domnul l-a luat la sine şi l-a iubit, ca să 
vadă lăcaşurile celor supremi... În prima lună a celui de-al 365-lea 
an de viaţă, în prima zi din prima lună, eu, Enoh, mă aflam singur 
în casă... şi mi s-au infätisat doi bărbaţi foarte mari, aşa cum nu 
mai văzusem niciodată pe pământ. lar chipurile lor străluceau 
precum soarele, ochii precum tortele arzände, din gurile lor ieşind 
flăcări; penele lor erau diferite, picioarele le erau ca purpura, aripile 
radiau mai puternic ca Domnul, brațele le erau mai albe ca zăpada. 
Şi stăteau la căpătâiul patului meu şi mă strigau pe nume. Eu 
însă m-am trezit din somn şi i-am văzut limpede pe acei bărbaţi 
cum stăteau lângă mine. Şi grăiră către mine acei bărbaţi: Fii 
curajos, Enoh... astăzi mergi cu noi sus, în ceruri. Şi spune fiilor 
tăi şi tuturor copiilor casei tale tot, ce şi cât să facă pe pământ în 
casa ta fără tine, şi nimeni să nu te caute, până ce Domnul nu te 
va aduce din nou la ei...” 

Enoh este ridicat dincolo de pământ, acolo i se prezintă 
diferiţi “îngeri”. | se înmânează un instrument pentru “scriere 
rapidă” şi i se spune să însemne tot ce-i dictează “ingerii”. “O, 
Enoh, priveşte scrierea de pe tablele cereşti, citeşte ce scrie pe 
ele şi ține minte totul în amănunt.” 

Astfel iau naştere trei sute şaizeci de cărți, o moştenire a 
zeilor pentru oameni. După multe săptămâni, Enoh este adus din 
nou acasă de străini, însă numai pentru a se despărţi acolo definitiv 
de cei dragi. Îi lasă moştenire fiului său Matusalem cărţile scrise 
şi îl însărcinează în mod expres să le păstreze şi să le transmită 
generaţiilor viitoare de pe astă lume. Ce s-a întâmplat cu ele? În 
afara cărților lui Enoh menţionate mai sus nu este cunoscut nimic 
altceva, toate celelalte fiind considerate pierdute. 

Când vine vorba despre Enoh în toiul unei discuţii şi eu 
emit părerea că profetul antediluvian a avut privilegiul să absolve 
un curs într-o navă-bază spaţială aparţinând extratereştrilor, aud 
de fiecare dată că atunci ar fi avut nevoie de un fel de costum de 
astronaut. Oare? În navetele şi staţiile noastre spaţiale astronauții 
se deplasează şi fără costum spaţial. Doar împotriva contaminării 
nedorite cu virusuri şi bacterii ar fi trebuit să se ferească 
extratereştrii — şi viceversa Enoh. Ce relatează atentul elev Enoh? 

“Şi Domnul i se adresă lui Mihail: Apropie-te şi dezbracă-l 
pe Enoh de veşmintele pământeşti şi unge-l cu o pomadă bună şi 

pune-i veşmintele Luminätiei mele. Şi Mihail făcu precum 
cuvântase Domnul: Mă unse şi mă înveşmântă. Şi acea pomadă 
părea a fi mai mult decât o mare lumină şi grăsimea ei era ca 
roua bună şi mireasma ei ca smirna şi strălucirea ei ca razele 
soarelui. Şi m-am privit pe mine şi eram ca unul dintre cei splendizi 
ai săi şi nu era nici o deosebire în înfăţişare.” 

O imagine realmente ciudată. Dumnezeul cel adevărat şi 
universal ar fi dat indicație ca Enoh să fie uns cu o alifie deosebit 
de grasă şi intens aromată. Noi, oamenii, am avut dintotdeauna 
un miros special. 

Există legături între profetul Enoh din Vechiul Testament şi 
necunoscutul rege Saurid, care este făcut răspunzător de arabi 
pentru construirea piramidelor? 

a) Amândoi au trăit înaintea potopului. 

b) Amândoi au fost avertizaţi de zei de potopul ce urma să ` 
vină. 

c) Amândoi au scris cărţi despre toate ştiinţele. 

d) “Domnul însuşi” i-a instruit pe amândoi în astronomie. 

e) Amândoi au poruncit ca operele lor să fie păstrate pentru 
generaţiile viitoare. 

În afara coincidentelor se ivesc însă şi discrepanțe serioase. 
Se pare că Saurid este înmormântat într-o piramidă — Enoh a 
părăsit pământul într-un vehicul ceresc. În plus, se caută zadarnic 
în cărțile lui Enoh existente un cuvânt despre faptul că patriarhul 
biblic ar fi pus să fie ridicate piramidele. 

Se pot găsi indubitabil paralele şi între Enoh, Saurid şi 
mesagerul grec al zeilor, Hermes. Numai că Hermes nu este nici 
antediluvian, nici nu apare drept constructor al piramidelor. 

Experiența mea profesională m-a învățat să văd mai mult 
îndărătul poveştilor populare tradiționale decât pură fantezie 
omenească şi artă narativă. Există ceva de genul unui raster al 
mitului, unei site care filtrează ornamentele adiţionale şi densifică 
informatiile-nucleu. În jurul anului 700 I.C., poetul grec Hesiod a 
scris în Mitul celor cinci spite omeneşti că la început zeii nemuritori 
i-ar fi creat pe Cronos şi pe camarazii săi, oamenii. ` “Acel neam 
măreț de eroi, numiţi semizei, care populau pământul cel fără de 
sfârşit în vremurile dinaintea noastră...” 

Semizeii sunt şi semioameni. Făpturi terestre cu gene 
extraterestre. Că era Hermes, Enoh, Idris ori Saurid, toți aparțineau 

acestui clan de elită. Tuturor li se potriveşte formularea "cu foarte 
mult timp în urmă”. În definitiv, tradiția îi leagă pe toţi cei cu “cărți 
scrise”, care “au fost ascunse”. Acest element de legătură se 
potriveşte la Saurid, Idris şi Enoh, precum şi — nota bene — la 
multi alți dascăli ai oamenilor, inclusiv la semizeii menţionaţi de 
Hesiod. 

Dacă conținuturile mitice ar trebui căutate numai în ceața 
în care sunt mereu cufundate, atunci nu s-ar putea extrage nici 
un fel de informaţii din ele. A fost dintotdeauna mai uşor să crezi 
într-o anumită doctrină - fie ea dovedită sau nu - decât să-ți pui 
în funcţiune mintea şi să pierzi timpul pentru a depista elementele 
comune în conținuturile mitice. Eu nu vorbesc aici despre un studiu 
comparativ de mituri, atunci ar fi trebuit să sap mult mai departe, 
pe mine mă interesează pur şi simplu construirea marii piramide 
şi posibilitatea ca în ea să se afle texte străvechi, care pot 
revoluţiona întreaga noastră gândire religioasă, dar pot răsturna 
şi imaginile noastre despre istoria timpurie a omenirii şi evoluţiei. 

Pentru prietenii mei egiptologii, nu există nici un motiv spre 
a-l “dezlega” pe faraonul Kheops de construirea piramidei. În 
cronologia Dinastiilor nu este după el nici un loc liber pentru un 
constructor suplimentar, fiecare şi-a ridicat propriile monumente 
sacre şi ele pot fi datate. În plus, se cunoaşte numele regilor 
egipteni şi din “papirusul de la Torino”, un document creat în 
secolul al XIII-lea I.C. şi păstrat astăzi la Torino. Egiptologii au 
găsit, de asemenea, liste cu nume de regi în templul de la Abydos 
al lui Sethi |, precum şi pe mai multi pereți ai complexului de temple 
de la Karnak. Fie-le recunoscută fără invidie egiptologilor munca 
lor conştiincioasă, scrupuloasă. Domnitorii egipteni sunt bine 
stabiliți, au fost bătuți în cuie. 


Milenii întărite prin document 


Cum arată situaţia înaintea lui Kheops? Numerotarea 
Dinastiilor începe pe la 2920 1.C. cu un asa-numit rege tinit Menes. 
(Sunt menţionaţi şi Min şi Hor Aha.) Dar pe timpul acestui Menes 
statul egipten trebuie să fi avut deja forme bine organizate, căci 
Menes a condus acțiuni militare care au depăşit granițele țării. A 

şi pus să fie abătut cursul Nilului la sud de Memphis. Astfel de 
realizări nu se pot face din senin — Menes a avut şi el predecesori. 

Problema cu datările este următoarea: noi, creştinii, 
numerotăm anii de la naşterea lui Cristos, romanii numărau “ab 
urbe condita”, după întemeierea Romei în anul 753 |.C. În schimb, 
de la egipteni nu ne este cunoscut nici un punct fix de început al 
erei lor, al socotirii timpului la'ei, care să poată fi tradus în cifre. 
Aşa că alunecăm ca pe o budincă, neavând nici un loc stabil 
pentru a ne înfige dinții şi a muşca. Pentru cronologia de după 
Menes, experţii au reconstruit anevoie edificiul de date din 
descoperiri şi construcţii care pot fi fixate în timp, precum şi din 
calcule astronomice. Acest edificiu este corect, lăsând la o parte 
nişte mici devieri, dar nu ne spune nimic dincolo de epoca primei 
Dinastii. 

Aici intervine legenda. Spre uimirea savanților dă şi ea liste 
precise de nume şi de domnii, confirmate prin documente 
conținând cifre, numai că arheologilor le lipsesc monumentele 
sau produsele corespunzătoare. Ce să faci cu nume şi date, care, 
ce-i drept, se întind de-a lungul mileniilor în trecut, dar nu sunt 
dovedibile prin documente solide? Ele devin mituri. 

Preotului egiptean Manethon i se atribuie opt lucrări, printre 
care o carte despre istoria Egiptului şi cartea Sothis. Ele conțin 
nume şi ani de domnie ai regilor preistorici, chiar până în epoca 
semizeilor şi a zeilor. Cum a ajuns Manethon, care a trăit prin 
secolul al III-lea |.C., la aceste cifre atât de vechi? Încă din timpuri 
străvechi se obişnuia să se fixeze anii după anumite evenimente 
ieşite din comun. Au luat astfel naştere ceva în genul unor “liste 
de date”, care s-au amplificat devenind anale. Preotimea păzea 
şi copia aceste anale, căci numai din ele se puteau extrage şi 
recita faptele glorioase ale oamenilor şi realizările extraordinare 
şi admirabile ale zeilor. 

Chiar şi în vremurile mai târzii, când imperiul faraonilor şi-a 
atins apogeul şi analele n-au mai înregistrat date calendaristice 
exacte, era un obicei să fie consultate analele în cazul unor 
evenimente speciale, pentru a se constata dacă mai avusese 
vreodată loc ceva asemănător. Aşa s-a transmis, de exemplu, că 
Ramses IV şi-a găsit numele scris în litere de aur pe un copac, cu 
ocazia unei vizite la Heliopolis. De îndată “s-au cercetat analele 
până la începutul regatului, tot ce era înregistrat din vremea 

strămoşilor” şi nu s-a găsit consemnat nimic asemănător.“ S-au 
căutat în anale, de asemenea, dovezi ale unor catastrofe 
climaterice extraordinare sau aşteptata revenire a zeilor. 

Preotul Manethon a avut la dispoziţie astfel de anale pentru 
cercetările întreprinse. El scrie că primul domnitor în Egipt a fost 
Hefaistos, care a şi inventat (adus?) focul, l-au urmat Cronos, 
Osiris, Tifon, un frate al lui Osiris; apoi Horus, fiul lui Oriris şi al lui 
Isis. Eusebiu afirmă că după zei a domnit timp de 1255 de ani 
neamul descendenților zeilor. Şi iarăşi au domnit alţi regi timp de 
1817 ani. Apoi alţi treizeci de regi, cei din Memphis, timp de 1790 
de ani. Apoi alții, cei tiniti, zece regi, timp de 350 de ani. Regatul 
spiritelor morţilor şi al urmaşilor zeilor a cuprins 5813 ani. 

Episcopul Eusebiu, care a preluat aceste date de la 
Manethon, menționează în mod expres că este vorba despre ani 
lunari, dar care, şi ei, tot datează de mai mult de 30.000 de ani 
solari |.C. Este explicabil că cifrele lui Manethon sunt disputate 
printre savanți, întrucât lipseşte punctul fix de referință, de la care 
să se poată calcula înainte sau înapoi.(17, 18, 19) 

Arheologii au groază de fixări în perioade de timp care s-au 
desfăşurat cu zeci de milenii în urmă. Cifrele lui Manethon sunt 
reduse la ani lunari, el însuşi fiind acuzat că exagerează, pentru 
că, în definitiv, avea interes ca preot să dovedească tradiția 
străveche a preotimii. Până şi criticii binevoitori, care nu pun la 
îndoială integritatea lui Manethon, se consolează cu ideea că 
Manethon a copiat pur şi simplu analele vechi, care deja colcăiau 
de exagerări. De neînțeles rămâne de ce oare alți autori antici, 
care nu erau nici preoți, nici egipteni şi cărora nu le putem pune în 
spinare nici un fel de autotămâieri, operează tot cu date “imposibile”. 

Diodor din Sicilia, istoric şi autor al unei biblioteci istorice în 
patruzeci de volume, care lasă să pătrundă tot mereu în cărţile 
sale scepticismul, relatează în, rima carte că vechii zei ar fi 
“intemeiat în Egipt multe oraşe” şi că zeii ar fi avut urmaşi, unii 
dintre ei “devenind regi peste Egipt”. În acea epocă îndepărtată, 
predecesorul lui homo sapiens era încă o făptură primitivă, “abia 
'zeii i-au dezvätat pe oameni să se mănânce între ei”. Conform lui 
Diodor, oamenii au învăţat de la zei artele, mineritul, 
confecţionarea uneltelor, agricultura şi obținerea vinului. 

Dar limbajul şi scrierea provin tot de la săritoarele făpturi 
celeste. 

"Căci acesta [Hermes alias Enoh — n. lui E. v. D.]a fost 
primul care a structurat şi dezvoltat limba cea pe înțelesul tuturor, 
şi multora, pentru care nu existase până atunci expresie, le-a 
conferit nume, iar inventarea scrisului a pornit tot de la el, la fel şi 
organizarea ceremoniilor de adorare a zeilor şi a celor de sacrificiu. 
El a fost primul care a descoperit, prin observaţie, rânduirea 
constelatiilor şi armonia naturii sunetelor... Este considerat a fi 
fost scribul sfânt pe vremea lui Osiris." 

Nu este de trecut cu vederea. Fără legătură cu Diodor, 
este numit şi Enoh “scrib sfânt”. La fel ca Diodor, care nu ştie 
nimic de patriarhul biblic, scrie şi Enoh în relatarea lui la persoana 
întâi că “paznicii cerului” s-ar fi evidenţiat pe pământ atât ca dascăli 
pozitivi, cât şi ca dascăli negativi. 

“Numele primului este Jequn; este cel care a ademenit toți 
copiii îngerilor, i-a adus pe uscat şi i-a sedus prin intermediul fiicelor 
oamenilor. Al doilea se numeşte Asbeel; acesta le-a dat copiilor 
îngerilor sfaturi proaste, încât şi-au stricat trupurile prin intermediul 
fiicelor oamenilor. Al treilea se numeşte Gadreel; este cel care 
le-a arătat oamenilor tot felul de lovituri ucigătoare. A sedus-o pe 
Eva şi le-a arătat oamenilor uneltele ucigaşe, armura, scutul, sabia 
de luptă şi în general tot felul de instrumente aducătoare de 
moarte... Al patrulea se numeşte Penemue; acesta le-a arătat 
oamenilor cum să distingă amarul de dulce şi le-a împărtăşit toate 
tainele înțelepciunii lor. l-a învățat pe oameni să scrie cu cerneală 
pe hârtie...” 

De ce ne ridicăm împotriva unor astfel de documente, care 
erau cu milenii în urmă parte componentă fixă a ştiinţei istorice? 
Cercetarea noastră istorică are de oferit ceva rezonabil dacă se 
cufundă dincolo de epoca faraonului Menes? Unde sunt 
argumentele convingătoare împotriva lui Diodor? Simplific prea 
tare lucrurile, mi se impută; doar nu putem să ne bazăm doar pe 
Diodor. Corect. Însă tocmai ăsta e blestemul care planează asupra 
specializărilor ştiinţelor noastre. Un egiptolog nu ştie nimic despre 
izvoare indiene vechi, un savant în sanscrită nimic despre Enoh 
sau Ezra, un americanist nimic despre Rigveda, un sumerolog 
nimic despre zeul maya Cuculcan... etc. lar dacă se apucă 
vreodată un cap inteligent să facă studii comparate, atunci le 
abordează întotdeauna din perspectiva bombastică şi îngustă a 
teologiei sau psihologiei. Inläntuirea de dovezi pentru cele evocate 

de Diodor a fost confirmată încă de milenii pe plan internațional, 
chiar dacă diverşii naratori foloseau diferite nume şi poveşti-cadru. 
Cernând materialul, toți cronicarii vechi din cele patru colțuri ale 
lumii relatează în esenţă acelaşi lucru. Care este motivul pentru 
care nu credem nici un cuvânt pe care-l spun aceşti cronicari? 
Ştiu că un adevăr nu triumfă niciodată, dar adversarii lui se sting 
treptat. Pentru mine, constatarea consemnată cât se poate de 
firesc de Diodor că zeul egiptean Osiris a întemeiat şi în India 
oraşe este limpede ca lumina zilei, aşa încât orice dispută 
academică pe această temă mă plictiseşte. Ce date ne raportează 
oare Diodor? 

“De la Osiris şi Isis până la domnia lui Alexandru, care a 
pus în Egipt temeliile oraşului denumit după el, s-au scurs peste 
zece mii de ani, spun ei... după cum scriu alții însă, numai niţel 
mai puţin de douăzeci şi trei de mii..." 

Câteva pagini mai încolo, în capitolul 24, Diodor relatează 
despre lupta zeilor olimpieni cu gigantii. Cu spiritul său critic, Diodor 
le reproşează grecilor că se înşală când consideră că Hercule 
s-ar fi născut numai cu o generație înainte de războiul troian, 
întrucât aceasta ar fi avut loc “pe timpul primei apariţii a omului. 
Căci începând de aici s-ar fi numărat la egipteni peste zece mii 
de ani, iar de la războiul troian nici măcar o mie două sute.” 

Ştie Diodor ce spune, deoarece în capitolul 44 el compară 
datele egiptene chiar cu propria sa vizită în Egipt. El scrie că initial 
ar fi “domnit peste Egipt zei şi eroi, şi anume nu cu mult mai puţin 
de optsprezece mii de ani, şi ultimul rege-zeu este Horus, fiul lui 
Isis. De regi-oameni însă a fost stăpânită țara începând cu Moeris 
aproape cinci mii de ani până la cea de-a 180-a olimpiadă, când 
eu însumi am venit în Egipt...” 

Diodor şi-a făcut tema, el a studiat izvoarele de atunci şi a 
stat de vorbă cu cunoscătorii. Noi nu. Noi în schimb am distrus în 
numele religiei prevalente la un moment dat bibliotecile vechi, am 
lăsat pradă flăcărilor manuscrise valoroase, i-am ucis pe cei 
învăţaţi şi pe cei înţelepţi. Cele cinci sute de mii de documente 
ale bibliotecii din Cartagina? Arse! Cărțile sibiline sau cartea Avesta 
a parşilor scrisă în litere de aur? Arse! Bibliotecile de la Pergam, 
Ierusalim, Alexandria cu milioane de opere in total? Arse! 
Manuscrisele inestimabile ale popoarelor central-americane? 

Arse! Trecutul nostru piroman este la fel de măreț ca tärätele din 
capetele revoluționare. 


Herodot și 841 de statui 


Herodot, cu nişte secole înaintea lui Diodor vizitator al 
vechiului Egipt, dă şi el în Cartea a II-a a /storiilor ” un exemplu 
elocvent pentru vârsta înaintată a istoriei egiptene. Povesteşte 
că preoții din Teba i-ar fi arătat personal 431 de statui dintre care 
fiecare reprezenta o generaţie de mari preoți din ultimii 11.340 de 
ani. "Fiecare mare preot, încă în viaţă fiind, îşi aşază acolo statuia. 
Tot numărindu-i şi arätindu-mi-i, preoții m-au lămurit că între 
aceştia era legătura de la tată la fiu şi, trecînd în şir pe la fiecare, 
de la statuia celui care murise cel mai curînd, mi le-au infätisat pe 
toate... Prin urmare — îmi dovediră preoții —, toţi aceia pe care-i 
înfățişau aceste statui erau oameni, foarte departe de a fi fost 
zei. Dar înainte de aceşti bărbaţi, peste Egipt domniserä 
într-adevăr zeii, trăind împreună cu oameni... Acestea toate 
egiptenii zic că le ştiu în chip temeinic, deoarece tin mereu 
socoteala şi înseamnă întruna räbojul anilor.”* 

De ce să-l fi minţit atât de fără ruşine preoții pe călătorul 
Herodot în legătură cu cei 11.340 de ani numărați? De ce 
subliniază ei în mod expres că de 341 de generaţii printre ei n-ar 
mai fi zăbovit nici un zeu? De ce folosesc statuile existente spre 
a-şi demonstra datele lor precise? Herodot, care nu este un credul, 
accentuează că preoții i-ar fi dovedit lui însuşi în cele mai multe 
cazuri pe baza faptelor că aşa a fost. El face o distincţie riguroasă 
între realitate şi ficțiune: 

“Tot ce am scris până aici sînt povestiri auzite chiar din 
gura egiptenilor. Acum voi arăta cele ce s-au petrecut în această 
țară, atit după mărturia egiptenilor, cit şi a altor neamuri, care se 
potriveşte întocmai cu a lor. La ele voi mai adăuga şi cite ceva 
din ce-am văzut cu ochii mei.”** 


* Citat din: Herodot, Istorii, vol. I, ed. cit., Cartea a Il-a, paragrafele 
CXLIII-CXLV, p. 196 (n. t.). 

** Citat din: Herodot, Istorii, vol. I, ed. cit., Cartea a Il-a, paragraful 
CXLVII, pp. 197-198 (n. t.). 

Doctrina noastră “dovedită” îl numeşte pe Menes primul 
faraon al primei Dinastii (pe la 2920 |.C.). Aceeaşi doctrină preia 
de la Herodot relatarea că Menes a pus să fie deviat cursul Nilului 
deasupra Memphisului, ignoră însă cu ochi închişi ceea ce 
consemnează Herodot optsprezece rânduri mai jos, şi anume că 
lui Menes i-au urmat trei sute treizeci de regi, ale căror nume 
preoții i le-au citit dintr-o carte. 

Printre cei trei sute treizeci de regi de după Menes chiar nu 
este nici un loc pentru constructorul piramidelor? Şi: pe baza 
statuilor arătate lui Herodot, fiecare reprezentând o generație de 
mari preoți, se rezolvă de la sine problema anilor lunari. "Pot fi 
traşi pe sfoară toți oamenii câtva timp şi câţiva oameni tot timpul, 
dar nu toți oamenii tot timpul.” (Abraham Lincoln) 


Ochii sfinxului 


A fost odată un print egiptean, căruia-i plăcea să meargă 
la vânătoare în apropierea Memphisului, acolo unde se află marile 
piramide. Într-o bună zi, pe la ora amiezii, s-a întins obosit în umbra 
capului sfinxului şi a adormit. Deodată, “marele zeu” a deschis 
gura şi a grăit « către prințul care dormea, aşa cum îi vorbeşte un 
tată fiului său: 

“Priveşte-mă si ridicä-ti ochii asupra mea, tu, fiul meu 
Tuthmosis. Eu sunt tatăl tău, zeul Herakhte-Khepere-Re-Atum. 
Doresc să-ţi dau regatul... bogățiile Egiptului şi marile tributuri ale 
tuturor țărilor să-ţi fie häräzite. Au trecut deja multi ani de când 
chipul meu este îndreptat spre tine şi inima mea, deopotrivă. Mă 
copleseste nisipul deşertului pe care stau. Promite-mi că-mi vei 
îndeplini ruga...” 

Prințul a devenit faraonul Thutmosis IV (1401-1391 1.C.). 
În primul an de domnie a şi împlinit rugămintea tatălui divin. A pus 
să se sape, spre a fi scos sfinxul de sub nisip. Povestea 
emoţionantă despre visul avut a fost încredințată de Thutmosis 
unei stele care se găseşte astăzi între labele din față ale sfinxului. 

Sfinxul... este masculin sau feminin? Nimeni nu ştie exact, 
căci până în ziua de azi nu s-a căzut de acord dacă statuia colosală 
a avut trăsături bărbătești sau femeieşti. Poate ambele. Acţiunea 
de salvare întreprinsă de Thutmosis n-a avut un efect de lungă 

durată. Sfinxul a fost din nou înghiţit de nisip, regii Ptolemei au 
dezgropat apoi făptura hibridă, iar pământul a acoperit-o din nou. 

Istoric sunt cunoscute săpăturile organizate de Giovanni 
Battista Caviglio în 1818, acelaşi care se certase cu Howard 
Vyse. Caviglio a descoperit între labele leului o primă-curte 
pavată cu plăci de piatră, divizată printr-un gang în care zăcea 
un leu de piatră. Numai şaptezeci de ani mai târziu, sfinxul a 
trebuit scos din nou la suprafață de către Gaston Maspero, 
directorul de atunci al Departamentului egiptean al antichitätilor, 
şi după alți patruzeci de ani situaţia se repeta: sfinxul se scufunda 
în nisip. Şi pe vremea lui Herodot, figura ciudată şi misterioasă 
trebuie să fi fost invizibilă. “Părintele istoriografiei” nu-l 
menţionează cu nici o vorbulitä. 

Ce este sfinxul? Un corp de leu lung de cincizeci şi şapte 
de metri, înalt de douăzeci de metri, făcut dintr-un singur bloc 
uriaş de stâncă, cu un cap enigmatic şi un văl peste regiunea 
occipitală. Egiptologul Kurt Lange numeşte figura “simbolul 
monumental al puterii regale”. Ce reprezintă ea? Ce 
simbolizează? Care-i este menirea? În ce scop a fost făcută? 
Nu există răspunsuri la aceste întrebări. Mileniile au ros giganticul 
monument, au pierit eventualele inscripții şi a dispărut făptura 
pe care, odinioară, sfinxul o lua la pieptul său. 

Richard Lepsius se întreba care o fi fost semnificaţia 
sfinxului, care era pe vremea sa pe jumătate scos din nisip. “Ce 
rege o reprezenta oare?” întreabă Lepsius, şi: “Dacă aici era 
înfățişat regele Khefren, atunci de ce statuia nu-i poartă numele?” 

Ochii sfinxului sunt larg deschişi, el priveşte circumspect, 
superior, sigur pe el, cu o linişte expectativă şi, din câte mi se 
pare, uşor batjocoritor, la omuletii de sub el. Experții au căzut 
de acord măcar asupra unui lucru: sfinxul de la Gizeh este cel 
mai vechi dintre toți sfincşii, părintele, modelul originar al 
imitatiilor ulterioare. Îi este atribuit faraonului Khefren (2520-2494 
1.C.), nu pentru că ar exista dovezi solide, sigure în acest sens, 
ci pentru că numele “Khefren” se mai poate desluşi vag pe un 
cartuş färämitat al stelei Thutmosis. În cazul în care cineva vrea 
să descifreze “Khefren” acolo. Thutmosis a trăit la peste o mie 
de ani după Khefren, numai el ar putea explica de unde până 
unde a apărut numele “Khefren” pe inscripţia lui. 

Pliniu scrie în Cartea a XXXVI-a, capitolul 17% 

“În fața acestor piramide stă sfinxul, o zeitate a locuitorilor 
de acolo, care merită mult mai multă admirație, dar este tratat de 
scriitori aproape cu o tăcere absolută. Se zice că în el ar fi 
înmormântat regele Harmais şi că el, sfinxul, ar fi fost adus de 
altundeva. Este lucrat dintr-o singură piatră naturală, iar chipul 
roşu al acestui monstru face obiectul unei adoratii divine." 

Un rege cu numele de “Harmais” nu există în egiptologie şi 
nici n-a fost localizat până acum vreun mormânt sub sfinx. Poate 
că “Harmais” al lui Pliniu este identic cu “Amasis” al lui Herodot. 
Atunci am ateriza din nou pe teritorii mitice, căci Herodot afirmă 
că după propriile spuse ale egiptenilor, până la domnia lui Amasis 
se scurseseră şaptesprezece mii de ani... 

Sfinxul şi piramida sunt legate între ele de când lumea. Pe 
amândouă le apropie dimensiunea monumentală şi anonimitatea. 
Un hibrid lung de cincizeci şi şapte de metri şi înalt de douăzeci 
nu este nimeni capabil să cioplească în rocă, aşa, bătând din 
palme. Făptura fabuloasă nu putea fi creată fără planuri detaliate 
de lucru şi şabloane, iar în cazul de față fără schele. Se aştepta 
ca pe sau în piramide să fie găsite inscripții de genul: “Eu, faraonul 
XY, am ridicat acest edificiu”, iar pe sfinx s-ar fi cuvenit o gravură 
care să sune cam aşa: “Eu, zeita/zeul XY, străjuiesc acest lăcaş 
funerar” sau: “În veci vreau să le amintesc oamenilor de..." Ce 
motive au dus atât în cazul piramidelor, cât şi în al sfinxului la 
crearea unui monument fără etichetă? A existat - încă pe-atunci 
— un secret în jurul acestor construcții, un mister care în mod 
intenţionat n-a fost făcut public? Anonimitatea n-a fost de fapt o 
neglijență sau reavointä din partea generaţiilor ulterioare, ci un 
scop? Asemenea dinamitei acționează aici o constatare seacă 
făcută de Diodor din Sicilia că unii dintre zeii primordiali e ar fi fost 
înmormântați pe pământ. Cum-cum? Şi unde, mă rog? 

“Ceea ce se povestește despre mormântul acestor zei se 
contrazice însă de cele mai multe ori, întrucât preoților le era 
interzis să răspândească informaţiile exacte comunicate lor despre 
aceste lucruri. Ei nu voiau să aducă adevărul în rândurile poporului, 
căci cei care ar fi dezvăluit mulțimii cunoştinţele care trebuiau 
ținute secret erau amenințați de o mare primejdie." 

Succintă cum e această comunicare, ea are implicaţii 
enorme. Zeii sunt înmormântați pe undeva pe pământ! Marii preoți 
ştiau asta, dar n-aveau voie să rostească o vorbă. De ce să nu se 

odihnească unul dintre aceşti regi-zei sub marea piramidă? Nu 
mai contează dacă el se numeşte Saurid, Idris, Hermes, Enoh 
sau altcumva. 

Dacă... dacă marea piramidă a fost ridicată de un rege-zeu 
sau de un vlăstar divin... dacă aceasta a avut loc într-o epocă 
dinaintea lui Kheops... dacă piramida conţine cărţi tainice şi 
ustensile valoroase... şi dacă unul dintre aceşti regi-zei se află 
chiar înmormântat în piramidă — atunci înseamnă că anonimitatea 
este voită. Diodor a rezolvat misterul. Era strict interzisă 
răspândirea cunoştinţelor legate de cavourile zeilor. 

lar sfinxul? În acest model el devine o amintire grandioasă 
a legăturii dintre elementul terestru şi cel extraterestru, dintre 
creatura pământeană şi intelectul divin. Este simbolul pietrificat 
al uniunii dintre carne şi gândire analitică, dintre primitivitate plină 
de forță şi cultură elevată. Timp de milenii, sfinxul a zâmbit 
batjocoritor şi delicat. Ochii sfinxului ne observă şi urmăreşte cu 
bländete şi înțelegere dezvoltarea, până-n ziua când ni se vor 
deschide nouă ochii. Această zi nu poate fi departe. Încăperile şi 
tunelurile ascunse din piramidă au fost deja localizate. 


Foroonul dispärut 


Un mister de o mare brizantä a läsat in urma lui un faraon 
care a domnit, după cum s-a dovedit, şaizeci de ani înaintea lui 
Kheops: Sekhemkhet din Dinastia III (2611-2603 1.C.). Acest 
monarh a pus să fie construită la sud-vest de piramida în trepte 
de la Sakkara o piramidă proprie, care în mod evident n-a fost 
terminată niciodată, căci edificiul s-a înălțat doar opt metri 
deasupra solului. 

În decursul mileniilor, piramida a dispărut complet în nisip, 
abia în 1951 a fost iarăşi localizată de arheologul egiptean Zakaria 
Goneim. 

Dr. Zakaria Goneim a fost considerat un arheolog extrem 
de inteligent şi de talentat, opusul unui savant încuiat sau 
încăpățânat. El îşi conducea seminariile şi excavările cu un umor 
amabil şi avea întotdeauna înțelegere şi o minte deschisă pentru 
a răspunde la întrebările studenţilor. Se pricepea grozav să 
învioreze atmosfera cu poveşti în jurul ruinelor şi al oaselor 

dezgropate. Când a descoperit intrarea săpată în stâncă, care 
dădea la iveală un coridor sub piramida lui Sekhemkhet, a sperat 
din suflet ca încăperea mortuară de dedesubt să fi supraviețuit 
intactă mileniilor. 

Echipa a săpat anevoie şi îndelung prin straturile de nisip 
şi rocă. Zakaria Goneim a dat peste un al doilea gang, în care 
zăceau mii de oase de animale, printre care oase de gazele şi 
oi. Au ieşit la lumina zilei şi şaizeci şi două de tăblițe sparte, 
având fragmente de texte din anul 600 I.C. Cineva trebuie să le 
fi depus acolo la două mii de ani după moartea faraonului 
Sekhemkhet. La sfârşitul lui februarie 1954, săpătorii s-au găsit 
în sfârşit în faţa camerei funerare propriu-zise, situate adânc 
sub pământul deşertului. Zakaria Goneim a lăsat cu generozitate 
în seama ministrului de atunci al culturii deschiderea oficială. 
La 9 martie 1954 s-a dat lovitura de ciocan decisivă. 

Străbătând un ultim tunel, oamenii s-au strecurat într-o 
sală subterană, grosolan săpată în stâncă, întocmai precum 
“camera mortuară neterminată” de sub piramida Kheops. În 
centrul încăperii se afla un superb sarcofag lustruit, din alabastru 
alb, un fel de marmură. La capătul dinspre nord al sarcofagului 
se puteau recunoaşte resturile unui buchet de flori, pe care 
cineva i-l depusese faraonului pe mormânt în semn de ultim 
omagiu, Zakaria Goneim a pus să fie acoperit imediat praful 
floral, fiindu-i pe loc clar ce descoperire semnificativă făcuse. 
Stratul destul de considerabil de rămăşiţe de plante era dovada 
că sarcofagul nu fusese atins. Muncitorii şi arheologii au râs, au 
dansat şi sărit de bucurie în hala subterană. În sfârşit, un sarcofag 
intact! 

În zilele următoare, obiectul minunat şi unic în felul său 
a fost cercetat riguros. Nu exista nici cel mai mic indiciu pentru 
o deschidere forțată a sarcofagului în ultimii patru mii cinci sute 
de ani, nu se putea constata nici măcar o urmă de tentativă de 
deschidere, Fără îndoială, faraonul Sekhemkhet zăcea în sicriu, 
iar buchetul de flori descompus era o dovadă suplimentară 
Splendidul sarcofag — “ca dintr-o singură bucată” — nu era unic 
numai în privința materialului şi a culorii alb-crem, ci şi din cauza 
unei uşi glisante, care-l sigila etanş. În mod obişnuit, 
sarcofagele au capace care stau pe vana sarcofagului. Nu şi 
în cazul de față. Cel al lui Sekhemkhet dispunea pe partea 

frontală, asemenea unei colivii, de o uşă glisantă, care putea fi 
trasă în sus; şine şi şipci fuseseră minunat cioplite în alabastru. 
O operă de artă unică şi incomparabilă, sarcofagul cel mai 
frumos şi vechi deopotrivă pe care au avut vreodată parte 
egiptologii să-l admire. 

Zakaria Goneim a angajat o echipă de poliţie sudaneză 
specială care a păzit camera mortuară zi şi noapte şi n-a lăsat 
pe nimeni să intre. Poliţiştii sudanezi, cunoscuţi pentru 
îndărătnicia lor, îndeplineau cu stricteţe orice ordin, odată emis. 
Până la deschiderea oficială a sarcofagului, totul trebuia să 
rămână neatins. 

Veni şi aşteptata zi: 26 iulie 1954. Invitaţi fuseseră 
reprezentanţi ai guvernului egiptean, arheologi aleşi pe 
sprânceană şi o armată de ziarişti de pe întregul mapamond. 
Se instalaseră camere de filmat, se pregătiseră aparate de 
fotografiat. Sarcofagul era luminat de reflectoare. Se aflau la 
îndemână şi chimicale, pentru cazul în care ceva trebuia 
conservat la fața locului, spre a se evita o descompunere 
imediată. Zakaria Goneim a mai privit o dată plin de o speranță 
şi de o fericire de nedescris sarcofagul, apoi a dat ordin să fie 
deschis. 

Doi muncitori au băgat cuțite, apoi dälti în rosturile de 
îmbinare abia vizibile ale capătului inferior al uşii glisante. Au 
fost fixate corzi de ea şi câțiva muncitori s-au suit pe sarcofag 
şi au început să tragă din răsputeri. Două ore întregi s-au chinuit 
oamenii, unindu-şi forțele ca să ridice uşa glisantă. În sfârşit, o 
crăpătură, un scâncet şi un scärtäit al alabastrului... şi uşa s-a 
ridicat cu câţiva centimetri. Imediat au fost väräti tärusi de lemn 
în spaţiul astfel creat. Reprezentanții presei şi arheologii 
prezenți urmăreau în tăcere şi tensiune cum creştea 
deschizătura centimetru cu centimetru. 

Zakaria Goneim a îngenuncheat primul pentru a lumina 
sarcofagul cu o lanternă. Dezorientat, nesigur, perplex a tot 
luminat şi luminat interiorul... sarcofagul era gol! 

Arheologii nu-şi mai înțelegeau lumea, ziariştii s-au simţit 
frustrati de un eveniment senzaţional şi au părăsit deceptionati 
locul săpăturilor. În zilele următoare, Zakaria Goneim a luminat 
sarcofagul iară şi iară, dar n-a găsit nici măcar un grăunte de 
nisip. Racla grandioasă de alabastru era curată ca lacrima. 

Morți care dorm? 


Şi acum? Mumia lui Sekhemkhet a dispărut fără urmă sau 
faraonul nici n-a fost înmormântat vreodată? Ultima variantă este 
imaginabilă, ce-i drept, dar contrazice faptele evidente de la fața 
locului. 

Să ne amintim: sarcofagul era sigilat, neatins de milenii. 
Pe sarcofag — un ultim gest floral de adio, probabil de la iubita 
care avea voie să-şi însoțească stăpânul până jos în cavou. 

Stând cu Rudolf Eckhardt în hala subterană şi fotografiind 
din toate unghiurile incomparabilul sarcofag cu resturile de flori 
cu tot, m-au fulgerat acele gânduri dezordonate, care tin de fapt 
de domeniul stiintifico-fantastic şi care totuşi nu sunt de înlăturat. 
Eu nu eram dispus să mă mulțumesc cu sarcofagul gol, ridicând 
pur şi simplu din umeri şi lăsând negura cenuşie să-mi acopere 
gândurile. 

Ce relatase Diodor din Sicilia cu două mii de ani în urmă? 
Că “zeii primordiali” au fost înmormântați pe pământ? Mă gäseam 
acum într-o hală străveche la propriu, nu la figurat, săpată în stâncă 
înaintea epocii lui Kheops, iar contradicţiile solide ca piatra năvăleau 
asupra mea asemenea râsetelor înfundate ale mesagerului divin 
Hermes. Aici un sarcofag incomparabil, unic în frumusețea lui — 
acolo hala săpată grosolan în rocă, fără acoperiş șlefuit şi fără 
plăci monolitice. Vigoarea şi în acelaşi timp delicatetea sarcofagului 
nu se potriveau în gaura primitivă din stâncă. Situaţia era 
asemănătoare celei a “camerei mortuare neterminate” din stânca 
de sub piramida Kheops. Mă aflam în fața sarcofagului unui 
legendar rege antic? Îşi găsise aici un vlăstar al zeilor odihna? 
Fireşte că nu cea veşnică, altfel Zakaria Goneim i-ar fi descoperit 
cadavrul. Atunci numai pentru câteva decenii sau cel mult câteva 
secole, până ce colegii lui care călătoreau prin spaţiu urmau să 
vină să-l ia şi să-l reînvie? Absurd? Doar şi noi ne gândim să 
transpunem astronauții viitorului în timpul călătoriilor lor lungi într-o 
stare asemănătoare unui somn adânc. Chiar atât de nerealistă nu 
este această idee. Timpul terestru al descendentului divin XY 
expirase? Se îmbolnăvise eventual grav? Îşi îndeplinise misiunea 
printre oameni? Se mai punea doar problema de a adânci corpul 
cu ajutorul medicamentelor adecvate într-un somn hibernal şi de a 
aştepta până ce camarazii lui se întorceau cu nava-bază, îl localizau 

şi îl luau la bord? De aceea o cameră funerară căptușită cu monoliti 
era superfluă, ba chiar periculoasă? Era clar că oamenii, în zelul 
lor plin de venerație şi gata de sacrificiu, ar înceta să şlefuiască 
monbolitii doar atunci când şi ultimul rost s-ar fi îmbinat perfect. Ar fi 
însemnat că s-ar fi pătruns ani în şir în “camera de dormit” şi tocmai 
asta trebuia interzis. Odată instalată starea de somn adânc, nu 
mai trebuia să intre nici un zidar sau preot în spațiul subteran, 
anonimitatea în care urma să rămână şi uitarea cu care urma să 
fie învăluită caverna unde zăcea sarcofagul erau poruncă regească. 
“... întrucât preoţilor le era interzis să răspândească informaţiile 
exacte comunicate lor despre aceste lucruri” (Diodor). 


Despre naşterea 
conceptului de renastere 


Provine ideea predominantă a renașterii din acea epocă în 
care regii antici se pregăteau pentru un somn adânc? Au imitat 
faraonii mai târzii doar ceea ce ştiau dintotdeauna preoții, cu 
cunoştinţele lor tainice, şi ceea ce-i încredințau, după cum e logic, 
şi faraonului lor, şeful suprem: că trupurile moarte nu fac decât 
să doarmă, că ele sunt luate de zei şi duse cu ei “in spațiu”? Era 
acesta adevăratul motiv pentru credinţa ulterioară a faraonilor că 
valorile pământeşti precum aurul şi pietrele preţioase ar trebui 
conservate în morminte, spre a plăti astfel echipa care avea 
misiunea să se ocupe de renaştere? De aceea fabulează textele 
piramidelor cu atâtea înflorituri şi speranțe despre o călătorie 
viitoare a faraonului decedat pe meleagurile cerului plin de stele? 

Întrebări speculative, admit, dar provocate de faptele 
dezvăluite de vechile surse. Fatalitatea la cunoştinţele noastre 
prezente este că fără trecut nu le putem avea. 

Chiar dacă până acum n-au apărut nici un rege antic 
dormind şi nici o mumie de vlăstar divin, avem totuşi fapte care 
atestă că au existat odată. Omul a fost dintotdeauna un mare 
imitator, el s-a orientat permanent — şi o face până-n ziua de azi — 
după unele modele. Contradictie? Ce altceva este oare 
maimutäreala anuală a curentului în modă decât imitarea unor 
modele recunoscute ca fiind drägute? Omul a copiat sceptre şi 
coroane, aparatură tehnică, după cum o arată cultele cargo, şi 

idealuri de frumusețe. Ar fi de mirare dacă n-ar fi imitat şi 
înfăţişarea zeilor. 

Ce comportament al strămoșilor noştri este atât de nefiresc 
şi în acelaşi timp international, încât poate fi adus cu uşurinţă la 
un numitor comun? 

Deformärile craniilor! Ele sunt exemplul cel mai cumplit al 
vanitätii umane şi se potrivesc cu natura omenească exact ca 
nuca-n perete. Fără a dispune de facilitățile comunicării rapide şi 
schimbului electronic de informaţii, fără călătorii în avioane cu 
reacție şi fără nici un fel de sateliți TV, străbunii noştri preistorici 
practicau cultul deformării craniene în întreaga lume. Deformările 
încep la tâmple, se arcuiesc ca trupurile viespilor de la frunti in 
sus. Adesea, regiunea occipitală are un volum întreit față de un 
craniu normal. 

Se ştie de la incasii din Peru că preoții lor alegeau băieți 
foarte tineri şi le puneau capetele mici, încă necrescute la 
maturitate, printre scânduri capitonate. Se treceau nişte sfori prin 
balamale care tot îngustau, încet şi constant, spațiul intermediar. 
Probabil că unii copii suportaseră asta cu chinuri imense şi 
rezistaseră, căci altfel nu ar exista ca dovadă cranii deformate la 
bărbați maturi. 

Ce perversiuni i-a adus pe strămoşii noştri în situația de a 
strivi în lung capetele delicate ale propriilor lor copii? Arheologii 
cu care am discutat pe această temă nu mi-au putut oferi, după 
cum este de înțeles, nici o soluţie rezonabilă. Se vorbea despre 
un “scop cu caracter util", cum ar fi faptul că era mai uşor de 
purtat bentite împodobite şi diademe în cazul unor cranii 
deformate. Un cap normal dezvoltat, cu o frunte normală, poartă 
sarcini mai mari printr-o astfel de bantă decât un occiput alungit. 
Se vorbea şi despre un “ideal de frumuseţe” şi despre “distingerea 
exterioară a unei anumite grupări sociale de o alta”. 

Prieteni, deformările craniene nu sunt o specialitate 
peruană! Se întâlnesc în America de Nord, Mexic, Ecuador, Bolivia, 
Peru, Patagonia, Oceania, în brâul de stepă euroasiatic, în Africa 
centrală şi de vest, în munţii Atlas, în Europa centrală timpurie 
(Bretania, Olanda) şi, bineînțeles, în Egipt. 

Dovada 


De ce? Copiii trebuiau deformati, aşa încât capetele lor să 
semene cu cele ale vechilor zei. Peste tot pe globul pământesc, 
oamenii se întâlneau cu făpturile inteligente care le inspirau 
respect. Peste tot pe globul pământesc, nişte imitatori infumurati 
se străduiau să se asemene măcar în exterior cu aceste ființe. 
Preoții au început rapid să se folosească de trucurile barbare spre 
a arăta ca zeii cu ajutorul occiputului alungit. Era o cale de a 
impresiona semenii într-adevăr la culme! lată, ăla arată... uită, 
ăla se mişcă de parcă ar fi un zeu! Trebuie deci să aibă o ştiinţă 
ieşită din comun şi, prin urmare, o putere specială asupra 
oamenilor obişnuiţi. Dacă deformările craniilor s-ar fi limitat la 
spațiul unui popor, s-ar fi putut stabili eventual motive locale. Aşa 
însă nu, căci pe reprezentările imagistice craniul alungit devine 
atributul internaţional al zeilor. Zeii egipteni şi urmaşii lor, care ne 
zâmbesc, cu capetele lor supradimensionate, de pe statui şi de 
pe pereţii templelor, sunt dovada incontestabilă. 

Eu n-am inventat zeii primordiali, dascălii iviti din univers, 
şi nici nu sunt părintele descendenților divini şi al regilor-zei. Datele 
nebunesti despre perioada aceea nebuloasă sunt la fel de puțin 
produsul imaginaţiei mele, precum informaţiile că în piramide s-ar 
găsi cărți de ştiinţă şi obiecte de valoare. Nu sunt responsabil 
pentru faptul că piramidele şi sfincşii nu poartă semne de 
recunoaştere şi nu e vina mea dacă într-o hală subterană săpată 
adânc în stâncă apare un sarcofag fenomenal, închis ermetic şi 
totuşi gol. Dar vreau să abordez şi să aduc în discuţie panopticul 
de tradiţii, concepții şi intuitii, o dată pentru că știința noastră 
teoretică operează unilateral, dar şi pentru a introduce ceva aer 
proaspăt în baia de aburi a tămâii academice. 

Văzând aceste dovezi din vremuri demult apuse, îmi vine 
în minte o frază a lui Michel Eyquem de Montaigne, cu care a 
încheiat o cuvântare în fața unui cerc de filozofi eminenti: 

“Domnii mei, am cules pur şi simplu un buchet de flori şi 
n-am adăugat nimic decât firul care le leagă.” 

OCHII SFINXULUI 


Bestseller-ul celebru în toată lumea CARELE ZEILOR? 
a lansat teoria conform căreia Vechiul Pământ stabilise 
contacte cu extratereștrii. 


Ultima lucrare a lui Erich von Däniken, OCHII SFINXULUI, 
ne dezvăluie uluitoarele dovezi recente care pot proba 
această afirmație. 


Acum treizeci de ani, Erich von Dâniken a prezentat pentru prima 
dată teoria contactelor extratereste cu Lumea Veche — o teorie atât de 
incredibilă, dar, cu toate acestea, atât de logică şi de convingătoare, încât a 
devenit parte a unei cuprinzătoare controverse care continuă până astăzi. 
Afirmațiile lui potrivit cărora o rasă extraterestră a contribuit la crearea 
piramidelor din Egipt s-au bazat pe chiar ruinele acestora. Și aceste ruine 
sunt cele care le furnizează acum cercetătorilor o nesfârşită sursă de chei ale 
unor enigme - noi descoperiri, noi revelații, noi dovezi că Pământul a fost 
într-adevăr colonizat de o rasă extraterestră, 


e Noi cercetări care demonstrează că aşezarea şi planul piramidelor au fost 
stabilite numai în scopul conservării — lucru pe care egiptenii n-ar fi avut 
cum să-l ştie. 

«Resturi ale corăbiilor construite de către Faraoni şi îngropate împreună cu ei 
pentru călătoria de după viață — imitații ale corăbiilor pe care aceştia le-au 
văzut folosite de oamenii din cer. 

e Cele mai recente descoperiri — camere şi coridoare ascunse, dintre care unele se 
termină în faţa unei uşi vechi. Iar dincolo de uşă e... necunoscutul. 

e Oase preistorice care dovedesc existența unui cult răspândit peste tot în 
lume, cult care deforma’craniile copiilor spre a-i imita pe zeii” pe care-i 


văzuseră. 
e Noi interpretări ale scrierilor antice — şi noi speculații asupra misterelor 
antice, 

